„Sexy şi de-a dreptul seducatoare... 
O carte care îți răscoleşte toate simțurile!” 


= MELISSA DE LA CRUZ 


LEDA 


PARTEA | 


Dragostea la prima vedere trebuie să fie Minunată. Eu 
nu am de unde să ştiu, deoarece prima dată nu a existat 
un contact vizual. Miros, da - duhoarea puternică şi 
oribilă de cai. Şi multe alte senzaţii. Dar voi ajunge şi- 
acolo. Ideea pe care vreau s-o clarific încă de la început 
este că până să-l văd pe Sinclair Youngblood Powers - în 
carne şi oase, adică -, eram deja îndrăgostită de el. 
Nimic nu putea schimba acest lucru. Nici măcar faptul că 
era mort. 

Sinclair a apărut - în această dimensiune, în acest 
secol - la echinocțiul de toamnă, dar era prin preajma 
noastră încă de la sfârşitul lui iulie. Da, am zis bine: a 
noastră. Pentru că Pen a fost implicată, intim chiar, încă 
din prima zi. Care a fost - aşa cum am menţionat, pe la 
sfârşitul lui iulie - în a doua parte a verii, ca o ceaţă 
peste un câmp şi peste noi; atunci, eram amândouă 
complet nepăsătoare, năzuroase şi plictisite. 

— Dice, am ceva de făcut. 

Dice, adică eu. Toată lumea are un nume monosilabic 
aici - de exemplu Pen, de la Penelope —, aşa că în acea 
primăvară, anul trecut, smulsă fiind din nefericirea 
familiară a oraşului New York şi aruncată în regiunea 
rurală a Connecticutului, am primit şi eu unul. E 
acceptabil. Candice nu s-ar fi potrivit niciodată; e prea 
pompos. Candy, nici atât; e prea drăguţ. După cum a 
ieşit la iveală, Sinclair a adoptat şi el o prescurtare 
adecvată. Puteţi ghici? Vă dau un indiciu: nu e Clair. 

Dar să trec mai departe. Permiteţi-mi să mă 
concentrez, să simt... acea după-amiază din miezul de 


vară arzătoare, parcul orăşelului, Pen şi cu mine, libere, 
fără nicio ocupaţie. 

— Fii atentă aici! 

A sărit în picioare, a stins jointul din care trăseserăm 
amândouă stând pe zidul de piatră (verişoarei mele nu i- 
au trecut niciodată prin cap posibilele consecinţe ale 
faptului că fuma iarbă în văzul lumii), apoi a plecat 
alergând. Eu, sfârşită, nu voiam decât să mă tolănesc, 
să-mi las mintea să se odihnească, în timp ce corpul 
meu se bucura să zacă. Pen, nu - ea a avut ideea 
remarcabil de prostească de a se urca în copac. 

Din punct de vedere fizic, fata putea face orice. Să 
arunce un obiect şi să-l prindă cu agilitate şi precizie. (Eu 
eram în stare doar să mă feresc.) Să se scufunde şi să 
înoate şi să facă schi nautic. (Eu eram în stare doar... să 
nu mă înec.) Chiar şi în şlapi, s-a căţărat ca o maimuţă în 
acel copac, săltându-se pe crengile ce ieşeau din trunchi 
ca un broccoli mutant. Pen cunoştea copacul, crescuse 
în preajma lui şi se căţărase în el de nenumărate ori. 
Totuşi, era uriaş - un frasin bătrân şi falnic. Agăţându-se 
de crengi, sigură pe mâinile şi picioarele ei, era deja pe 
jumătate pierdută în frunziş - frunze zimţate şi 
mănunchiuri de muguri Singerii. M-am dat jos de pe zid 
şi m-am dus sub copac, să-i admir ascensiunea. Pen era 
sus de tot, fără exagerare. Apoi, cu un foşnet, şi-a 
schimbat direcţia - nu mai urca, ci se mişca pe 
orizontală. 

— Dice! m-a strigat de pe creangă. Mă vezi? 

O pată de bronz, un petic de pantaloni scurţi albaştri. 
O vedeam. Evident, nu eram singura. Dincolo de parcul 
orăşelului, odihnindu-şi picioarele pe o bancă alături de 
alţi câţiva admiratori, era Kurt Libo, cu antenele 
pregătite. Auzise că Pen Leonard - acea Pen Leonard — 
se căţărase în copac. Nu că Pen ar fi trebuit să se 


străduiască prea mult să atragă atenţia vreunei fiinţe 
conştiente, în special masculine. Cu Sinii pe care-i avea 
şi cu părul ei blond mătăsos, tot ce trebuia să facă era să 
respire. Şi ce făcea cu mulţimea de masculi seduşi? Nu 
prea multe. Fie îi ţinea de rezervă pentru cazul în care 
voia o favoare mai târziu, fie mormăia ceva, după care 
chicotea. Lui Pen i se părea amuzant felul în care băieţii 
se comportau în preajma ei. 

A continuat să se târască în patru labe. Apoi a înjurat, 
şi unul dintre şlapi i-a căzut. Deşi creanga pe care stătea 
era groasă, se indoise sub greutatea ei. 

— Pen, eşti nebună, am spus eu, mai mult pentru mine 
însămi sau pentru cosmos decât pentru ea. 

— Ce? Zi mai tare! 

Deci aşa... îşi dăduse seama că fusese remarcată de 
Kurt. Asta era rolul meu pe-atunci. Bine. Puteam s-o fac 
pe maestrul de ceremonii, nicio problemă. 

— Pen! am strigat eu. Pen, eşti nebună! Doamne 
Dumnezeule, o să mori! 

Replici răsuflate din scenariul unei telenovele. Nu 
trebuia să mă întorc ca să ştiu că radarul lui Kurt pentru 
detectat fete trăsnite era pornit. Am mai ţipat un pic, am 
dat din mâini. Şi nici nu trebuia să mă uit ca să ştiu că 
venea Kurt, cu prietenii săi în urma lui, mergând cu toţii 
leneş, greoi. 

La un moment dat al spectacolului meu de teatru, mi-a 
fost puţin teamă - pur şi simplu teamă că Pen se putea 
răni. Însă înainte de a-mi da seama cât de nejustificat 
era acest sentiment - n-avea de ce să-mi fie teamă, nu 
acum, nu atât de curând, nu aici, în Swoon -, am avut o 
presimţire familiară, incitantă. Acea vibraţie care 
anticipează, acel tunet îndepărtat. Nu puteam face 
nimic. Niciodată nu poţi. Aşa că i-am permis să mă 
invadeze, deşi, în secret, nu era chiar o plăcere. 


Chiar atunci, Pen şi-a înfăşurat picioarele în jurul 
crengii, a ţipat şi şi-a dat drumul. Creanga s-a lăsat, iar 
ea a rămas atârnată ca un felinar, cu gleznele 
împreunate, părul în vânt şi sutienul amenințând să-i 
iasă prin decolteul tricoului. 

— Dumnezeule! a spus cineva. 

— Frumos! a rostit altcineva. 

Strigăte, fluierături, aplauze. Din partea lui Kurt şi a 
băieţilor din gaşca lui. 

E posibil ca şi Pen să fi râs, însă a sunat înăbuşit — 
trebuie să fie greu să râzi când eşti cu capul în jos. Dar, 
ah, uşurinţa şi graţia cu care se balansa, de parcă ar fi 
putut mânca şi un sandviş în acelaşi timp... eram 
impresionată! Numai că uimirea s-a spulberat, din 
pricina unei a doua vibrații, mai puternică, ce nu părea 
deloc legată de Pen. 

Nici măcar când a căzut. 

Uite cum poţi să le strici bucuria celorlalţi! Energie 
contra gravitație. Mâini şi picioare lovind frunze şi apoi 
doar aerul. Bustul răsucindu-se asemenea unei pisici 
care se redresează în aer. Numai că Pen nu e nici pe 
departe pisică. S-a izbit puternic de pământ. Impactul s- 
a simţit până la tălpile mele, în timp ce un cor îmi cânta 
în cap osanale: „Fraiero! Fraiero! Fraiero!”. Am 
îngenuncheat lângă ea. Pen era întinsă pe spate, cu ochii 
închişi. Stătea nemişcată. Am deschis gura, însă n-am 
putut să-i rostesc numele. Kurt şi prietenii lui priveau 
agitaţi, întrebându-se dacă puteau fi traşi la răspundere. 
Ei. Mda, corect. 

Deodată, a treia vibraţie - de data asta, ca un 
compresor, clar cu ţepi - şi, odată cu ea, un miros 
cabalin. Lumea s-a strâns şi s-a desfăcut precum 
burduful unui acordeon şi, deodată, nu mai era nimic. Ba 
nu, era - însă nu mai era la fel. Copacul nu mai era tot 


atât de falnic. Ziua era diferită şi ea; din cauza ploii 
uşoare, soarele nu mai era la datorie. Pen, Kurt şi restul 
nu mai erau, însă exista o mulţime. Avea loc... un 
eveniment. Un spectacol. Atmosfera era saturată de el. 
Fiecare om de-acolo era atins într-un fel sau altul, şi nu 
de vreun sentiment plăcut. 

Apoi, printr-o întoarcere în timp, m-am trezit înapoi, 
îngenuncheată lângă Pen, iar ea a deschis larg ochii. 
Doar că nu erau ochii ei. Ochii lui Pen sunt violeţi, ca şi 
ai mei - ochii mamei sale, ochii mamei mele. Aceştia 
erau ca nişte cioburi de onix, negri, intenşi. 

— Azi aţi ucis un om nevinovat! a strigat Pen, care nu 
era Pen. 

— Ce naib...? s-a întrebat Kurt, sau altcineva, vreo 
creatură oarecare, aflată la distanţă. 

— Mă condamnati pentru crimă, ce minciună 
mişelească! Mă condamnați pentru că am făcut în viață 
ceea ce voi doar în vise aveţi curaj să faceţi! Lucruri care 
coc în sudoarea paturilor voastre ies acum la iveală prin 
această dreptate veninoasă. 

Vocea lui Pen era a ei, însă de îndată ce am început 
să-mi dau seama că elocvenţa, cadenţa şi furia 
nestăvilită n-ar fi putut să-i aparţină niciodată, universul 
s-a zguduit din nou, iar eu făceam parte iar din gloata 
mânioasă. 

— la aminte, orăşelule Swoon, şi tu, măreaţă colonie a 
Connecticutului, voi fi răzbunat! 

Nu puteam să-i văd, din cauza oamenilor din faţa mea, 
care se îmbulzeau şi urlau. Dar îi simţeam prezenţa, 
furia şi teroarea. Violenţa jurământului său a pătruns în 
mine, mi-a prins inima tot aşa cum un naufragiat se ţine 
de rămăşiţele epavei. 

— Aşa că avertizaţi-i pe copiii copiilor copiilor voştri şi 
aşa mai departe... avertizaţi-i serios! 


Mulțimea vuia, batjocorindu-l, oamenii strângându-se 
tot mai aproape unii de alţii, precum iţele unui război de 
ţesut. Au de gând s-o facă, mi-am zis eu, înțelegând 
deodată. II vor spânzura chiar de acest copac. 

Durează ceva timp să spânzuri un om. Trebuie că 
fusese puternic; trebuie că se luptase. Însă, într-un 
târziu, murise cu adevărat, iar mulţimea a prins să se 
împrăştie. 

Pentru mine, lumea a intrat în sine însăşi şi a ieşit pe 
cealaltă parte. Soarele strălucea. Şi Pen era acolo. 

— Dice... a spus ea în şoaptă, ochii ei —- erau ai ei! — 
privindu-i pe-ai mei. Am făcut ceva prostesc? 

Uşurarea era ca oxigenul proaspăt şi înviorător. 

— Da... nu, i-am spus. Ai căzut. N-ar trebui să te mişti. 
Cred că ţi-ai pierdut cunoştinţa. 

— Ce... pe bune? 

A clipit. Câteva fire de păr îi erau lipite de faţă. | le-am 
dat la o parte. 

— Cred că sunt bine, a spus. Nu mă doare... nimic. 

Eu? Eram înfierbântată, însă avea să-mi treacă. Am 
examinat-o pe Pen. Poziţia corpului era normală; nu 
părea să aibă nimic rupt. Verişoara mea era una dintre 
acele persoane  indestructibile. Una dintre acele 
persoane norocoase care nu păţesc niciodată nimic rău 
sau ciudat. O minge de cauciuc, care sare. Dar felul în 
care Pen s-a uitat la Kurt - modul în care l-a fixat pentru 
o secundă, cu un zâmbet aproape sexy - m-a făcut să 
mă întreb dacă asemenea persoane există cu adevărat 
sau sunt doar legende de care ne agăţăm pentru a ne 
simţi în siguranţă. 


Diagnosticul, pus când aveam treisprezece ani, fusese 
epilepsie. O formă rară (nu-i aşa că eram specială?) 

care putea sau nu să reacționeze la medicamente. 
Însă măcar ştiam. 

— Măcar ştim, spusese mama mea, corpul ei filiform 
relaxându-se. 

Pierduse cinci kilograme din cauza dietei reprezentate 
de copilul ei bolnav - spuneţi-i beneficiu. 

— Măcar ştim, repetase tata, zâmbind precum 
avocatul care-ţi inspiră siguranţă. 

Tata nu e avocat; doar joacă rolul unuia la TV. Peter 
Moskow, un actor nu prea cunoscut, însă măcar unul 
care munceşte; e băgat în circuitul crimă-dramă. A fost 
de toate: avocat, procuror, mafiot, paramilitar (însă 
niciodată poliţist; tata zice că prea arată a evreu, ca să 
joace rolul unui poliţist). Mama e şi ea în media, 
oarecum: Ş 

Lesley Reagan, editor la In Star, numărul unu printre 
tabloide. 

— Măcar știm, spuseseră ei, ţinându-mă de mână în 
timp ce eu dădeam din cap curajoasă şi doctorul turuia 
despre cum simptomele mele probabil că nu aveau să se 
agraveze. Fără înghiţit limba, fără spasme în momente 
inoportune. Doar aceste mici sincope. 

— Pentru restul lumii, va fi ca şi cum ai căzut pe 
gânduri pentru o clipă, spunea el, în timp ce pielea i se 
zbârcea în jurul gurii din pricina zâmbetului său de 
doctor. 

Măcar ei ştiau. Problema e că eu ştiam altceva. 
Epilepsie, pe naiba! Crizele, convulsiile, pauzele dintre 


crize, transele - „episoadele” era termenul preferat al 
părinţilor - erau cu totul altceva. Erau manifestări fizice 
ale faptului că eu, Candice Reagan Moskow, sunt un 
picuţ paranormală. Vai, Doamne! Chiar am spus-o! Ce 
vor crede vecinii? 

Pe scurt, dintotdeauna am fost aşa. Nu că aş putea să 
vă dau răspunsurile la un test de matematică sau să 
aleg numerele norocoase la loterie. Nu pot comanda 
asemenea lucruri, şi nici nu le pot controla. E mai 
degrabă o chestie de cunoaştere spontană - care poate 
apărea în timp ce citeşti o carte foarte bună şi la 
jumătatea ei ştii deja cum se termină. Cu alte ocazii, 
visele mele au devenit reale - chestii banale, de 
exemplu visez că enervez o vacă şi a doua zi la micul 
dejun laptele e stricat. Şi apoi, crizele sunt puternice, 
suficient de înfricoşătoare pentru părinţii mei, încât să 
mă târască pe la toţi neurologii de pe Park Avenue. 

Viziunile. 

Veniseră odată cu pubertatea. Unele fete primesc 
sutiene mărimea C; eu primisem avanpremiere ale 
atracţiilor viitoare şi prezentări de filme vechi, perimate. 
„Viziuni” nu e cel mai potrivit cuvânt, deoarece puteam 
face mai mult decât să privesc; să aud, să miros, să gust 
şi să ating obiecte; să ajung în anumite locuri şi să mă 
întorc uneori schimbată (semnul rozaliu din naştere cu 
care de fapt nu m-am născut, cicatricea în formă de 
jumătate de inimă de pe umărul stâng). Insă aceste aşa- 
zise viziuni imită undele cerebrale ale unei crize 
epileptice uşoare. Prin urmare, sufăr de epilepsie. RMN- 
urile nu mint. OK. Şi ce poate o fată să facă? 

Să se descurce, ce altceva?! Să tacă din gură. Părinţii 
mei constituie un front unit în ceea ce priveşte problema 
epilepsiei. Pentru un actor, tata este foarte logic în viaţa 
reală, iar mama... ei bine, familia Reagan cea dârză, 


energică şi care nu sforăie, pur şi simplu nu are treabă 
cu paranormalul. Bunica mea dinspre tată, Lena, este la 
curent, căci se pare că şi mama ei (cunoscută în familie 
drept „românca aia nebună”) avea aceeaşi problemă. 
Însă ăsta nu e un subiect de conversaţie. E mai mult 
decât un acord între noi - ea ştie, şi eu ştiu că ea ştie. 
Pentru străini, am adoptat un program prin care evit 
clarviziunea şi, în general, încerc să nu ies în evidenţă. li 
las pe alţi copii să fie ţinte mişcătoare sau tablouri 
umane; nu port pe mine constelații de piercinguri sau 
tatuaje. Mă îmbrac sumbru. Vorbesc încet. O las mai 
uşor cu teatrul. Ştiu, ştiu, sunt un clişeu - paranormalul 
şovăielnic, însă dacă dai semne de ciudat, cauţi 
necazurile. Să spunem că am eu o senzaţie bizară în 
legătură cu acest lucru. Doar Ruby a suspectat ceva 
extrasenzorial la mine. Draga de Ruby, nebună şi 
frumoasă. Nu am de ce să-mi fac griji că mă toarnă. Nu 
mai am de ce. 

Din fericire, viziunile s-au mai calmat. La început, erau 
frecvente, violente şi uneori vomitam sau făceam o 
febră năucitoare. După un timp, m-am obişnuit cu ele, 
m-am obişnuit să mănânc cuburi de gheaţă zdrobite ca 
să-mi potolesc greaţa şi febra. Nici măcar nu mai apar 
periodic - trec luni bune în care nu am viziuni. Teoria 
mea este că au fost lansate odată cu prima explozie de 
hormoni feminini - sindromul premenstrual cu efect de 
percepții extrasenzoriale. Patru ani mai târziu, se 
manifestau încă şi mai rar, şi sper în continuare că toată 
tărăşenia cu telepatia se va sfârşi - nu am nicio ambiţie 
de a concura la Ultimul paranormal în viaţă. Până atunci, 
am tehnicile mele de a face faţă. 

Cum ar fi politica de a returna viziunile. Exact ca un 
pulover pe care l-ai cumpărat dintr-un capriciu şi ţi-ai dat 
seama că arată stupid. Închid ochii şi mă imaginez la 


Macy's din Herald Square. Am o sacoşă de cumpărături, 
în care se află o viziune, cu eticheta încă lipită pe ea, şi 
am şi bonul fiscal, iar o femeie respectabilă cu părul 
înfoiat şi ochelari, care lucrează de o jumătate de secol 
la biroul de retururi de la Macy's, o ia în primire şi eu îi 
mulţumesc. Asta mă ajută să merg mai departe. 

Cu excepţia acelui moment cu Pen şi copacul, când n-a 
funcţionat. Femeia s-a uitat în sacoşă, mi-a verificat 
bonul; s-a uitat la mine. 

— Îmi pare rău, drăguță. Avea o voce răguşită, de 
parcă i-ar fi prins bine o pastilă contra guturaiului: Nu 
poţi returna asta. 

Nu voiam să creez probleme, însă trebuia să întreb: 

— De ce nu? 

În spatele meu, lumea se foia şi se agita, ambalajele 
foşneau. 

— Nu am avut niciodată probleme până acum, am 
precizat eu. 

Doamna de la biroul de retururi s-a holbat la mine pe 
deasupra ochelarilor. Nu a fost lipsită de înţelegere când 
mi-a spus: 

— Ei bine, draga mea, acum ai. 


Swoon este izolat-dar nu cum ai putea crede. 
In oraş sunt vreo douăsprezece familii minoritare, dar 


cu toate că nu ştiu numărul total al persoanelor, ştiu că 
doamna latino-americană are propria ei emisiune despre 
gătit şi că tatăl unuia dintre copiii de culoare de la şcoală 
conduce o bancă multinațională. De vreme ce Swoon e 
un oraş al zâmbetelor curtenitoare, aceşti oameni de 
culoare (culoarea banilor) fac ce vor. Izolarea de care 
vorbesc eu este autoimpusă şi se referă la preferinţele 
din timpul liber - o poţi observa în zona lacului. Sunt 
oameni care navighează, pescuiesc, fac schi nautic, şi 
fiecare respectă spaţiul celuilalt pe acest lac cu apă 
perfectă, liniştită, cu o suprafaţă de cinci sute de acri 
sau mai mult. Şi dacă tot ce-ţi doreşti este să nu faci 
nimic, cât mai departe posibil de ochi curioşi, există o 
zonă şi pentru asta. Se numeşte Ungherul. 

Pen conducea. Primise maşina cadou când împlinise 
şaisprezece ani, ultimul model în materie de lux; la naiba 
cu carnetul de şofer cu limită de vârstă! Nimeni nu era 
îngrijorat de faptul că Pen era la volan. 

— La dracu'! a înjurat ea încet, a frânat şi a dat înapoi. 
Întotdeauna ratez cotitura asta. 

E uşor s-o ratezi - nu e marcată, şi nici măcar nu e un 
drum propriu-zis. Asta-i problema. Mergeam pe poteca 
plină de hârtoape, tufişurile şi crengile fiind aşa de 
aproape, încât ne atingeau din trei părţi. Eu mă jucam în 
sinea mea de-a exploratorul junglei - mă pricep la a-mi 
suspenda neîncrederea. Pen fredona melodia unui 
rapper, auzită la radio - ameninţări de bătăuş cântate cu 
vocea ei subţire de soprană, uşor fals. 

Ungherul e izolat, însă renumit; maşinile stăteau 
printre copaci ca bestiile adormite. Unele, străine şi 
luxoase ca a lui Pen. Câteva rable. Majoritatea, 
camionete. Camionete noi. Camionete de colecţie, 
recondiţionate cu grijă. 

— Dice, ia tu răcitorul, OK? 


Pen şi-a agăţat câteva prosoape de gât şi şi-a luat 
sacoşa cea mare, în timp ce eu căram snacksurile şi 
băuturile. Mergând pe poteca îngustă în urma verişoarei 
mele îmbrăcate doar în bikini, n-am putut să nu observ 
că nu avea niciun semn pe piele. La două zile după ce 
căzuse din copac fără să se rănească, avea acelaşi pas 
săltăreţ. Dac-aş fi fost eu în locul ei, aş fi fost în pat, cu 
piciorul suspendat. 

Nu fusesem eu - însă simţeam efectele acelei zile 
petrecute în parc. Dat fiind faptul că returnarea viziunii 
la Macy's eşuase, ea a persistat ca o mahmureală 
încăpăţânată; capul mi-l simţeam greu şi gura uscată. 
Oh, şi visele mele! Cât de spectaculoase, cât de 
tulburătoare, cât de ciudate trebuie să fi fost, de vreme 
ce o dată m-am trezit plângând şi altă dată râzând; nici 
nu m-am întins bine să-mi iau jurnalul să le notez cum 
fac de obicei, că le-am şi uitat. Lucru care nu mi se mai 
întâmplase niciodată. Îmi amintesc perfect visele, pot să 
le redau instantaneu. Chiar în acea săptămână mi-au dat 
diazepam, aşa că visele-mi erau profunde şi le puteam 
recita ca pe nişte cântece de la creşă. Insă cele două au 
fost şterse de un CIA cosmic. Meditând asupra acestui 
lucru, m-am împiedicat de o rădăcină şi am dat peste 
Pen, făcându-ne astfel caraghios apariţia pe malul 
lacului. 

Lumea ne făcea cu mâna. Am răspuns, la rândul 
nostru. Nimeni nu şi-a dat jos ochelarii de soare. O 
întoarcere la o sută optzeci de grade faţă de prietenii din 
New York. La oraş, ne pupam. Fete, băieţi, transsexuali, 
homosexuali, heterosexuali, indecişi. Ne pupam de 
„salut”, ne pupam de „la revedere”; ne pupam chiar 
dacă tocmai ne văzuserăm la prânz. Prea multă 
apropiere pentru Connecticut, unde pupatul era doar 
pentru familie, în cel mai bun caz. Şi, bineînţeles, dacă îi 


plăcea cuiva de tine. 

Lui Pen îi plăcea, în felul ei, de Burr Addams. Aşa că, 
fireşte, i-am ignorat, aşezându-ne prosoapele lângă 
Kristin Marshall şi Caroline Chadwick. Amândouă erau 
prietene cu Pen, şi acum, prin asociere, şi cu mine. Nu 
cred că aş fi ales-o pe Wick, care poate fi înfumurată şi 
meschină, însă pe Marsh da, pe ea sincer o plac. 

— Nu ştiu de ce îmi dau cu-atâta loţiune! a spus Pen. 
Cum termin, mă duc în apă. 

Era din nou o după-amiază frumoasă. Lacul strălucea. 
Poiana retrasă era imaculată - trebuie să recunosc 
meritele petrecăreţilor nebuni din Swoon că-şi duseseră 
la gunoi cutiile de bere, după petrecerile anterioare. 
Eram invidioasă pe albinele care zburau din floare în 
floare. Orăşenii care ajung în zonele rurale reacţionează 
în două feluri — fie cu frică şi dezgust, fie cu o încântare 
nebună. 

— Aţi intrat în apă? le-a întrebat Pen pe fete, în timp 
ce se ştergea pe mâini cu prosopul. 

Nuanţa puternică a tenului ei, sclipirea din ochii ei mici 
- în orice caz, arăta mai bine decât de obicei. O întâlnire 
cu moartea are acest efect, se pare. 

— Nu vreau să mă ud pe cap, s-a plâns Wick, al cărei 
păr, la fel ca al lui Pen, e blond, des şi, fireşte, perfect 
drept. M-am spălat în dimineaţa asta, după ce am 
călărit, şi refuz să-mi ud iar părul. 

Wick îşi flutură pletele, să arate cine e şeful. 

Marsh avea şi ea părul lung, drept şi blond, însă al ei, 
mai fin şi uşor gras, era dat la o parte de pe fruntea 
plină de coşuri cu o bentiţă ecosez. Da, viaţa pe tărâmul 
blondelor. Buclele mele brunete, dacă ar fi vreodată 
îndreptate cu foenul, s-ar răzvrăti la cel mai mic semn de 
umiditate cu un ping! Sonor. Cu buclele dezordonate şi 
paloarea mea lunatică, fără să menţionez un fund cât 


suprafaţa Wyomingului, ieşeam în evidenţă în Swoon. Nu 
doar faptul că ieşeam în evidenţă mă enerva, ci şi lipsa 
varietăţii umane. Imi era dor de Upper West Side, unde a 
fi diferit era dorit, celebrat şi necesar. Aici, până şi 
Angela „Gel” Burton, tipa de culoare al cărei tată 
conduce banca, are părul lung până sub breteaua 
sutienului, îndreptat printr-un proces chimic, şi cu şuviţe 
aurii. 

— Eu intru, a zis Marsh. Deşi sunt sigură că e rece 
gheaţă. 

Asta e unul dintre lucrurile care-mi plac la Marsh - e 
pesimistă. Să-i spunem modul ei de a ieşi în evidenţă, 
aici, în ţara majoretelor. Dacă stai să te gândeşti, Marsh 
chiar avea motive să se aştepte la ce era mai rău. Tatăl 
ei era... ea folosea cuvântul „strict”. Însă l-am întâlnit pe 
Douglas Marshall, l-am privit în ochi şi cred că voia de 
fapt să spună „bolnav psihic”. 

— Şi eu, am zis. 

Pen s-a ridicat în picioare. 

— Bine. 

M-a apucat de încheietură şi m-a tras în sus. Mi-a dat 
jos halatul pe care-l purtam să mă protejez de soare. 

— Of, bine, a zis Wick iritată şi şi-a înnodat părul în 
coc, în creştet. Dar nu mă bag sub apă. 

Nu trebuia ca vreuna dintre noi să rămână să aibă grijă 
de lucruri. Bani, cărţi de credit, chei de la maşini şi 
diverse gadge-turi au rămas în siguranţă în genţile 
deschise. Ne-am îndreptat spre lac. Nu era nevoie să 
verificăm temperatura apei cu degetele de la picioare, şi 
nici să intrăm treptat, ca să ne obişnuim cu apa. Lacul 
era celebru că avea apa rece; singurul mod era asaltul. 
In plus, alergatul în apă, cu ţipetele şi împroşcăturile 
aferente, era strigătul de împerechere în Western 
Connecticut. Curând, Pen şi Burr Addams s-au luat la 


întrecere, înotând cu mişcări lungi şi bine definite. 

Burr era un pretendent exemplar, un yankeu adevărat 
de Connecticut. Ascendenţa familiei Addams data din 
timpul primei colonii. Tatăl său, judecător la Curtea 
Supremă, avea aspirații politice mai mari. Burr fusese 
căpitanul echipei victorioase de lacrosse a liceului; urma 
să fie boboc la Yale în toamna următoare. După ce 
hoinărise prin Europa în prima jumătate a vacanței de 
vară, se întorsese să-şi petreacă a doua jumătate într-un 
mod mai liniştit. De unde ştiam asta? Pen era o 
enciclopedie Burr Addams. Imi spusese toate astea şi 
faptul că ea se păstra pentru el - folosise exact aceste 
cuvinte: „se păstra” - deoarece intenţiona, cu o hotărâre 
aproape sinistră, să se căsătorească cu el într-o bună zi. 
Astăzi acţiona în această direcţie. 

Un tip pe care nu-l cunoşteam înotase spre noi ca să 
discute cu Wick. Nimeni dotat cu penis nu se apropiase 
încă de Marsh şi de mine. Călcam apa pentru a ne 
menţine circulaţia Singelui în mediul brutal de rece. 

— E bine că nu suntem băieţi, a zis Marsh. Testiculele 
noastre ar fi devenit deja nişte boabe mici de mazăre. 

Un alt lucru care-mi place la Marsh: e amuzantă. 

— Hai, Dice, să te învăţ să înoţi pe spate, a zis ea. 

— Da? am răspuns eu, gâfâind uşor. Crezi? Asta ar 
însemna să stau pe spate. 

Nu puteam concepe o poziţie mai vulnerabilă în 
mijlocul unui lac atât de rece. 

— Hai! E uşor, jur. 

Ca să mă convingă, Marsh s-a arcuit şi a început să 
dea din mâini şi din picioare. O coroană de alge blonde 
şi subţiri se agita în jurul capului ei. Apoi, ea s-a răsucit 
şi a venit spre mine, înotând pe-o parte. 

— Ai încredere în mine, a zis ea. 

Ce naiba, călcatul apei devenea obositor. Marsh şi-a 


pus o mână pe partea de jos a spatelui meu şi una pe 
umăr. 

— Aşa, a spus ea, uşor, dar nu nesigur - ştia ce făcea. 
Relaxează-te, nu mai întinde gâtul aşa. 

Şi-a mutat mâna de pe umăr pentru a-mi susţine 
ceafa. Am închis ochii şi am ascultat murmurul glasului 
lui Marsh, foarte aproape de mine, o hipnoză acustică. 

— Gata, a zis ea. Te-ai prins. 

Pentru un moment, m-a cuprins panica - o undă 
determinată de o împroşcătură nu prea depărtată 
ameninţa să-mi acopere nasul şi am auzit-o pe Pen 
chicotind prin preajmă. Cel puţin, sunase ca vocea lui 
Pen. Şi nu o auzisem, pe cât o simţisem, ca o gâdilitură 
interioară. Momentul trecuse. Crisparea mi s-a spulberat, 
în timp ce-i acordam atenţie totală şi tacită lui Marsh. 
Picioarele mele s-au despărţit din propria lor voinţă. 
Respirația mi s-a stabilizat devenind mai înceată. Marsh 
ţinea mâinile pe mine. Aveam încredere în ea. Soarele 
de pe obraji era magnific. 

— Vezi? a zis ea. E ca şi cum ai face baie. g 

Voiam să spun, „Da, dacă ai cada într-un iglu”. Insă 
sarcasmul nu-şi avea rostul, deoarece apa nu mai părea 
să fie aşa de rece. Era doar revigorant de răcoroasă, ca 
roua ierbii pe picioarele goale dimineaţa devreme. 
Puteam să stau acolo pentru totdeauna. 

— OK, Dice, o să plutesc şi eu lângă tine, a zis Marsh. 
O să-ţi dau drumul. 

În loc să-mi dea drumul de tot, Marsh m-a luat de 
mână. Şi cum pluteam împreună, mână în mână şi 
simţindu-ne sublim, mintea a început să-mi fugă la 
gânduri... un anumit tip de gânduri... fantezii. Aveam 
fantezii despre a săruta şi a fi sărutată. Nu cu Marsh - nu 
erau chiar aşa de bolnăvicioase. Doar ideea de a pune 
obrazul pe suprafaţa apei şi buzele mele să se 


întâlnească cu altele. Zâmbetul meu se întindea ca 
mierea. Alte senzaţii mă încercau, alte fantezii, amorfe 
dar intense, şi observasem că mă excitam în zonele 
obişnuite şi în altele încă nedescoperite. Tâmplele, 
înconjurate de apă. Palma, ţinută strâns de prietena 
mea. 

A fost aşa de... frumos. Poate prea frumos. Plăcerea 
prelungită tinde să devină un lucru pe care nu-l merit, 
aşa că m-am oprit. Numai că tot era plăcut. De fapt, nu 
eram singura în extaz. Te cred şi eu că am fost uimită: 
ceva mai departe, unde apa era mai adâncă, Pen şi Burr 
erau încolăciţi, un duo bronzat şi ud. Bravo Pen, mi-am 
zis în sinea mea, aproape mirată. Era şi timpul. 

Eu şi cu Pen vorbiserăm despre sex; era unul dintre 
subiectele mele preferate. Adevărul este că nu 
avusesem un prieten „adevărat”, însă mă prosteam - 
Nu, „experimentam” e mai bine spus, deoarece 
activităţile mele cu băieţii erau ciudate: Pot face asta? 

Lasă-mă să te ating acolo. Cum e? Îți place? Mişto. 
Acum fă-mi mie... haide, te rog! Reacţii chimice, o 
senzaţie declanşând-o pe alta - da, oamenii sunt 
minunat construiți. Uneori, după o întâlnire cu un băiat, 
mă întrebam ce s-ar întâmpla dacă în tot acest amalgam 
de senzaţii aş amesteca şi dragostea. Combustie 
spontană? Avalanşă orgasmică? Când turuiam despre 
asta, Pen bombănea şi zicea că sunt ciudată. Păcat, 
sincer. La suprafaţă, un fotomodel din revistele pentru 
bărbaţi, însă interiorul... mintea ei nu pricepea nimic. 

Ei bine, acum pricepea. Nu, stai un pic. Zâmbetul mi-a 
devenit mai larg. Nu doar înţelegea. Ea conducea. Toată 
lumea de la lac părea stimulată în mod similar. Era o 
nebunie - Swoon cu greu ar fi putut fi confundat cu 
capitala mondială a PDA -—, şi totuşi se întâmpla. Pe mal, 
cu un băiat pe care abia îl cunoscuse, Wick îşi murdărea 


părul, dar numai la asta nu se gândea. În apă, pe mal şi 
în pădure, un cor de suspine şi giugiuleli era în armonie 
cu - nu glumesc - păsările şi albinele. lar Pen era 
epicentrul, punctul central al undei erotice colective. O 
ştiam la fel de bine cum îmi ştiam numele, aşa cum mi 
se întâmplă uneori să ştiu. Cât de ciudat, am gândit eu. 
Cât de necaracteristic pentru Pen! 

— Hei! Ce se întâmplă? 

Marsh a revenit la poziţia verticală şi m-a strâns de 
mână. 

— Marsh, sunt o obsedată sexual! am spus eu, cu ochi 
scânteietori. 

— Pe bune? La cete uiţi? 

— Vită-te la cuplul-minune. 

Erau la câţiva metri depărtare. In acel moment, îl 
vedeam doar pe Burr. Avea sutienul lui Pen legat sub 
bărbie, pe cap cupele formând o pereche de urechi de 
şoricel, şi călca apa într-un extaz pur. Ceea ce însemna 
că Pen era sub apă, sursa acelui extaz. Deodată a 
răsărit, sclipind ca o naiadă, şi şi-a aruncat braţele în 
jurul gâtului lui Burr. Apoi, a apăsat cu palmele pe umerii 
lui. Din câte se părea, Pen credea în a dărui şi a primi. 
Era rândul lui Burr. Se legase în apă. Şi Pen a ieşit afară 
mai mult, şi-a lăsat capul pe spate şi Sinii i-au ieşit la 
suprafaţă. 

— O, Dumnezeule! a spus Marsh. Burr Addams e un 
băiat rau de tot. 

— Nu ştiu. l-aş da 10, măcar pentru efort. 

Amândouă chicoteam conspirativ. Apoi am spus: 

— Nu ştiu ce să zic despre Burr, dar asta nu este 
caracteristic pentru Pen. 

Nu este caracteristic pentru Pen, nu pentru Pen... nu... 
Pen... 

La fel de repede ca un clic pe telecomandă, nori de 


furtună au apărut dinspre nord, pătând ameninţător 
cerul. Apoi, un fulger; Marsh a tresărit. 

— Dice, hai, ar trebui să înotăm spre mal. 

Nu voia ca vreuna dintre noi să fie electrocutată. ŞI 
alte persoane se îndreptau spre mal, vraja îmbătătoare 
fusese risipită. Au început să cadă câţiva stropi mari. 

— Dice... a zis Marsh. 

Însă eu eram încremenită. Mă uitam la Pen. Era 
perpendiculara pe apă acum şi făcea... ceva. Ceva 
straniu. Ceva brutal. Ceva rau. Parcă primisem un pumn. 
Pen nu-l lăsa pe Burr să iasă la suprafaţă. Il ţinea sub 
apă... cumva... ea era... 

Am început să înot spre ei. 

— Pen, am încercat eu să ţip, dar gura mi se umpluse 
cu apă. 

Mă înecam; mă zvârcoleam. Totuşi, mă luptam să 
merg înainte. În acel moment, Marsh a apărut lângă 
mine, pentru ca în următorul, să înoate repede spre Pen 
şi Burr. Fusese pe fază. Burr ieşise din apă şi respira 
greu. Cineva strigase - dar tunetul acoperise zgomotele. 
Frica m-a părăsit doar când am atins cu picioarele fundul 
alunecos al lacului. Gâfâind, am ajuns la nisipul cu 
prundiş. Şi apoi, ploaia a început să cadă. 


IV 


Am auzit paşi pe scări. Casa noastră este veche, una 
dintre cele mai vechi din zonă, o fostă fermă din şindrilă 
albă, construită în 1748. Dacă tragi un vânt pe verandă, 


acesta se va reverbera în duşumeaua podului. Puteam 
să aud un păianjen cum urcă pe-acele scări. Fiind 
singură în casă - cel puţin aşa credeam -, am rămas 
nemişcată. Mi-a trecut prin minte că nimeni nu încuie 
uşa în Swoon; mie, care purtam nenumărate chei în 
buzunar încă din clasa a treia. Aici, e o chestie de 
mândrie. Aici, e sigur. Şi cum casa noastră este pe Daisy 
Lane, exact vizavi de casa unchiului şi mătuşii, m-am 
gândit că trebuie să fie Pen. Lucru care în mod normal 
nu m-ar fi speriat. 

— Sper că eşti îmbrăcată, sunt cu Jordan, a strigat ea 
şi a bătut în uşă, chestie obligatorie înainte de a intra, 
după care a apărut cu cel mai mic şi mai blond frate 
după ea. 

Eram îmbrăcată, cu picioarele încrucişate, citind în 
cărţile de tarot - cel puţin, încercând. Ar fi putut la fel de 
bine să fie ceva în lituaniană. Cărţile din faţa mea se 
pretau la o grămadă de interpretări. Fiecare răspuns 
ridica o întrebare. Cu cât mă gândeam mai mult, cu atât 
mai  nelămurită deveneam. Şi cum la început nu 
avusesem o relaţie atât de bună cu latura mea de 
medium, să ştiţi ca mi-a trebuit un efort mental serios, 
care apoi s-a transformat într-un zero uriaş. Am trântit 
cărţile grămadă. 

— De ce-ai făcut asta? m-a întrebat Pen. 

— Vibraţiile unui copil de şase ani nu sunt favorabile 
comuniunii cu planul astral. Fără supărare, Jordan. 

— Pot să mă joc cu gândacii, Can... Dice? 

Jordan era fascinat de colecţia mea de cărăbuşi, un 
cadou de la tata de când aveam zece ani şi treceam 
printr-o fază mistic-mitic-spirituală. Mama nu era de 
acord, însă nici nu obiectase. Agnostici amândoi, mă 
creşteau fără nicio religie. 

— Poţi să te uiţi, Jor, i-am spus. Dar nu te poţi juca cu 


ei. 

— Asta voiam să zic. 

Cu grijă, a luat vasul de sticlă de pe birou şi s-a 
instalat pe podea. 

Pen s-a aşezat pe marginea patului. 

— la vezi ce zic cărţile despre mine. 

Ceea ce ea nu ştia - şi nu i-aş fi spus —- era că asta 
făceam. Nu prea o mai văzusem pe fata asta de când 
încercase să-l înece pe cel mai râvnit burlac din Swoon. 
Incidentul de la lac avusese loc într-o zi de vineri; părinţii 
mei ajunseseră în Swoon pentru weekend, deoarece tata 
nu lucra la niciun serial, iar mama îşi luase în sfârşit 
câteva zile de concediu; luni merseserăm în Newport şi 
stătuserăm la o pensiune de pe malul mării. Lucru 
drăguţ - nu prea îmi vedeam părinţii în ultimul timp. 

Toată mutarea în Connecticut fusese o prostie, deşi 
avuseseră cele mai bune intenţii, crezând că vor rezolva 
toate problemele noastre (adică ale mele). Acest loc 
idilic, atât de aproape de sora mamei mele şi de copilul 
ei perfect adaptat... ce tonic mai bun decât aerul curat, 
razele de soare şi brioşele de casă ale mătuşii 

Lainie? Pur şi simplu, nu se gândiseră îndeajuns. Nu se 
gândiseră că mama pleca rareori de la serviciu înainte 
de ora opt şi nu exista tren sau autobuz direct spre 
Swoon. Sau că tata trebuia să fie pe scenă la ora şase 
când filmează. Ca să nu mai spun că e alergic la cel mai 
mic fir de polen şi trebuie să ia antihistaminice puternice 
atunci când e la ţară. Dar se lăsaseră purtaţi de val când 
văzuseră preţul bun al casei demodate şi vechi, şi 
influenţaţi de noţiunea lor nobilă de „cât de bine îmi va fi 
aşa”. Şi astfel, deveniseră mânarii proprietari ai unei 
foste ferme din secolul al optsprezecelea în care de-abia 
petreceau un pic de timp. Bineînţeles că în prima lună 
mama se suia curajoasă în trenul spre Brewster şi apoi 


conducea o oră până în Swoon în fiecare seară, dar era 
morocănoasă din cauza navetei. Aşa că ajunsese să-şi 
petreacă doar weekendu- rile acasă, iar tata, cu orarul 
său demenţial şi relaţia proastă cu natura, venea şi mai 
rar. 

Foarte bine, din partea mea. Nu voiam să schimb 
nimic. La şaptesprezece ani eram perfect capabilă să-mi 
port singură de grijă. Şi când nu aveam chef, eram bine- 
venită la familia Leonard - mama lui Pen punea o 
friptură de porc la cuptor, la cea mai mică aluzie. De 
fapt, probabil că ăsta şi era motivul pentru care Pen 
trecuse pe-aici: o invitaţie la cină, făcută de ochii lumii. 
Am îndreptat conversaţia spre acest scop. 

— Şi ce găteşte Lainie în seara asta? 

Pen studia grămada de cărţi de tarot. Le-am dat la o 
parte. Nu ca să fiu rea, însă nu vrei ca energia altcuiva 
să-ţi contamineze pachetul. Mai ales energia lui Pen, în 
acel moment. 

— Facem un grătar, a spus ea. Kebab de nu ştiu ce 
peşte, mahi-mahi, cred, însă avem şi antricot. 

— Sună bine oricare dintre ele. 

O priveam pe furiş. Părea normală. Nici cel mai mic 
indiciu că ar fi fost vreo asasină începătoare. 

— Cum a fost la Newport? m-a întrebat ea. 

— Bine... drăguţ. Tata nu a strănutat la plajă. 

— E bine. 

— Da. Încercând să trag de timp, îmi rodeam 
cuticulele. Şi ce s a mai întâmplat pe-aici? 

— A, nimic nou. 

Pen s-a crispat şi şi-a proiectat maxilarul în afară. 
Când m-am uitat de data asta la ea, Pen şi-a dat seama. 

— Nu eşti supărată pe mine, nu, Dice? m-a iscodit ea. 

Eu? Supărată? De ce-aş fi - nu încercase să mă ucidă 
pe mine. Eram... îngrijorată. Lucru care ar fi deranjat-o 


pe Pen, ştiind că ridicase semne de întrebare. Pen era 
responsabilă. Pen era de nădejde. Pen avea un cap bun, 
aşezat pe umeri buni. Pen era ferm convinsă, ca şi 
mama ei de altfel, că orice ar face, totul va fi bine. 
Acum, poate avea dubii. Şi nu voia să se confrunte cu 
aşa ceva. Şi, cu siguranţă, nu voia să vadă îndoielile 
reflectate în ochii mei. 

— Nu, bineînţeles că nu. 

Am pus cărţile de tarot pe noptieră şi am înghiţit în 
sec. Asta era mama tuturor momentelor penibile, prima 
noastră întâlnire după acea zi petrecută la plajă. 

In acea zi la lac, ploaia se transformase în grindină. 
Am alergat la maşina lui Pen, am aruncat lucrurile 
înăuntru şi am plecat ca din puşcă. Asta era de la sine 
ciudat - Pen nu era un şofer agresiv. Pur şi simplu 
conducea cu viteză pe drumul şerpuit, în timp ce din cer 
cădeau bucăţi de gheaţă. Când am strigat-o, nu mi-a 
răspuns. 

Şi eu, o persoană sensibilă, chiar foarte sensibilă, nu 
puteam sa mi dau seama ce simţea. Nu plângea. Nu 
înjura. Nu zicea nimic în legătură cu Burr. Se holba pe 
geam şi accelera prin furtuna de parcă voia să scoată 
din ea şi mai multă furie. Într-un târziu, m-am întins şi i- 
am atins cotul. Nu a ignorat acest lucru. S-a întors spre 
mine şi am văzut cum negrul ochilor ei se transforma în 
albastru. A durat cam douăzeci de secunde, în timp ce 
Pen (sau cine o fi fost) abia a evitat o serie de cutii 
poştale. Spre norocul nostru, ajunseserăm pe Daisy 
Lane. Pen a oprit în faţa casei mele. Arăta exact ca Pen — 
încântătoare, frumoasă şi liniştită - când a zâmbit şi mi-a 
spus: 

— Aş vrea să intru şi să stau un pic. 

Poate că voia să vorbim, să mă lămurească ce se 
întâmplase. Fusese un fapt pe care probabil că-l 


interpretasem greşit şi care e posibil să fi fost doar o 
hârjoneală lascivă inocentă refractată de lac, aşa cum un 
băț pare strâmb privit printr-o peliculă de apă. 

Asta e tot. 

Toanta de mine! 

Însă în mintea mea tipam la ea, Nu te las în casă fără 
o armată de ninja care să mă protejeze. Cu voce tare, 
am reuşit să spun doar: 

— Îmi pare rău... nu pot. Părinţii mei trebuie să ajungă 
acasă dintr-o clipă-ntr-alta, iar casa e vraişte. 

După care m-am dat repede jos din maşină şi am 
intrat pe uşa casei de la numărul 12 de pe Daisy Lane. 
Uşă pe care am încuiat-o. Zgomotos. 

Şi acum, Pen mă întreba dacă eram supărată pe ea. 

— Uite, am început eu. Gândurile mă chinuiau de 
aproape o săptămână şi nu-mi plăcea: Simt că tu îmi ştii 
secretele... 

Lucru care nu era abureală totală. Într-adevăr, Pen nu 
era la zi cu tendinţele mele telepatice, dar mă refeream 
la epilepsie, despre care ştia şi care cu siguranţă nu era 
pentru urechile oricui. Făcând aluzie totodată la 
problemele care mă aduseseră în Swoon - îi ofeream 
frânturi de informații despre acea  harababură 
îngrozitoare. Şi Pen fusese întotdeauna grozavă, nu-şi 
băgase nasul, nu mă tratase niciodată ca pe o leproasă 
sau ca pe o nebună. M-am simţit uşor vinovată de felul 
în care o lăsasem singură în maşină, singură-singurică, 
la fel cum era şi grindina de pe acoperişul nostru. 

— Dar şi tu le ai pe ale tale, am continuat eu. Şi e 
normal; adică, ştiu că ţi-am fost băgată pe gât, verişoara 
ta cu probleme mentale. 

Auzind asta, s-a mirat şi a întors capul spre fratele ei — 
cu o privire gen „copiii le aud pe toate”. 

— Dice, nu e... 


M-am uitat la Jordan, care încă era complet absorbit de 
cărăbuşi. 

— Aşteaptă, lasă-mă să termin, am insistat eu, dar 
vorbind mai încet şi luând o pernă în poală, lovind-o 
pentru a accentua ideea. Nu sunt ca tine, nu arăt ca 
tine, nu mă comport ca tine, nu mă îmbrac ca tine. Nici 
ca prietenii tăi. Şi cu toate astea, te-ai comportat 
minunat cu mine, Pen, să ştii. Mai mult decât aş fi putut 
cere. Şi nu ştiu, fiind un copil singur la părinţi, tu ai 
fraţi... Am născocit ideea cum că am fi surori, noi două. 
Apropiate, ştii tu, ca mamele noastre. Aşa că vreau să-ţi 
spun că nu te-aş judeca niciodată, Pen. Dacă este ceva... 
orice lucru despre care vrei să vorbim, sunt aici. Şi îmi 
pare rău... în timpul furtunii... când am plecat pur şi 
simplu. A fost greşit din partea mea. N-o să mai fac asta 
niciodată. Să te abandonez. Vorbesc serios. 

Pen s-a uitat la mine. 

— Pe bune? 

— Da, pe bune. 

Ce m-a oprit s-o iau în braţe pe Pen? Poate faptul că 
Pen nu e genul ăsta? 

Mulțumită de promisiunea mea, Pen mi-a zâmbit 
răutăcios şi s a urcat în pat lângă mine, cu spatele 
rezemat de tăblia patului. 

— Mulţumesc... surioară, a spus ea. 

— Nu fi fraieră... i-am răspuns. Surioară. 

Şi din nou s-a lăsat liniştea. 

— Nu zic că trebuie să spui ceva. Cum stăteam una 
lângă alta, am continuat să vorbesc în şoaptă, ca şi când 
ne spuneam secrete: Adică, ştiu că eşti apropiată de 
Wick... 

— Fii serioasă, a spus Pen. Wick. Lui Wick nu i-aş putea 
spune nici că mi-a sărit oja. 

Am râs pe chestia aia. Şi-a strâns picioarele şi s-a 


întors spre mine, sprijinindu-se cu obrazul de genunchi. 

— Dacă cineva ar înţelege ce s-a întâmplat cu Burr, tu 
ai fi aceea... fiind o super ciudată. A spus asta din inimă 
şi apoi şi-a ridicat capul şi a privit în gol: însă totul e 
amestecat în mintea mea, ca un puzzle, şi deşi am trăit 
puzzle-ul, nu pot să-l desluşesc. Se uita în gol în 
continuare şi se mângâia absentă de la genunchi la 
gleznă. Ştii expresia: pluteşte ceva în aer? 

Am dat din cap. A făcut o pauză şi a reluat: 

— Când Burr a înotat spre mine, îl doream. Şi era 
ciudat. De obicei vreau ca băieţii să mă dorească, însă 
eu îl doream pe el... îl doream... 

Ar fi trebuit s-o întrerup şi să remarc faptul că 
indiferent de ce se întâmpla - cu toată lumea şi cu toţi 
cei de la lac —, ştiam că ea era motivul? Că acel ceva 
care plutea în aer era Penelope Amber Leonard? Am 
deschis gura şi am şi închis-o. Pen şi-a ridicat bărbia şi a 
continuat: 

— Când înotam, mă gândeam cum de nu mă scufund — 
într-atât eram de trasă în jos de dorinţă. Şi apoi, am 
călcat apa şi am vorbit... ştii tu... în acel mod în care 
flirtezi cu cineva şi aproape că-l jigneşti un pic... 

— V-aţi tachinat, am zis eu. Se numeşte „a tachina”. 

Pen a zâmbit. 

— Da, ne-am tachinat şi m-am gândit cum de puteam 
să fac astfel de comentarii hilare când, de fapt, voiam să 
zic... chestii pe care nu le-aş putea spune fără să râd. 
Replici de actriţă porno. 

S-a înroşit, amintindu-şi scena. Piesele de puzzle îşi 
găseau locul cu o viteză uluitoare. Şi deodată, s-a albit la 
faţă. 

— Atunci au apărut şerpii, a spus ea cu voce joasă. S-a 
întors spre mine şi m-a privit, cu ochii plini de o groază 
retrospectivă. Am simţit cum unul mi se încolăceşte pe 


gleznă, şi apoi altul. Şi nu m-am speriat. Dice, erau şerpi 
şi nu mă deranjau deloc. Şi apoi şi mai mulţi, zeci, sute 
de şerpi care înotau printre picioarele mele. Nu mă 
incomodau. Îmi... plăceau chiar. Erau, într-un fel, sursă 
de inspiraţie. Aşa că am zis: „Burr Addams, vrei să mă 
săruţi?” 

Aşa da, ofertă - ce băiat ar fi putut s-o refuze? 

— Dumnezeule, Dice... a fost incredibil. Adică, să 
săruţi pe cineva şi să simţi ceva între degetele de la 
picioare. Îmi aduc aminte... mi-am dat jos sutienul - eu 
mi l-am dat jos, nu el. Şi m-am simţit aşa de liberă, iar 
faptul că mai erau persoane în jur a fost un plus. Am 
fluturat sutienul deasupra capului ca pe-un steag şi după 
aceea i l-am pus lui Burr pe cap, şi râdeam şi ne 
sărutam, şi când l-am atins avea o erecţie uriaşă şi mă 
gândeam: „Eu am făcut asta, datorită mie e aşa”, şi m- 
am simţit puternică. Voiam să conduc, înţelegi, nu doar 
să fiu condusă. Şi Dice, ştii cum e să fii linsă sub apă? 
Eşti deja udă, aşa că limba nu pare udă, e uşor aspră şi, 
Doamne, ce mă lingea, aşa cum l-am lins şi eu pe el. 
Diferenţa a lost că, atunci când eu eram sub apă, parcă 
puteam să respir... ba nu, parcă nici nu trebuia să 
respir... însă când s-a băgat el sub apa era aşa de bine... 
încât nu voiam să se oprească. Insă el voia sa se 
oprească, voia să respire... dar cred că... într-un fel... nu- 
| lăsam eu. 

Pen a întins un picior şi apoi pe celălalt. După care, a 
ridicat din umeri. 

— Asta a fost tot, a spus ea. 

Faţa ei nu mai era roşie sau palidă, ci acoperită cu un 
bronz perfect, o combinaţie de raze ultraviolete şi un 
strat de autobronzant. 

— Doamne, a continuat ea, cât timp am ţinut acest 
secret în mine m-am simţit groaznic, însă acum mă simt 


mult mai bine. 

— O, am făcut eu. Dumnezeule! 

Eram fericită că se simţea mai bine, uşurată că 
mărturisise, însă erau câteva lucruri pe care trebuia să i 
le spun, nu? 

— Mulţumesc mult, a zis ea. Apoi: Jordan, nu mai face 
aşa. 

Mustrarea ei era liniştită, fără pic de asprime. 

M-am uitat să văd ce se întâmplă. Jordan zgâlţâia vasul 
în care erau cărăbuşii — care erau de jucărie, asta pentru 
cazul în care vă gândeaţi că eu colecţionam cărăbuşi 
adevăraţi. 

— Vino aici, i-a zis Pen. 

Cu degetele lui grăsuţe, Jordan a pus vasul pe birou şi 
a venit docil la sora lui. Pen l-a luat în poală. Jordan s-a 
lăsat pe ea. Şi-a băgat degetul mare în gură şi pleoapele 
i-au acoperit ochii în timp ce-şi sugea degetul. Ea l-a 
sărutat pe părul blond. Ce persoană grijulie, mă 
gândeam eu, aşa de bună cu copiii! Şi cu bătrânii, de 
asemenea - ea râdea când făceam glume pe seama 
angajamentului ei la „azilul de senili”, însă era un bun al 
acelei instituţii. Mda... asta era Pen: o persoană blondă, 
planturoasă, extraordinar de frumoasă, uşor grea de 
cap, însă foarte bună la suflet, fără pic de răutate în ea. 


V 


LUCRURI CIUDATE SE ÎNTÂMPLĂ. TOT TIMPUL. IATĂ un 
exemplu: conduceam spre Torrington cu familia Leonard 
(un oraş mare, dotat cu mall), şi pe o parte de 
autostradă ploua cu găleata, iar pe cealaltă soarele era 
sus pe cer. Sau tata telefonând să ne spună cum a primit 
un rol bun în thrillerul cu poliţişti al lui Mark Wahiberg, 
deoarece directorul de casting şi-a adus aminte de el din 
şcoala elementară. Şi ce să mai spun de ziua în care 


doamna Brinker, bibliotecara din Swoon, a apărut la 
muncă într-o... rochie roz pastel, cu un model cu 
inimioare. Trebuie s-o cunoaşteţi pe doamna Brinker, 
regina kakiului - să o cunoaşteţi şi să o vedeţi aproape în 
fiecare zi, ca mine, asistenta ei ascultătoare şi neplătită, 
ca să înţelegeţi că acest lucru nu e doar pur şi simplu 
monstruos, ci şi foarte, foarte straniu. 

— Te simţi bine, dragă? 

Mă prinsese holbându-mă la ea. 

— Ce? Nu! Adică, bineînţeles, doamnă Brinker. Sunt 
bine. 

— Sper. 

Faţa i s-a crispat. Suferind de bacteriofobie, doamna 
Brinker îşi dădea întruna pe mâini cu gel antibacterian. 
Şi-a dat un jet chiar atunci, afirmaţia mea „sunt bine” 
fiind neconvingătoare. 

— Candice, vreau să pui în ordine secţiunea pentru 
copii. Am avut ora de poveşti azi-dimineaţă. 

Am făcut cum mi s-a spus, meditând asupra lucrurilor 
stranii ce se pot întâmpla într-o zi obişnuită - fenomene 
meteorologice, coincidenţe care altfel par improbabile şi 
articole de îmbrăcăminte de neînțeles - e greu să separi 
ciudatul de normal. Verişoara mea a căzut dintr-un 
copac şi a început să turuie despre injustiţie şi despre 
răzbunare... Câteva zile mai târziu, a descoperit că 
poate să respire sub apă... nu, cum a spus? Nu avea 
nevoie să respire deloc. Ce e aşa de ciudat? 

Ce să mai zic de evenimentele care au avut loc mai 
târziu, în aceeaşi după-amiază? Primisem un mesaj de la 
Marsh, în care mă anunţa că una dintre iepele lor fătase 
în acea dimineaţă şi mă întreba dacă voiam să văd 
mânzul. Prin „mesaj” vreau să spun că a sunat la 
bibliotecă şi a vorbit cu doamna Brinker, care a scris o 
notiţă pe o bucată de hârtie. Turnurile de telefonie 


mobilă nu sunt compatibile cu peisajul din Swoon, aşa că 
serviciul e defectuos, şi nici SMS-uri nu poţi trimite. 
Totuşi, am primit mesajul. Voiam să văd mânzul nou- 
născut, care mi se părea la fel de exotic precum un 
dragon nou-născut. Bineînţeles că voiam. 

— Marsh are un mânz nou-născut, i-am spus lui Pen 
când a trecut pe la bibliotecă. 

— Da? ŞI? 

Nu îmi împărtăşea entuziasmul. 

— Hai, Pen, m-am alintat eu. Un mânz. Nu am văzut 
niciodată un mânz. Trebuie să mergem. 

Se uita la mine de parcă îi cerusem să mergem în 
Bhopal la inaugurarea unui şanţ de apărare. 

— Nu ştiam că sunt consilier la Fondul de aer curat, a 
spus ea. Ceea ce era nepoliticos pentru Pen. Ce 
urmează, Dice? Grădina zoologică? 

— Pen, am petrecut sau nu două ore cu tine într-un 
singur magazin din mallul Torrington cât ai probat 
cincisprezece perechi de jeanşi? am contracarat-o. Două 
ore, un magazin, cincisprezece perechi de jeanşi - fă şi 
tu un calcul. 

Se juca cu radioul. N 

— Da, da, a cedat ea. Insă... urăsc să merg acasă la 
Marsh. 

Am presupus că e un simptom de copil alintat. Pe 
Marsh n-o dădeau banii afară din casă, şi nici locuinţa ei 
nu era tocmai palatul pus la punct pe care majoritatea 
locuitorilor din Swoon îl iau de bun. Mama ei munceşte 
din greu la un birou din Torrington, în fiecare zi, iar tatăl 
ei este pensionat pe caz de boală. Oricare ar fi fost 
această „boală”, nu-l împiedica să administreze o mică 
fermă de cai de pe proprietatea lor aflată la capătul 
străzii Stag Flank din ceea ce nu numeşte nimeni, 
niciodată, mahalaua oraşului Swoon. 


— Te rog, m-am alintat eu. Nu stăm mult. Doar cât 
vedem mânzul şi am şi plecat. Te rog! 

Fiind o persoană care cedează uşor, Pen a acceptat. 
Marsh ieşise să ne întâmpine având în mână o perie de 
frecat. 

— Vă rog, aşteptaţi-mă în camera mea, a spus ea. 
Termin într-un minut. 

Mirosul de amoniac ne-a urmărit pe mine şi pe Pen pe 
tot holul. La noi, în casa de pe Daisy Lane, venea de 
două ori pe lună o firmă de curăţenie, însă eu păstram 
ordinea între timp, aşa că ştiam că, de la existenţa periei 
şi până în prezent, se făcuseră descoperiri în materie de 
gospodărie. Dar poate că lui Marsh îi plăcea să stea în 
genunchi să frece linoleumul uzat. La drept vorbind, 
camera ei era uluitor de îngrijită, şi nu în stilul celor 
decorate cu tot soiul de zorzoane. Cele două surori mai 
mici ale ei, Charlotte şi Willa, care împărțeau o cameră 
faţă în faţă cu cea a lui Marsh, au apărut, au mieunat un 
„bună” şi s-au întors la treburile lor de fetiţe. Pen era 
cocoţată pe patul lui Marsh, organizându-şi nerăbdătoare 
poşeta, când a intrat Marsh, cu cearcăne negre de 
oboseală sub ochi. 

— Eşti bine? am întrebat eu. 

Pen şi-a ridicat privirea din accesoriile ei. 

— Pe bune, Marsh, arăţi ca moartea-n vacanţă. 

Era o expresie pe care o folosea mătuşa Lainie. Cu 
referire la mine, uneori. 

— Şi eu te iubesc, Pen, a spus Marsh cu un zâmbet 
vag. Şi a oftat. Sunt frântă de oboseală. A durat mult 
până a fătat iapa şi ştiţi cum e, cu treburile şi slujba şi 
toate. 

Nu-mi venea să cred. 

— Stai puţin, ai fost acolo? Când a fătat? 

— Am stat de multe ori. Marsh voia să pară blazată, 


însă nu a putut să-şi ascundă mândria pe de-a-ntregul. 
Haideţi să-l vedem, fetelor. E absolut splendid. Le-a 
anunţat pe surorile ei: Mă duc puţin până la grajduri. 
Char, tu eşti şefa. 

— Dacă ştiam că o să facem asta... s-a plâns Pen. Mi- 
aş fi schimbat pantofii. Dar dacă stau bine să mă 
gândesc, nu cred că am vreo pereche pe care aş 
murdări-o de balegă de cal. 

Sandalele cu platformă ale lui Pen, făcute pentru 
picioare lungi, sub o fustă cu imprimeu Lilly Pulitzer 
reprezentau legătura dintre mame şi fiice aici, în statul 
în care s-a născut Constituţia. Mergând agale prin curte, 
şoldurile sale nu puteau decât să se legene, de la stânga 
la dreapta. Bluza pe care o purta era subţire, albă, din 
bumbac, simplă dar totuşi feminină. Eu nu-mi făceam 
griji că-mi  murdăresc  tenişii şi blugii lălâi, fiind 
entuziasmată că urma să văd mânzul. 

Insă, întâi trebuia să trecem de Douglas Marshall. 

— Tată, sunt cu nişte prietene... bine? A anunţat 
Marsh. 

Mirosul din grajduri era puternic: transpiraţie, sare, 
piele, paie şi balegă de cal, care, bineînţeles, miroase 
mai curat decât cea de tip uman, deoarece, presupun, 
caii nu mănâncă chipsuri. Şi totuşi, mă aşteptam ca Pen 
să strâmbe din nas şi să se plângă în continuare, dar se 
părea că îi place. Stătea cu picioarele uşor crăcănate, cu 
mâinile în şolduri. Apoi şi-a întors capul şi, odată cu ea, 
câţiva cai au făcut la fel. 

Douglas Marshall apăruse dintr-o boxă a grajdului. Era 
un bărbat slab, vânos, iar catarama de alamă de la 
curea era închisă sub un început de burtă. Un maiou, mă 
gândeam eu. Aşa se numesc acele tricouri fără mâneci, 
striate, exact ca acela pe care-l purta el, însă mie 
termenul îmi stârnea un sentiment neplăcut, întrucât 


sugera exact ceea ce era el de fapt. Şi-a dat jos şapca 
Patriot care i-a dezvăluit un început de chelie, şi-a şters 
fruntea şi a pus-o la loc. Nu puteai să nu te întrebi ce 
văzuse mama lui Marsh la el - ea fiind aşa de îngrijită şi 
de cochetă în costumele ei de secretară şi bluzele făcute 
la comandă. 

— Ai terminat în bucătărie? a întrebat el. 

— Bineînţeles, tată, a spus Marsh, privirile întâlnindu- 
li-se şi apoi ea evitând-o pe-a lui. Rufele sunt gata şi ele. 

— Fetele? 

— Au curăţat baia şi acum se joacă cu păpuşi de 
hârtie. 

Domnul Marshall a vorbit printre dinţi: 

— Ar face bine să nu facă mizerie. 

Ce avea omul ăsta, copii sau cameriste? 

Într-un final, a binevoit să ne recunoască pe Pen şi pe 
mine, gura strâmbându-i-se ca un fir de sârmă - am 
presupus ca era zâmbetul lui. 

— Să înţeleg că voi, mânzelor, aţi venit să vedeţi 
mânzul. 

Mânze, am gândit eu. Îmi vine să vomit. 

— Bună ziua, domnule Marshall, a spus Pen. 

Am zis şi eu bună ziua, încet, uitându-mă la pantofi. 

— Măi, măi, Penny Leonard. Gura ca de sârmă a 
domnului Marshall s-a strâmbat şi mai tare: De fapt, e 
Pen mai nou. Ce frumuseţe ai ajuns! S-a uitat la Pen — 
prea mult, am gândit eu -, şi apoi s-a uitat la mine, cu 
ochi plini de suspiciune: Tu cine eşti? 

— Ea e Candice, a spus Marsh. 

— E verişoara mea, a zis Pen în acelaşi timp. 

Ce trebuia să spun? „Ne-am mai văzut!” 

— Candice, zici? Nu am auzit niciodată un nume ca 
acesta. 

Era bine de ştiut că-i lărgeam orizonturile. 


— Şi ai şi tu o poreclă ca restul fetelor? 

— Da... domnule. Mă simţeam încolţită. Sunt Dice. 

— Chiar aşa? Stai, tu ai mai fost pe-aici înainte, nu-i 
aşa? S-a uitat chiorâş la mine: Tu eşti fata din New York. 

— Da, domnule. Eu... acum, locuiesc aici. 

De ce îi dădeam cretinului ăsta date personale? Urma 
să-l invit la ceai? 

Domnul Marshall şi-a încrucişat mâinile. 

— Am nişte „zaruri pufoase”! agăţate în parbrizul de la 
camion. 


ljoc de cuvinte intraductibil; Juzzy dice - zaruri 
pufoase. 


A zâmbit şi mai larg atunci. Cu siguranţă, credea că e 
amuzant. Simţeam cum mi se face părul măciucă. 

Hai, uitaţi-vă, a spus el, dar a prins-o pe Marsh de 
mână şi a ţinut-o în loc: însă grăbeşte-te, copilă. Maică- 
ta face ore suplimentare, fiindcă acel cretin de şef al ei 
nu poate face nimic. Asta înseamnă că tu pregăteşti cina 
în seara asta şi vreau o masă sănătoasă, nu mai vreau 
orez instant. 

Idiotul cerşea o traheotomie cu furca, însă Marsh a 
răspuns doar clătinând din cap, tensionată, şi tatăl ei i-a 
dat drumul. 

După aceea, ne-am apropiat în linişte de boxa în care 
iapa îl hrănea pe mânz. Era superb. Nu avea nici 
douăsprezece ore şi deja statea în picioare, având 
coamă, coadă şi tot ce-i trebuia. Mama şi puiul erau la 
fel, amândoi de un maroniu strălucitor ca al cojii de 
castană. 

— Hai Brandy, vino-ncoace, a chemat-o Marsh, calm. 


S-a întins să mângâie nasul calului şi animalul a fornăit 
încet. Apoi mânzul a ieşit de parcă voia să zică „Hei, 
uitaţi-vă la mine!” şi eu am făcut spontan: „Uauuu!” 
Avea ochii ca prunele negre, umede, gene pe care şi un 
fotomodel le-ar invidia şi o pată albă sub formă de 
diamant pe bot. Îşi mişca buzele ca de cauciuc, apoi si-a 
vârât nasul în spatele iepei. 

Voiam să mă apropii, să-i ating, însă m-au făcut să mă 
simt ciudat de intimidată. Pen însă, care mai devreme 
nu-şi putea stăpâni ataşarea, s-a apropiat să stea de 
cealaltă parte a uriaşului animal. Si-a pus un obraz pe 
gâtul arcuit şi musculos al iepei. Cu ochii intredeschişi, a 
început să şoptească, fapt ce m-a făcut să zâmbesc - 
Pen a devenit îmblânzitoare de cai. Era o latură a 
verişoarei mele pe care nu o mai văzusem înainte. Nu o 
consideram o persoană care se pricepe la animale; nu se 
înţelegea cu Peanut şi Popcorn, cei doi câini 
neastâmpăraţi ai familiei Leonard. Insă în grajd, Pen era 
vrăjită. Ajunsese chiar să sărute pielea iepei. 

— Hai, Dice, m-a îndemnat Marsh. Brandy e cuminte 
acum. Poţi s-o mângâi. 

Voiam, chiar voiam. Însă mă simţeam... nu ştiu cum să 
explic, într-un fel, nedemnă. 

— Te pomeneşti că „Zaruri pufoase” se teme de cai. 

Acea voce groasă, dispreţuitoare, din spatele meu a 
stricat toată atmosfera momentului. 

— Orăşenii se tem de cai, a spus domnul Marshall. 
Evreii, în special. Nu am văzut niciodată un evreu să 
călărească un cal. Arunca acele vorbe de parcă erau 
nişte fleacuri, după care şi-a pus o mână pe umărul meu. 
Tu eşti evreică, nu-i aşa, Zaruri pufoase? 

Mă simţeam de parcă fusesem lovită. Trebuia să-l 
înfrunt pe-acel ignorant, însă eram ţintuită locului, 
oripilată. Îmi trebuia toată voinţa să mă întorc ca să-i 


dau la o parte mâna jegoasă şi, în timp ce îmi adunam 
puterile, Pen s-a îndepărtat uşor de iapă. 

A ridicat capul. Mi-a zâmbit larg. 

— Sunteţi aşa de deştept, domnule Marshall, a spus ea 
în timp ce se îndrepta spre el, cu acel mers legănat al 
picioarelor ei lungi. Chiar vă pricepeţi la oameni. 

Mâna lui a căzut de pe umărul meu, iar când Pen a 
trecut pe lângă mine, am putut în sfârşit să mă întorc. 
Pentru scurt timp, privirile ni s-au întâlnit. Ochii ei, negri 
ca ai mânzului, aveau un alt tip de strălucire. 

— Şi spuneţi pe faţă ce vedeţi, a continuat Pen, cu glas 
dulce, dar sarcastic. Asta e unul din lucrurile care-mi 
plac la dumneavoastră. 

În timp ce Pen înainta, puteam doar să-mi imaginez 
ameninţarea din ochii ei, care transformase zâmbetul 
domnului Marshall într-o grimasă. Şi-a pus mâna pe 
pieptul bărbatului. El s-a împiedicat şi a făcut un pas în 
spate. Ea l-a ţinut la distanţă cu mana, ţinându-şi capul 
într-o poziţie ciudată. Domnul Marshall a scos un 
zgomot, un amalgam de confuzie, obiecţie şi supunere. 

Un fel de geamăt. Un tip de rugăminte. Şi Pen a făcut 
încă un pas înainte. Încă unul. În tot acest timp, continua 
să fie dulce şi sarcastică, făcându-l cu ou şi cu oţet, până 
când tangoul grotesc a ajuns în boxa aflată vizavi de cea 
în care era iapa. 

Un zgomot puternic şi agitaţie s-au auzit dintr-acolo, 
iar apoi tropăială. Marsh era lângă mine; mi-a şoptit un 
nume: 

— Black Jack. 

Ne-am apropiat împreună să vedem armăsarul masiv 
şi ne-am ridicat în vârful picioarelor. Domnul Marshall 
era frustrat şi înfricoşat. Era încolţit - pereţii de lemn, un 
cal nărăvaş în stânga şi ceva poate chiar mai periculos 
venind spre el. 


— Mi se pare că vă pricepeţi la cai la fel cum vă 
pricepeţi şi la oameni, Douglas Marshall, a zis Pen. 

Şi atunci, mi-am adus aminte ce se întâmplase ultima 
dată când simţisem miros de cai. 

Cu un deget atent îngrijit, l-a împuns pe bigotul 
dispreţuitor care s-a împleticit până lângă perete şi şi-a 
ridicat mâinile ca să-şi protejeze faţa. Şapca Patriot îi 
stătea într-o parte. 

— Nu prea mă pricep la animale, a spus persoana din 
interiorul lui Pen, glumind. Dar am impresia că acesta 
este cam agitat. Ar fi bine să staţi liniştit şi să fiţi tăcut 
până când se calmează. 

Apoi a făcut stânga împrejur şi a ieşit din boxă. 

— Mersi că ne-ai primit, Marsh, a spus ea senină, cu 
ochii ei albaştri, în timp ce-şi flutura genele. Haide, Dice, 
trebuie să mergem. Mama face în seara asta budincă 
englezească pentru desert şi nu vrem să pierdem ocazia. 

În timpul ăsta, Black Jack se agita cu o furie nestăvilită. 


VI 


MARSH A FOST PRIMA CARE A ROSTIT CUVÂNTUL CU 
P. Când am sunat-o în seara aceea, a răspuns mama ei, 
necăjită, grăbită, şi nu mi-a dat-o la telefon pe prietena 
mea. În dimineaţa următoare, înainte de programul de la 
bibliotecă, m-am urcat pe bicicletă şi am urmărit-o la 
Kustard Kup. Marsh servea îngheţată. 

— Hei, Dice, a spus prietena mea, apărând în spatele 
tejghelei, cu părul prins în plasă. Stai o secundă. 

A decantat un lichid sidefiu într-o maşinărie şi a apăsat 
pe un buton. Aparatul a început să bâzâie, şi Marsh a 
venit spre mine. 

— Ţi-a spus mama ta că am sunat? am întrebat eu. 

— Ai sunat? Nu mi-a zis. Era... abătută. 

— Dar tu? 

Nu mai avea cearcăne. 

— Mai bine ca niciodată, a spus ea. Nu e cam devreme 
pentru îngheţată? 


l-am aruncat privirea care spune: n-o face pe 
neştiutoarea. 

— Zici? Pentru că am venit pentru o porţie dublă de 
realitate. Nici aşa nu te prinzi? 

Marsh s-a uitat după colegii băgăcioşi şi s-a sprijinit pe 
antebraţe, devenind serioasă. 

— Ai idee câte vizite am primit de la asistentul social 
al districtului şi de la Protecţia copilului şi alte 
departamente birocratice pline de vrăjeală care nu au 
făcut nimic? Tata e o bomboană de când aţi plecat. 
Mama se teme că ia oxicodonă din nou când e 
neaşteptat de drăguţ, devine suspicioasă —, dar noi ştim 
cum stă treaba, nu? 

Marsh era de-a dreptul obraznică: 

— Indiferent ce anume o posedă pe Pen, îi datorez 
mulţumiri din toată inima. 

„Posedă.” Cuvântul a răsunat şi am auzit şi ecoul în 
timp ce Marsh vorbea în continuare. 

—  Intenţionez să mă bucur cât durează. Este o 
petrecere în seara asta la băieţii Williams şi nici nu o să 
cer voie. Crane Williams e adorabil, iar el şi fratele său, 
Duck, au o formaţie. Nu Din Connecticut. Pen îi 
cunoaşte. O să ne distrăm... Dice? 

— Ce? Cum? 

Era oarecum enervată. 

— Vii să mă vezi, şi după aia dispari. 

— Am înţeles. O petrecere... o rață... o formaţie. 
Mintea mea putea să opereze cu mai multe noţiuni în 
acelaşi timp. Desigur. 

Am pedalat ca o nebună. Doamna Brinker (îmbrăcată 
cu haine familiare) nu mi-a dat mult de lucru, aşa că am 
profitat de bibliotecă. Care a fost nefolositoare - cărţi de 
grădinărit din belşug, însă mai nimic despre ocultism. 
Aşa că am intrat pe internet şi am băgat „posedare 


spirituală” într-un motor de căutare. Tone de chestii, 
unele cu totul la subiect, altele pe lângă. Pe un site am 
văzut că posedarea este de multe ori parţială, cel puţin 
iniţial - posedatul făcând schimb cu fantoma/demonul 
intermitent. Asta se potrivea comportamentului lui Pen. 
În altă parte, am citit că persoanele mai sensibile la 
paranormal sunt mai predispuse să fie posedate. Dacă 
asta este adevărat, de ce spiritul a posedat-o pe Pen şi 
nu pe mine? Vreau să spun că, deşi îmi place de ea, e 
superficială. 

Dacă stau bine şi mă gândesc, nu a fost o posedare 
arbitrară. Dacă Pen a devenit gazda unei fantome, 
momentul de intrare trebuie să fi fost atunci când 
căzuse din frasin. Când sufletul ei ieşise, al lui — al tipului 
din viziune - intrase. El aştepta acolo, privind cum trec 
anotimpurile. Era oare posibil? Putea un copac să ofere 
refugiu morţilor neliniştiţi? 

Din instinct, am salvat site-urile şi am scris „frasin” 
şi... ăăă... hmmm... era peste tot în mitologia greacă şi 
nordică... sacru pentru satanişti, druizi şi celți... copac al 
profeţiei şi divinaţiei... lemnul său, materialul tradiţional 
din care era făcută coada măturii unei vrăjitoare. 

Stai, ce... fascinant, însă mă abătusem de la subiect. 
Problema era să determin dacă Pen suferea de un episod 
de „intruziune sau interferenţă nedorită a unui spirit în 
gândurile, voinţa şi/sau corpul unei persoane”, însă când 
am revenit, am dat de o fundătură. Cu siguranţă, erau 
destule simptome de posedare, însă nimic despre cum 
puteau fi dovedite. Şi dacă Pen era cu adevărat 
posedată... Atunci ce puteam să fac? 

— Candice? 

Am închis site-ul aşa de repede, că doamna Brinker 
trebuie să se fi gândit că mă uitam la pornografie. 

— Da? 


A făcut un pas spre mine - purta pantofi cu şireturi, 
specifici bibliotecarilor. 

— Poţi să stai la biroul de împrumuturi cât timp 
Miranda ia prânzul, te rog? Şi am şi nişte cărţi care 
trebuie puse înapoi pe rafturi. 

Am zâmbit, dornică s-o ajut. 

— Bineînţeles, doamnă Brinker. Pentru asta sunt aici. 

Pufnind, s-a retras, şi eu eram bucuroasă că aveam o 
ocupaţie. Îmi umpluse ziua, şi când am terminat, am 
pedalat repede până pe Daisy Lane şi am lăsat bicicleta 
pe gazonul familiei Leonard. Peanut, retrieverul auriu, şi 
Popcorn, o specie de terier excentric şi agitat, au 
izbucnit, lătrând isteric. 

— Nu lăsa câinii în casă, Candy! 

Avertismentul mătuşii Lainie era la fel de strident. 

L-am dat pe Peanut la o parte din faţa uşii, evitându-i 
ochii trişti. Mătuşa mea a intrat în foaier să se asigure că 
nu am lăsat niciun fir de păr animal să se infiltreze în 
casa ei. 

— Vrei să bei ceva? m-a întrebat ea, expunându-şi 
dantura. 

Pentru o scurtă perioadă de timp, în anii 1980, Lainie 
fusese o actriţă-model - o carieră nu prea bine văzută de 
familie, dar apreciată în secret. Cea mai bună încercare 
de a deveni faimoasă fusese o reclamă pentru un 
prototip de înălbitor de dinţi numit Dazzle Drops, în 
timpul căreia trebuia să-şi lângă dinţii de sus, în faţa 
camerei, şi să promită: „Veţi fi uimitori cu un strop de 
Dazzle Drops!”. Acel zâmbet rămăsese mândria lui 
Lainie; îl lăsase moştenire, odată cu alte calităţi, 
versiunii sale noi şi îmbunătăţite, cu alte cuvinte, Pen. 

— Am limonadă, ceai cu gheaţă, nectar de caise, deşi 
ştii că mai bine bei apă plată... 

Era datoria lui Lainie să vegheze la greutatea 


oamenilor. 

— Ah, şi am copt şi trei feluri de prăjituri. 

Doar că nu veghea aşa de bine - săraca femeie, cu 
idei contradictorii, împărțindu-se între impulsurile ei de 
Betty Crocker şi Jenny Craig. 

— Şi cred că mai este o fărâmă de budincă de-aseară. 

Lainie folosea des cuvinte ca „fărâmă”. Regionalisme 
din Swoon. 

— Nu, mulţumesc, i-am spus mătuşii mele. Şi unde e 
fata mea? 

Gramatica de ghetou o speria. De aici şi modul în care 
uzam de gramatică. 

— Lângă piscină, stând la soare, a spus ea, de parcă 
bronzatul era acelaşi lucru cu injectatul heroinei. Candy, 
vezi, poate o convingi să se acopere; modul în care 
flirtează cu îmbătrânirea prematură e tragic. Soarele e 
înşelător de puternic după ora patru. 

Deci Pen nu era fără cusur în ochii mamei sale? Când 
urmau să se oprească ciudăţeniile? Am găsit-o într-un 
şezlong, cu ochelarii la ochi, cu ipodul şi câteva fâşii de 
material pe ea. Am tras-o de o cască. 

— Hei! 

Şi-a dat jos ochelarii, a căscat şi s-a întins, zâmbind. 

M-am aşezat pe un scaun de răchită, relaxată. 

— Mergem la petrecerea lui Crane şi Duck Williams? 

Pen a ridicat o sprânceană. 

— De unde-i ştii? 

— Nu eu îi ştiu, am spus. Marsh îi ştie. Ah, şi mi-a zis 
să-ţi mulţumesc din partea ei. 

De fapt, nu-mi spusese, însă voiam să observ reacţia 
lui Pen. Care era întrebătoare... sau posibil rezervată. 

— Pentru ce să-mi mulţumeşti? 

Era de-a dreptul nevinovată. Însă nu mă lăsam 
fraierită. 


— Pentru faza de ieri de la grajd. Din spusele lui 
Marsh, este limpede că descreieratul de taică-său e mai 
puţin mărlan. 

Având în vedere felul în care fusese declanşat 
incidentul, am adăugat: 

— Şi eu ar trebui să-ţi mulţumesc... că m-ai apărat 
când rasismul şi-a arătat colții. Aşa că... mulţumesc. 

Pe chipul ei şi-a făcut loc dezgustul. 

— O, fii serioasă, n-am făcut nimic, pe bune. 

Pen privea cerul de parcă se uita într-un oracol. Dar nu 
era decât un avion. A continuat, îmbufnată: 

— Poate că l-am necăjit un pic. Dar a meritat-o. E-aşa 
de scârbos! 

Necăjit? Dacă asta însemna necăjit, atunci Sfinxul e 
făcut din plastilină. 

Pen şi-a scos şi casca din cealaltă ureche şi s-a ridicat. 

— De vină e căldura asta, a spus ea. Mă face nervoasă 
şi imaginaţia ta devine mult prea activă. 

Acestea fiind spuse, s-a îndreptat spre trambulină, a 
executat un salt perfect şi a înotat o lungime de bazin 
într-un timp-record. Şi a luat elan lovind peretele, s-a 
rotit şi s-a îndreptat încet spre mijlocul apei. 

Poate că avea dreptate. Sau, poate, doar pentru că ai 
o imaginaţie hiperactivă nu înseamnă că forţe sinistre 
sunt în acţiune. M-am ridicat şi m-am îndreptat spre 
ieşire. 

— Unde pleci? 

Pen şi-a scos capul la suprafaţa apei. 

— Acasă. 

— Vrei să-ţi împrumut haine pentru diseară? 

Mă întorsesem cu spatele deja. 

— Insist să fii fermecătoare, a strigat ea după mine. 

De parcă ar exista ceva în garderoba lui Pen care să 
corespundă definiţiei pe care i-o dau eu farmecului. Care 


este următoarea: sutien roşu aprins, top negru din plasă, 
blugi cu talie joasă şi bocanci grosolani. Imi place ca 
decolteul să fie amplu, ca să-mi scoată în evidenţă 
clavicula proeminentă. Pantalonii strânşi pe coapse îmi 
etalează burtica, care e rotundă, nu plată, şi nu-mi va 
aduce prea curând o apariţie la MTV, însă îmi place. 
Podoaba mea capilară e aşa cum e - un râu de bucle 
până la mijlocul spatelui. Părul meu şi cu mine avem un 
pact: eu nu-l deranjez, iar el nu mă deranjează. Insă am 
găsit de cuviinţă să mă machiez - un pic de fard de 
pleoape, un strop de ruj. Am observat rezultatele. Nu 
eşti din Connecticut, nu? 

Băieţii Williams nu sunt, de fapt, din Connecticut. Sunt 
britanici. Boemii în tranzit ai Swoonului, membrii familiei 
Williams, sunt toleraţi sau adoraţi, în funcţie de 
persoana cu care vorbeşti. Tatăl lor a inventat ceva sau 
a investit în ceva; nu ştiu, însă a făcut o avere. Mama lor 
e o femeie renascentistă: artistă, activistă şi - graţia 
salvatoare, din punctul de vedere al Swoonului -— 
aristocrată, o ducesă veritabilă. 

Cum  reşedinţele Williams sunt răspândite pe tot 
globul, ei locuiesc aici doar când au chef, de aceea nu-i 
întâlnisem încă. Era o raritate ca Duck (pe numele lui 
adevărat: Simon) şi Crane să fie prin preajmă. 
Petrecerea era în toi când am ajuns împreună cu Pen, iar 
invitaţii se agitau, ba intrând în casă, ba ieşind. 

— Salut, salut, ce plăcere! Duck a venit să ne 
întâmpine. Vânjos, bronzat şi blond, se potrivea cu restul 
mulţimii — deşi avea accent britanic şi purta la gât un şal 
de pene mov. Tu eşti Pen, nu? Imi pare bine să te văd. ŞI 
tu? 

— Eu sunt Dice. 

— Îmi pare bine. 

Duck ne-a gâdilat cu penele sale. 


— Uite cum stă treaba, sunt o gazdă groaznică, aşa că 
serviţi-vă singure. Şi-a fluturat mâna făcându-ne semn 
către masa cu mâncăruri. Spuneţi-mi, l-aţi văzut cumva 
pe fratele meu? Probabil că se giugiuleşte cu vreo tipă 
prin cămară. lar noi se presupune că trebuie să jucăm... 

S-a bosumflat şi a plecat să-i caute pe iresponsabilul 
de Crane, bănuiam eu. 

Pen şi cu mine ne-am amestecat în mulţime. Alcool era 
din belşug. Probabil că soţii Williams erau de acord ca 
minorii să bea... foarte european din partea lor. 
Hmmm... şampanie, plăcerea mea. Am sorbit, am 
ciugulit câte ceva; am râs de fazanii de pe gazon, care 
şuierau la invitaţi şi-i hărţuiau. Am vorbit cu câteva 
persoane. Kurt Libo, care s-a dovedit a fi de treabă, a 
vrut să ştie dacă Pen se mai căţărase în copaci. Era cu 
un prieten care flirta cu mine. L-am pus la punct - 
trebuia să fac ceva. 

Cu alte persoane n-am mai vorbit. Anderly Addams, de 
exemplu, sora mai mică a lui Burr şi mare preoteasă a 
cultului local de abstinenţă. Fără să fie vreo fană teribilă 
a lui Pen, când ne-a văzut a făcut iute un pas înapoi, cu 
un trio de admiratoare de primă mână după ea. Eu şi 
Pen am dat din cap, după care ea l-a văzut pe Burr. 

— Ei bine, a spus ea veselă, ar trebui să mă duc să văd 
ce face viitorul meu logodnic. 

Şi-a terminat de băut şampania: 

— Am şters-o. 

Am lăsat-o să plece. Hoinărind, am dat de Marsh, care 
băuse serios. Asta însemna că trebuia să am grijă de ea. 
Bine, e-n regulă - Marsh merita să-şi facă de cap. O 
ţigară cu marijuana ne-a ieşit în cale; m-am asigurat că 
trage din ea o singură dată. 

Nu mă deranja să am grijă de ea, dar nici nu mă 
încânta gândul ca mai târziu s-o ţin de frunte. 


— Hai să dansăm sau să facem altceva, am spus eu. 

— Daaa! Hai să dansăm. 

Muzica era numai bună de dansat, şi eu sunt o 
dansatoare destul de bună. O abilitate deprinsă stând în 
preajma lui Ruby: 

— Trebuie să simţi ritmul în două locuri: în păsărică şi 
în suflet, mă învățase ea. 

Şi avea dreptate. Mi-am deconectat mintea, mi-am 
lăsat picioarele în voia lor şi i-am arătat Connecticutului 
cum se dansează în stil West Side. Marsh dădea din cap 
ca o moară de vânt stricată, fapt ce a împiedicat-o să 
mai bea bere. Era distractiv, însă după un timp, boxele 
stereo au avut parte de concurenţă, în curtea interioară, 
formaţia Nu Din Connecticut îşi acorda instrumentele. 

— Vreau să văd formaţia! a urlat Marsh, a râgâit şi m-a 
tras de mână. Hai, Dice! Sunt bestiali. 

Am trecut mai întâi pe la baie, unde Marsh şi-a 
petrecut mai multe minute aranjându-şi bentiţa, lucru 
care mi s-a părut destul de meticulos pentru cineva atât 
de beat. Mulțumită, a ridicat un pumn în aer şi a urlat: 

— N! D! C! leeee! 

Şi am pornit spre formaţie. 

Zbârnâit şi zăngănit de chitare, agresivitate puternică 
a tobelor şi... ce era asta? O vioară? Da, cineva cu 
siguranţă cânta la vioară. 

Mi-am făcut loc prin mulţime şi am descoperit că acel 
cineva era Pen. 

Stătea pe masa din curte, cu pantofii aruncaţi. Bătând 
cu picioarele goale. Fluturându-şi coada mătăsoasă de 
cal. Agitându-şi degetele. Lumea dansa frenetic. Băieţii 
Williams - Duck la chitară-bass şi Crane la chitară solo — 
stăteau lângă Pen plini de venerație, deloc deranjaţi de 
faptul că tipa era în centrul atenţiei, în locul lor. Mai ales 
că ea cânta bestial, făcând ravagii. Băieţii se chinuiau să 


ţină pasul cu sunetele care ieşeau din arcuşul ei. Vioara 
era în flăcări, şi Pen la fel. 

Doar că Pen nu ştia să cânte la vioară. 

Pen nu putea să cânte nici măcar la trianglu. 

Ciudat? Vă las pe voi să decideţi. Mă hotărâsem. Când 
Pen a sărit de pe masă, încă dând din cap înainte şi 
înapoi, m-am dus în faţa ei, am apucat-o de mâna în 
care ţinea arcuşul şi am rostit printre dinţi: 

— Cine eşti?! 

Asta a făcut-o să se oprească. Şi când s-a oprit ea, au 
încetat şi tobele. Toată lumea a înlemnit - mâinile şi 
picioarele, trunchiurile şi capetele au încremenit. Nimeni 
n-a mai băut şi n-a mai tras din ţigară. În pădurea şi pe 
pajiştea din jurul nostru, mulțimile de creaturi se 
opriseră şi ele. Deasupra noastră, luna rămăsese-n loc, 
stelele la fel, precum şi pământul de sub tălpile noastre. 

M-am uitat în acei ochi de onix. 

— Cine... dracu’... eşti? 

Pen a zâmbit. Nu era zâmbetul Dazzle Drops al mamei 
sale, ci unul mai larg, mai sălbatic, mai strâmb. Cu o 
atenţie ieşită din comun, a aşezat vioara şi arcuşul pe un 
scaun. Apoi, verişoara mea - care sub nicio formă nu era 
verişoara mea - s-a apropiat de mine şi mi-a şoptit 
destul de dulce şi de languros, încât să ma topesc pe 
picioare. 

— Domnița mea, credeam că n-o să mai întrebi. 

Şi, în următoarea clipă, alergam amândouă. 

Lumea a început să se mişte, parcă băgată în priză. 
Norii ne urmăreau, acoperind luna pe trei sferturi, pentru 
ca apoi să fie din nou clară. Un alai de greieri asigurau 
sunetul de fundal. Unde mergeam? Habar n-aveam; 
ştiam doar că trebuie să fim singure, în cele din urmă, 
acel „unde” a devenit evident. Casa familiei Williams, un 
reper istoric, era „în oraş” la mai puţin de o jumătate de 


kilometru de parc. Când am ajuns acolo, era pustiu şi 
slab luminat de lămpi cu gaz. Lângă copac - acel frasin 
înalt şi bătrân - era şi mai întuneric. Norii au acaparat 
din nou luna, întunericul devenind de nepătruns. 

— Vino! 

Ordinul nu era deloc lipsit de vlagă. 

Dar nu puteam să merg. 

— Doreşti să mă cunoşti, aşa că vino. Era pe jumătate 
provocare, pe jumătate rugăminte stăruitoare, dar cu un 
scop clar. În acest oraş, în această lume, doar tu vei 
înţelege. 

Voiam să înţeleg, chiar voiam. Însă era o problemă. 
Frica, înveţi să lupţi sau să fugi, dar nimeni nu spune 
niciodată nimic despre o a treia posibilitate - să 
încremeneşti. 

— Tot ce trebuie să faci este să mă atingi. la-mă de 
mâini... uită-te în ochii mei... şi... cunoaşte-mă... 

Aerul era din nou liniştit. O adiere slabă de toamnă a 
pătruns în noapte, dar nu era o răcoare care să-mi facă 
pielea de găină. Frica de cunoaştere mă cuprinsese. 
Care sunt clişeele? Neştiinţa e o binecuvântare? Cine 
ştie multe moare repede? Dacă nu întrebi, nu afli? Am 
ridicat privirea spre coroana copacului, singura mişcare 
pe care am putut-o face. Nicio forţă nu a coborât de- 
acolo, să mă împingă să înaintez; am putut doar să-mi 
cobor privirea şi să închid ochii. 

Eram înlemnită, ca atunci când eşti în impas, şi am 
auzit aceste cuvinte, rostite cu o voce sfidătoare, cu 
siguranţă masculină: 

— Nu-mi laşi altă soluţie decât să iau. 

Şi am fost luată. Înşfăcată, ridicată şi lipită de trunchiul 
copacului. Şi mâinile mele, împreunate, cerând. 

— Vită-te la mine. Vocea s-a îmblânzit: Te rog. 

Voiam, voiam, voiam. 


— Vită-te... la... mine... 

Voiam. Puteam. M-am uitat. Când am deschis ochii, 
lumina lunii străpunsese norii. Şi iată-l. Jinându-mă de 
mâini, parcă ridicând un pod între inimile noastre - cel 
mai frumos băiat pe care-l văzusem vreodată. 


VII 


TOT CE CREZI CĂ ŞTII DESPRE FANTOME E GREŞIT. 

Greşit sută la sută. În faţa mea nu era nicio 
transparenţă ectoplasmatică şi nici vreo fantomă ce 
bântuie înfăşurată într-un cearşaf de bumbac. Părea... 
reală. Însă a vedea nu înseamnă a crede. A simţi, da. Şi 
am simţit-o. Acele mâini dure, bătătorite, cu degete 
lungi, cu o forţă ascunsă, care se ţineau de ale mele de 
parcă viaţa sa - sau ceva asemănător - depindea de ele. 
Am simţit în Singe fiorul atingerii sale. 

— Numele meu este Sinclair Youngblood Powers, a 
spus el, şi am fost omorât chiar în acest loc, în anul 
Domnului 1769. 

Asta explica ţinuta lui. Redingotă de piele şi cămaşă cu 
guler înalt din pânză de în aspră, niciuna fabricată în 
China pentru Abercrombie & Fitch. Puteam să apreciez 
stilul vestimentar, însă încă eram de-a dreptul speriată. 
Bine, mi-am spus mie însămi, e o fantomă... dar e şi 
băiat. Ştiam cum să vorbesc cu băieţii - obraznic şi 
uşuratic sau serios. 

— Ştiu, am spus eu, cu o voce cât mai domoală, el 
fiind un ucigaş condamnat. Am fost acolo... recent. 

Asta l-a surprins, după cum a mişcat capul şi i s-a 


schimbat privirea, dar se comporta de parcă nu se- 
ntâmplase nimic. 

— Chiar aşa? Tonul său formal — politeţea care se lupta 
cu o fire sălbatică - mă speria şi mă agita. Formidabil! 
Chiar că eşti o vrăjitoare, domniţa mea. 

Cuvântul - vrăjitoare, nu domniţă - m-a făcut să mă 
cutremur. LăSind la o parte problemele mele plictisitoare 
de medium, în rest nu mai cochetasem vreodată cu alt 
meşteşug decât cu croşetatul. 

— Nu... am spus eu, dar prea puţin sigură pe mine, din 
moment ce nu puteam să neg că eu eram aceea care-l 
adusesem în această lume, în carne şi oase: un metru 
optzeci, poate chiar un metru optzeci şi cinci. 

Cum sunt destul de înaltă, n-a trebuit decât să ridic un 
pic bărbia ca să-i pot studia ochii mari, cu pleoape grele, 
cu o profunzime nedescoperită - aflaţi în sfârşit pe un 
chip de băiat. 

— O, ba da, m-a contrazis el, cu un zâmbet strâmb şi 
larg, care-i scotea la iveală dantura albă - potrivită de 
altfel cu o gura de băiat: buza de jos plină, iar cea de sus 
răsfrântă. Dinţii lui uşor înclinați şi depărtaţi unii de alţii 
- poziţie tipică pentru secolele anterioare - îi dădeau o 
aparenţă de lup. Am auzit că au citit în ochiul tritonului o 
recoltă bogată anul acesta. 

Ce  naib...? Minunat, un comediant ridicat din 
mormânt. 

— Eşti aşa de glumeţ, am spus eu serioasă. 

Vorbea frica din mine. 

— Şi dumneata, domnişoară Dice, eşti seducătoare. 

După startul nostru, aveam unele dubii, dar ştiam cum 
să primesc un compliment. 

— Mulţumesc, am spus eu, deloc surprinsă că-mi ştia 
numele; probabil că aflase unele lucruri petrecându-şi 
vremea cu Pen timp de o lună. Dar Dice e de-ajuns. 


Apoi, mi-am mijit ochii. 

— Aşadar, care e treaba cu tine? Obişnuieşti să te 
lipeşti de tipele neştiutoare? Se uita la mine de parcă 
vorbeam marțiană - nu învățase chiar aşa de multe 
chestii. Stai să reformulez: este activitatea ta obişnuită 
să-ţi trimiţi sufletul în tinere domniţe din Western 
Connecticut? 

— Nu, absolut deloc, a răspuns imediat, iute ca 
săgeata. Aceasta a fost singura mea şansă de... spune- 
mi, domniţa mea, ce dată este azi? 

Cum ar fi putut să ştie? Pen nu era o cititoare 
pasionată de ziare. l-am spus lui Sinclair ziua, data, anul 
şi l-am lăsat să digere informaţia. 

— Uau... ah, asta este expresia potrivită? 

— Mda, am spus eu. „Uau” rezumă totul. 

Băiatul-Fantomă prindea repede. 

— Ştiam că am aşteptat mult timp, dar, din nou... uau! 
Manierele voastre în această epocă... modul cum vă 
comportati... felul în care vă îmbrăcaţi. S-a uitat la mine 
apreciativ: O să-mi placă aici. 

Era o nuanţă de măreție în tonul lui. 

— Bine-ai venit în secolul douăzeci şi unu, Sinclair 
Youngblood Powers, am spus eu pe un ton glumet. 

— lertare, domniţa mea. A devenit deodată umil: Nu 
trebuie să crezi că profit de bunăvoința ta... 

— Hei, nu în corpul meu sălăşluieşti. Ci în al lui Pen. 

— Da, a spus el încet. Pen. 

Am verificat dacă privirea-i era plină de poftă sau 
devenise de mieluşel - acestea erau cele două 
modalităţi în care băieţii răspundeau, în general, când 
venea vorba de Pen. In schimb, el se posomorâse. Cred 
că o cunoştea altfel pe Pen; circumstanţele în care el o 
întâlnise erau, să zicem, unice. A strâns din buze 
gânditor, apropiindu-şi sprâncenele groase, dar nu 


stufoase. O şuviţă de păr negru i-a căzut pe frunte. Cât 
de uman părea în acel moment, aproape vulnerabil! 

— Hei. Am spus. Sinclair? Nu am vrut să fiu 
nepoliticoasă. Cand ai spus că o să te înţeleg... aş vrea, 
pe bune. 

Chiar atunci s-a auzit un fâlfâit vag şi m-am întors — 
am văzut cum o bufniţă s-a avântat dintr-un copac şi şi-a 
înhăţat prada de pe pajişte: un şoarece, o cârtiţă, o 
veveriţă. Fusese atât de rapidă, atât de violentă, 
dovedise atâta Singe rece şi naturaleţe, încât mi s-a 
tăiat respiraţia, iar când gura de aer mi-a ajuns în 
plămâni, Sinclair m-a tras mai aproape de el. Şi el 
văzuse prădătorul de noapte plecând cu cina zbătându- 
se în ghearele lui. Am întors privirea. Ochii lui erau de 
nepătruns. Mă întrebam ce vedea el într-ai mei. 

După un timp, a spus: 

— E ca o saga. Povestea mea, vreau să spun. 

Unul dintre beneficiile faptului că părinţii mei erau mai 
mereu absenţi: n-avea cine să-mi impună o oră de venit 
acasă. Deci, puteam doar să-mi imaginez ce ziceau 
mătuşa Lainie şi unchiul Gordon când Pen nu apărea 
acasă la ora stabilită. In cazul în care mi-ar fi păsat. 

— Am la dispoziţie toată noaptea. 

—  Intr-adevăr, dar nu putem sta în picioare toată 
noaptea, a reflectat Sinclair. Aş vrea să-mi scot haina, s- 
o pun jos şi să stai pe ea. Dar asta ar însemna ca noi 
să... vezi tu? Cred că este vital ca noi doi să păstrăm 
contactul, iar dacă eu... 

— Nicio problemă, am spus eu cu o siguranţă subită. 
Ne putem da drumul la o mână, dacă păstrăm contactul 
strâns cu minţile. 

Şi aşa a început menuetul nostru nebunesc. Ne-am 
eliberat (mâna mea stângă, mâna lui dreaptă) şi în timp 
ce-l ajutam să-şi dea jos haina, am observat ce umeri laţi 


şi ce spate puternic avea. Apoi ne-am luat de mâini 
(stânga mea, dreapta lui) şi ni le-am eliberat pe celelalte 
(dreapta mea, stânga lui) pentru a-şi da jos haina de tot, 
timp în care am râs amândoi, stânjeniţi. 

— Foarte bine, să aşezăm haina aici, pe iarbă... 

Aproape că ne-am dat cap în cap în timpul acestei 
manevre, dar am reuşit până la urmă, ne-am împreunat 
mâinile şi am îngenuncheat. 

— Stai confortabil? m-a întrebat Sinclair. 

— Destul de confortabil, am spus eu. 

— Aş putea să mă mut... 

— Sau aş putea eu... g 

Am râs din nou. Şi apoi am tăcut. In cele din urmă, am 
spus: 

— În regulă. 

Şi Sinclair Youngblood Powers a început să-mi 
povestească totul. 


VIII 


NU SE NĂSCUSE ÎN SWOON; SINCLAIR YOUNGBLOOD 
Powers văzuse lumina zilei în anul Domnului 1751, la 
câteva sute de kilometri spre est, aproape de oraşul 
Talverne. Detalii puţine, documente mai deloc, dar o 
presupunere înţeleaptă ar fi fost aceea că se născuse 
într-un cort. Avea puţine informaţii, dar din 
nenumăratele bârfe aflase de relaţia dintre proprietarul 
de pământ Q Thomas Talverne şi o fecioară din tribul 
mohegan, pe nume Kisoma. Amândoi erau îndrăzneţi, 
dar niciodată n-a fost bine ca o femeie să fie 
îndrăzneață, mai ales dacă era indiancă şi strica bunul 
nume pe care-l avea satul unui om alb. Dacă plânsese 
cineva după fecioară când aceasta dispăruse, o făcuse 
cu lacrimi tăcute. Copilul din pântec ar fi avut aceeaşi 
soartă ca şi ea, daca Kisoma nu ar fi stricat planurile 
destinului. 

— John! John! Rogu-te, vino repede, a strigat Amelia 
Youngblood Powers în acea zi minunată. 

Atât de minunată, încât şi-a dat jos cizmele şi şi-a 
ridicat fustele sa se bălăcească în râul de cristal. 

Dar ce descoperise ea acolo, de strigase aşa alarmată 
după soţul ei? 

John s-a ridicat de la picnicul de pe malul râului ca să-i 
dea atenţie soţiei lui. Amelia era încăpăţânată - ce fel de 
femeie îşi lasă bărbatul să pregătească masa, în timp ce 


ea pleacă să-şi ude picioarele? Dar John o iubea pe 
Amelia - de la încăpăţânarea ei şi până la picioarele ei 
ude - şi când ea a strigat din nou, el a grăbit pasul. 

Era ghemuită în stuf, cu fustele ridicate şi nu doar cu 
picioarele ude. 

— John! Vino aici şi mă ajută... 

Impreună cu soţia lui, John Powers şi-a croit drum prin 
vegetaţia deasă de pe malul râului, unde era înţepenită 
o canoe micuță; înăuntru, înfăşat, un bebeluş treaz, cu 
ochi negri, cercetători. Cei doi au eliberat ambarcaţiunea 
şi au scos din ea copilul, pe care Amelia l-a luat în braţe. 

— Ca Moise... a şoptit ea. 

Amelia s-a hotărât pe dată - iar John nu avea să- 
ncerce s-o facă să se răzgândească. Căci în căsnicia lor 
de cinci ani fuseseră doar avorturi şi naşteri de copii 
morţi, travalii agonizante şi cearşafuri transpirate şi 
înSingerate. Aflat în spatele soţiei sale, John a 
îmbrăţişat-o, privind peste umărul ei la ochii bebeluşului 
din pătura colorată - băiatul care urma să fie fiul lor. 

— Moise, ha? 

Eram nevoită să-l întrerup. Povestea lui şi modul în 
care o spunea - răsunător, cu o privire înflăcărată şi cu 
mai mult decât un strop de mândrie - deja mă vrăjeau. 
să-l tachinez părea singura modalitate de a mă apăra. 

— Nu eu am spus că eram ca Moise, ci ea, m-a lămurit 
Sinclair. Şi nu în sensul profetic; ea pur şi simplu... 

— Am înţeles, am înţeles. Coşul din stuf, mda, 
hmmm... 

L-am strâns şi mai tare de mână: Te necăjesc puţin. 
Continuă... 

Unde sunt cai, trebuie să fie şi un fierar. Aşa că John 
Powers avea o poziţie sigură în Talverne. Indiferent ce ar 
fi spus lumea pioasă, cu priviri bănuitoare. 

— S-ar zice că mila noastră va umple de bucurie 


sufletele vecinilor noştri, a cugetat Amelia Powers după 
ce o mustrase cineva. 

— Aşa s-ar zice, a fost de acord John Powers, însă 
şovăitor. 

— Poate că vor înţelege, a continuat ea. 

— Poate, a zis el, şi mai nesigur. 

Trăsăturile tipice lui Talverne moştenite de copilul 
găsit - fruntea lată, nasul subţire şi drept - nu l-au 
ajutat, şi nici obrajii proeminenţi specifici tribului 
mohegan şi pielea de culoare siena. Insă avea un anumit 
mod de a se purta cu lumea - o compasiune înnăscută 
pentru semeni şi animale, o cunoaştere nefirească a 
ceea ce oamenii doreau, le era necesar sau după care 
tânjeau. Sinclair era în comuniune cu natura, şi lumea 
era atrasă de strălucirea lui. 

În acelaşi timp, la celălalt capăt al balanței era obârşia 
băiatului jumătate mohegan. Crescut de un fierar umil. 
Însă fiul lui Talverne. Şi crescut de o femeie educată - 
Amelia Youngblood Powers -, fiica unui învăţător din 
Hartford. Deci Sinclair avea comportamentul unui 
gentleman. Citea tot ce-i cădea în mână. Invaţase să 
cânte şi să aprecieze muzica. Inteligența şi părerea lui 
erau cautate. Şi nu-i suporta pe netrebnici. 

— Au... au! Stăteam faţă-n faţă, cu mâinile încă 
împreunate, cu picioarele sub noi - şi trebuia neapărat 
să-mi mişc şoldul. Scuze, mi-a amorţit piciorul. 

— Piciorul...? 

— Ştii tu, furnicături şi înţepături. 

Parcă vorbeam cu un elev venit în schimb de 
experienţă. 

— Furnicături şi înţepături. Trebuia să-i explic mai clar: 
Aşa se spune când ţi se opreşte circulaţia şi ai furnicături 
peste tot. 

— Şi ai furnicături... peste tot? 


Puteam să-i spun: „Doar piciorul, băiete”. În schimb, 
am imitat modul lui de a vorbi: 

— lertare, domnule, însă trebuie să... ah!... să-mi 
masez piciorul. 

Am întins piciorul şi mi-am eliberat o mână ca să-mi 
masez gamba amorţită; l-am simţit pe Sinclair cum 
sporeşte strânsoarea cu cealaltă mână. Şi legătura cu 
mintea mea. Băiatul acela nu voia să mă elibereze. 

Băiatul acela! Q. Thomas Talverne avea un ghimpe în 
coastă, o piatră în pantof, o mâncărime care nu dispărea 
oricât de mult se scărpina. Cu cât treceau anii, cu atât 
creştea sâcâiala. Dacă băiatul avea să afle adevărul şi 
să-şi ceară dreptul din naştere? Soţia lui Talverne fusese 
destul de binevoitoare, destul de chibzuită să nu asculte 
bârfele. Fiul şi moştenitorul lui Talverne avea o 
guvernantă - nu era niciun risc să i se reproşeze ceva 
din partea tinerilor localnici. Şi totuşi... băiatul acela! 
Bastardul acela, corcitura. Atât de plăcut privirii! Atât de 
iubit în oraş! Sinclair Youngblood Powers era pe cale să 
devină bărbat. Ceva trebuia făcut. 

Talverne avea mijloace. Avea metode. Un incendiu. Cu 
dovezi false, Talverne putea să-l oblige pe băiat să 
plece. In cele din urmă, ocazia s-a ivit, când mama 
Ameliei Powers s-a îmbolnăvit şi John Powers a plecat cu 
soţia lui la Hartford. Tânărul a fost lăsat responsabil cu 
fierăria - la cincisprezece ani, era expert în forjă, dălţi şi 
cleşti. Şi aşa s-a întâmplat - dovezile cu privire la 
incendiere s-au îndreptat spre Sinclair. Un vânt din nord- 
est a purtat focul din magazia fierăriei spre casa Powers, 
iar Sinclair s-a luptat cu flăcările din ambele părţi. Şapte 
cai au nechezat în noapte; trei au supravieţuit. In ceea 
ce priveşte proprietatea, nu a ramas nimic din ea, în 
afară de cenuşă. 

— Tremuri, Dice. Însă nu de frig. 


Într-adevăr. Fiori, da. Frig, nu. 

— Şi nu eşti... nu poate fi... nu-mi spune că ţi-e frică de 
mine. 

— Nu fi prostuţ, Sinclair. Nu mi-e frică de tine. O 
minciună gogonată, bineînţeles. Insă nu frica mă făcea 
să tremur. 

— Poate ai febră, a presupus el. Eşti predispusă la 
febră? A 

De fapt, eram, însă doar după o viziune. In rest, dârză 
ca un taur. Însă acesta nu era tremuratul de dinainte de 
viziune, care pornea din exterior. Acest tremurat venea 
din interior. Cum se facea că el nu ştia cauza - el, aşa de 
sensibil, el, care era în comuniune? Poate ştia; poate 
voia pur şi simplu să-mi identifice boala. Am ridicat din 
umeri, dar nu am putut să scap de tremurat. 

— Nu, nu chiar, am spus eu. 

Nu eram sfioasă. Eu nu sunt sfioasă. Chiar nu ştiam ce 
este. Nu mi se mai întâmplase niciodată aşa ceva -un 
astfel de tremurat, din interior, de parcă dansam şi 
visam, mă topeam şi zburam, trăiam şi muream, toate 
deodată. 

Cum casa şi afacerea erau scrum, şi mama Ameliei 
încă bolnava, familia Powers s-a hotărât să rămână în 
Hartford. Nu s-au adus acuzaţii, aşa că vicleşugul 
proprietarului de pământ nu a avut efectul dorit. Sinclair 
avea suspiciuni, dar faptul era deja consumat. Nu mai 
avea ce să caute în Talverne. A pus şaua pe cal... şi s-a 
dus ţintă la Hartford. 

— Rămâi aici, i-a spus mama sa. 

Amelia considerase întotdeauna că Talverne era un 
orăşel provincial. Pe când aici, băiatul ei putea să-şi 
termine şcoala, să-şi valorifice întregul potenţial. 

— Nu, mamă, nu voi rămâne. 

Tatăl său nu s-a amestecat. John Powers îi dăduse 


fiului său pricepere şi onoare; asta era tot ce-i putuse 
oferi. Restul depindea de Sinclair. 

Spre Vest! Regiunea era vastă, iar dornicul Sinclair a 
plecat, viSind la succese. Insă realitatea a triumfat. Nu 
avea bani. Nu avea compatrioți. Era nevoit să-şi facă 
meseria. Aşa că explorarea sa l-a adus doar până în 
Swoon - un loc cu pluguri, trăsuri şi căruţe, călăreţi şi 
pasageri, însă fără fierar. 

Dar cine era acest tânăr cu piele măslinie şi ochi 
nemiloşi? Fiindcă Swoon era precaut cu străinii, Sinclair 
a fost primit cu răceală. Era nevoie de el, dar nu era 
dorit. Şi odată aşezat la casa lui, acomodat, a aflat că 
era disprețuit... dar şi râvnit. Soţiile şi fiicele din Swoon 
erau fascinate. Ademenite de el. Vrăjite, ar fi spus unii. 

— Să te încânt mai departe povestindu-ţi cum mi-am 
pierdut virginitatea? a continuat Sinclair languros în timp 
ce ne ridicam în genunchi, ca să ne mai întindem oasele. 

M-am lăsat pe spate, în timp ce el mă ţinea de 
încheieturi; apoi am inversat rolurile - yoga a deux. 

— Dumnezeule, lasă-mă să ghicesc, am spus eu în 
timp ce se arcuia el. Oare cu lăptăreasa plinuţă, în podul 
cu fân? Sau poate cu stăpâna neînduplecată a celei mai 
mari case din Swoon? 

Sinclair râdea în timp ce ridicam mâinile în tandem 
spre cerul care se lumina. 

Intr-adevăr, am fost cu o lăptăreasă, dar nu a fost ea 
prima. Onoarea i-a revenit... 

— Scuteşte-mă de detalii. 

Mă enerva să mă gândesc la el în pat sau în podul unei 
fete. Ceea ce era o prostie. Eram geloasă pe evenimente 
petrecute cu două sute cincizeci de ani în urmă, pe un 
tip pe care nici nu prea-l 

cunoşteam bine, a cărui existenţă era situată dincolo 
de ceea ce stiam că era posibil. 


— Bine, spune-mi, dar pe scurt. 

O corcitură indiană nu putea să fie o alegere potrivită 
pentru o fiica a Swoonului. Aşa că Sinclair a trebuit să 
cucerească şi să se lase cucerit în secret. Însă secretele 
aleargă frenetic de la asfinţit până la răsărit. Secrete în 
poduri şi grajduri. Secrete în camerele ticsite de dantelă 
ale doamnelor rafinate. Secrete destule, adânc în păduri. 
Pentru fierarul desfrânat nu era decât un joc, o 
zbenguiala, o hârjoneală. Dacă un lucru era cinstit şi te 
făcea să te simţi foarte, foarte bine - nu rănea pe 
nimeni. Dacă mai punem la socoteală şi faptul că era fiul 
tatălui său... or, Q. Thomas Talverne nu-şi interzisese 
niciodată vreo poftă. Aşa tată, aşa fiu. Sinclair îşi hrănea 
dorinţele ca pe oricare altă nevoie, le îndestula fara 
remuşcări şi, sătul, dormea liniştit. 

Pană când s-a îndrăgostit. 

— Ai fost îndrăgostit? 

— Am fost. 

O sumedenie de întrebări îmi treceau prin minte. De 
exemplu: De cine? Cum era? Şi Mai eşti? Toate au rămas 
blocate în mine şi în aer. Oricum, nu era nevoie să 
întreb. Sinclair a continuat... 

Numele ei era Hannah Miles. Păr ca de cupru, râs de 
argint, inimă de aur şi voinţă de fier. 

— Ah, dacă te-ai auzi cum vorbeşti, Sinclair 
Youngblood Powers! spunea Hannah. Chiar că eşti fierar, 
ai un metal pentru fiecare parte din mine. 

— Nu chiar, draga mea Hannah. Nu există niciun metal 
pentru acest loc, spunea Sinclair şi o mângâia acolo. Nici 
aici... şi săruta locul. Nici aici... 

Hannah ofta. Şi asta nu pe întuneric, ci la lumina zilei, 
pe o pajişte în văzul lumii, cu corsetul şi vesta 
descheiate. 

Insă uneori Sinclair medita. 


— Nu ne vor lăsa în pace. 

— Nu au de ales, răspundea Hannah. 

Şi totuşi împotrivirea faţă de uniunea lor se furişa 
precum ceața păcătoasă. Când părinţii lui Hannah nu au 
vrut să le binecuvânteze căsnicia, ea s-a răzvrătit. 
Vorbind obraznic. Refuzând să mai meargă la biserică. 
Plimbându-se pe stradă fără bonetă, valuri de păr oranj 
concurând cu soarele. Fermierii şi cetăţenii din Swoon nu 
au spus nimic, dar au dat familia Miles la o parte ca 
putregaiul de pe fructe. Chiar şi preotul a evitat-o pe 
mama lui Hannah când aceasta a venit să ceară un sfat 
- slujitorul său a zâmbit discret şi i-a spus că preotul era 
ocupat, după care a închis uşa. Mama lui Hannah a luat 
calea tăcerii. Tatăl ei s-a apucat de băut. 

Hannah însă îl avea pe Sinclair al ei. Şi când dovada 
iubirii lor a început să apară în pântec, Hannah s-a 
mândrit cu ea. Sinclair cumpărase nişte aur şi a forjat un 
inel pentru degetul ei - nu avea nevoie de nuntă. Sinclair 
i-a făcut un copil - aveau să aibă familia lor. Insă 
mândria ei s-a dovedit fatală. Hannah a fost găsită cu 
rochia făcută bucăţi şi omorâtă din bătaie, pe strada 
principală din Swoon, într-o zi obişnuită. 

— Crimă! au urlat iubitul şi tatăl înnebunit. 

— Crimă! au ţipat cetăţenii din Swoon. 

lar în timp ce spuneau asta, arătau cu degetul spre 
Sinclair Youngblood Powers. 

Restul îl ştii. 

— Stai... nu! Nu a fost niciun proces? 

Mi-a aruncat o privire dispreţuitoare. 

— În comunitatea integră a Swoonului? în colonia 
Connecticut a Majestăţii-Sale? Da, cu siguranţă. Un 
proces. O condamnare. O şaradă. Abia aşteptau să mă 
vadă spânzurat. Am urmărit cum ochii lui priveau 
frasinul: Nici măcar nu au făcut o spânzuratoare ca 


lumea. Vocea lui era ca un murmur: Se pare că dulgherul 
era bolnav de anghină. 

Ce netoată eram! Nu erau investigatori la locul crimei 
pe-atunci, nici testare ADN. Nu e vorba că ştiinţele 
exacte garantează adevărul când puteri nevăzute 
preferă o minciună. Cu toate astea, a trebuit să-l întreb 
încă un lucru. 

— ŞI... nu ai aflat niciodată cine a ucis-o? 

— Nu, a fost tot ce mi-a răspuns. 


IX 


— MAMĂ, TE ROG... 

Era timpul să o încasăm, şi Pen era prima. 

— Jur, nici nu ţin minte ce s-a întâmplat. 

Era la puţin timp după răsărit, în încăperea în care 
familia Leonard lua micul dejun - mă făcuse şi pe mine 
să vin cu ea, desigur; lamentându-se, părea epuizată, de 
parcă vorbise toată noaptea. 

— Mă îndoiesc că voiaţi să conduc dacă eram... dacă 
nu mă simţeam în stare. 

De-afară se-auzea ciripitul a mii de cintezoi, gaiţe şi 
vrăbii. Pen luase o bucată de prăjitură cu cafea şi 
molfăia. Unii părinţi se plimbă de îngrijorare; mătuşa 
mea cocea. 

— Asta nu e o scuză, Penny. Puteai să suni! Lainie 
chiar îşi frământa mâinile. Puteam să venim după tine. E 
prea... 

Ras şi îmbrăcat curat, tatăl lui Pen a intrat agitat. 

— Nu contează decât că voi, fetelor, sunteţi bine, a 
spus el şi a îmbrăţişat-o pe Pen repede, un şiretlic menit 
s-o adulmece, sa descopere urmele de băutură sau 
parfumul vreunui tip amestecat cu mirosul de sex. Tot ce 
a simţit a fost mirosul de iarbă şi rouă. Ne-aţi speriat. 
Mulţumit, s-a întors cu faţa spre soţia sa. Insă suntem 
siguri că aţi făcut ceea ce trebuia. 

Trebuia să-şi ia servieta şi să meargă să rezolve nişte 
treburi - unchiul Gordon e un important avocat de 
vânzări-cumpărări, partener la o firmă din Hartford. A 
sărutat-o pe Pen din fugă şi apoi pe Lainie - a avut timp 
chiar să-şi pună o mână pe umarul meu - şi a ieşit pe 
uşă. 

Pen porni spre scări. Aroma prăjiturii cu glazură fină 
mă subjuga olfactiv. 

— Tu unde crezi că te duci? a întrebat mătuşa mea. 


— Te rog, mamă, vreau doar să dorm. 

În mod cert, Lainie era confuză - nu fusese niciodată 
nevoita s-o pedepsească pe Pen. 

— Exact, du-te în camera ta. Şi acolo să stai. 

Pen mi-a făcut cu ochiul, deşi cam obosită, fără ca 
mama ei să vadă; apoi a plecat şi ea. Insă eu nu 
scăpasem încă. 

— Aşadar, Candice. Nu ai nimic de spus? 

Lainie se uita la mine, absolut convinsă că eu eram de 
vină pentru noaptea albă a lui Pen. Şi, într-adevăr, eram. 

— Nu ştiu. 

Urăsc să mint şi nu voiam să o las pe Lainie să mă 
constrângă s-o fac. 

— A fost o petrecere faină, multă lume. 

Adevărat. 

— Nu am fost cu Pen tot timpul - nu suntem legate 
una de cealaltă. 

Din nou adevărat, deşi probabil că era în interesul meu 
să devin tăioasă. 

— Îmi pare rău, Lainie, nu ştiu ce-a fost în mintea lui 
Pen, dar eu mă distram şi nu m-am gândit să te sun. 

Adevărat, adevărat şi iar adevărat. 

La naiba, trebuia să pun mâna pe o bucată din 
prăjitura aia! Dându-şi seama de asta, Lainie a luat 
platoul şi l-a pus pe blatul bucătăriei. Poate că ăsta era 
planul ei - să mă înfometeze şi să recunosc că i-am 
corupt preţioasa progenitură? A venit din nou spre mine. 

— Ascultă-mă, Candice, a continuat ea. Vreau s-o ajut 
pe mama ta. E sora mea şi o iubesc. Vreau să te ajut şi 
pe tine. Am fost de acord că venirea ta va fi benefică. 
Am fost de acord să am grijă de tine când părinţii tăi nu 
pot fi prin preajmă. Am crezut că te vei da după noi, că 
Penny va fi o influenţă pozitivă... nu invers. Tu ştii că ea 
n-a venit niciodată acasă mai târziu de ora stabilită? 


Ţineam capul plecat, presupunând că întrebarea era 
retorică. 

— Nu i-am sunat încă pe părinţii tăi, a continuat Lainie. 
Nu am vrut să conducă nebuneşte până aici în toiul 
nopţii. Însă când vor veni vineri în Swoon, le voi spune 
clar că nu îţi permit să... când mă gândesc... 

Lainie şi-a înăbuşit lacrimile cu o batistă brodată. Care 
probabil a calmat-o; le spăla de mână în esenţă de 
muşeţel. 

— Între timp, vreau să te duci acasă şi să te gândeşti, 
să te gândeşti bine la comportamentul şi la viitorul tău... 
şi cred că ar fi bine dacă tu şi Penny nu aţi vorbi câteva 
zile. Şi-a îndesat batista în buzunarul de la şorţ. Fă asta 
pentru ea, că eu pur şi simplu... mai ales că nu a fost în 
apele ei în ultimul timp. 

Asta era o afirmaţie modestă. 

— Bine, mătuşă Lainie, am reuşit să spun eu, 
adăugând „mătuşă” în semn de remuşcare. 

Nu am făcut comentarii. Eram extenuată. 

Aşa că am mers acasă, am intrat la duş şi, în timp ce 
m-am săpunit şi-am lâncezit acolo, m-am clătit şi am 
repetat toată procedura, Sinclair Youngblood Powers 
domnea asupra gândurilor mele. Povestea lui. Vocea lui. 
Faţa lui. Atingerea lui. Cu cât stăteam mai mult cu el, 
încremenită de povestea lui, cu atât îmi dispărea frica. 
La sfârşit, aş fi vrut să mă înfăşor în jurul lui, ca o 
plapumă. Dar acum... oare eram nebună?! O înnebunea 
pe Pen mult prea mult. Insă bietul de el: fusese 
blestemat din naştere, avusese parte de o dragoste 
interzisă şi în final fusese executat pentru o crimă pe 
care nu o comisese. Cui nu i-ar fi părut rău de el? Insă nu 
mila sau diverse aspecte anatomice erau cele care-mi 
aprindeau mintea. Acele vibrații interioare ciudate pe 
care le simţisem în preajma lui continuau să mă 


afecteze. M-am şters cu prosopul şi m-am îmbrăcat cu 
un tricou larg, iar apoi am închis obloanele la dormitor. 
Aşezându-mă pe saltea, sigură că eram prea agitată 
pentru somn, am adormit de parcă cineva a apăsat pe 
un buton. 

M-am trezit adulmecând ceva dulce. 

— Can-diii-da! Can-diii-da! Tu, domnişoară Moskow, 
papa bun pentru burtică. 

Ruby Ramirez stătea pe marginea patului. Părul ei era 
desfăcut probabil asta era o ocazie deosebită —, bretonul 
ei dat într-o parte era vopsit verde fluorescent. In poală 
avea o cutie de bomboane în formă de inimioare. M-am 
sprijinit de tăblia patului. 

— Ruby, am spus eu. 

— Salut, Candy. 

— Spune-mi Dice. Toata lumea îmi zice aşa... aici. 

Ruby a luat o bomboană din cutie şi a muşcat din ea. 

— Cremă de unt. Mi-a arătat umplutura. lți place 
crema de unt, nu, Dice? 

— Cu siguranţă, am spus eu fară ezitare, în timp ce 
prin cap îmi trecea iute ca trenul întrebarea: când 
mâncaserăm ultima dată, eu şi Ruby, ceva împreună? La 
acea serată improvizată şi infamă, de pe data de 13 
februarie. Am deschis gura. Ceea ce era curajos din 
partea mea. Dacă nu curajos, atunci stupid sau posibil 
nebunesc. Şi dusă pe gât a fost momeala, ca un satin 
dulce şi fierbinte. 

— De unde îţi iei cele necesare pentru Ziua 
îndrăgostiţilor? am întrebat. E deja Ziua Muncii. 

A muşcat din altă bomboană, a făcut o grimasă şi a 
pus-o la loc în cutie. Era probabil cu jeleu. Nici uneia 
dintre noi nu-i plăcea jeleul. 

— Unde sunt eu, dragă, pot obţine tot ce vreau, când 
vreau. Ciocolată la fiecare masă, şi, uită-te la mine, nu 


sunt grasă deloc. 

Ruby s-a ridicat în picioare şi a dansat un pic electric 
boogie. Fustă strâmtă, tocuri înalte. Tocuri cui, ca- 
ntotdeauna; însă ţinea pasul cu mine, care eram în 
adidaşi sau tenişi, când alergam pe scările de la metrou 
să prindem un tren sau când urmăream băieţi frumoşi 
pe Columbus Avenue. Acum, danSind pe podeaua de pin 
a dormitorului, arăta uluitor. Când s-a aşezat, culoarea 
bretonului i se schimbase de la verde la fucsia. 

— Mi-a fost dor de tine, Ruby. 

— Ştiu, scumpo. Ruby nu era cu mult mai mare decât 
mine, dar îmi spunea „scumpo”. Ne spunea tuturor 
„Scumpo”, în grupul nostru de prietene, administrând cu 
blândeţe toate necazurile noastre, la cei şaptesprezece 
ani ai ei. Şi mie mi-a fost dor de tine, a adăugat ea. 

Mi-a fost dol de tine. Ruby avea un mic defect de 
vorbire, punctul vulnerabil din armura ei. Auzind-o, mi s- 
a făcut dor şi mai mult de ea. Râvneam şi la ciocolată, 
dar nu puteam să ma întind spre cutie. 

— Uite, a spus ea, dându-mi să mănânc. 

Doar că bomboana s-a transformat din ciocolată în 
ceva care nu era tocmai o bomboană. Era totuşi dulce, 
foarte dulce, şi foarte... moale. Am mestecat. Am 
înghiţit. A fost greu. Bucata era mare. 

— Asta a fost una ciudată, am spus eu. 

— Ştiu, a spus Ruby, bretonul ei fiind de un alb 
impecabil. E amuzant, nu-i aşa?, să crezi că ceva e aşa 
de bun, după aceea să ţi se pară că, hmmm, nu e chiar 
aşa de bun, dar la sfârşit să-ţi dai seama că avusesei 
dreptate prima dată. Şi-ţi doreşti să fi savurat mai mult. 

Nu ştia prea bine ce voia să spună. M-am uitat în ochii 
ei migdalaţi, de culoarea chihlimbarului. 

— Ruby...? 

— Mai ia una, fetiţă scumpă. 


Am deschis gura. Mă hrănea. Asta era vie când a ajuns 
pe cerul gurii mele. Era vie, vie şi energică, în timp ce 
aluneca în jos pe gat. 

Ruby şi-a încrucişat picioarele - purta ciorapi de plasă. 

— Uite, vreau să ştii că sunt alături de tine, a spus 
deodată, şi am încercat să scap de replica: da, sigur, la 
fel de repede cum apăruse. Tot ce trebuie să faci este să 
mă suni, bine? 

S-o sun. Hmm... Păcat că nu aveam noul ei cod poştal. 

— Bine, Ruby. 

— Bine. Oh, asta e cu cireşe. O ţinea ridicată, unghiile-i 
erau lucioase. Vrei s-o împărţim? 

Cireşele erau preferatele ei. 

— Nu, mănâne-o tu. 

Deodată, nu mă mai simţeam aşa de bine. 

Un strop de fluid roşiatic i se vedea în colţul gurii. 

— Ah... Dice, a spus ea, lingându-şi buzele, în cazul în 
care te întrebai, e mai bine aşa, pe bune. Sunt bine, ştii? 
Nimic nu mă mai doare acum. 

Deodată, obrajii mi s-au umezit. 

— Sunt bucuroasă, Ruby. Sunt bucuroasă că mi-ai 
spus. 

Când m-am trezit din nou, în cameră era sufocant. M- 
am sculat, am deschis obloanele. Soarele o luase pieziş 
peste dealuri aruncându-şi razele ca nişte zăbrele pe 
cer. M-am năpustit la dulap să caut pantalonii de trening 
- era destul de rece - şi apoi am coborât pe verandă. 
Deşi eram obligată să stau închisă, am considerat 
veranda ca făcând parte din casă. In timp ce mă dădeam 
în leagăn, am urmărit ceva pufos avântându-se pe 
peluză, înainte de a apuca să rostesc „Pisi, pisi!”, era 
deja în poala mea. 

— Miau! a făcut pisicuţa, cu lăbuţele din faţă pe 
pieptul meu. Miau! Miau! 


Am considerat că asta înseamnă: Hei! Tu! Mângâie- 
mă! Nu, stai, dă-mi de mâncare întâi - nu mai pot de 
foame. Îmi este şi sete. Şi apoi mângâie-mă! Hai, hai, ce 
mai aştepţi? Dă-i drumul! 

— Da, să trăiţi, am spus cu voce tare, urcând pisica pe 
umăr. 

O pisică tărcată - alb cu portocaliu şi negru, cu un 
strop de maro şi o nuanţă apropiată de mov - care 
cântărea cât o pereche de şosete. Am pus-o jos în 
bucătărie; se căţăra pe picioarele mele. Bine! Au! Ai grijă 
cu ghearele! Am desfăcut o conservă de ton. În timp ce 
mânca, torcea atât de tare, că i se mişca tot corpul, iar 
coada-i flutura de parcă era antena unei maşini vechi. 

Sincronizare perfectă. Acum, în timp ce-mi ispăşeam 
sentinţa dată de mătuşa Lainie, aveam companie. După 
ce a terminat de mâncat - nu aşteptase să-i pun o 
farfurie, pur şi simplu linsese direct din conservă -, a 
lipăit nişte apă pusă de mine într-o ceaşcă şi apoi s-a 
uitat la mine şi a mieunat. Asta am considerat că 
înseamnă: A fost minunat, acum aş vrea să fiu 
mângâiată. 

Am dus-o pe canapea. Nu mă pricepeam la pisici, dar 
instinctul mă ghida, şi micul ghemotoc de blană s-a 
culcat în curbura braţului meu. 

— Ruby Cat, pisicuţa Ruby, am şoptit, mângâind-o pe 
locul care-i plăcea, sub bărbie. Ruby, Ruby, Ruby. 

Deocamdată, felina nu mai avea nimic de spus. 


X 


Era doar un grătar. Familia Leonard făcea grătar în 
fiecare an. Cu mult înainte de a mă muta brusc în 
Swoon, Connecticut, părinţii mei mă înghesuiau în 
maşină alături de cadourile potrivite pentru gazdă, 
pentru a fi prezenţi la sărbătoarea anuală. 

— E doar un grătar! a strigat tata vesel, de pe scări. 
Hai dragă, ştii cât de iritată va fi mama dacă pierde o 
rundă de Tom Collins. 

La care am auzit vag o replică tăioasă a mamei: 

— Te rog, Peter, taci. 

Am rânjit. Deci nu erau pastorul Eric şi Annie Camden; 
exista comunicare între ei. Eram mai drăguță cu ei, 
deoarece, printre altele, nu mă certaseră pentru că 
stătusem toată noaptea la petrecere. Am discutat 
despre asta, bineînţeles, „ca o familie”. Şi potrivit lor, 
am fost „sociabilă şi deschisă” pentru că am mers, şi am 
demonstrat „chibzuinţă” pentru că nu m-am urcat într-o 
maşină cu o persoană aflată probabil sub influenţa 
alcoolului. Deşi ar fi fost mai „prudent” dacă o sunam pe 
mătuşa mea; au înţeles că probabil Pen nu era „îngerul 
perfect”, aşa cum mama ei voia să creadă, şi s-au 
bucurat că nu sunt tipul de persoană care „lasă baltă o 
prietenă”, chiar dacă prietena în cauză era „beată criţă”. 

— Cobor într-un minut! 

Era doar un grătar, aşa că de ce mă stresam? Pentru 
că nu-l mai văzusem pe Sinclair - adică, Pen; mă rog, pe 
oricare dintre ei doi - de cinci zile. Acum, campania lui 
Lainie de a ne ţine despărțite se încheia odată cu gala 
Leonard de Ziua Muncii, şi trebuia să arăt... nu 
fermecătoare, deoarece fermecătoare era prin definiţie 
stilul de după apusul soarelui, dar bine. Pentru că 
ajunsesem la o concluzie: îmi plăcea de tipul mort. Eu, 


care râdeam de inutilitatea dragostei aprinse pe care 
prietenii mei o aveau pentru celebrităţi, să ajung să fiu 
obsedată de-o fantomă. 

Aşa că stăteam acolo, înconjurată de absolut toate 
articolele de îmbrăcăminte pe care le aveam. Hainele 
obişnuite, plus chestii noi aduse de părinţi. Un alt motiv 
al bunăvoinţei mele. judecând după numărul sacoşelor 
de cumpărături, mama  achiziţionase jumătate din 
Manhattan. Destul de amuzant, că deşi insistase să ne 
mutăm în Swoon, nu voia să devin un copil precum cei 
din orăşelul Stepford!. 

— Candice, acum! Era rândul mamei. R.C. — 
prescurtarea numelui pisicii - alesese momentul pentru 
a atenta la grămada de îmbrăcăminte, plastic şi hârtie 
creponată. 

— Eşti nebună? am ridicat-o şi i-am luat de pe lăbuţa 
din faţă un obiect mătăsos. Jumătate din lucrurile astea 
se întorc la magazin, aşa că nu le strica înţepându-le, 
dacă nu te superi. Am dus-o în faţa oglinzii. Vrei s-o vezi 
pe pisicuţa frumoasă? Hai s-o vedem 


Trimitere la serialul de televiziune din anul 
1987, The Stepford Children i” fiii din Stepford), în 
care membrii Asociaţiei Bărbaţilor, deranjaţi de 
copiii lor îi transformă pe aceştia într-un fel de 
roboți. Astfel, copiii devin foarte ascultatori, dar 
lipsiţi de personalitate. 

pe pisicuţa frumoasă! Ţineam felina exact în faţa 
reflexiei ei; nici nu-i păsa. Aşa că m-am inspectat. Păr 
bogat prins într-un coc neglijent; o cămaşă de-a tatei, 
legată la brâu cu o eşarfă imprimată; blugii strâmţi de 
nădejde, cândva negri, acum gri spălăcit. Era de-ajuns. 

Domeniul Leonard nu avea ieşire la lac - nu se putea 
face schi nautic de pe un doc privat -, dar era straşnic 


dotat pentru începutul oficial al verii. Familiile Chadwick, 
Emerson, Turner, Clifford. Toţi aceşti adulţi, îmbrăcaţi în 
stofă în culori pastel, bombănind despre rata dobânzilor 
în timp ce sorbeau din paharele înalte de cocktailuri. 
Erau aşa de prietenoşi şi de sociabili... şi atunci mi-a 
picat fisa că mai mult de jumătate dintre ei erau 
descendenţii clasei conducătoare a Swoonului de pe 
vremea lui Sinclair. Luând o limonadă, mă amuzam cum 
stră-stră-stră-stră-nu-ştiu-care-străbunic al lui Pen ar 
înnebuni ştiind că acea corcitură - urâtă de toată lumea 
şi practic linşată - împarte corpul cu fata adorată a 
familiei. 

— Dice, tu ce porţi? m-a întrebat Wick când m-am 
apropiat de bisericuţa lui Pen, formată din Marsh şi Doll 
(cunoscută şi sub numele de Kendall Turner), întoarsă 
din vacanţa din California. Arată ca o cămaşă de-a 
tatălui tău. 

— Ding ding ding! E cămaşa lui tata. 

Nu puneam la suflet comentariile despre modă de la 
persoane din afara celor cinci cartiere. 

— Dice, Doll a cunoscut un tip în Marin. Marsh tocmai 
mă punea la curent: Un surfer. 

Flecăreala era insipidă şi neîncetată, de parcă era 
generată de o fântână pe baterii. In timp ce fetele 
discutau, eu o studiam pe Pen. In clipa asta participa la 
discuţie cu bombăneli neinteligibile, în următoarea părea 
dezinteresată, deşi era greu să înţeleg ce era în spatele 
ochelarilor ei Oakley dreptunghiulari. Mi-am dat seama 
că ea a dispărut şi că Sinclair era prezent când unele 
lucruri au început să se mişte. Lucruri mici. Pe ici, pe 
colo. Băutura cuiva a căzut singură de pe masă. Poşeta 
altcuiva a ajuns în piscină. Muştarul dansa mambo cu 
ketchupul. Un Frisbee s-a înălţat şi a dispărut, ca o 
farfurie zburătoare dintr-un film SF de pe timpuri, cu 


buget redus. Nimic altceva nu înviorează mai tare decât 
telekinezia o atmosferă plictisitoare. Privirea lui Pen - şi 
rictusul gurii - spunea totul. Râdeam amândouă, spre 
supărarea lui Doll Turner. 

— Nu văd ce e amuzant! se smiorcăia Doll. Poate nu o 
să-l mai văd niciodată. 

— Pe bune. Trist. 

Marsh se ascundea sub genele ei coborâte, ceea ce m- 
a făcut a mă gândesc că se săturase de teatrul lui Doll. 

— Sunteţi îngrozitoare! a ţipat Doll şi a plecat ţâfnoasă 
să caute refugiu la părinţii ei. 

In acel moment, noi ne-am dus să căutăm hamburgeri 
şi faimoasa salată de cartofi a mătuşii Lainie. Când ne- 
am aşezat la masă, cu farfuriile de unică folosinţă în 
faţă, Pen şi-a dat jos ochelarii şi nu am văzut nicio urmă 
de Sinclair. Foarte bine. Marsh nu era prea convinsă de 
povestea idioată, savantă şi penibilă pe care o 
născocisem după reprezentaţia la vioară dată recent de 
verisoara mea la petrecerea Williams. Dacă Sinclair 
urma să apară în continuare, trebuia să-mi perfecţionez 
minciunile. 

Părinţii lui Wick au strigat, şi atunci ea şi Marsh au 
plecat. 

Familia Chadwick făcea un grătar, iar Marsh mergea cu 
ei deoarece părinţii ei nu prea făceau parte din 
societatea bună a Swoonului. Odată rămase între patru 
ochi, am întrebat-o pe Pen de Burr. Nu era printre 
invitaţi - toată lumea ştia că familia Addams petrecea 
Ziua Muncii la Nantucket -, iar ea nu se mai întâlnise cu 
el de când încercase să dreagă aparențele la familia 
Williams. 

— Ah, suntem bine, a spus ea. Nimic din ce nu poate fi 
reparat cu o felaţie în aer liber. 

— Pen! 


M-a şocat, recunosc. 

Şi-a examinat manichiura. 

— Nu ştiu. Oricum, cred că am terminat-o cu Burr. 

Şoc; al doilea. Pen planifica Operaţiunea Burr încă de 
când o trăsese el prima dată de codițe. Dar ce-mi păsa 
mie - eu, cu Sinclair în minte. 

— Hei, părinţii mei mi-au adus o tonă de haine noi de 
la oraş. Vrei să vii pe la mine, să mă ajuţi să separ grâul 
de pleavă? 

Pen şi-a pus ochelarii la loc, devenind din nou de 
nedescifrat. 

Nu am spus nimic nimănui - nici eu, nici ea. Pur şi 
simplu, am trecut strada. Am intrat în casă. Am urcat în 
camera mea. Pen şi-a dat jos ochelarii Oakley şi a 
cercetat cu privirea candidaturile la toalete, trecând cu 
degetele peste una, peste alta. Mama alesese bine: 
fuste cu diverse croieli, tricouri cu inscripţii politice, 
materiale plăcute la atingere, mult negru, gri şi mov - 
culori care-mi plac şi cu care-mi stă bine. Pen mi-a întins 
un top cu mâneci lungi, largi. 

— Încearcă ăsta. 

— Bine. Mi-am desfăcut eşarfa de la brâu. M-am 
descheiat la cămaşă. Am lăsat-o să alunece. Şi, în timp 
ce bluza cădea pe pat şi ochii din faţa mea erau cuprinşi 
de întuneric, am întins mâna... 

De data asta, am urmărit metamorfoza. Subtilă însă 
maniacă, de parcă doi artişti lucrau la aceeaşi operă - 
unul distrugea, altul crea. Trăsături dure înlocuiau 
trăsături fine; părul drept şi blond îi făcea loc celui 
negru, ondulat. Mediumul era însufleţit - lungime, 
lăţime, adâncime... carne, Singe şi oase. Cu cât degetele 
mi se crispau şi pulsul îmi creştea, cu atât el apărea mai 
repede. Atunci mi-am dat seama că nu eram doar 
observator, ci şi participant. Eu îl determinam pe bărbat 


să-şi facă apariţia o povară terifiantă, cutremurătoare, 
de care nu puteam scapa. Cu cât îl doream mai mult, cu 
atât mai repede apărea. Şi deodată, era acolo. 

— Bună, Sinclair. 

— Bună, Dice. 

Ne-am zâmbit unul altuia. Nu ştiu cât a durat; un timp. 

După care, am spus: 

— Putem vorbi? 

De parcă vorbitul era ceea ce-mi doream. 

— Nu văd de ce nu, mi-a răspuns el. Pot să te admir şi 
să vorbesc în acelaşi timp. 

Poate că el putea. Pentru mine, să fiu pe jumătate 
dezbrăcată şi sa fiu în toate facultăţile mentale erau 
lucruri diametral opuse. 

— De fapt, aş vrea să pun ceva pe mine. 

— Bineînţeles, nu-ţi admir doar trupul. 

Am continuat metoda ciudată de a mă îmbrăca în timp 
ce păstram contactul vizual, şi ne-am aşezat pe covorul 
lucrat manual, cu spatele rezemat de pat. Flecăreala de 
pe partea cealaltă a străzii 

Daisy Lane se infiltra prin ferestrele deschise. Acolo, 
părinţii mei se abţineau - nu puteau să se îmbete; 
urmau să conducă. Tata trebuia să zboare spre Toronto 
în seara aceea, să înceapă filmarea la producţia lui 
Wahiberg. Mama trebuia să-l ducă la aeroport înainte să 
plece spre oraş. Domnul şi doamna plecau curând şi o 
lăsau pe această oiţă mică de capul ei. Simţeam cum 
zâmbetul îmi devenea răutăcios - dar trebuia să-mi 
stabilesc priorităţile. 

— Deci, Sinclair, trebuie să ştiu: Vrei s-o răneşti pe 
Pen? 

Grea întrebare. Nu era ca şi cum el apărea şi dispărea 
din interiorul persoanelor zilnic. Trebuia să se 
gândească, şi simţeam că încearcă să înţeleagă tot ce se 


întâmpla. Apoi, a îngenuncheat în faţa mea şi mi-a pus 
mâinile pe pieptul lui, în dreptul inimii. 

— Încearcă să înţelegi, domniţa mea, totul este nou 
pentru mine, a spus el. Eram un individ obişnuit; lucram 
la forjă, plăteam taxe bunului rege Georgie, urma să 
devin tată. Apoi, crimă mişelească, fiinţa cea mai dragă 
e luată de lângă mine şi, în timp ce jeleam, sunt acuzat 
şi executat... 

Ştiam povestea, chiar o ştiam. Da, da, da, dădeam din 
cap. 

— Este aşa de surprinzător că spiritul meu nu cunoaşte 
pacea? Că odată ce voi avea ocazia, sar asupra primei 
persoane neştiutoare? 

Acum dădeam din cap dezaprobator. Nu, nu, nu, nu e 
vina ta, în niciun caz. 

— Şi uite-mă ajuns aici. S-a apropiat brusc de 
picioarele mele. Nu e duşmănie ceea ce simt, faţă de 
Pen sau faţă de oricine altcineva, dar... când eram în 
viaţă, eram un om normal. Acum sunt un spirit. Fac ceea 
ce fac pentru că... asta fac. 

Oare avea lacrimi în ochi? Erau de culoarea cafelei — 
lacrimi de fantomă. 

— Oh... Sinclair... 

Îmi părea rău de el, eram pe cale să mă îndrăgostesc 
de el, îmi părea rău şi mă îndrăgosteam de o fantomă. 

— Te rog. Domniţa mea, te rog, vino la pieptul meu. 

Echivalentul din secolul al optsprezecelea pentru 
„vreau să te îmbrăţişez”. Şi i-am făcut pe plac. l-am 
mângâiat părul aspru de pe ceafă. Mi-am lipit obrazul 
de-al lui. l-am oferit tandreţea mea, am devenit perna 
lui, patul lui. Însă tot îmi era frică de el — de cine era, de 
ceea ce era —, frică ţinuta în frâu de bucuria pură de a fi 
în braţele lui. Amestecată cu frica asta, mai era un alt tip 
de frică şi de emoție: a doua zi avea să fie prima zi de 


şcoală. 


XI 


BINE. EXAGEREZ. LICEUL E LICEU, ORICE-AR FI. 
Bineînţeles, rolurile din Swoon erau mai bine definite 
decât la liceul meu din Upper West Side cu miile sale de 
elevi şi atmosfera cosmopolită. Dacă persoana de lângă 
tine purta o vuvuzea sau avea baba ghanoush' pentru 
prânz, nu era nimic ieşit din comun. Mai mult, 


intelectualii juniori cu care-mi pierdeam eu vremea erau 
în mod special înţelegători. Intr-o zi erai emo, în 
următoarea hip hop sau boho, ori încălcai limitele de gen 
- dar totul era în Ordine. 

Singurul lucru exotic la şcoala mea din Connecticut era 
numele: Swonowa. Are sonoritate indiană, nu? Da, ei 
bine, combinaţi numele celor trei oraşe din districtul 
şcolar - Swoon, Norris şi Washington - şi asta veţi 
obţine. Venisem în Connecticut la mijlocul semestrului 
trecut; acum eram doar o membră uşor ciudată din 
turmă. Nu puteam să câştig nici măcar un statut 
apropiat de-al lui Pen. Trei dimineţi pe săptămână se 
trezea în zori să distribuie pâine bătrânilor - o campanie 
de-a 


mamei sale pe care eu o numeam „Pită proaspătă 
pentru prospături”. Eu mergeam cu bicicleta în loc să 
merg cu maşina luxoasă a lui Pen. In plus, aveam exact 
zero ore împreună.  Coincidenţă sau rugămintea 
tulburătoare a lui Lainie la comisia de stabilire a 
orarului? Singurul aspect de departe înfricoşător s-a 
dovedit a fi partenera mea de laborator la chimie, 
Anderly Addams, sora lui Burr. 

Ţinând seama de expresia ei când profesoara a 
anunţat cine cu cine lucra, Anderly mă considera la 
rândul ei înfricoşătoare. Purtasem cumva o bustieră de 
piele, sutien ultradecoltat şi clame pentru sfârcuri la ora 
a cincea a doamnei Winchell? 

— Saluuut! m-a întâmpinat, cu dinţii încleştaţi. A, da, şi 
zâmbetul ei! Genul de zâmbet care le caracterizează pe 
fetele care nu sunt anorexice, dar sunt foarte, foarte, 
foarte atente la ceea ce mănâncă. Părul strâns în coadă 
de cal contribuia la impresia că era slabă ca un schelet. 

— Salut. 


Tehnic vorbind, nu făcuserăm niciodată cunoştinţă, 
aşa că am adăugat: 

— Te-am mai văzut prin preajmă. 

Era adevărat, deşi aveam cercuri diferite de prieteni. 
Era legendar faptul că se bucura de un loc privilegiat în 
cadrul grupului local al Acordului pentru Dragoste Pură. 
Doar că nu pricepeam de ce se obosea să-şi mai facă 
vreo grijă: nimeni n-ar fi încercat s-o dezvirgineze pe 
slăbănoaga şi fragila de Anderly Addams, de frică să n-o 
strivească. 

— Sunt verişoara lui Pen Leonard, am mai zis, fără 
motiv. 

— Pe bune? Chiar aşa? 

De parcă nu ştia. 

— Mă bucur aşa de mult să te cunosc, a spus Anderly, 
falsă şi superficială, după care a făcut-o pe ocupata, 
luându-şi notițe. 

l-am urmat exemplul. Urma să determinăm formule 
moleculare şi să identificăm reacţii chimice împreună, 
nimic mai mult. Daca făceam abstracţie de faţa ei de 
moartă, în rest părea inofensivi. 

Totuşi, eram nerăbdătoare s-o amuz pe Pen cu veştile 
despre partenera mea de experimente cu arzătorul 
Bunsen. După ore, avea repetiţie cu majoretele, iar eu le 
urmăream de ceva timp - nu-mi plăceau uralele, dar 
grupul era sexy şi avea o coregrafie destul de 
nonconformistă, cu salturi ca la Cirque du Soleil. Apoi am 
intrat la probele pentru cor, pe care speram să le trec cu 
brio, cu vocea mea plină, de contralto, în stil blues. Când 
mi-au strigat numele, m-am simţit totuşi un pic 
emoţionată; n-am ridicat privirea din pământ până când 
nu mi s-a spus c-am reuşit. Pe ultimul rând, se afla un 
chip cunoscut. Ce drăguţ din partea lui Pen să vină să 
mă susţină! M-am dus la ea. 


— Hei, nu trebuia să... 

Ce nai... dormea? Cu bărbia în piept şi o şuviţă de păr 
blond pe faţă. 

— Pen? 

— Ah... salut, Dice. 

S-a trezit, clipind des să-şi revină mai repede şi, în 
timp ce realiza unde se află, era evident că nu avea nici 
cea mai vagă idee de ce venise acolo. Şi-a presat obrajii 
cu buricele degetelor. 

— Cred că am aţipit o secundă. Doamne, urăsc să mă 
trezesc devreme dimineaţa. 

După care a clătinat din cap şi, odată ce părul mătăsos 
i s-a aranjat, s-a simţit în formă. 

Am părăsit amândouă clădirea, povestindu-i despre 
colega mea de laborator, peste care avusesem norocul 
să dau. 

— Asta înseamnă că trebuie să munceşti. Anderly e 
cam prostuţă, a comentat Pen, în timp ce-mi urca 
bicicleta în portbagajul maşinii ei. 

— O dovadă că virginitatea prelungită dăunează 
creierului, mi-am dat eu cu părerea şi am chicotit, chiar 
dacă, teoretic, amândouă eram virgine. 

Pen nu a pornit maşina. În schimb, se uita la mine cu 
un aer vinovat. 

— Dice, pot să-ţi spun ceva? Aseară mi-am dat seama 
cum să mă... masturbez. 

— Să te...? am zâmbit. Felicitări! O abilitate crucială în 
viaţă. Sunt mândră de tine. 

Am bătut palma, rânjind şi chicotind, şi am ieşit din 
parcare. 

— Jur, eram convinsă că e o chestie strict masculină. 
Doar că acum... 

— Acum ştii mai bine cum e. 

— Cu siguranţă. A scos capul pe geam: Da! Da! Daaa! 


Râzând, am scos şi eu capul pe geam. 

— Dum-ne-ze-u-le! am strigat. 

Am continuat în stilul ăsta tot drumul până acasă, ea 
claxonând şi eu asigurând percuţia, lovind în bord. Apoi, 
Pen a parcat pe Daisy Lane, la numărul 12. 

— Dice, adevărul este că nu am coborât niciodată 
acolo. 

Puteam să ghicesc ce-i venise. 

— Abia aştept să am un orgasm cu o altă persoană. 

Zâmbetul ei era obraznic. 

— Uau, începătoareo! la-o uşurel, da? 

Nu mi-a dat nicio replică. 

— Hei, ce părere ai de Trap? 

Cine? Ah, prietenul lui Kurt Libo, de la petrecerea 
fraţilor Williams. Blond (cum altfel?), ochi cenuşii, faţă de 
copil. Drăguţ, totuşi; nu un cretin. 

— Nu e cine ştie ce, am spus eu dezinteresată. De ce? 

— Eu şi Kurt ne-ntâlnim mâine seară. Mi-a zis să vii şi 
tu, pentru Trap. 

— Ce sunt eu? Un bax de bere? 

Blazată, nu bosumflată, Pen mi-a zis: 

— E OK. Nu trebuie să vii. 

— Nu, nu, e-n ordine. 

In ordine? Toată treaba suna dubios. O maimuţă de 
joasă spetă nu părea un înlocuitor probabil pentru Burr, 
care de-abia avusese ocazia să participe la prima lui 
petrecere cu bere la butoi, la Yale. Şi totuşi, iat-o pe Pen 
nerăbdătoare să-şi petreacă timpul alaturi de Kurt şi 
prietenul lui la cataramă. 

— Presupun că nu vin să ne ia din faţa casei tale. 

— Presupui corect. Ne întâlnim cu ei şi-apoi... nu ştiu. 
Oricum, acum trebuie să-i ajut pe Silas la teme. Şi pe 
Jordan. lţi vine sa crezi că e deja la şcoală? S-a minunat 
Pen. 


Eu mă minunam că nu menţionase nimic de audiţia 
mea. Abia a doua zi am aflat de ce. Nu ea fusese acolo. 
Pe bileţelul din vestiar scria: 


Draga mea domniţă, 

Ce plăcere să te aud cântând! Inteligență, 
eleganţă şi bunătate, iar acum, după câte 
descopăr, o voce de privighetoare hipnotizantă. 
Se pare că nu există limite pentru calităţile tale şi 
sper să continui să le descopăr. Poate-mi cânțţi şi 


mie ceva în curând? 


Al tău, 
S. 


N-ai fi putut să-mi ştergi zâmbetul de pe chip nici cu 
cel mai bun burete din lume. La următoarele ore de curs 
am plutit într-o stare de delir şi detaşare, fără să las 
vreun strop de pesimism sau de bun-simt să mă coboare 
cu picioarele pe pământ. „Privighetoare hipnotizantă”. 
Cât de poetic! Şi modul în care se semnase, intimitatea 
simplă sugerată de formula „al tău”. Numai dacă era 
adevărat. După şcoală, i-am citit şi recitit cu voce tare 
biletul lui R.C., dar pisica s-a mulţumit să-şi lângă blana. 

— Şi pe tine te iubesc, Ru-Bestie, am spus eu, 
continuând să fac lucruri pe care nu le făcusem 


niciodată. 

De pildă, o baie cu spumă (detergentul de vase merge 
la nevoie). Un strop de parfum (mama avea un D&G pe 
măsuţa ei de toaletă). Mi-am răsucit părul într-un 
adevărat coc franțuzesc, lăSindu-mi cu grijă câteva fire 
de păr libere la urechi şi la ceafă. Eram aşa de captivată 
de aceste preocupări feminine, încât am tresărit - mai să 
mă dau cu capul de tavan - când Pen a intrat. 

Am fugit din faţa oglinzii. 

— M-ai speriat de moarte! 

Cu mâinile în şolduri şi un vag zâmbet nervos, a spus: 

— Te găteşti cam mult pentru un pitic. 

La naiba! Kurt şi Trap. 

— Nu fi fraieră! Nici nu mă machiez. 

— Ce zici de nişte haine, atunci? Şi mişcă-te! O mică 
schimbare de planuri. 

Am înclinat capul. 

— Le-am spus să vină aici, a adăugat ea. E timpul să 
profităm de faptul că părinţii tăi nu sunt niciodată prin 
preajmă. 

M-am simţit cuprinsă de un val de căldură. 

— Pen, nu aveai niciun drept să faci asta! 

— Care e problema? Dacă facem mizerie, te ajut să 
faci curat, 

— Nu asta e ideea, am răspuns eu. 

Care era ideea? Că, teoretic, aici se puteau întâmpla 
„mai multe” decât în parcul din oraş? 

— Trebuia să mă întrebi. 

— Ai dreptate, îmi pare rău. Doar că în ultima vreme 
sunt aşa de neliniştită şi parcă nu mai gândesc normal. 
Dar Kurt are nişte iarba grozavă... 

Mi-am tras pe mine nişte jeanşi. 

— Şi ce, crezi că asta o să te facă să te simţi mai bine? 

Ciocăniturile de la uşa din faţă m-au făcut să tresar; nu 


auzisem nicio maşină parcând. Fără îndoială că Pen le 
spusese să parcheze în altă parte. Dacă Lainie voia să ne 
spioneze, nu avea să vadă preţiosul Chevrolet de 
colecţie al lui Kurt Libo pe aleea mea. 

— Au ajuns, a constatat Pen, deşi era evident. 

Şi aşa a început încă o noapte lungă de ciudăţenii. 
Ceea ce a fost în regulă. Mă împăcăm bine cu 
ciudăţeniile. Insă nu şi cu activităţile ilegale. 


XII 


BINE-AI VENIT, DISTRACŢIE! KURT LIBO NU A ADUS 
unul, ci două feluri grozave de iarbă - unul care-ţi dă o 
stare plăcută, liniştită, şi unul care te transformă într-un 
geniu malefic. Am tras din prima iarbă, pentru a ne 
împrieteni. Kurt, Trap şi Pen erau fără îndoială mai 
ameţiţi decât mine, deoarece băuseră câte o bere 
înainte (băieţii îşi aduseseră un bax), iar eu nu suport 
berea. Pe scurt, stăteam în camera de zi şi vorbeam. 
R.C. Mergea de colo-colo, mieunându-ne pe fiecare-n 
parte, iar apoi s-a aşezat pe un braţ al canapelei, 
precum un grifon de piatră. 

— E hilar, a spus Pen. Nu ştiam că voi sunteţi veri. 

Nu se asemănau - Trap era blond şi Kurt era mai mult 
brunet, cu o faţă lată şi dolofană, cu trăsături prea dure 
ca să se poată spune despre el că era frumos. 

— Veri de gradul al doilea, ne-a lămurit Kurt. 

Purta un tricou inscripţionat cu numele unei formaţii 
pe care n-o ştiam şi bocanci mari de lucru pe lângă care 
adidaşii mei păreau eleganti. 

— Dice şi cu mine suntem verişoare de gradul întâi — 
mamele noastre sunt surori, a spus Pen. Dar, pe bune, 
nu e o nebunie? Veri care ies cu veri? 

— Nu e ca un fel de incest? a rânjit Trap. 

Ceea ce era de departe cel mai amuzant lucru spus de 
cineva vreodată în istoria umanităţii. 

— Doar dacă eu şi Dice ne sărutăm, a spus Pen. Dacă 
vrei să stii neapărat... 

— Sau dacă voi doi vă sărutaţi, am adăugat. 

Băieţii s-au strâmbat, simulând că se giugiulesc. 

— Sau, a continuat Pen, dacă am face o orgie. Aia 
probabil că s-ar pune. 

Taci din gură, Pen, am zis în gând. 

— Asta da, idee. 

Kurt privea pofticios. 


Mi-am lovit coapsele cu palmele. 

— Cui îi este foame? 

M-am ridicat din fotoliu. Oare ce naiba aveam prin 
cămară? Şi prin frigider? De obicei, mama făcea 
cumpărături multe vinerea, înainte de a veni; azi era 
miercuri, aşa că proviziile erau puţine. Am făcut în minte 
un inventar. Fulgi de ciocolată. Unt de alune. Sos 
marinara. 

— Ai nevoie de ajutor? 

Pen stătea pe canapea atât de aproape de Kurt, încât 
oferta ei era la fel de veritabilă ca un obiect marca Fendi 
din Chinatown. 

— Te ajut eu, a spus Trap din celălalt fotoliu. 

M-a urmat în bucătărie şi s-a sprijinit de blatul de lucru 
în timp ce eu scotoceam prin dulapuri. Deşi el şi Kurt 
aveau nouăsprezece ani, Trap părea mai tânăr. 

— Pun pariu că ţi-e dor de New York. 

— Normal, am spus imediat. 

Nici nu-şi închipuia el cât de tare! Sau cât de dată 
peste cap eram din cauza New Yorkului. 

— Dar îmi place şi-aici, am adăugat. Până acum, n-am 
mai avut niciodată o perioadă a gângăniilor. Ştii, ca în 
cântecul ăla vechi al celor de la White Stripes, unde el şi 
ea aleargă după furnici şi râme. Dar acum sunt în 
perioada  gângăniilor. Mai bine mai târziu decât 
niciodată, nu? 

Vorbeam prostii. 

— Deci... sandvişuri cu fulgi de ciocolată şi unt de 
alune? Am mai spus eu. 

M-am întors, iar Trap era în faţa mea. Adică, chiar în 
faţa mea. Ochii lui cenuşii, uşor înroşiţi de la fum, păreau 
blajini, curioşi. Avea o piele drăguță şi din acel unghi 
vedeam orice por. Şi nu era chiar aşa de scund. 

— Imi place cântecu-ăsta, a spus el. Cred că e drăguţ. 


M-a surprins. Prin acel ceva pe care-l are un băiat când 
rosteste cuvântul „drăguţ”. Cred că i-am zâmbit. 
Incurajator. 

Aşa că m-a atins. Mi-a pus mâna pe şold - doar a pus 
mâna, nu m-a tras spre el. 

— Oh... am făcut eu. 

— Cred că eşti drăguță, a rostit el. 

— Oh... am făcut eu iar. 

Şi îmi treceau prin cap poate şapte milioane de lucruri. 
Ma gândeam la Trap - ce credeam eu despre Trap? 
Credeam că e şi el drăguţ? Voiam să mă sărute? Pentru 
că asta avea să urmeze imediat. Mă gândeam la Pen şi 
Kurt, care erau tare cuminţi în camera de zi. Şi mă 
gândeam la Sinclair. Nu, nu voiam să nu sărut cu Trap; 
voiam să mă sărut cu Sinclair. Dar Sinclair nu era Sinclair 
n-avea să fie niciodată cu adevărat aici. 

Nu i-am dat la o parte mâna lui Trap de pe şoldul meu, 
dar mi-am ridicat o mână până aproape de umăr. Un 
semn să se oprească? Posibil. Dar Trap şi-a pus mâna lui 
pe a mea, palmă în palmă. A apăsat uşor şi echilibrat, 
făcându-mă să las capul într-o parte, să deschid buzele 
şi să închid ochii. lar cu mâna de pe şold m-a prins de 
mijloc şi... 

— Ce faceţi aici? 

Vocea lui Pen - în mare parte glumeaţă, dar şi cu o 
nuanţă gravă. 

— Credeam că ne aduceţi ceva de mâncare... dar măi, 
măi, peste ce dau? 

Hmm, ştiam acea curbură a buzei, acele cioburi 
strălucitoare de obsidian. Trap era cu spatele la ea; s-a 
întors pe jumătate. Pen a sărit pe el. L-a sărutat pe gură 
zgomotos, mai mult caraghios decât senzual. Apoi ea - 
el - mi-a aruncat o privire pentru care aveam nevoie de 
un deceniu s-o descifrez. Kurt, în usa, era la fel de 


perplex. Cu un minut în urmă, o avea pe Pen lungită pe 
canapea, iar în următorul minut, ea era în acţiune, 
sărutându-l pe vărul şi aşa-zisul lui prieten. Hotărându-se 
sa nu se implice, Kurt s-a dus la frigider ca să-şi ia o 
bere. A desfăcut cutia, a băut o gură şi s-a aşezat la 
masa din bucătărie, să scoată iarba cu efect de geniu 
malefic. 

În timp ce Pen a revenit la burlacul numărul unu, am 
încercat să anlizez ce se întâmpla aici. Sinclair apărea şi 
dispărea din constiinţa verişoarei mele de parcă nu-l 
oprea nimic - însă cât era din propria-i voinţă, şi cât era 
din pricina haosului coexistenţei lor. Pen părea Pen din 
nou când s-a aşezat în braţe la Kurt, dar era o Pen în 
care încă dăinuia Sinclair. 

— Deci... a spus ea parcă torcând, luând o gură din 
berea lui. Ce ziceţi, să mergem la plimbare cu Rolls- 
Royce-ul ăla care face case de păianjeni în garajul 
familiei Williams? 

Cu alte cuvinte, furt de maşină calificat - doreşte 
cineva? 

— E o nebunie! 

Prima dată am rostit acest lucru la mine-n bucătărie, în 
timp ce ne treceam ţigara unul altuia şi puneam la cale 
un plan. Am spus din nou acelaşi lucru în timp ce 
mergeam pe Daisy Lane şi am trecut de colţul unde ne 
aştepta camioneta lui Kurt. Am spus-o ultima dată, în 
van, când ne furişam spre casa Williams. 

Aflându-ne în Swoon, iar familia Williams fiind plecată 
în Andaluzia sau Insulele Cayman sau în altă parte, fiind 
plecat şi grupul de rockeri, am presupus că e descuiat 
garajul şi că maşinile nu au sisteme de alarmă. Singura 
problemă în calea plimbării noastre era Jameson 
Medaniel, angajat de familia Williams pe postul de 
îngrijitor. Jameson Medaniel, adică omul negru pentru 


orice persoană de o anumită vârstă din Swoon. Trap, 
originar din Chapin, aflat la câteva oraşe mai departe, 
era la fel de lipsit de informaţii ca şi mine, dar Pen şi 
Kurt crescuseră cu spaima de veteranul din Vietnam, 
chior de-un ochi şi complet chel. Oficial, trăia într-o 
rulotă, pe acelaşi drum ca şi familia Marshall, dar 
Medaniel era liber să circule pe proprietăţile unde era 
angajat cu jumătate de normă, să le supravegheze. 
Reputația de omul negru - meritată sau nu - îl ajutase să 
obţină slujba. 

— Am auzit c-a şters un sat întreg de pe suprafaţa 
pământului, în Vietnam, doar cu o macetă şi un câine 
sălbatic dresat de el să sară la jugulară, a spus Kurt. 
Femei, copii, absolut pe toată lumea. 

Mulţumesc, Kurt! Am gândit eu. | 

— Ştii măcar să porneşti un Rolls fără chei? a întrebat 
Trap, uşor îngrijorat, sau doar enervat - aveam impresia 
că ar fi preferat să rămână acasă dacă tot exista 
posibilitatea de giugiuleala Vreau să zic, e maşină 
englezească. 

— Taci din gură Trap, a spus Kurt în timp ce deschidea 
uşa |garajului. 

Am intrat. Erau două maşini: un Cadillac albastru, cât 
un iaht, şi un Rolls-Royce negru, care făcea ca cealaltă 
maşină să para mică. 

— Vino la tata! a lovit-o Kurt uşor pe aripă. Apoi a 
început să scoată diverse unelte şi să-i dea ordine lui 
Trap; nu ştiu de cât timp lucrau ei acolo, dar în toiul 
operaţiunii m-a lovit o urgenţă irepresibilă. 

— Pen, am şoptit. Trebuie să fac pipi! 

— Doamne, Dice! De ce trebuia să spui asta? Acum îmi 
vine şi mie. 

= 999! 

Trap ne-a făcut semn să tăcem. 


— Scuze... 

— Dar trebuie să facem pipi... 

— Faceţi! a mârâit Kurt, care tocmai descoperea că 
ingineria britanica era o provocare mai mare decât 
crezuse el până atunci. Dar... unde? Am întrebat eu. 

— La dracu'! a înjurat Kurt. leşiţi afară... găsiţi un 
rahat de copac! 

Un copac? Cu siguranţă, glumea. 

— Un copac! 

Pen m-a tras de mânecă. 

— Ne ascundem după un gard viu; stai liniştită. 

Şi ca să vezi ce orăşeancă sunt, când m-am ghemuit în 
aer liber, nu s-a întâmplat nimic. Pur şi simplu, nu 
puteam să fac. O imposibilitate anatomică. Pen şi-a 
terminat treaba într-o clipă. 

— Haide, Dice! a murmurat ea. Hai odată, hai! 

Poate că era ea majoretă, însă acesta nu era un meci 
de fotbal. Nu mă ajuta cu nimic. 

— Cine-i acolo?! am auzit un strigăt fioros. 

Urmat de un lătrat fioros. Exact pe cealaltă parte a 
gardului viu. 

— Vă împuşc în stomac, jigodiilor. vă dau maţele la 
câine. Am uitat de pipi. N-o să mai fac pipi niciodată. Mi- 
am ridicat pantalonii şi am alergat repede după Pen, 
spre stradă, în timp ce uriaşa matahală neagră, de 
metal, ieşea înclinându-se. Cineva a ţipat. Posibil, eu. 
Maşina a scârţăit. 

— Urcă! Urcă! 

Pen s-a aruncat prin portiera deschisă de parcă s-ar fi 
ferit de bombe, iar eu am urmat-o, dar nu înainte de a-l 
zări în lumina farurilor pe Jameson Medaniel în vesta 
antiglont kaki, scuipând, cu ochiul cel sănătos pironit 
asupra mea, cu puşca într-o mână şi cu lesa unui 
ciobănesc german bălos în cealaltă. 

LUCRUL ĂSTA TREBUIA SĂ ÎNCETEZE! ÎNAINTE SĂ 
fie cineva mutilat, ucis sau închis pe viaţă. De la sosirea 
lui Sinclair, Pen rivaliza cu răzgâiaţii de la Hollywood, din 
paginile revistei mamei mele. În plus, aveam la activ 
două tentative de crima (una prin înecare, alta cu 
ajutorul calului) şi micul nostru furt rapid al Rollsului. 

Ameţiţi de adrenalină, mergeam cu viteză pe străzile 


mai putin circulate din Western Connecticut, fugind de 
Medaniel şi poliţişti - dacă îngrijitorul se sinchisise 
cumva să-i alerteze. Maşina era incredibilă - covoraşele, 
probabil din nurcă -, dar în jurul orei două dimineaţa l- 
am scutit pe somptuosul automobil de persoanele 
noastre şi l-am abandonat, după care am alergat pe 
câmpuri şi prin curţi interioare ca să ne întoarcem acasa. 
Pozna a fost palpitantă, recunosc, dar a fost o nebunie. 
O nebunie mult prea mare! Şi acţiuni similare aveau să 
urmeze, mai ales daca Pen şi Kurt Libo continuau să se 
întâlnească. Împreună, cei doi — cei trei, să nu uităm de- 
a treia roată eterică - erau letali. 

Pen deja se rugase de Lainie să o lase să doarmă 
acasă la mine în seara aceea, folosindu-se de formula 
„suntem ca surorile”, şi, în cele din urmă, mătuşa mea 
cedase. Când am intrat în casă, am căutat pe chipul ei o 
urmă din Sinclair, dar nu era niciuna. 

— A fost aşa de amuzant! a spus ea. 

— Da... 

Nu am mai adăugat un „dar”. Cu Pen, n-avea rost. 

— Poţi să mergi tu prima la baie, am îndemnat-o. 

— Mersi. S-a oprit în uşă: Ştii, Dice, nu mi-o imaginez 
pe Wick sau chiar pe Marsh să facă ce am făcut noi în 
seara asta. Ele nu sunt... ca tine. A aprins lumina. Nu 
ştiu dacă am spus asta vreodată explicit, dar chiar mă 
bucur că te-ai mutat aici. 

Zâmbindu-i vag, i-am urat noapte bună şi m-am furişat 
pe coridor. A doua zi, m-am trezit hotărâtă. Era timpul ca 
Sinclair Youngblood Powers să dispară. Exorcism. Dar... 
cum? Eu nu am avut parte nici de bar mitzvah, darămite 
să fiu botezată. Ca să gândesc pozitiv: nu era obligatoriu 
să fiu catolică; majoritatea religiilor importante au de-a 
face cu posedarea. Islamul are djinnii săi, iar în iudaism, 
spiritul malefic al unei persoane dragi decedate se 


numeşte dybbuk. Puteam chiar să devin - Online, 
bineînţeles - preot al Bisericii Celebrării Universale 
nonconfesionale, să oficiez botezuri, nunţi şi să alung 
spirite. Nu era decât o problemă: spicuind informaţii ca 
să mă documentez cum să scap de un spirit, am aflat că 
trebuie să vrei în proporţie de sută la sută să plece. 
Aveam sentimente pentru Sinclair - cum să fac să nu mă 
amestec în treaba asta? 

Eram oare cu adevărat îndrăgostită lulea de el? Ţinea 
el la mine măcar puţin? Puteau fantomele să iubească? 
Am scos din jurnalul meu scrisoarea lui Sinclair. Oare 
puteam s-o păstrez ca suvenir, sau avea să se 
transforme în praf odată cu el? Un lucru era cert: n-o să-l 
las să plece fără să-i spun cât de mult însemna pentru 
mine; n-o să mă las înşelată, permițându-i să plece fără 
să ne luăm rămas-bun. 

Ocazia s-a ivit două săptămâni mai târziu. 
Departamentul de istorie Swonowa planificase o 
excursie la Cimitirul Regal Mohegan din Norwich, 
proaspăt restaurat. Tribul încercase să-şi recupereze 
pământurile încă de la sfârşitul anilor 1870; acum, cu 
fonduri substanţiale de la cazinouri, reuşiseră. Să-mi iau 
adio de la Sinclair într-un loc sacru, în care erau 
îngropaţi strămoşii sai — ce putea fi mai potrivit? 

Toamna în New England este exact aşa cum se spune 
că este. Aer curat, lumină limpede şi frunze în nuanţe 
intense. Te cuprinde şi un anumit sentiment... pofta de a 
opri în loc ceea ce deja a trecut, o dorinţă primordială de 
a sta în cuibul tău, dorinţă care se opune tristeţii adânci 
că ai vrea să mai stai treaz până târziu, să nu te întorci 
acasă, să mai zăboveşti. Aşa a fost şi în ziua în care a 
avut loc excursia, când, în timp ce eram conduşi printre 
morminte, încercam să-mi clarific mesajele pe care 
inima, creierul şi posibil chiar rinichii mi le trimiteau din 


interior. 

In cele din urmă, pacea locului m-a făcut să mă 
relaxez. 

Făceam ce trebuie. Urma să-i spun la revedere lui 
Sinclair în felul meu, şi apoi, în weekend, să merg cu 
bicicleta la o mănăstire pe care- o văzusem în revista 
Post Road. Cu siguranţă că cineva de acolo putea să mă 
îndrume către persoana potrivită să-mi rezolve... 
situaţia. Trebuia să dau nişte explicaţii, dar poate că, 
pana la Halloween, totul avea să revină la normal. 

Aşadar, unde era Pen? |n starea mea meditativă, am 
rămas în urmă. Care dintre acele capete cu păr blond şi 
drept şi jachetă de majoretă era al ei? Am grăbit pasul 
ca să prind din urmă grupul, şi am găsit-o pe verişoara 
mea. 

— Hei, am spus eu. Interesant, nu crezi? 

— Presupun... nu ştiu... nu prea. 

Cimitirul părea să o tulbure. 

— Dacă ai văzut o piatră de mormânt, le-ai văzut pe 
toate. Vrei să mergem să explorăm? 

Pen a oftat sumbru, după care, dincolo de bronzul ei 
care începuse să se treacă, s-a înviorat. 

— Desigur, de ce nu? 

Am rămas în urmă şi, când nimeni nu se uita, ne-am 
abătut către nişte tufe de păducel şi arbuşti de 
hamamelis. 

— Uau, ce deşi sunt copacii aici, am spus eu, 
ademenind-o într-un loc ferit. E aşa de frumos! 

Mă simţeam ca un personaj dintr-un basm şi mă 
întrebam cum m-ar fi botezat Fraţii Grimm. M-am ascuns 
mai adânc în desiş. 

— Dice! m-a strigat Pen. Hei, unde-ai dispărut? 

— Caută-mă! 

O auzeam dând la o parte frunzele. 


— Zău, Dice, mi-ajunge cât mă joc de-a v-aţi 
ascunselea cu Silas şi Jordan. 

Se năpustea într-o direcţie, se oprea, o apuca în 
cealaltă parte, şi... 

— Bau! am tipat deodată. 

— Ha, ha, ha. Vai, ce m-am speriat! 

Dar chiar era speriată... puţin. M-am învârtit ca un 
titirez. Locul acela fermecat mă emoţiona. 

— Eşti nebună, a spus Pen. Eu mă-ntorc. 

— Aşteaptă! Trebuia să fac asta. Trebuia să o fac 
acum. 

Am prins-o de mâini. 

— Ce te-a apucat? m-a întrebat ea. 

— Sinclair! Sinclair, te rog, trebuie să te văd. 

— Cine nai... Dice, care e problema ta? 

A încercat să se elibereze; am strâns-o şi mai tare. 

Unde era el? Ochii ei erau ochii ei. Buzele ei erau 
buzele ei. Am strâns-o cu disperare de degete. 

Te rog... te rog... 

Acum, pe chip i se citeau tulburarea şi repulsia. 

— Doamne Dumnezeule! Dice, nu cumva ai... cum se 
numesc... una din chestiile alea epileptice? La naiba, ce 
să fac? 

Erau necesare măsuri drastice. Cum ar fi... ce? Mintea 
mea cauta. Mi-a venit o singură idee. Aşa că am 
încercat: cu talpa, am lovit-o în picior şi i-am pus piedică. 
Am căzut amândouă pe covorul de frunze moi, ea 
dedesubt şi eu deasupra, am închis ochii şi am făcut-o. 
Am sărutat-o. Am sărutat-o apăsat. Am sărutat-o lung. 
Am sărutat-o până când, la naiba! Nu mai era Pen. 

Sinclair m-a cuprins cu braţele şi ne-am rostogpolit 
uşor, schimbând poziţiile. Am clipit, am rămas privind în 
gol, simtindu-mi pleoapele grele. 

— Măi, măi, măi, a spus el. Ce dracu’ ţi-a venit, 


domniţa mea? 

El era! Acel rânjet impertinent, neastâmpărat, 
irezistibil, strâmb. 

— Aha, înţeleg, a continuat el. Eu sunt, nu? 

În tot acest timp se ascunsese, folosindu-mă ca pe un 
yo-yo? Era aşa de... ah! Mă zbăteam, dar l-am simţit 
încordat, în jurul meu. Respirația lui era caldă - nu rece, 
fantomatică -, şi mirosul pe care ajunsesem să i-l ştiu 
mă moleşea facându-mă să mă simt la fel ca atunci când 
te trezeşti târziu şi nu vrei altceva decât să mai dormi un 
pic. Dar mă luptam cu senzaţia asta. Pe bune. 

— Oh, bunule domn, am pregătit ceva pentru tine, i- 
am răspuns şi eu batjocoritor. Insă trebuie să respir ca 
să ţi-l ofer. 

— Nu poate aştepta? îmi place cum eşti acum... 

— Nu, din păcate nu poate aştepta. Spunând acestea, 
mi-am dat seama că aveam câteva degete libere. Pe 
care le-am folosit, împungându-l exact sub coaste. 
Sinclair - descopeream eu acum - se gâdila. 

— Ah... Trebuie să... insist... să te opreşti. Dice, zău, 
nu. Opreşte-te. Te rog. Bine. Foarte bine. Ai câştigat. 

M-a luat de mână şi a căzut pe spate, gâfâind în 
continuare. Eu m-am urcat călare pe el, i-am luat ambele 
mâini, i le-am pus pe piept şi le-am acoperit cu palmele 
mele. M-am uitat în sus la orchestra de frunze, apoi în 
ochii lui, şi am început să cânt. Cel mai tare cântec de 
despărţire: 

— Greensleeves. 

Imediat, s-a prins. Bineînţeles că-i era familiară balada 
curtenească - era cunoscută încă de la sfârşitul anilor 
1500. Deşi e lamentaţia unui îndrăgostit disprețuit şi 
alungat de cea pe care-o iubeşte, Greensleeves face 
parte din ritualul oricărei relaţii. 

— De ce? m-a întrerupt Sinclair înainte de a doua 


strofă. Vocea lui era groasă şi sumbră, ochii lui 
nemărginiţi. De ce îmi cânţi un asemenea cântec? 

— Nu ştiam cum altfel să-ţi spun... 

— Să-mi spui? 

— Că aceasta... că este... 

Ce cuvânt simplu - şase litere, trei silabe - şi totuşi nu 
puteam să-i pronunţ. Punct. 

— Nu mai suport, cât de nedrept e... cât de... 
dezastruos emoţional, dar... asta nu poate... asta pur şi 
simplu nu se poate, Sinclair. Tu. Eu. Pen. Eu... 

— Dice, Dice, scumpa mea domniţă... 

— Chiar trebuie să spun totul? Ce s-a întâmplat de 
când ai apărut? 

O lacrimă mare i-a căzut pe piept. Apoi, alta. Era o 
cruzime sa-l acuz, deoarece toată răsturnarea de situaţie 
al naibii de entuziasmantă fusese un eşec de la bun 
început. Insă se întâmplase, şi toate semnele duceau 
spre dezastru dacă nu puneam frână, dacă nu scoteam 
cablul din priză... foloseşte aici ce metaforă vrei tu 
pentru ceva care trebuie categoric oprit. 

— Nu pot să asist la asta şi să văd cum continuă, i-am 
mărturisit. O iubesc pe Pen; e ca o soră pentru mine. 
Dacă i s-ar întâmpla ceva rău - ei sau altor persoane, din 
cauza ei -, m-aş sinucide. 

Ingrijorarea se putea citi pe faţa sa. 

— Şi, stai, nu... nu spune, nu spune că vei fi cuminte, 
căci amândoi ştim că nu poți fi bun. Şi... 

— Gata, linişteşte-te. Dice, te rog, nu plânge. Eu... 

— Nu mă pot abţine, Sinclair. E nedrept, dar cum pot 
eu să îndrăznesc să-ţi vorbesc despre nedreptate? 
Sentimentele mele firave sunt nimic, nimic, în 
comparaţie cu ce ai avut tu de suferit, dar uite-mă aici, 
plângându-mi de milă pentru că eu, eu, eu... 

M-am dat jos de pe el (dar încă îl ţineam de mâini), mi- 


am adus genunchii la bărbie (dar încă îl tineam). M-a 
luat în braţe, m-a legănat, cu chipul lipit de părul meu şi 
buzele atingându-mi urechea. 

— Te rog, nu plânge; mă doare nespus. 

Nu voiam să-l fac să sufere. M-am smiorcăit, am 
înghiţit în sec, m-am străduit să mă opresc din plâns. 

— Aşa, draga mea, draga mea, mă mângâia el. Acum, 
asculta-mă. Nu trebuie să te nelinişteşti. Dice, am ştiut 
că această zi va veni. 

M- am răsucit puţin să-l privesc. 

— Ştiai? 

— Da, ştiam. Eşti o femeie nobilă. O femeie nobilă are 
grijă de ai săi. 

Dar, of!, şi el era „al meu“. Puteam să-i spun? Ochii lui 
priveau fix într-un punct, spre dealurile din depărtare. 

— Şi adevărul este că ai absolută dreptate. Trebuie să 
se oprească. 

Stai, ce... era de acord cu mine? Nu asta anticipasem. 
O ceartă, da. Să-l păcălesc, câştigându-i încrederea, 
poate. Dar supunere? A durat ceva timp până când 
creierul meu a procesat informaţia. Şi în timp ce făceam 
asta, Sinclair m-a ametit din nou, şoptindu-mi la ureche: 

— Şi ştiu ce trebuie făcut. 


XIV 


AVEAM AŞA DE MULTE SĂ-I SPUN! CELE TREI 
bancuri pe care le ştiam. Despre cărţile preferate, 
trupele favorite. Secretele mele, toate. Atâtea de spus şi 
atât de puţin timp! Echinocţiul de toamnă era în trei zile. 
După Sinclair - sursa improbabilă de informaţie legată 
de propria exorcizare -, atunci trebuia să înceapă 
ritualul. Fusese cât se poate de explicit - când, unde şi 
cum. Ceremonia era unul dintre lucrurile învăţate ca 
discipol al unui şaman, când Amelia cea progresistă îşi 
dusese băiatul să viziteze rezervaţia Mohegan. Notam 
totul, sârguincioasă, în caietul de istorie. 

După care, am întrebat: 

— Aşadar, ne spunem adio? 

— Ah, ei bine, e greu de spus. In acest moment, nimic 
nu e sigur. 


Urăsc când băieţii fac asta - devin reci şi distanţi când 
nivelul emoţional ajunge în zona periculoasă. Stăteam în 
picioare, tinandu-ne de mână, bineînţeles, dar la 
distanţă, chipul lui Sinclair fiind ca o stană de piatră. 

— Există o posibilitate să nu aibă succes. 

— Adică dacă greşesc eu ceva. 

— Mă îndoiesc că vei greşi, domniţa mea. Eşti 
motivată, şi abilităţile tale sunt extraordinare - oricât ai 
vrea să le negi. 

Nu voiam să ajung acolo, să dezbat dimensiunile 
„abilităţilor” mele. Nu voiam decât să-i urmez 
instrucţiunile, care erau relativ simple şi aveau la fel de 
mult sens ca orice altă schemă de exorcizare pe care o 
găsisem. Se pare că hinduşii ard excremente de porc să 
învingă spiritele rele — era această metodă mai ciudată? 

— Aşa că să nu ne încurcăm cu gesturi mundane prin 
care să ne luăm adio, a încheiat el. 

Mundane! Şi un nap are mai multe emoţii. Sinclair deja 
se uita în altă parte şi, când s-a întors spre privirea mea 
rănită, s-a domolit puţin. 

— Universul e un loc straniu, a spus el. Poate ne vom 
întâlni din nou. 

— Da, am spus eu, pe jumătate enervată, pe jumătate 
nostalgică. Poate. 

Nu voi plânge. Nu mă voi arunca pe el, uscăţiv şi înalt 
cum e, nu voi lăsa haina lui aspră să-mi atingă obrazul şi 
greutatea respirației lui să devină povara mea. 

— Penelope Leonard! Candice Moskow! 

Însoţitoarele lui porneau să-l caute. 

Aşa de multe de povestit! Nu în ultimul rând, să-i spun 
„te iubesc”. În schimb, pur şi simplu i-am dat drumul. Şi 
în timp ce-l priveam, băiatul frumos dispărea şi fata 
frumoasă îi lua locul. 

— Brr! 


Pen a strâns din pleoape, apoi a deschis ochii larg. 

— Ne caută, am spus eu fără ezitare şi ne-am 
îndreptat spre autobuze. 

Trei zile până la imperativul astronomic, adică 
înălţarea celei de-a Opta Luni (sunt treisprezece în 
calendarul mohegan). Obstacolul numărul unu: să o 
conving pe Pen că era posedată. 

Scenarii variate îmi treceau prin cap, în timp ce 
meditam la cum anume să pun în discuţie această 
problemă. Puteam să încerc să filmez, transformarea lui 
Sinclair - un ultim pretext ca să-l invoc din nou -, dar 
văzusem deja pe Youtube destule filme neconvingătoare 
despre fantome. Tehnologia şi spiritismul nu fac casa 
bună împreună. 

Ultimul lucru de care-mi păsa în timp ce căutam o 
soluţie era sa vad meciul dintre Swonowa Lancers şi 
Torrington Trailblazers. Dar eram în Swoon; lipseai de la 
meci doar dacă erai în coma. Familia Leonard mă 
invitase, dar m-am scuzat că merg cu Marsh, care făcuse 
economii şi adunase îndeajuns cât să-şi cumpere o 
maşină. Toyota la mâna a doua nu era la fel de frumoasă 
ca masinile celorlalţi prieteni - în realitate, era o cutie cu 
patru usi, maro, prea demodată chiar şi pentru bunica -, 
dar Marsh era fericită că putea să conducă până la cutia 
poştală. 

— Nu mi-ai zis părerea ta despre păruiala dintre Pen şi 
Brie Atwood. 

Poftim? Pen şi Brie erau şefele echipei - dar pentru 
Brie, acesta era sensul existenţei ei, pe când Pen o lua 
pur şi simplu ca atare. Când Brie făcea pe şefa, Pen 
făcea gestul acela care înseamnă „mă rog”. 

— Păruială? Ce păruială? 

— Cum, nu ştii? Wick zice că s-au tras de păr la 
propriu. 


Pe scurt, la repetiţie se încăieraseră. Nimeni nu ştia de 
ce, dar iesise urât. 

— Aşadar, Brie a spus ceva, Pen i-a dat replica, Brie a 
făcut comentariu grosolan, şi atunci Pen, ei bine, Wick a 
spus că Pen a sarit pe Brie. 

— Ei, în fine, nu ştiu nimic despre asta. 

— Uite, nu vreau să crezi că sunt rea şi că bârfesc, a 
spus Marsh. Dar verişoara ta precis trage iarbă în ultima 
vreme. 

Am privit-o fix. Nevoia de a spune totul creştea, a 
ajuns la punctul culminant şi a trecut în timp ce Marsh 
parca. 

— Dacă tot vorbim... am spus eu. Vrei să aprinzi asta? 
Kurt Libo ne-a lăsat un cadou de despărţire pe masa din 
Daisy Lane, numărul 12. 

— Beton... a spus Marsh. 

Prima dată când degetele noastre s-au atins, ţinând 
jointul, am simţit un fior. Prin antebraţe, apoi prin pielea 
capului. 

A doua oară, l-am simţit şi mai intens, peste tot. 

A treia oară, am simţit aroma familiară şi distinctă de 
plăcintă cu mere. 

Apoi... eram pe undeva prin Alaska; nu, eu nu eram 
acolo. Marsh era. Cu cele două surori mai mici. Singure, 
în tundra îngheţată mărginită de păduri interzise, fără 
niciun adăpost la orizont. Am spus că erau singure? Nu 
pentru mult timp. Ceva se apropia... ceva cu un bot lung 
şi dinţi ascuţiţi, târându-se, înfometat, scund şi mirosind 
urât. Şi fetele Marshall adunându-se una-ntr-alta, 
clănţănind din dinţi, neavând unde să se ascundă... 

Apoi Marsh a chicotit. Marsh, care stătea lângă mine în 
maşină. 

— Cred că-ţi este de-ajuns, Dice, a spus ea, încă 
chicotind. Eu nu mai vreau. 


— Da, am reuşit să spun, scuturând scrumul în 
scrumieră, după care am pus restul de joint în geantă şi 
am început să caut gumă de mestecat. 

— Uau! De unde ai larba-minune? 

Am considerat că e mai bine să nu menţionez 
asocierea dintre mine şi Kurt Libo. 

— Nici nu ştiu, am răspuns, oferindu-i Doublemint. 
Gumă? 

— İhî, a făcut ea. 

Luând la rândul meu o bucată, am privit-o pe Marsh cu 
coada ochiului. Mă gândeam s-o întreb dacă totul era în 
ordine - să fac puţină muncă de cercetare înainte de a 
returna viziunea la serviciul clienţi -, dar când am 
coborât din maşină, ţinuta ei, atipică pentru Marsh, mi-a 
distras atenţia. 

— Ce drăguță eşti, am spus eu. 

Fusta mini cu volane şi colanţii cu model erau o mare 
noutate, faţă de jeanşii ei obişnuiţi şi bocanci. 

— Oh, mulţumesc Dice! A făcut o piruetă şi s-a oprit ca 
pentru poză. Ştii, de fapt, am plecat de-acasă îmbrăcată 
în jeanşi. 

Tata a revenit la firea lui strictă şi dacă m-ar vedea în 
fustă scurtă m-ar numi... m-ar pune să mă schimb. 

Marsh turuia în continuare, în timp ce cercetam cu 
privirea tribumele; ea striga fericită şi le făcea cu mâna 
prietenilor. M-am înfăşurat de trei ori în şalul de lână şi 
m-am aşezat pe scaun, agitându-mă din cauza apropierii 
echinocţiului, în timp ce meciul începea. Poate că ar fi 
trebuit să atac dulăpiorul de medicamente al mamei. 
Jumătate de Valium şi un Xanax erau de-ajuns să o facă 
pe Pen maleabilă. Apoi mi-am dat seama, oripilată. Nu 
ştii ce reacţie poate să aibă o persoană la pastile. De 
altfel, medicamentele afectează puritatea unei 
ceremonii; or, sobrietatea era cruciala pentru ca totul să 


meargă fără probleme. 

Aşa că îmi lipseau din nou ideile. Scorul era... cine mai 
ştia? Abia se observase când Prancers - echipa oficială 
de majorete a lui Lancers - intrase pe teren. Uraaa, deja 
pauza de la jumătatea meciului. lar acesta avea să fie 
cel mai spectaculos şi mai curios moment din istoria 
majoretelor. Cu ocazia acestui eveniment special, o 
membră a formaţiei a ales să fluture pompoane de 
origine biologică, executând mişcările - lovituri înalte, 
roata, salturi şi altele - fără să poarte lenjerie intimă. 


XV 


Film horror în vestiarul fetelor. Pen - furioasă şi 
văicărindu-se. Brie Atwood - încercând să se apere. 
Doamna Beard, consilierul echipei - dând din cap şi din 
mâini printre ele. Mătuşa Lainie era şi ea acolo, 
apărându-şi puiul ca o leoaică şi, în acelaşi timp, 
ascunzându-şi capul ca un struţ. In timp ce ţipetele 
stridente creşteau în intensitate, eu mă rugam sa treacă 
la amplitudinea la care doar câinii le pot auzi. 

— Psihopato! zicea Pen. 

— Târfă! striga Brie. 

Ultima lor ceartă avea legătură cu chiloţii uniformei lui 
Pen - mai exact, furtul acestora de către Brie. Ceea ce 
nu avea sens. Brie n-ar fi făcut în mod voit trupa de 
ruşine, şi chiar dacă ar fi vrut, ce treabă avea asta cu 
chiloţii pe care-i purta Pen? Ca de obicei, cum nimic n- 
avea sens, eu ştiam cine agita spiritele. Am ieşit în faţă. 

— D... Dice? 


Am făcut un pas spre ea. Toată lumea s-a dat înapoi. 
Chiar şi mătuşa Lainie. 

— E OK, Pen, am spus. Totul va fi OK, m-am corectat 
eu. 

În acel moment, Pen a sărit în braţele mele, plângând 
în hohote. Ceea ce era o problemă. Trebuia s-o consolez, 
nu? Însă un astfel de contact ar fi putut să-l convoace pe 
Sinclair în acest refugiu doar al fetelor — or, fusese destul 
scandal pentru o singură seară. Am mângâiat-o, am 
îmbărbătat-o. l-am dat la o parte firele de păr rebele şi 
m-am uitat în ochii ei - albastru-indigo, lacrimi limpezi; 
era sută la sută Pen. 

— Gata, fetelor. Spectacolul s-a terminat, a anunţat 
doamna Beard, bătând din palme să se împrăştie turma. 
Haideţi, toată lumea, afară pe teren. Acum, vă rog! 

Cineva a murmurat un „Hai, Lancers!” în timp ce Pen 
se smiorcăia. 

— Totul va fi bine, am repetat eu. Promit. 

Şi a revenit şi mi-a dat drumul. Lainie ne-a îmbrăţişat 
pe amândouă. 

— Sunteţi pregătite să mergeţi acasă? 

Doamnele Leonard au făcut un schimb de priviri. Fără 
resentimente, doar dragoste. Pentru o fostă manechină, 
o imitatoare Martha Stewart şi o ahtiată să deţină mereu 
controlul, Lainie era o mamă destul de cumsecade. 

— Penny, tu şi Candy mergeţi la maşina ta, a spus ea. 
Vreau să-l sun un pic pe tatăl tău. 

Din fericire pentru Lainie, avea semnal la celular, la fel 
şi tatăl lui Pen, încă în tribune. Vorbea încet. Nu că am fi 
vrut să tragem cu urechea. 

— Dice, simt că o iau razna, a zis Pen. S-a crispat în 
timp ce traversam parcarea: Cred că o să am o cădere 
nervoasă. 

— Hmm, nu cred că e vorba de asta. 


— Nu, a spus ea. Nici eu nu cred că e asta. A tăcut, 
aprofundându-şi senzațiile. Dice, îmi place, mi s-a 
confesat ea. Nu vreau să se termine. 

— SSst! 

Lainie ne-a ajuns din urmă. Din nou, am apreciat faptul 
că-şi lăsase deoparte temerile de mamă. A întrebat-o pe 
Pen „vrei să conduc eu?” şi când Pen a spus că nu, 
Lainie s-a urcat în spate. Pe durata drumului spre casă 
nu a existat vreun reproş, şi nici n-am simţit că se uită 
insistent la mine. Lainie era grozavă. A tot tăcut. Până 
când a spus: 

— Eu, una, am crezut că meciul e plictisitor! 

Tensiunea s-a evaporat şi toate am scos un fel de 
chicotit. Ajunse la numărul 9 pe Daisy Lane, am intrat 
toate pe uşa laterală, uşa familiei. 

— Ce ziceţi de nişte ciocolată caldă? 

Era aşa de tipic pentru Lainie! 

— Desigur, mami, perfect, a spus Pen, eu făcându-mă 
auzita doar printre vorbele ei. Dice şi cu mine mergem 
sus, în camera mea, bine? 

— Desigur, dragă, a spus Lainie. O să vă aduc 
ciocolata sus. Ce fel de prăjituri aţi vrea? Am făcut 
prăjituri cu fulgi de ovăz şi stafide, dar mai sunt batoane 
cu unt de arahide şi... 

— Orice, mamă. Adică, fă-ne o surpriză. 

In uriaşa cameră a lui Pen nu era prea dezordine, nici 
prea curat, dar era foarte feminin - un pat cu tăblii din 
lemn de tec curbate şi o cuvertură din petice, perdele cu 
bucle şi o masă de toaletă cu paravan din tul. S-a 
îmbrăcat cu un trening din velur, strângând neglijent 
uniforma de majoretă şi apoi aruncând-o. S-a aşezat pe 
pat; eu, pe covor. Ne-am uitat una la cealaltă. 

— Vino aici, te rog! a spus ea. 

Mi-am dat jos pantofii. Cu spatele lipit de marginea 


patului, admiram goblenurile făcute de Lainie, înrămate 
şi atârnate pe un perete. 

— Deci tu nu crezi că sunt nebună? m-a întrebat ea în 
cele din urmă. 

— Nu. 

— Ei bine, atunci ce crezi? 

Trebuia să mă tragă de limbă. Psihologie inversă. În ce 
priveşte planul, nici nu mă atingeam de el, dar mi se 
părea greşit să izbucnesc în declaraţii. 

— Nu ştiu. 

— Nu, nu, tu ştii — ştii. Nu ştiu cum ştii, dar ştii. Vorbea 
de parcă era o mitralieră ce trăgea cu baloane de săpun. 
Chiar dacă e doar o teorie, ai face bine să-mi spui înainte 
să-mi pierd minţile. 

— De când apelezi la mine când ai probleme de 
sănătate mentală? 

Un punct de vedere evident, mă gândeam eu. 

— Pentru că doar pe tine te am. 

Avea şi ea dreptate. 

— Foarte bine, am spus eu. Sunt de părere că eşti 
posedată. 

— Posedată? 

Pentru Pen, cuvântul însemna „posesiune”. „Tu posezi 
o pereche de cercei cu perle.” 

— Ce vrei să spui prin posedată? 

— Adică posedată - posedată. Am început să fredonez 
„Tubular Bells”, coloana sonoră din Exorcistul, şi mă 
aşteptam să 
izbucnească în râs, să mă facă nebună, să mă dea afară. 

Insă a spus: 

— De către... ce? 

— Nu de ceva. De cineva. 

A intrat Lainie, cu căni aburinde şi ceva de ronţăit pe o 
tavă. 


— Mamă, Dice o să doarmă aici în noaptea asta, bine? 
Pur şi simplu... vreau să rămână cu mine. 

Lainie a dat să se încrunte, dar după expresia feţei ei 
şi-a schimbat părerea. 

— Bineînţeles, a spus ea. O să pun prosoape şi o 
periuţă de dinţi nouă la tine în baie. Sună bine... Dice? 

— Înî, mulţumesc, mătuşă Lainie. Şi mulţumim pentru 
ciocolata caldă şi restul. 

Prin „restul” voiam să spun că fusese „calmă, şi nu 
băgăcioasă”. Lainie se pare că înţelesese. A ieşit din 
cameră. A închis uşa. Ne-a lăsat în pace. Pen şi cu mine 
am luat cănile, am adulmecat savoarea, lichidul încă era 
prea fierbinte ca să sorbim. Şi deodată, doream să 
izbucnească în râs, să mă facă nebună şi să mă dea 
afară. Dacă-i spuneam, însemna să-i mărturisesc 
adevărul - primul pas în a-l pierde pentru totdeauna. 

Doar că Pen a spus: 

— Dice... te rog. 

— Bine, cum vrei. 

Aveam să-i zic. Pe scurt. 

Versiunea  doar-cu-evenimente  (omiţând interesele 
mele personale) a durat mai bine de o oră. Am auzit cum 
tatăl şi fraţii mai mici ai lui Pen veniseră acasă şi i-am 
salutat pe băieţi când au intrat să ne zică noapte bună. 
Mai târziu, am îndurat cordialitatea lui Gordon şi Lainie, 
prețioasă, dar bine intenţionată. Intreruperile erau 
tolerabile. Ceea ce speram să evit era sumedenia de 
întrebări din partea lui Pen. A tăcut şi a ascultat mai 
mult. Apoi mi-a pus întrebarea cea mare: 

— Deci, stai, vrei să-mi spui că l-ai văzut? 

Văzut. Auzit. Mirosit. Atins, atins, atins. La un moment 
dat, pentru puţin timp, gustat. 

— Da, am recunoscut. De câteva ori. 

— Cum... cum arată? 


— Nu ştiu, un tip oarecare, am minţit jenată. 

Găsindu-şi o poziţie comodă în pat, s-a uitat la mine. 
Pupilele erau dilatate. Buzele întredeschise lăsau să i se 
vadă dinţii strălucitori. 

— E frumos, nu-i aşa? a spus ea, şoptind: Sinclair... 

— Nu prea îl măsuram din priviri pentru a-l lua drept 
partener de bal. Eram prea înfricoşată, să ştii. 

IDacă spui o minciună, a doua şi a treia curg mai uşor. 

— Vezi tu, a zis ea, datorită lui am avut acel orgasm. 

Interesantă inhibiţie protectoare. Şi cum îndrăznea ea 
să pretindă că ar avea vreo legătură cu el! Tot ce 
reprezenta ea pentru Sinclair nu era altceva decât un 
trup, un sac de carne în care în care astepta până când 
eu — eu - îl invocam. Îmi apăruse mie. Dar am rămas 
impasibilă. Ce aveam eu şi Sinclair era al nostru; nu 
aveam să mă destăinui lui Pen. 

— Posibil, am dat din umeri forţat. Sau poate erai într- 
o criză hormonală. Pot să continui? 

Când am ajuns la partea cu cimitirul şi cum am căzut 
de acord ca era timpul pentru Sinclair să dispară, Pen a 
răsuflat zgomotos. 

— Nu prea cred, a spus ea. 

— Asta ce vrea să însemne? 

Pen s-a ridicat în fund. 

Înseamnă că atunci când tu şi Sinclair aţi luat această 
decizie ati uitat să consultaţi o parte terță foarte 
interesată. Pe mine. 

E în mine. Şi-a ridicat bărbia. Şi îmi place unde e, 
mulţumesc foarte mult. 

Asta nu era a bună. 

— Pen! Nu e adevărat! La nivelul acela de decibeli, 
mişcăm şi grinzile; am coborât la nivelul unei şoapte 
disperate: Aproape că te-a făcut să-l îneci pe Burr 
Addams. Te-a stârnit atât de tare la familia Marshall, 


încât prietena noastră cea mai bună şi-ar fi putut pierde 
tatăl, care, da, e un cretin complet, dar e totuşi tatăl ei. 
Şi ce zici de faptul că ţi-ai fluturat fundul gol dinaintea 
unei părţi semnificative din Western Connecticut? 

Se delecta în timp ce exemplificam, ochii ei de safir 
sclipind. 

— Asta pentru că nu ştiam ce se întâmplă. Pentru că tu 
ai ţinut secret faţă de mine. 

Şi-a fluturat degetul arătător spre mine: 

— Rău, Dice. Ai noroc că nu sunt supărată pe tine. 

Norocoasa de mine! 

— Nu înţeleg ce vrei să spui. 

Pen a sărit din pat. 

— Nu? Nu vezi că am această sursă uluitoare de 
putere în mine? 

Se evalua în toată splendoarea ei. 

— Acum când ştiu cum stă treaba, pot să... pot s-o 
utilizez. Eu sunt şefa. 

Biata, biata Pen! 

— Uite, fii atentă. 

S-a apucat să stea în mâini. Apoi a salutat cu una din 
mâini. Apoi a schimbat mâinile, iar pentru o 
nanosecundă, a rămas sus pendată în aer. O rotire, şi a 
revenit în picioare, cu faţa roşie, ochi de nebun şi părul, 
ca de obicei, perfect. 

— Ce senzaţie! a adăugat. 

— Nu ştiu ce să zic despre asta, Pen... 

Nu mă asculta. A deschis fereastra. S-a urcat pe 
marginea ei. Casa Leonard era mare, din cărămidă, de 
pe vremea Tudorilor, cu pereţii acoperiţi de iederă, şi 
Pen - desculţă, extaziată folosea vitele drept scară spre 
acoperiş. Rahat, rahat, rahat! Nu puteam s-o las să aibă 
un accident fatal, nu sub ochii mei. 

Opțiunile mele erau puţine. Fie îi anunţam pe părinţii 


ei, dar asta ar fi însemnat ca Pen să ajungă la secţia de 
nebuni şi, chiar daca ar fi fost pusă sub observaţie 
pentru o perioadă scurtă de timp, ratam echinocțiul. Fie 
ieşeam şi eu pe geam, într-o pijama împrumutată, să mă 
caţăr pe iederă, sperând că n-o să mor. Dar ce rezolvam 
astfel? Nu puteam să pun capăt prostiilor ei. 

Singura opţiune rămasă? Pur şi simplu, să am 
încredere în Sinclair. 

M-am aplecat în afară. Luna creştea, era aproape 
plină. M-am răsucit şi m-am aplecat în toate părţile, dar 
nu puteam s-o văd pe Pen. Acolo, sus, păreau să fie 
veveriţe. Ce făcea acolo, un exerciţiu de echilibristică la 
bârnă, pe mansardă? Mă plimbam agitată prin cameră. 
Gândeşte-te! Mă gândeam. Nu ca mine. Ca el. Pen 
credea că ea deţinea controlul, dar Sinclair trăgea sforile 
- ce motiv ar fi avut să o pună într-un asemenea pericol? 
Da, să-mi aduca aminte cât de important era să rămân 
concentrată pe exorcizare. De parcă aveam de gând să 
o iau pe ocolite! Chiar atunci s-a auzit un bufnet. Am 
ajuns la geam exact când Pen se prăbuşea, încercând să 
se agate orbeşte de ceva. 

— Pen! am tipat, dar din gură am scos un fel de 
mieunat, şi am ieşit cu trunchiul pe geam. Incă 
agăţându-se de iederă, Pen se sprijinea precar cu 
degetele de la picioare pe marginea de la obloanele de 
dedesubt. M-am întins după ea: la-mă de mână! 

— Nu... nu pot. Mi-e frică! 

Te ridic eu. Sau aşa speram - făceam conştiincioasă 
yoga după un DVD şi toate acele poziţii chataranga 
trebuie sa-mi fi ajutat la ceva. M-am retras din nou să 
trag un scaun langa geam şi mi-am încordat picioarele 
pentru un mai bun efect de parghie. 

— Haide odată, am spus eu. Inainte să te vadă cineva 
şi să te-ntorci acasă în cămaşa de forţă. 


Acele vorbe au atins un punct sensibil. M-a prins de 
încheietura mâinii şi eu la fel pe ea. Eu o trăgeam, ea 
urca. Şi exact când chipurile noastre au ajuns unul în 
faţa celuilalt, am văzut ochii negri şi un anumit zâmbet. 

— Bună, domniţa mea! Vocea lui, cuvintele lui: Trebuie 
sa încetăm să ne mai întâlnim aşa! 

Încă o smucitură, şi Pen s-a rostogolit pe mine, un salt 
ce nu avea nimic, dar absolut nimic din graţia ei de mai 
devreme. A aterizat în fund. Părul ei ajunsese să fie 
vraişte; am observat chiar că era puţin electrizat de la 
iederă. 

— Bine, a zis ea. Hai s-o facem. 


XVI 


Repercusiuni? Bineînţeles. Au fost repercusiuni. Pen a 
fost suspendată din trupă pentru trei meciuri, dar 
suspendarea a fost şi ea suspendată, pentru că meciurile 
erau atât de importante şi Pen era şi ea căpitanul 
echipei. Din proprie iniţiativă şi, presupun, cu sinceritate, 
şi-a cerut scuze faţă de Prancers pentru „pozna” ei şi 
faţă de Brie Atwood, mai exact pentru defăimare. De 
asemenea, faţă de părinţii ei, Pen a fost atât cât trebuie 
de smerită, susţinând că s-a maturizat înainte de vreme, 
garantând o îmbunătăţire vizibilă şi practic imediată în 
comportamentul ei. 

Cu alte cuvinte, ne-am apucat de treabă, chiulind de la 
a patra ora pentru a strânge lucrurile care ne erau 
necesare - deşi priorităţile lui Pen păreau cu totul altele. 

— Cred că ar trebui să port ceva alb, nu crezi? Ceva 
vaporos... 

— E o exorcizare, Pen, nu debutul tău pe covorul roşu, 
am spus eu, mergând cu hotărâre pe pajişte. 

Pen a alergat să mă prindă din urmă. 

— Nu trebuia să te iei de mine aşa. 

Am bâiguit o scuză, sperând să par indiferentă. Nu 
voiam să-şi dea seama cât de agitată eram. Să nu mai 
zic cât de măcinata de contradicții. Dar trebuia să fac 
asta. Aici, acum, lângă frasin. Să sap. Cu o lingură de 
supă - o lopată era prea mare pentru a putea pătrunde 
printre rădăcini. 


— Cât ne trebuie? m-a întrebat Pen. 

— Nu mi-a spus. Mi-am ţinut privirea aţintită în jos 
până când, fără tragere de inimă, a îngenuncheat să mă 
ajute, aruncând pământ în găletuşa de plajă a lui Jordan. 
Când era aproape plină, am strâns frunze, crenguţe şi 
seminţe de frasin - acele teci alungite, cu seminţe, care 
atârnă de crengi în smocuri mari. Am scormonit 
pământul după muguri negri care nu se dezvoltaseră în 
teci şi, cu un cuţit de masă, am tăiat bucăţi de scoarţa. 
Curăţându-mă de pământ, i-am spus lui Pen: 

— Cred că e de-ajuns. 

Mai târziu în aceeaşi zi, ne-am întâlnit la masa de 
picnic din spatele casei mele. Pen a şterpelit o hârtie de 
copt de la Lainie (mama mea habar n-are ce-i aia hârtie 
de copt) şi, în timp ce amestecam cu apă pământul 
mărunţit, ea mă chibiţa: 

— Ai grijă, nu aşa de mult. Trebuie să fie ca lutul. 

l-am aruncat o privire. 

— Ai mai făcut aşa ceva înainte? 

— De fapt, eu şi mama am făcut un curs de olărit. 

Poftim, dacă n-avusesem de lucru s-o-ntreb! Ignorând- 
o, m-am concentrat la sarcina mea. La Sinclair. La 
tragedia lui. Care se transformase în propria-mi tragedie. 

— Hei, ai grijă! m-a trezit Pen din reverie. 

— Ce? 

— Dice, plângi? 

Aşa era. 

— Nu ştiu de ce eşti aşa de emoţionată, a spus ea. Eu 
sunt cea exorcizată. 

Desigur. Eu eram doar o tehniciană din service. Ştiind 
care-mi era locul, m-am apucat să modelez... o păpuşă 
de lut, o miniatura Sinclair Youngblood Powers, creată 
din pământul de la rădăcina copacului, exact de unde 
sufletul plecase din viaţa aceasta şi unde revenise, iar în 


curând avea să fie dat uitării. Crenguţe drept degete şi 
frunze drept păr, muguri negri pe post de ochi şi o teacă 
drept... Am râs amândouă. Din punct de vedere al 
proporţiilor, penisul lui Sinclair era supradimensionat. 

— Ce e amuzant e că teaca e de fapt un ovar, a spus 
Pen cu autoritatea unei persoane care avea nota nouă la 
ştiinţele naturii. 

— E-n ordine, totuşi - proprietăţile magice ale 
frasinului îi permit să echilibreze energia masculină şi 
feminină, am spus eu cu autoritatea unei persoane care 
navigase pe câteva site-uri Wicca. L-am studiat pe 
Domnul de Lut: Va trebui să-l coacem. 

— A spus el asta? m-a întrebat Pen. 

De ce insista să afle ce vreau să fac, amestecându-se 
în comunicarea privilegiată dintre Sinclair şi mine? 

— Nu, dar nu vreau să fie moale când vine timpul. 

Am programat cuptorul la trei sute de grade - 
crenguţele erau în siguranţă, dar frunzele s-au prăjit —, şi 
când a fost gata, l-am scos, l-am lăsat să se răcească şi 
l-am înfăşurat solemn într-un giulgiu făcut dintr-un 
şerveţel. 

— Ce zici de cină? m-a întrebat Pen. Este gulaş sau 
stroganoff sau ceva de genul ăsta. 

— Cred că o să refuz. 

Aveam fluturi în stomac. Fluturi cu bocanci milităreşti. 

— Eu ce să fac? Trebuie să stau şi eu cu stomacul gol? 

l-am oferit un zâmbet lipsit de veselie. 

— Nu, doar dacă Lainie serveşte supă de mazăre la 
aperitiv. 

A zâmbit şi ea. Eram implicate împreună. Pe de-o 
parte, această conspirație îmi dădea putere; pe de altă 
parte, îmi dădea o stare de rău. 

— Nu facem nimic ieşit din comun, am spus eu. Aşa ca 
spune-le că mergem acasă la Wick să învăţăm. 


— Da! 

Of, ce veselă era! 

— Ne vedem curând. 

Soarele apunea fără grabă, cum făcea de obicei în 
septembrie, aruncând nuanţe puternice de violet şi roşu. 
N-avea să revină imediat, aşa că am făcut un duş. Mi-am 
strâns părul în coc. Mi-am dat cu puţină vaselină pe faţă 
- boxerii fac asta, şi luptătorii de stradă. Nu aveam nici 
cea mai vagă idee despre ce mă aştepta, dar nu voiam 
să fiu speriată de moarte. M-am îmbrăcat ca un 
spărgător (maletă neagră cu guler, blugi negri, tenişi 
negri). 

Pen a intrat şi m-a strigat. O apariţie în sifon alb. 

— Arăţi ca o bezea. 

— Mulţumesc. A luat-o ca pe un compliment, 
trăgându-se de poale. Am primit-o cu ocazia balului din 
iarna trecută. 

M-am simţit aşa de băieţoasă pe lângă ea! Cum de 
altfel şi trebuia să mă simt - rolurile noastre erau clare. 
Pen era domniţa în rochie; eu eram vânătorul de 
fantome şmecher. Aşa ca înainte să ne dăm jos din 
maşină - parcată discret la doi paşi de pajişte —, i-am 
ţinut un mic discurs: 

— OK, Pen, uite, imediat ce începem, nu ai voie să mă 
contrazici sau să mă corectezi, să-mi dai sugestii sau 
altceva. Poate ca tu eşti vedeta spectacolului, dar eu iau 
deciziile, bine? 

M-a aprobat, rezumându-se să dea o singură dată din 
cap, iar eu m-am întrebat în trecere oare ce se întâmpla 
cu adevărat în acel căpşor blond. 

La prima vedere, totul semăna cu un experiment de 
laborator demonstrat de nenumărate ori înainte. Am 
poziţionat-o pe Pen langa copac, cu faţa spre răsărit. 
Apoi, pentru a sfinţi locul, am mers sub formă de stea cu 


cinci colţuri şi am desenat semnul şi cercul presărând 
sare. 

Am intrat în desen. Destul de uşor. 

Cea de-a Opta Lună apăruse, deşi nu era prea sus pe 
cer. Era o luna plină, portocalie, mare şi rotundă ca 
pântecul unei femei care poate deveni mamă în orice 
clipă. Din cauza asta, luna părea binevoitoare, nu doar o 
bucată de piatră. Asta mi-a întărit hotărârea. Indiferent 
cât de greu îmi era, mi-am pironit privirea asupra 
dublului câştig: Pen deposedată şi Sinclair odihnindu-se 
în pace. 

— Mare Spirit al celei de-a Opta Luni, ascultă-ne... am 
inceput eu. 

— Mare Spirit al celei de-a Opta Luni, ascultă-ne... a 
repetat Pen. 

— Binecuvântează-ne... 

— Binecuvântează-ne... 

— Ajută-ne... 

— Ajută-ne... 

Apoi, totul a căzut pe umerii mei. Am vorbit deschis, 
cu deplină convingere: 

— Mare Spirit al celei de-a Opta Luni, avem nevoie de 
ajutorul tau. Luna trecută, în iulie deci, Penelope Amber 
Leonard, care este cu mine în seara asta, a avut un 
accident. A căzut din acest copac, şi credem că a murit 
pentru o secundă. Apoi, spiritul lui Sinclair Youngblood 
Powers, care a murit şi el aici, dar acum multa vreme, i-a 
invadat corpul lui Pen. De-atunci, nu a făcut decat 
necazuri. Şi lucrurile devin tot mai rele. Aşa că te rugăm 
ca sufletul lui Sinclair Youngblood Powers să părăsească 
trupul lui 

Penelope Amber Leonard şi cerem forţelor cerului şi 
pământului să fie de acord cu noi şi să înfăptuiască acest 
lucru. 


În acest moment - cu mare, mare grijă -, am aşezat 
efigia primitivă din lut pe rădăcinile copacului şi - cu 
mare, mare grijă - am dat la o parte giulgiul. Cât de 
fragil era, cât de primitiv! 

— Mare Spirit al celei de-a Opta Luni, aducem aceasta 
ofrandă forţelor cerului şi pământului şi ca sălaş pentru 
sufletul lui Sinclair Youngblood Powers. 

Apoi, am rostit rugăciunea. Sau ce credeam eu că este 
o rugăciune. Era în limba tribului mohegan. Sinclair 
recitase cuvintele şi eu le transcrisesem fonetic, 
învăţându-le uşor (mai târziu, dupa toate câte s-au 
întâmplat, le-am ars împreună cu restul de probe 
incriminatorii). Suna minunat şi m-am simţit mai bine 
aşa, rostind ceva ce nu înţelegeam. Nici nu mi-a trecut 
prin cap să-l întreb ce însemna. 

Conta oare ce însemna? Nu. Conta faptul că eu 
rosteam aceste lucruri. 

Odată ce am terminat, ritualul nostru s-a schimbat. 
Drastic. Şerveţelul a zburat din degetele mele într-o 
văpaie şi o grămada de fum. Şi luna a crescut până cea 
umplut cerul - o noapte portocalie scânteietoare. O 
răsuflare întretăiată şi un geamăt se auzeau ieşind din 
Pen, care levita, dar nu ca-n filme, ţeapănă ca o 
scândură; era fluidă, ca şi cum o briză trecea prin corpul 
ei, unduindu-se spre vidul acela în culori aprinse. Cu 
părul ca al unei sirene, de parcă aerul era apă. Cu un 
surâs vag pe buze, subliniind faptul că ochii ei erau daţi 
peste cap, nefiind vizibil în orbite decat albul lăptos al 
acestora. Cât de norocoasă era să plutească acolo în 
aer, nemişcată şi oarbă; şi chiar atunci, rădăcinile 
copacului au început să se mişte. S-au încolăcit în jurul 
tălpilor şi gleznelor ei: atacul unor tentacule, care, 
uscate, trosneau. Colcăind şi pocnind, strângând până la 
sufocare şi mistuind, sus, tot mai sus, pana când au 


primit ceea ce căutaseră. 

După care, lumea a revenit la dimensiunile ei la fel de 
iute precum se mărise. Luna s-a micşorat şi cerul s-a 
întors la întunecimea lui obişnuită. Pen liniştită, cu păr 
normal, cu ochi fireşti. Rădacinile frasinului întoarse în 
pământ, ramificate ca de obicei. 

Şi băieţelul din lut? Dispăruse. 


PARTEA A II-A 
ORAŞUL 


XVII 


M-AM TREZIT DEZBRĂCATĂ. CUVERTURA NU DOAR ca 
alunecase din pat, dar se afla în mijlocul camerei, cu 
partea de sus boţită de parcă încercasem s-o sufoc. Imi 
simţeam tot corpul umed şi lipicios - probabil că mă 
zvârcolisem şi mă  dezbrăcasem în somn. Poate 
căpătasem vreun virus? Ar fi fost neplacut. Aveam un 
concert coral luni - nu un recital propun zis, doar o 
avanpremieră, dar o chestie destul de importantă pentru 
ca mama să stea o zi în plus şi tata să vină de la filmare. 

Daca răcisem, urma să cânt cu o voce ca de broască 
bolnavă. 

Doar că... nu. Niciun pic de roşu în gât şi niciun 
strănut, în timp ce mergeam pe hol. Nu eram eu de vină. 
Era dimineaţa ora şapte, şi cel puţin douăzeci de grade 
Celsius afară. 

Şi gresia din baie era caldă pentru tălpile mele goale. 
Contrar informaţiilor de pe internet, sosise vara indiană. 

Imi puneam fulgi de ciocolată când m-a fulgerat prima 
dată durerea. Sinclair. Abia îl cunoşteam. Din punct de 
vedere fizic, el nu exista. Aşa că de ce mă simţeam ca 
după o intervenţie chirurgicala ieftină, cu toate organele 
vitale scoase rapid şi neglijent? 

In afară de măruntaie neascultătoare, funcţionam - am 
dat la gunoi cerealele nemâncate, mi-am luat rucsacul, 
m-am urcat pe bicicletă şi m-am îndreptat către şcoală. 

Am mers exact doi metri. Intrebându-mă dacă Pen se 
simţea cu vreo optzeci de kilograme mai uşoară în 


dimineaţa asta, am tras o privire la numărul 9 pe Daisy 
Lane, să văd dacă maşina ei era în parcare. Ar fi trebuit 
să-şi facă rondul la „Pită proaspătă pentru prospături”. 
Avea vreo durere post-exorcizare? Am pedalat pe alee şi 
am intrat în locuinţa ei. 

Aromele amestecate ce veneau dinspre bucătăria 
familiei Leonard erau un pic prea puternice, chiar şi 
pentru Lainie. Cafea, bine. Mirosul de prăjeală lăsat după 
ce făcea ouă-jumări, bineînţeles. Ceva copt, normal. Dar 
şuncă şi cârnăciori? lar acolo erau rămăşiţe de aluat 
pentru clătite? Din nou ciudat: încăperea în care se lua 
micul dejun era pustie. Voci estompate se auzeau din 
sufragerie. Familia Leonard avea musafiri din familia 
regală? 

Alt lucru ciudat: Peanut şi Popcorn, înăuntru, dormind 
pe mobilă! Popcorn nu mi-a dat atenţie, dar Peanut a 
ridicat capul, cu ochi stăruitori. Am spus un „bună” 
nedumerit. Niciun răspuns. Am dat să mai spun o dată. 
Dar n-am apucat să rostesc decât: 

— Bu... 

Lainie prezida masa - avea dinţii albi ca mărgăritarul, 
ca pe vremea reclamei la Dazzle Drops —, cu ceainicul de 
argint într o mână, cu degetul mic întins. 

— Oh! a ciripit ea, de parcă încerca să-şi aducă minte 
cine eram. 

Pen s-a răsucit pe scaun şi, deşi faţa ei strălucea ca un 
bec de un milion de wati, nu i-am putut distinge ochii. 
Silas şi Jordan nu conteneau să sară, în capul mesei, 
unde era de obicei locul tatălui lor, dar bineînţeles, 
unchiul Gordon era deja în drum spre 

Hartford. Băieţii nu m-au băgat în seama deloc, dar 
musafirul familiei Leonard nu a fost aşa de nepoliticos. l- 
a luat la rost pe copii, şi-a tras scaunul înapoi şi s-a 
ridicat în picioare. Modul în care un gentleman ar trebui 


să salute o doamnă. 

— Bună dimineaţa, a spus el, şi... pe bune! Mi-a făcut 
o reverență - nu adâncă, doar cât să-mi arate creştetul 
capului său brunet şi cu bucle -, apoi s-a îndreptat, 
chinuindu-se să-şi păstreze aceeaşi expresie pe chip. 
Pentru un moment, zâmbetul său strâmb - colţul buzelor 
mai ridicat în stânga - şi larg i-a pus în evidenţă gropiţa 
din obraji. Ochii lui negri erau plini de bucurie. 

— Candy! 

Deodată, mătuşa mea şi-a dat seama cine naiba eram. 

— Vai de mine, Candy. Intră. A pus ceainicul jos şi a 
trecut repede la tipul cu figură chipeşă care stătea pe 
scaunul soţului ei; l-a apucat de braţ. Candy, acesta este 
Sinclair... Sinclair Youngblood Powers. Din familia 
Westport Powers... şi New Canaan Youngblood. 

Ei, chiar aşa! 

— Fratele tatălui său a fost la colegiu cu unchiul 
Gordon. Sinclair s-a înclinat vag spre mine. Cu coada 
ochiului, am vazut-o pe Pen agitându-se în scaun. 

— Sinclair, aceasta este nepoata mea, Candice, a 
continuat 

Lainie. 

— Mm... mmm - asta era tot ce puteam să spun. 

Corpul meu era la fel de rigid precum o sculptură a lui 
Rodin, dar înăuntru, inima mea făcea cu brio decatloane. 
Ce nai..? Cum? 

— Salut, îmi pare bine de cunoştinţă, a spus Sinclair, 
de parcă ar fi fost un american contemporan tipic, 
crescut cu jocuri video XBOX şi canalul TV ESPN. 

— Şşşi... mie, sau ceva la fel de superficial a ieşit din 
gura mea. 

Mătuşa Lainie a chicotit. Eram evident dată peste cap 
de tânărul chipeş - la urma urmei, nu aveam aşa ceva în 
New York. 


— Hai Candy, vino şi mănâncă ceva. 

— Aăă... 

Era o situaţie stupidă. Mă stăpâneam mai bine când 
Sinclair era un posibil spirit răzbunător. Acum era aici, 
un... ce era el mai exact? Părea la fel, singura diferenţă 
era că nu trebuia să-l mai ating să capete caracteristici 
fizice tridimensionale, ba chiar scapase de tunică şi 
nădragi. Undeva între miezul nopţii şi răsărit, trebuie că 
jefuise casa de modă „Ralph Lauren”. Cum de nu eram 
în braţele lui acum? Ah, da, eram îngheţată, stupefiată. 
Şi în spatele acelei figuri agreabile, calme, Sinclair râdea 
de consternarea mea. Mi-am adunat ultimele puteri ca 
să par calmă. 

— Totul arată minunat, Lainie, am spus eu şi, 
nonşalant, am luat o felie de pâine prăjită cu scorţişoară. 
Gordon va fi aşa de dezamăgit că a pierdut asta - şi pe 
tine, bineînţeles, Sinclair. Singurul motiv pentru care am 
oprit este că am văzut maşina lui Pen şi am vrut să mă 
asigur că e bine. Eşti bine, nu-i aşa, Pen? 

Pen a dat din cap o dată. 

— Cu siguranţă, mulţumesc, Dice. Sunt foarte bine. 
Mama a rugat un vecin să-mi facă rondul în dimineaţa 
asta, când am văzut că avem musafiri. 

— Aha! Şi chestia aia neimportantă care se numeşte 
şcoala? 

— Vai de mine, şcoala! a ţipat Lainie. Sinclair, tu o să 
mergi cu fetele, iar eu o să-l sun pe director chiar acum. 
Ai la tine certificatul de naştere şi ce-ţi mai trebuie? 
Dacă mai ai nevoie de alte acte, o să rezolvăm. Şi, 
Penny, te rog, îi duci tu şi pe băieţi? 

— Mamăăăă, s-a plâns Pen. Deja am întârziat. 

— Cât aş vrea să nu foloseşti acest ton, Penny - e aşa 
de dezagreabil! Presupun că pot să sun din maşină, dacă 
am semnal Scuzându-se, s-a întors către oaspete: Uneori 


parcă suntem pe vremea coloniilor. Apoi, către cei mici: 
Băieți, luaţi-vă lucrurile, repede! 

Zicând acestea, toată lumea s-a pus în mişcare ca 
luată de val. Şi am ieşit cu toţii deodată din încăpere. 
Afară, Sinclair s-a dus direct pe partea stângă a trăsurii 
fără cal a lui Pen, să deschidă uşa pentru ea. 
Cavalerismul, se pare, nu murise. 

— Mulţumesc, Sinclair, a rostit ea încet. 

Imediat după aceea, a deschis uşa din spate pentru 
mine. 

— Domnita mea, a murmurat el. 

— Poftim? 

Şi încă o doză de stupoare s-a adăugat la cea 
anterioară. 

— Trebuie să stau în spate? 

— Ah... e cumva vreo problemă? 

Sinclair părea cu-adevărat încurcat, dar nu sunt sigură. 
Cât de mult apucase să absoarbă din cultura 
adolescenților? Oare avea habar ce şanse existau să 
meargă la Liceul Swonowa lângă Pen Leenard? 

— Zău, Dice. Cu picioarele lui lungi? A argumentat 
verişoara mea. 

Fara replică, m-am urcat în spate. Sinclair s-a aşezat 
pe locul din dreapta şoferului şi Pen l-a ajutat să-şi pună 
centura de siguranta. Şi nu s-a grăbit deloc. 

— OK, am spus eu cu fermitate, aducându-mi aminte 
să respir. Vrea cineva să-mi explice ce se întâmplă? 

Râsete în faţă. 

— Dice, trebuia să-l auzi - a fost foarte distractiv! a 
spus Pen ameţită. Parcă e îmblânzitorul de părinţi, 
mama îi mânca din palma. Bineînţeles că, de cum l-am 
văzut, eu am ştiut - pur şi simplu am ştiut — cine este. 

Ea ştia cine este el. Dar ştia ea şi cum era el... sau ce 
era? 


— Sinclair, cum ai reuşit? l-a întrebat Pen. Mama mea 
e nepoliticoasă cu vânzătorii ambulanți şi oamenii de 
acest gen. 

— O, da, Sinclair, am spus eu. Rogu-te, spune-ne! 

S-a răsucit în scaun. 

— Se pare că actuala mea reîncarnare include talentul 
de a convinge. Prima dată, am născocit o legătură cu 
Gordon Leonard, apoi am discutat despre stră-unchiul 
din părţile Norrisului, care a făcut infarct, iar eu am venit 
din Wesport să-i fiu de ajutor în perioada convalescenţei; 
şi că voiam să mă înscriu la Swonowa, iar dat fiind faptul 
că unchiul Edmund nu se simţea bine, m-am gândit să 
mă prezint familiei Leonard din Swoon, să văd dacă ma 
putea ajuta. Şi draga de Lainie a fost fericită să-mi fie de 
ajutor începând cu acel mic dejun. Şi-a mângâiat 
pântecul: Nu pot să va spun vouă, domnişoarelor, cât de 
mult mi-a lipsit şunca! 

Fără îndoială, se baza pe faptul că-şi va folosi puterea 
de convingere şi la Swonowa - avea să prezinte nişte foi 
albe drept certificat de naştere şi acte de studii. 

— Tot prin vrăji ţi-ai luat hainele astea? 

— Ah, nu, pe acestea le-am împrumutat. Mulţumiri 
casei Williams. 

— Pe bune? Nu i-am văzut niciodată pe Crane sau 
Duck să se îmbrace fastuos, a remarcat Pen, eterna 
judecătoare din Swoon a hainelor de firmă. 

— Cred că e îmbrăcămintea tatălui lor. Sinclair a arătat 
spre cămaşa polo furată: De la ei nu mi se potrivea 
nimic. 

— Să nu-ți treacă prin cap să „împrumuţi” Rolls-ul, am 
spus eu. Ştiu că acum te simţi de parcă ai putea să-i 
vinzi lui Daffy Răţoiul aţă dentară, dar ai face bine să nu 
atragi atenţia în Swoon. 

Ajunseserăm la şcoală şi, deşi Pen întârziase, nimeni 


nu îi luase locul „personal” de parcare. În timp ce 
coboram, l-am înfruntat pe Sinclair, cercetându-i ochii. 
Cât de ciudat era să nu ne atingem! 

— Trebuie să vorbim, am spus eu. 

— Da, fără îndoială. Poate în seara asta. 

— Cu siguranţă, în seara asta. 

— Foarte bine. Ne vedem atunci. 

Mergeam toţi trei prin campus. Elevii şi profesorii care 
trebuiau sa fie la ore se opreau fără să-şi dea seama. 
Capetele se întorceau. Pletele erau aruncate pe spate. 
Zâmbetele licăreau. Soarele stralucea un pic mai tare; 
aerul era ceva mai curat. Pen începuse cu flecăreala, 
explicând unde era biroul şi de cine să întrebe, bla- bla- 
bla. 

— Apropo, domnişoarelor, a spus Sinclair înainte de a 
ne desparţi. In legătură cu ce m-a sfătuit Dice despre 
profilul meu. Vreau să mă adaptez aici. 

Ne-a zâmbit - era acel zâmbet care sugera că ar fi vrut 
să ne înghită de vii. 

— Aşa că fiţi amabile şi spuneţi-mi Sin. 


XVII 


O CHESTIE DIN MANHATTAN, DE CARE-MI ERA DOR: 


bucătării variate, pe apelare rapidă. Pizza? Mâncare 
mexicană? Combinaţie franco-asiatică? Aici, în sălbăticie, 
erai prietenă cu oalele şi tigăile. Mergând cu bicicleta la 
non-stop după orele la bibliotecă, am parcurs repede 
oferta. Orez şi fasole? Pui cu lămâie? O, da: macaroane 
cu brânză. Cu o salată proaspătă, ca să elimin aburul 
ciudat al zilei. Am pus cina la foc, apoi am început să fac 
curăţenie prin casă; n-am mai avut timp să mă aranjez, 
că am şi simţit paşii lui Sin pe verandă. 

— Bună seara, mi-a spus el. 

Era în amurg, destul de întuneric, când l-am văzut la 
uşă, dar lumina din casă se revărsa ca un bun-venit 
limpede şi strălucitor. 

— Pentru tine. 

Florile de dantela-reginei-Ana creşteau din belşug de 
îndată ce vara era treptat înlocuită de toamnă. Dar acest 
buchet cules cu grijă, cu fire lungi de iarbă şi un ciuline 
violet în mijloc, era special. 

— Mulţumesc, am spus eu. Te rog, intră. 

Eram aşa de oficiali, aşa de politicoşi! La urma urmei, 
acum totul era diferit. Am luat o vază, am pus apă de la 
robinet şi am aranjat florile. Au devenit imediat vedetele, 
în mijlocul mesei de pin pe care aşezasem farfurii albe 
simple. 

— Ştiu această casă, a spus Sin. Aici a trăit un fermier, 
fermierul Howe, dacă-mi aduc bine aminte. Creştea... 
vaci... 

Stând în mijlocul camerei, cu mâinile la spate, nu era 
câtuşi de puţin stânjenit. Mmm... să treci cu vârful 
degetului de la un liniar la celălalt, apoi de-a lungul şirei 
spinării. 

— Sper că ţi-e foame. 

Mâncarea era un truc menit să-mi ascundă impulsurile. 

— Da, chiar mi-e foame! a spus el, aşa de 


entuziasmat, atât de viu. Modul în care poftele îmi 
revin... toate poftele... cred că e un lucru bun. O licărire 
de poftă a apărut pe faţa lui, apoi a disparut. Tu nu crezi 
la fel, Dice? 

— Nu ştiu. Am încrucişat mâinile, cercetându-i deschis 
chipul: Când vine vorba de tine, Sin, chiar nu ştiu ce să 
cred. 

Din doi paşi, a micşorat spaţiul dintre noi. Mi-e 
indiferent, mi-e indiferent, spuneam în sinea mea, atât 
de aproape de el. El era aici; întrebările cum? Şi de ce? 
Trebuiau să fie irelevante. Doar că nu erau. Eram 
nebună după el. Dar asta nu însemna să mă port 
nebuneşte. 

— Draga mea Dice, a spus el, în timp ce eu eram 
invadată de parfumul lui. Însemni atât de mult pentru 
mine! A ridicat mâna spre obrazul meu, dar s-a oprit fară 
să mă mângâie: ŞI... ei drace! Din senin, Rubycat sărise 
pe masă, zbârlită toată ca să-l intimideze. 

— Ru-bestie, am spus eu. Ce nu-ţi convine? 

Pe de altă parte, m-am gândit că era amuzant: parc-ar 
fi fost pisica mea de pază. 

Sinclair se linişti. 

— Cât de tipic pentru o felină să se furişeze! 

A întins un deget spre ea. Cu mustăţile mişcându-se, 
R.C. Îl mirosea. 

— Numele ei e Rubycat; alias R.C. l-am pus numele 
după prietena mea cea mai bună din New York. 

— New York! Ai fost la New York? 

Cât de puţin ştiam unul despre altul! 

— Eu sunt din New York, am zis. Ruby, fii cuminte! 
Poarta-te frumos cu Sin. 

— Chiar? Minunat! A spus el. Dar trebuia să-mi dau 
seama. Nu eşti ca fetele astea de la ţară. 

R.C. Şi-a lăsat urechile pe spate şi l-a lovit cu laba pe 


Sin pe degetul arătător. 

— Nu se poartă aşa de obicei, am explicat eu. Hai, 
ghemotocule de blană, jos de pe masă. Dând la o parte 
pisoiul, m-am uitat întrebătoare la Sin: Parcă te pricepeai 
la animale. 

A tuşit, ducându-şi mâna la gură. 

— Pisicile ţin la teritoriul lor, la locurile şi stăpânii lor. 
Poate am ameninţat-o, a spus el. O să se calmeze, în 
cele din urmă. 

Nu era îngâmfat, doar spunea ceea ce era evident. 
Nimeni, indiferent de specie, nu putea să reziste 
farmecului său. 

= Hei 

In cuptor, brânza topită începea să se ardă. 

— Nu mâncăm? 

— Excelentă idee! 

Conversaţia a decurs mai uşor, eu şi Sin comparând 
idei legate de Swonowa. Din câte reieşea, aveam o oră 
de curs împreună - istoria americană; destul de 
amuzant. 

— Am făcut cum mi-aţi sugerat voi, fetelor, le-am spus 
colegilor că am fost şcolit acasă, a zis el. Dar toată 
lumea a reacţionat de parcă aş fi fost foarte evlavios. 

— Ah, da... — am uitat să-ţi spun. Majoritatea copiilor 
învătaţi acasă sunt creştini foarte credincioşi. 

— Chiar aşa? Asta explică mutrele lor când le-am spus 
să-mi zică Sin. 

A băut tot ceaiul cu gheaţă. l-am umplut paharul din 
nou şi i-am mai pus o porţie de macaroane cu brânză. 
Băiatul avea un apetit sănătos. 

— Câţiva flăcăi mi-au recomandat să merg la hochei, a 
spus el. li un sport pe care-l joci cu beţele, pe gheaţă. 

— Da, Sin, ştiu ce e hocheiul. Şi nu le spune „flăcăi”... 
doar daca nu cumva vrei să-ţi facă fundul arşice. Spune- 


le „băieţi”. 

— Băieți, exact. Ştiam asta. S-a şters la gură şi s-a 
înclinat spre mine, cu rânjetul său tipic. Nu trebuie să-ţi 
faci griji pentru fundul meu. 

M-am înroşit. 

— N-am vrut să spun... Sunt sigură că ştii să-ţi porţi de 
grijă. 

— Fireşte, m-a asigurat el. 

Atmosfera se schimbase. Încercând să nu bag de 
seamă, m-am ridicat să curăţ masa, dar nu eram în 
apele mele în propria-mi bucătărie. Incapabilă să nu 
remarc acest lucru, i-am spus lui Sin: 

— Hai să mai stăm de vorbă pe verandă. 

Unele lucruri e cel mai bine să le discuţi pe întuneric. 
Greierii cântau în jurul nostru. Ne-am aşezat în leagăn, 
dar fără să ne balansăm. Ascultam noaptea. Respiram. 

— Dice, îţi mulţumesc, a spus Sin într-un târziu. 

— Ah, macaroane cu brânză, ce mare chestie! 

— Nu pentru că ai pregătit cina. Pentru că... m-ai făcut 
pe mine. 

— Ce-ai zis? am încercat s-o dau pe glumă, dar mă 
îndoiam că-mi ieşise aşa cum voiam. 

— Să-ţi spun ce voiai să ştii... motivul pentru care m-ai 
invitat la masă. 

Aşa era. 

— Bine, Sin, am spus eu, resemnată. Te rog. Explică- 
mi. 

Voiam să ştiu ceea ce nu îndrăzneam să ştiu. 

— Cunoşti Biblia? Vechiul Testament? Geneza, mai 
exact? 

Chestii de bază, chiar şi pentru mine. 

— Adam şi Eva, nu? 

— Să o lăsăm pe Eva la o parte, deocamdată. Mai 
degrabă, Adam şi Dumnezeu. 


— Bine, deja m-ai pierdut. 

S-a ridicat în picioare şi a făcut o reverență exagerat 
de adâncă. 

— Madam, eu sunt Adam. 

Rime? Îmi servea rime? 

S-a lăsat într-un genunchi şi m-a luat de mâini. Primul 
nostru contact de când... 

— Asta te face pe tine creatorul meu. 

Era o nebunie. Şi eu puteam să recunosc nebunia. 

— Tu m-ai făcut, Dice. Tu. Ai săpat pământul, ai 
amestecat lutul, mi-ai dat formă cu propriile tale mâini. 

Eu, eu, eu? Nu, nu, nu! 

— Ai invocat forţele naturii, a continuat el. Ai adus 
ofranda, ai rostit incantaţia. Tu ai făcut totul. Şi acum, 
sunt aici. 

Mi-a ridicat mâinile la buzele lui şi apoi m-a privit fix cu 
ochii lui negri, sobri, de necitit ca-ntotdeauna. 

— Bine lucrat, a adăugat. 

— Nu... nu înţeleg. 

Poate pentru că eram o idioată? 

— Cred că înţelegi. 

O nechibzuită credulă, ameţită? 

S a ridicat şi s-a sprijinit de balustrada verandei. 

— Am citat Geneza doar ca un punct de referinţă, a 
spus el. 

Conceptul că omul este făcut din lut este prezent în 
foarte multe credinţe. Din pământ ne naştem, în pământ 
ne întoarcem, bla-bla-bla. 

Era imposibil. Eu credeam în teoria big-bangului, în 
evoluţie. Mai mult decât atât, nu eram nici zeu, nici 
zeiţă, vrăjitoare sau mai ştiu eu ce. Doar că Sin era aici, 
în carne şi... ce, lut? Frunze? Acel ingredient special 
adăugat de mine, şi anume lacrimile mele? Nu se putea 
ca el să existe! Făcusem acele lucruri, da... dar dintr-un 


motiv total opus. 

— Tot ce-am făcut - fiecare cuvânt era ca o pietricică 
ascutita în pantof - a fost ca să-ncerc să-ţi aduc pacea. 

Sin a zâmbit. Pe chipul său, un zâmbet licenţios şi 
sălbatic. 

— E o noapte minunată, am burta plină şi sunt în 
prezenţa unei femei frumoase. Mai multă pace de-atât 
nu se poate! 

Maşinile de pompieri goneau ca să stingă focul din 
capul meu. 

— M-ai minţiţ! 

Acuzaţia mi-a ieşit în şoaptă, dar Sin a auzit-o. 

— Cu siguranţă că nu. 

— Taci din gură! M-ai minţit! 

Vocea-mi devenise mai puternică şi, în acelaşi timp, n- 
am mai avut stare. M-am dat jos din leagăn, în timp ce 
Sin continua să stea liniştit, atât de confortabil, cu 
membrele lui lungi, fine - o creatură blestemată. 

— La cimitir, ai fost de acord când mi-ai spus: „Trebuie 
să se oprească”, 

Sin a râs - un singur hohot, ca un urlet de lup. 

— Când am spus că trebuie să se oprească era vorba 
de acel purgatoriu groaznic din lăuntrul lui Penelope 
Amber Leonard. 

Care e cea mai josnică minciună? Trădarea. 

— M-ai... m-ai înşelat. 

— Chiar aşa? Sau te-ai înşelat singură? Nu ţi s-a părut 
ciudat că ţi-am oferit căile şi mijloacele să scapi de 
mine? 

Mi se păruse. 

— Dacă aveai astfel de griji, nu-mi amintesc să fi 
afirmat acest lucru. 

Nu... nu făcusem acest lucru. 

— Hai Dice, fii sinceră. Nu mă plăceai câtuşi de puţin? 


Nu mă voiai? 

Cum îndrăznea să spună aceste lucruri, lucruri teribile, 
lucruri vrednice de dispreţ, lucruri adevărate? 

— Poate că ai simţit frustrarea mea, deşteapta şi 
extraordinar de sensibila mea fată. 

Într-o clipită, a fost lângă mine. Ochii mei divulgau 
totul, asemenea titlurilor de ziar. l-am închis, să nu-l las 
să vadă ce era în sufletul meu. 

— Dice, trebuia să fiu liber. 

Nu era batjocură în vocea lui; ci pur şi simplu, îmi 
spunea adevărul în faţă. 

Avea nevoie de ceva, se gândise cum să obţină acel 
lucru şi îşi încercase norocul. 

— Acum, mulţumită ţie, exist. Sunt aici. 

ÎI simţeam cum se apropie de mine. A mai spus: 

— Şi am câteva lucruri de făcut. 


XIX 


LISTA LUI SIN. DACĂ FIECARE LUCRU DE PE ACEASTĂ 
lista doare la fel de mult ca primul, cu siguranţă că urma 


să mor. Cu o singură lovitură, în lăuntrul meu fusesem 
înşelată, jefuită şi aruncată în aer. Nu că asta fusese 
intenţia lui; agonia mea era o pagubă colaterală. Şi aş fi 
putut-o anticipa, dacă n-aş fi fost atât de bulversată în 
momentul în care mă lăsase acasă, pe Daisy Lane, 
numărul 12, cu mintea plină de tâmpenii şi cu chiuveta 
plină de farfurii murdare. 

Nu puteam să ghicesc unde plecase. Deşi, în mod 
evident, descoperise un nou loc din care să 
„Îîmprumute”, din moment ce, începând din ziua 
următoare, a venit la şcoală nu doar cu haine curate, ci 
şi într-un nou stil. Tricou alb, blugi albaştri, bocanci 
negri. Lui Sin i se potrivea o ţinută care nu atrăgea 
atenţia şi al carei fan s-a autoproclamat - sau cel puţin, 
aşa mi se părea mie. 

La ora de istorie, l-am simţit prin perete că vine. Apoi a 
intrat în sala şi a fost zadarnic să lupt: îmi capta toată 
atenţia. În timp ce se îndrepta spre scaunul său, singurul 
zgomot pe care-l auzeam era cel al paşilor săi. 

După ore, l-am văzut vorbind cu câţiva atleți şi am 
trecut pe lângă el. E ciudat cum poţi să dai impresia că 
ignori pe cineva, în timp ce de fapt, în interior, îţi 
controlează toate legăturile sinapselor, fiecare celulă şi 
fiecare bătaie a inimii. De-aş fi putut să-mi controlez 
sentimentele! Furie, frică, neîncredere - toate erau 
prezente şi se justificau. Dar simţeam şi compasiune. 
Viaţa lui fusese fost curmată, aşa că profitase de o a 
doua şansă. Intrade- văr, se jucase cu mine de parcă aş 
fi fost o marionetă, dar nu aveam şi eu un folos din asta? 
Fiindcă, oh, oh, oh, cât îl doream! 

Ziua de vineri a trecut repede şi a venit sfârşitul de 
săptămână. 

O seară a fetelor în oraş, cu Pen, Wick şi Marsh - 
mâncare thailandeză şi un film romantic în Norris. 


Bineînţeles, Norris e puţin mai mare decât Swoon şi are 
şi un local cu bucătărie thailandeză şi un cinematograf, 
dar toate ştiam că ne-am dus acolo în speranţa că-l vom 
zări pe tipul cel nou, care locuia în Norris cu unchiul în 
convalescenţă, fapt deja cunoscut de toată lumea. De 
parcă statutul lui Pen nu era îndeajuns de prestigios, 
acesta a devenit şi mai şi când toată lumea a aflat că 
avea o relaţie cu Sin Powers, un tip „atât de sexy” şi de 
„ciudat, dar într-un sens bun al cuvântului”. Wick şi 
Marsh au încolţit-o pe Pen cu întrebările; eu m-am 
concentrat la curry. Deloc uşor, deoarece Pen mă lovea 
cu piciorul pe sub masă, la intervale regulate. Părea că 
se delecta cu toate chestiile legate de Sin, inclusiv cu 
parteneriatul nostru pervers şi secret privind originea lui. 

Sâmbătă a plouat - o ploaie de vară apăsătoare, care 
contrazicea data calendaristică -, iar eu şi mama am 
încercat să nu ne agasăm prea tare una pe cealaltă. Ea 
îşi adusese de lucru materialele de senzaţie pentru 
numărul aflat în pregătire al tabloidului În Star şi eu 
aveam de repetat „Ave Verum Corpus” de Mozart. 
Seara, ne-am dus cu maşina la aeroportul din Hartford 
ca să-l luam pe tata, dar avionul a întârziat din cauza 
vremii şi drumul înapoi spre casă a fost greu. 

Duminică, gustarea de dimineaţă la familia Leonard a 
fost suportabilă până când... ghiciţi al cui nume a fost 
pomenit. Mătuşa Lainie l-a adus în discuţie, iar unchiul 
Gordon n-a reuşit să-şi aducă aminte de unchiul - 
inexistent - al lui Sinclair. Am căscat în mod teatral şi 
mama m-a făcut needucată, comentariu pe care l-am 
contracarat cu un râgâit. A devenit şi mai greu de 
suportat atunci când Lainie i-a spus mamei că şi Pen 
fusese neobişnuit de posacă şi tăioasă pe tot parcursul 
sfârşitului de săptămână, aşa că surorile au 
concluzionat, cu înțelepciune, că probabil eram 


amândouă la ciclu. 

— Te simţi bine? am întrebat-o pe Pen în timp ce 
căutam ceva bun printre resturile pe care le dădeam la o 
parte ostentativ. 

— Da, a spus ea posacă şi tăioasă, rupând folia de 
aluminiu şi trântind caserolele de plastic. Dar poate că 
tu ai impresia că am ţinut legătura. Vreau să spun, ce 
face? 

Bună întrebare: ce făcea el, acest băiat care spunea că 
avea treburi de făcut? 

— Nu ştiu. Nici eu n-am mai auzit nimic de la el. 

Pen nu ştia dacă să fie alarmată sau uşurată de acest 
lucru. lar în ce mă priveşte, eu nu ştiam ce să cred 
despre interesul ei pentru treburile lui. 

— Lasă-l în pace, am spus eu. Are multe de recuperat. 
Sunt sigură că face chestii de băieţi. 

Am considerat că fusesem destul de amabilă spunând 
asta. 

— Pfff, a pufnit Pen. Ce-i drept, l-am văzut pe Con 
Emerson bagându-l în seamă. Probabil că în acest 
moment beau Budweiser în faţa televizorului. 

Da, Connor Emerson, moştenitorul lanţului de 
magazine Emerson Electronics - Sin nu putea să-şi 
aleagă un profesor mai bun care să-l înveţe cum e cu 
berea, fotbalul şi televizoarele cu ecran plat. 

— Precis! Pun pariu că vila lui Con este un Taj Mahal 
pentru high-definition. Deşi mi-e cam greu să mi-l 
imaginez pe Sin... 

— Ştiu, ştiu, cu un aşa primitiv! a continuat Pen. Un tip 
atât de profund şi de inteligent ca Sin. 

Dumnezeule! Ce impresie avea despre el! Uşor 
enervată, am încercat să o străpung pe Pen cu privirea 
mea fixă, să-mi pun la treabă „abilităţile” ca să pricep ce 
însemna el pentru ea. Nu am reuşit. Am luat un cuţit să 


tai marginea strâmbă a plăcintei cu dovleac făcută de 
Lainie. 

— Uf, am mâncat prea mult, a spus Pen, uitându-se la 
mine cum mestec. Dacă n-o opreşte cineva pe maică- 
mea să nu mai coacă obsesiv atâtea chestii, o să mă fac 
cât o vacă. 

Da, sigur. Fata avea metabolismul unei muşte ţeţe. 
Numai dacă nu cumva spusese asta doar ca să mă facă 
pe mine să mă simt ca o vacă. Nu, Pen n-ar fi aşa de rea. 
Cu toate astea, am pus cuțitul jos, lăSind plăcinta cam 
ciopârţită. 

— Ar trebui să plec, am spus eu. Vreau să repet pentru 
mâine. 

— Mda? Bine. lar eu chiar c-ar trebui să mă duc să 
alerg. 

În schimb, s-a prăbuşit greoaie pe canapea, uitându-se 
în gol. 

În mod miraculos, şi-a revenit până luni la ora a 
cincea, când am găsit-o pândind la uşa sălii de clasă. 

— Chiulim. 

Ochii-i sclipeau. 

În mod normal, nu aş fi comentat. Materiile de la 
Swonowa erau o joacă de copii în comparaţie cu cele de 
la New York; puteam să le parcurg şi-n somn. Dar ea 
voia să plec tocmai de la ora de istorie, în timp ce eu 
tânjeam după Sin. 

— Nu pot, am zis eu. Test. 

— Şi ce? M-a luat de cot: Asta nu poate să aştepte. 

Pen m-a împins către ieşire şi ne-am grăbit spre 
maşina ei. A pus nişte muzică siropoasă, country, bătând 
în volan tactul cu o miime de secundă mereu în urma 
ritmului melodiei, şi după ce a ratat o curbă, a frânat, a 
întors şi mi-am dat seama că mergeam spre lac. 
Ungherul. 


Poate că prietenii noştri profitau de căldura sufocantă 
şi stârnitoare şi improvizau o petrecere. Insă când Pen a 
parcat, am văzut că nu erau acolo maşini pe care să le 
recunosc. 

Am dat mai încet porcăria de Nashville. 

— Ce? 

Pen radia. 

— Arăt diferit? 

De fapt, da. Pen se machia rar, dar pleoapele ei 
păreau uşor fardate, iar buzele ei mai pline şi umede. 

— Poate, am spus eu. Ţi-ai dat cu rimel? 

Un sunet isteric, de parc-ar fi fost o lebădă strânsă de 
gât. 

— Rimel? Dice! 

Pen s-a năpustit asupra mea şi m-a îmbrăţişat. Braţele 
Şi pieptul ei erau fierbinţi, mirosul puternic, şi nu ştiu ce 
mă neliniştea mai mult: strânsoarea ei sau faptul că Pen 
nu era sentimentală de obicei. Probabil că m-am 
zvârcolit, deoarece ea a chicotit şi m-a strâns şi mai 
tare, aplecându-se la urechea mea. 

— Am un seee-cret, a strigat ea, prea aproape şi prea 
tare. 

Am dat-o la o parte. 

— Pen, eşti drogată. 

— Da! a strigat ea. Dar, nu. Adică, sunt aşa de ameţită 
acum! Ma simt... pe bune, Dice, nu ghiceşti? 

Nu, nu ghiceam. O parte foarte încăpăţânată din mine 
îmi blocase mecanismul care mă ajuta să fac speculaţii. 
Aşa că Pen a cedat şi a început să-mi povestească totul, 
având efectul distructiv al vulcanului Vezuviu, din anul 
79 înainte de Hristos. 

— A venit la mine. : 

Evident că ştiam la cine se referea. In mod firesc, 
primul meu impuls a fost să iau unul dintre pompoanele 


ei şi să i-l bag pe gât. 

— Aseară. In sfârşit! A sunat la uşă pe la nouă, a vorbit 
puţin cu tata... bineînţeles, mama s-a băgat şi ea în 
seamă... şi apoi l-au trimis sus, de parcă eu şi el eram 
împreună dintotdeauna. 

Cu siguranţă, ar fi putut să aranjeze o întâlnire pe 
ascuns, dar calea asta era mai îndrăzneață. Să apari la 
uşa din faţă, să te împrieteteneşti cu părinţii şi apoi să 
intri la draga lor fiică de la etaj. 

— Dice, a fost uluitor. Bineînţeles, a trebuit să fim 
tăcuţi dar faptul că nu am scos niciun cuvânt a făcut să 
fie totul şi mai intens. Când s-a uitat la mine, am crezut 
că o să mă topesc acolo, pe covor. 

Nu a urmat o relatare în linii mari. Pen voia să-mi 
povestească totul în detaliu. Nici nu intra în discuţie s-o 
opresc, şi nici să-i dau impresia că am resentimente sau 
că mă simţeam ofensata Pen nu mă trădase; ea nu avea 
nicio idee că eu... că Sin... ca noi... 

— El făcea un mic gest şi eu trebuia să-l interpretez, a 
spus ea. Când am început să mă dezbrac, ştiam după 
faţa lui că făceam ce trebuie. 

Şi taca-taca, taca-taca. Aveam imaginea întregului 
tablou. N 

— A fost un joc. Incercam ceva - să-l muşc, să-l ating, 
apoi mă uitam la el să-i văd zâmbetul, să-l văd cum 
clatină cap, şi ştiam că asta era ce-şi dorea. 

Aha. Înţelesesem. Mi-am închipuit ce-şi închipuia Pen — 
asta era fericirea supremă de a aţâţa un băiat. 

— Tot ce voiam era să fiu bună, deoarece dacă eram 
bună, foarte bună, urma să mă recompenseze. 

Parea să ardă sau era un miraj? 

— ŞI, of, a fost de nesuportat, a durat o eternitate 
până ce m-a atins. Dar a făcut-o, m-a atins. 

O atinsese. Cu acele mâini. Acele mâini ridicol de 


delicate şi de active. Alternând între aspru şi blând, dar 
niciodată nesigure, i atinsese şi o răsucise, aşezând-o în 
fel şi chip. Până când fusese pregătită, până când îşi 
dorise. 

— A durut ca naiba, parcă m-a tăiat cu un cuţit bont, a 
spus ea. Credeam că o să-mi muşc limba, dar şi-a pus 
podul palmei peste gura mea şi l-am muşcat de mână. 
Apoi, durerea s-a domolit şi a fost... crezi că prima dată 
nu ai... dar eu am avut. Eu! Şi a durat o eternitate, şi nu 
doar acolo jos, ci peste tot. Pur şi simplu mi s-a făcut 
pielea de găină! 

Oare avea de gând să tacă vreodată? 

— Şi să-ţi spun partea cea mai tare? 

De parcă puteam s-o opresc. 

— Ai crede că, după o experienţă ca asta, vrei să te 
odihneşti un minut. Să iei o pauză. Să faci o baie. Dar tot 
ce voiam era s-o facem din nou. Imediat. Dar, nu. Am 
încercat să-l fac să mă vrea, dar a scuturat din cap şi nu 
puteam să risc să nu-i fac pe plac. Aşa ca a plecat... şi 
am rămas acolo... încă... dorindu-l nebuneşte, Dice. 
Dorindu-l nebunește. 


XX 


Având în faţa ochilor tabloul complet aL dezovirginării 
verişoarei mele, trebuia să stau în faţa părinţilor, 
colegilor şi a celorlalţi spectatori şi să cânt Mozart. 
Aveau noroc dacă nu le vomitam în faţă. Eram vreo 
douăsprezece fete - în bluze albe simple şi fuste 
bleumarin până la genunchi - şi-am râs nervos, în zona 
de depozitare a instrumentelor din camera de muzică a 


Liceului Swonowa. Domnişoara Welch, dirijoarea noastră, 
plinuţă, cu pieptul malformat, nu rezervase auditoriul — 
iar noi nu ne aşteptaserăm ca masele să se îmbulzească 
pe coridor şi să se certe pentru scaune. 

— Locuri doar în picioare! 

Domnişoara Welch avea un ciripit nesigur, dar putea 
să ţina nota de de sus tot atâta timp cât se relaxa 
iluzionistul David Blaine într-un sarcofag de plumb. 

— N-am avut niciodată aşa de mulţi spectatori la 
avanpremiera unui recital. 

Nu voiam să-i stric dispoziţia, dar mulţimea nu venise 
pentru corul ei. Mai precis, era o gloată adunată acolo 
pentru Sinclair. 

Trebuie să fi spus cuiva că va fi acolo - şi fusese 
suficient. Copiii care nu aveau niciun curs împreună cu el 
voiua să-l vadă mai bine, iar agitația legată de „băiatul 
cel nou” stârnise şi interesul adulţilor, deşi nimeni nu 
înţelegea această curiozitate. Nu se putea spune ce 
anume îi făcuse să depăşească limita de viteză şi să 
ajungă la liceu la patru şi jumătate. Să stea în asemenea 
condiţii sufocante, căci aerul condiţionat era defect la 
liceuul Swonowa. 

Pândind din zona instrumentelor, urmăream cum se 
adunau oanenii ca să-i vadă aura lui Sin. Dorinţa mea 
cea mai arzătoare era să despic acea masă umană cu un 
țipăt de iele şi cu o coasă bine ascuţită. Nu, dă-o-ncolo 
de coasă! La starea pe care-o aveam, cu o singură 
lovitură semnificativă puteam să uşurez acei umori 
frumoşi de acel cap atent sculptat. 

Dacă mi se părea că ajunsesem la capătul răbdărilor 
ascultând prezentarea lui Pen pentru Penthouse Letters, 
mă înşelam. În timp ce domnişoara Welch ne conducea 
pe trepte, pe cine am văzut langa mama, în timp ce tata 
se apleca să asculte fiecare cuvânt spus de el? Pe-acel 


demon! Îi îmbrobodea rapid pe membrii familiei, până la 
ultimul. 

Pe podium, domnişoara Welch şi-a agitat bagheta. 
Adunarea s-a calmat. „Ave Verum Corpus”. Traducerea? 
„Te salut, trup adevarat”. Mozart avusese succes cu 
versiunea imnului său în anii 1790, dar acesta datează 
încă din secolul al paisprezecelea. Deşi am cântat în 
latină, domnişoara Welch a dat şi traducerea în engleză, 
ca să înţelegem ideea. Un cântecel despre sacrificiu, 
legat de lisus Hristos, mai exact; dar dacă-i dai o 
interpretare mai larga, se referă la izbăvirea prin 
suferinţă. 

Cât. 

De. 

Potrivit. 

Am cântat încet - indicaţia e sotto voce —, dar o şoapta 
poate tăia ca un țipăt. Am cântat dulce - de vreme ce 
sincer credeam că nu există bucurie fără durere. l-am 
cântat lui şi nu mai lui. Şi, cu fiecare notă, temperatura 
cobora. Nu cum se întâmplă cu aerul condiţionat care 
porneşte sau cu o briză trecătoare, ci un fenomen calm 
şi constant. Rece. Mai rece. Bine, foarte rece. La început, 
ciudata răcire a temperaturii a fost bine-venită. Destul 
de repede însă, mânecile au fost trase în jos, nasturii 
încheiaţi. Dacă imnul ar fi inspirat pe cineva să 
lăcrimeze, până la finele ultimului vers, „În mortis 
examine” („în încercarea morţii”), lacrimile ar fi devenit 
turțuri. 

Am încheiat şi s-a făcut linişte - apoi, publicul a trecut 
de la starea sa crionică la aplauze. In timpul celui de-al 
doilea cântec - spiritualul şi înflăcăratul „Do Lord” -, 
atmosfera a devenit mai suportabilă, apoi plăcută. A 
urmat recepţia cu prăjituri şi cidru, cu domnişoara Welch 
plângându-se că nu erau destule. Mama şi tata au 


început cu laudele - „Scumpo, ai fost minunată!” şi „Ai 
cântat ca un înger!” şi „Aşa te vreau!” Domnişoara 
Welch s-a bâlbâit când s-a prezentat, spunându-i tatei 
cât de mult îi plăcuse rolul lui din Lege şi ordine, în timp 
ce el m-a îmbrăţişat şi, mândru, a scos în evidenţă faptul 
că aşchia nu sare departe de trunchi. 

Există o limită pentru cât poate o persoană să suporte, 
aşa ca, într-un târziu, am început să mă uit după Sin. Nu 
era el în centrul atenţiei, punând corul în umbră? Până la 
urmă, el adunase aceasta mulţime, deşi se pare că 
fusese uitat deja. M-am eliberat din ghearele părinţilor, 
am dat o tură prin sală şi apoi am cutreierat holurile. Nici 
urmă de Sin. In mod evident, trăsese nişte LSD şi 
părăsise clădirea. 

După o masă rapidă la un local de pe marginea 
şoselei, tata şi mama au plecat la treburile lor. Casa era 
un rai — locul meu - şi am sperat să savurez liniştea, să- 
mi pun ordine în sertarele mele de sentimente. Dar chiar 
atunci a sunat telefonul. 

— Vin să te iau. Era Pen: Trebuie să mergem acasă la 
Marsh. După tonul ei agitat, mi-am dat seama că ceva 
nu era în regulă. M-am îmbrăcat cu un pulover, căci 
tocmai se lăsase frigul, şi chiar atunci am auzit claxonul. 

— E groaznic, a spus Pen. Marsh o să ne explice când 
ajungem acolo. 

Pe tot parcursul drumului, nu s-a pomenit nimic despre 
relaţia dintre verişoara mea şi amorezul ei paranormal. 
Poate că era îngrijorată pentru Marsh. Sau poate că-mi 
lipsea mie entuziasmul pentru acest subiect. Tot ce 
reuşisem să-i spun la lac fusese: Felicitări că ai scăpat de 
acel himen afurisit”; apoi, să bat câmpii pe tema politicii 
de practicare a sexului protejat. În timp ce maşina 
gonea, fiecare şi-a păstrat gândurile pentru ea. 

Am simţit mirosul de plăcintă cu mere proaspătă de 


cum am intrat în casa sărăcăcioasă, dar foarte curată a 
familiei Marshall. 

O zeitate maroniu-aurie se afla în mijlocul mesei 
Formica, iar Marh stătea pierdută pe gânduri, în faţa ei. 
Ne-a privit cu ochii umflaţi de plâns. 

— A plecat, a fost tot ce ne-a spus ea. 

Apoi ne-a dat un bilet: 


Dragă Kristin, 

Nu mă aştept să înţelegi sau să mă ierți 
vreodată, dar am suportat cât am putut. Acum am 
o şansă la fericire cu domnul Sorensen. Poate că 
va fi greu la început, dar va fi mai simplu pentru 
toată lumea în acest fel. Trebuie să cred asta. 
Kristin, am făcut tot ce-am putut ca să te cresc 
cum trebuie, şi ştiu că vei avea grijă de surorile 
tale. Când se liniştesc lucrurile, o să vorbim. Până 
atunci, să ştii că voi, fetelor, veţi fi mereu în 
sufletul meu. 

Toată dragostea mea, 

Mama 


— Drăcie, am spus eu şi am pus biletul lângă plăcintă. 
Ultima lovitură dată de doamna Marshall instinctului 
matern. 

— Cine e domnul Sorensen? a întrebat Pen. 

— Şeful ei, a spus Marsh, fără amărăciune. Aş vrea să 
spun ceva rău despre el, dar e de treabă. Ea merită să 
fie fericită. Dar. „eu doar... 

Îşi ţinea capul în jos, umerii îi erau căzuţi, iar 
suspinele-i erau înăbuşite. 

— Marsh, îmi pare atât de rău, am spus eu, cu 


adevărat în zadar. 

În sinea mea, blestemam acea viziune pe care o 
alungasem înainte de meci în parcarea Swonowa. 
Prevăzusem asta şi, cufundată în propria-mi dramă, nu 
făcusem nimic - deşi nu pot să-mi imaginez ce-aş fi 
putut face ca s-o previn. Acea creatura josnică şi 
puturoasă care le ameninţa pe Marsh şi pe surorile ei, 
din filmul de groază din mintea mea? Numele lui era 
Douglas Marshall. 

— Unde e tatăl tău acum? am vrut deodată să ştiu. 

— În oraş, îmbătându-se, probabil, a spus ea. S-au 
certat îngrozitor aseară. A început calm, mult prea calm, 
de parcă era o scurgere de gaz. Apoi s-a apucat să urle, 
făcând-o în toate felurile. Eu pur şi simplu am stat în 
cameră, crezând că o să trântească usa şi-o să iasă 
afară, şi-o să se întoarcă mai târziu cu trandafiri de la 
non-stop - ştii tu, de-ăia deja morţi când îi cumperi. Ne- 
am prefăcut cu toţii că nu s-a întâmplat nimic, crezând 
că tot acest ciclu stupid va fi reluat. Insă... cred că s-a 
hotărât. Nici nu ştiu daca i-a spus. Şi bineînţeles, 
Charlotte şi Willa nu ştiu, deşi într-un anumit fel ştiu, 
trebuie să ştie. Adică, a făcut o plăcintă... 

Suspinele au început din nou. 

— Ce-o să faci? 

Pen şi-a pus o mână pe mâna prietenei noastre. Tipic 
pentru Pen - atentă şi drăguță. Totuşi, gestul părea sec 
şi am prins-o uitandu-se la ceasul de pe perete. 

— Nu ştiu, a răspuns Marsh. 

— Ce putem noi face? 

M-a fulgerat o idee. 

— Pen, tatăl tău e avocat. Se ocupă de astfel de 
lucruri? Sau poate tatăl lui Burr? E judecător, nu? 
Poate... 

Am tăcut. Unchiul Gordon, domnul Addams - lucrători 


la birou în aceeaşi ligă cu domnul Sorensen; implicându- 
i, l-ar fi provocat pe tatăl lui Marsh să-şi dezlănţuie 
mânia proletară. 

— Fetele sunt în camera lor? Am schimbat subiectul. 
Poate ca trebuie să mergem acasă la mine. Este destul 
loc şi... 

— Nu, a spus Marsh pe un ton ferm. Nu pot să le mai 
tulbur. Au nevoie de stabilitate şi... îl iubesc pe tata. El 
nu ar...nuva... 

Vocea îi tremura. Şi-a tras mâna de sub a lui Pen şi s-a 
şters la nas: trebuie să rămân calmă. 

— O să stăm cu tine, am spus eu. 

Marsh s-a uitat la mine, evaluând această opţiune. 

— Nu, a spus ea. Nu, mulţumesc. Sunteţi minunate; 
mulţumesc că aţi venit. Dar e problema mea. 

Îmbărbătându-se, s-a ridicat de la masă şi a deschis 
frigiderul, l-a închis şi s-a îndreptat spre dulăpioare. 
Purta din nou blugii largi, un pulover destul de mare 
încât să încapă trei persoane în el. 

— Ar trebui să pregătesc ceva pentru cină. Doamne, 
cât e de târziu! Fetele n-au mâncat nimic, iar el, când 
vine acasă, dacă-i este foame... 

— Eşti sigură? am întrebat-o. 

Pentru că eu nu eram. 

— Foarte, a confirmat Marsh. 

Pen stătea la masă, absentă, admirându-şi manichiura. 
Roşu aprins. Mai mult decât ciudat. Pen avea mereu 
unghiile date cu lac, dar mereu cu un mov discret sau cu 
roz-deschis. Ea şi mama ei îşi făceau unghiile împreună, 
în aceeaşi nuanţă; era ritualul lor săptamânal de 
relaţionare. Probabil că îşi făcuseră manichiura chiar în 
acea după-amiază. Mă întrebam dacă şi Lainie alesese 
roşu. 

Marsh a devenit agitată. 


— Ar trebui să plecaţi, ne-a îndemnat ea. Nu vreau să 
creadă că am spus cuiva. 

— Dar o să ne suni dacă... se întâmplă ceva. 

— Da, da. O să vă sun. Dar e în ordine. Pe bune. Vă 
rog, plecaţi. Ne vedem la şcoală. 

Nu-mi venea în minte altă soluţie, aşa că am fost de 
acord. Apoi, am spus: 

— Pen. 

Niciun răspuns. 

— Pen? 

— Ah!? Ce? 

— Hai! Plecăm! 

Am vrut s-o îmbrăţişez pe Marsh, dar s-a făcut aşa de 
mica în hainele ei, în sinea ei, încât nu am putut-o găsi. 
În locul ei, un robot făcea mâncare - paste cu carne. 
leşind din „acea parte” a oraşului, am observat Glutonul, 
o tavernă luminată de neoane, construită ca o cabană 
din lemn. Ce era un gluton, până la urma? 

O sălbăticiune urât mirositoare, închisă la culoare, 
scundă, cu un bot lung şi dinţi ascuţiţi. Mi-am strâns 
puloverul în jurul meu. 

— Crezi că va fi bine? am întrebat-o pe Pen. 

— Da, cu siguranţă. Era aşa de blazată! Tatăl ei e un 
cretin, dar ştie ea cum să-l manevreze. 

— Da, dar dacă nu se întoarce... şi rămân singure 
acolo? 

— Nu mi-aş face griji. Pen mi-a aruncat un zâmbet 
vag: Există o armă acasă la ei, şi Marsh ştie în mod cert 
s-o folosească. 

Pen a oprit la numărul 12, pe Daisy Lane. 

— Şi a fost distractiv? m-a întrebat ea pe un ton 
plăcut. 

— Ce? 

— Recitalul. A ieşit bine? 


— Da... am îngăimat eu, de parcă avusese loc cu luni 
înainte şi trebuia să stau să-mi aduc aminte. A fost bine. 

— Îmi pare rău că am lipsit. Data viitoare. Promit! 

Trebuia să existe un buton pe care apeşi ca să fie totul 
bine. În mod evident, genele mele evreieşti - care 
conţineau în ele codul dezastrelor iminente la fiecare 
colţ - erau dominante în această privinţă. Voiam să 
cobor din maşină. 

— Ne vedem mâine, am spus eu şi am tulit-o. 

— Noapte bună! a strigat ea. 

Am alergat pe alee de parcă eram urmărită. 

— Bună seara, domniţa mea. 

Sin stătea pe verandă, cu picioarele în bocancii mari 
pe balustrada, mângâind uşor cu un deget bărbia lui 
Rubycat. Felina capricioasă nici nu a găsit de cuviinţă să 
mă bage în seamă. 

Acum era momentul să i-o spun drept în faţă. Cheia de 
boltă era claritatea ideii. Fără eufemisme, fără 
neologisme pe care ar fi putut să nu le înţeleagă. 

— l-ai tras-o lui Pen. 

— Da. 

Am repetat ideea, folosind un verb care începe cu f şi 
adăugând un semn de exclamare. 

— Da. Te deranjează? 

Efectiv, am bătut din picior - a fost un reflex. 

— Să fii sigur că mă deranjează, Sin. Dar ştii ceva? 
Acum am alte treburi pe cap, care sunt mai importante 
pentru mine decât faptul că ţi-o tragi tu cu nu ştiu cine. 

— Ah, vrei să discutăm despre asta? 

Vocea lui răsuna în capul meu, mă ameţea, mă 
zăpăcea. 

— Oamenii de astăzi dau o mare importanţă 
sincerităţii, a continuat el. Comunicare... confirmare. 

De parcă aveam nevoie să-mi confirme el ceva. Ce 


tupeu! Şi voiam să-şi ia labele de pe pisica mea. Însă 
eram incapabilă să vorbesc sau să fac ceva; pur şi 
simplu, stăteam acolo. 

— Vezi? Dându-şi picioarele jos, a luat-o pe R.C. Din 
poziţia ei încolăcită, ţinând-o cu faţa în sus, cu capul în 
căuşul palmei lui şi coada atârnând pe încheietura mâinii 
sale: Ţi-am spus că o să se dea pe brazdă. 

— Da, am îngăimat eu. Te pricepi. 

Nu a răspuns, doar a luat-o în braţe pe R.C., necăjind-o 
cu vârful propriei ei cozi. Ea dădea leneş din coadă. 

— Sin, ce cauţi aici? 

— Am vrut să te văd, mi-a răspuns el şi s-a ridicat. Să- 
ţi spun cât de mult mi-a plăcut reprezentaţia ta şi 
întâlnirea cu părinţii tăi. 

Era o ocazie de aur să-l întreb: „Nu ce cauţi aici, pe 
veranda mea; ci ce cauţi aici, în Swoon?“. Să aducă 
ciudăţeniile care începuseră să se petreacă odată cu 
venirea lui. De exemplu, de ce părinţii unor persoane 
care nici nu erau în cor participaseră la avanpremiera 
unui recital neînsemnat? Sau de ce şi-ar face Pen 
unghiile cu lac roşu ţipător? Şi dacă asta părea 
neimportant, ce părere avea despre mama lui Marsh 
care fugise cu şeful ei? Sin părea cumva responsabil — 
dar, făcând investigaţii în gând, pe tema asta, mi-am dat 
seama cât de paranoic ar fi sunat să rostesc aceste 
lucruri. 

— Voiam să te întreb altceva, a spus el. 

Hopa, hopa. Era aproape de mine acum. M-am întins 
după R.C. Şi mi-a dat-o fără să se opună. Pisica şi-a vârât 
nasul în gâtul meu. Târfuliţă blănoasă. 

— Întreabă-mă! 

— E aşa de rece afară, a spus el. Apropo, un truc 
drăguţ, să ştii. Bravo! 

Insinua cumva că eu am făcut să coboare 


temperatura? Şi oare eram eu devină? 

A întins mâna. 

— Intrăm în casă? 

Cât de uşor era s-o fac, să-l las să mă conducă în casă! 
Şi poate ca ar fi făcut focul şi ne-am fi întins în faţa lui, 
să-mi explice totul, astfel încât Pen să pară rezonabilă, 
de iertat, că se lăsase sedusă. 

Şi în acel tablou romantic plin de clişee, aş fi fluturat 
din gene şi m-aş fi lăsat în voia lui Sin, a sărutului său... 

— Nu! 

De ce nu puteam să-l urăsc? Ură pură, simplă şi 
normală. Ce ma împiedica să protestez până-n pânzele 
albe împotriva scuzelor aberante şi inumane ale acestui 
tip? Câte alte trucuri trebuia să mai folosesc ca să-mi 
pun gândurile în ordine? 

— Sunt obosită, i-am spus eu. Odihnindu-mă pe 
podeaua vopsită în alb, mi-am dat seama cât de 
adevărată era afirmaţia mea. Vrei să mă întrebi ceva? 
Fă-o repede! 

— Prea bine, a spus el. Balul. O ocazie importantă, din 
câte am înţeles. Mai exact, serata de la sfârşitul 
săptămânii viitoare. Mi-ar plăcea foarte mult să te 
însoțesc. 

Balul, ca idee, nu avea nimic în comun cu experienţa 
mea urbana Chiar şi banchetul absolvenţilor era o 
chestiune burgheză, pe care copiii de la oraş o acceptau 
cu mare greutate, din pricina kitschului. Dar el avea 
dreptate - în Swoon, balul era important. Să-l am 
partener pe Sin Powers ar fi fost o mare reuşita socială 
pentru mine. 

— Cum rămâne cu Pen? am spus eu. 

— Pen? Da? Ce e cu ea? 

Glumea? 

— Mă gândeam, având în vedere ultimele voastre 


aventuri amoroase, că ai vrea s-o însoţeşti pe ea. Am 
aruncat o privire peste drum. Din spatele perdelelor de 
la dormitorul verişoarei mele, lampa arunca o lumină 
blândă. Pun pariu că e acolo sus chiar acum, aşteptându- 
te s-o inviti. 

— Asta-i bună, vorbeşti de parcă eu şi Pen suntem 
logodiţi sau ceva de genul ăsta. 

— Da. Sigur. Faceţi sex fără să fiţi implicaţi 
sentimental. 

Expresia era nouă pentru Sin. Dar a aprobat. 

— Da, exact aşa este. 

Am dat din cap. Totul era aşa de aiurea! Dar însuşi 
Swoon-ul parcă o luase razna, aşa că era explicabil. Prin 
urmare, i-am făcut o propunere aberantă: 

— Ce zici de asta: merg cu tine la bal, dacă o inviţi şi 
pe Pen. Ştii tu, un trio vesel. 

În timp ce Sin digera, m-am ridicat de lângă perete şi 
am intrat în casă. Singură. 


XXI 


MANICHIURA DE CULOARE ROŞIE ERA LA MODĂ. 

Toată lumea avea unghiile roşii, cu excepţia lui Marsh, 
care lucra prea mult cu mâinile ca să-şi bată capul cu 
ele, şi cu excepţia mea, care nu eram la modă doar ca 
să fiu încăpăţânată. Chiar şi doamna Brinker strângea 
amenzile pentru întârzieri cu mâinile ei cu unghii 
orbitoare. În afară de asta, totul era normal - cât de 
normal putea fi un orăşel obsedat de sporturi aflat în 


chinurile nebuniei balului. Oamenii o luaseră razna 
pregătindu-se pentru paradă şi, bineînţeles, avusese loc 
un meeting de încurajare înainte de meciul cu Bristol 
Bobcats. Brie Atwood era favorita la titlul de regină a 
balului, fapt ce nu o irita deloc pe Pen. 

— Toată lumea merge la bal, însă doar tocilarilor le 
pasă, a explicat ea în timp ce căutam prin rafturile 
magazinului Goodwill de pe Şoseaua 84. 

Spre necazul verişoarei mele, acolo alesesem să-mi 
caut o rochie. Tipic pentru Pen să nu accepte lucruri deja 
purtate, însă în cele din urmă încuwviinţase să mă 
însoţească la cotrobăit. 

Fusese bine-dispusă toată săptămâna, şi întru totul de 
acord cu întâlnirea noastră în trei. Surprinzător. 

Situaţia mea cu Sinclair era complicată ca-ntotdeauna. 
Furia mi se domolise. Insă faptul că mă simţeam atrasă 
de el nu se schimbase, aşa că alesesem calea eschivării 
- nu aveam încredere în mine în preajma lui -, dar o 
trăgeam de limbă pe Pen ca să mai aflu câte ceva. 
Aveau câteva cursuri împreună şi erau văzuţi des 
plimbându-se amândoi. Ea îmi dezvăluise, de exemplu, 
ca reşedinţa lui actuală era garsoniera aflată deasupra 
benzinăriei Libo. Sin şi Kurt făceau afaceri împreună şi îi 
suspectam că erau implicaţi într-un plan infam, ca să 
obţină profit. De exemplu, jefuiau partea bogată din 
Western Connecticut sau investeau în cultivarea 
plantelor hidroponice. Indiferent ce făceau, Sin avea 
acum la dispoziție un Cutlass Supreme 1972 
decapotabil, pe care Kurt îl recondiţionase şi spera să-l 
vândă. 

Pen mi-a pus mâna pe braţ. 

— Ooo, Dice, a spus ea. Asta arată chiar fain. 

Un model lucios de culoare verde smarald, fără 
mâneci, până la genunchi, vintage - din anii cincizeci. 


Îmi plăceau materialul şi croiala, dar culoarea? 

— Nu ştiu; pot eu să port verde? 

— O, da. Cu pielea ta albă şi părul negru, o să arate 
minunat pe tine. 

Rochia mi se potrivea de minune, şi începusem să fiu 
optimistă în legătură cu dansul. Ce naiba; dacă era 
aiurea, rămâneam fără 14 dolari şi 99 de cenți. 

Sosise şi a doua sâmbătă de octombrie, şi mama a 
venit cu prietena ei zurlie Mally Shagberg, coafeza 
starurilor. Fusese invitată şi Lainie la şedinţa de 
înfrumusețare, şi femeile dădeau pe gât şampanie 
Cristal în timp ce Mally ne aranja pe Pen şi pe mine. 

— Am făcut asta pentru Scarlett Jo la Globurile de Aur, 
dar parul tău e mult mai frumos - bineînţeles, şi o 
sperietoare are par mai frumos decât ea, i-a spus Mally 
lui Pen. lar pe-al tău, bubeleh, ar trebui să-l facem să 
aibă volum. 

Am ridicat din umeri, i-am făcut cu ochiul - şi am dat 
peste cap şampania oferită de Mally. 

— Ai văzut? a spus mama. 

— Hai, nu fi aşa exigentă, a zis Mally, întinzându-i 
paharul pentru încă o rundă. 

Mama a cedat şi ne-a oferit şi nouă, minorelor, câte o 
jumătate de de pahar. 

Când însoţitorul nostru a sosit, o sticlă era goală, o a 
doua desfăcută, şi cele trei femei erau pe jumătate bete. 
Primirea lor a fost shakesperiană - ele vrăjitoarele, el 
Macbeth. 

— Oh, Sinclair, eşti aşa de elegant! s-a repezit Lainie. 

— Ma-măăă! a strigat Mally. Ca un Daniel Day-Lewis 
tânăr. 

Ceva mai oacheş. Şi mai bărbat. Să ştii, scumpule, mă 
faci să-i reconsider pe bărbaţi! 

— N-o băga în seamă, a spus mama. Dar trebuie 


neapărat să facem poze cu tine. Şi dacă Candy şi Penny 
vor, o să facem poze şi cu ele. 

Pentru că el era Sinclair Youngblood Powers, le-a 
aprobat, facandu-le o reverență. Credeam că-şi vor 
pierde minţile - un tip de femei zgomotoase, la 
menopauză. 

Îhhh! Am privit încruntată spre Pen. Dacă e să spun 
adevărul, nu putea fi mai apetisant nici dacă era opera 
cofetarului. Costumul lui era gri-închis, cu un singur rând 
de nasturi, şi ajustat până la perfecţiune. Cizmele cu 
cataramă şi cămaşa albă clasică, fără craavată, îi 
dădeau înfăţişării un plus. Şi mirosul - săpun simplu, 
aroma pielii, şi încă ceva, acea nouă faţetă a esenței lui, 
un iz al pământului, al pădurii, ceva bogat. Mai mult, ne- 
a adus corsaje — lui Pen unul galben-pal şi mie unul mov, 
o nuanţă atât de închisă, de parcă era inspirată de pana 
unui corb. Trioul ne-a condus afară, minunându-se de 
Cutlass, acel leopard negru al maşinilor americane 
clasice. Pen, fără să se plângă, s-a urcat în spate; eu m- 
am urcat lângă Sinclair. Ceea ce a fost drăguţ, cred, deşi 
mă întrebam dacă se vorbiseră dinainte să mă împace. 

În principiu, toţi elevii de la Swonowa au apărut la 
bairamul de la Hanul Kendall Wynn (Doamne fereşte ca 
orăşenii eleganţi din Swoon, Norris şi Washington să 
organizeze petrecerea în banala sală de sport a liceului). 
Ţinuta era semi-oficială - masculii purtau sacouri şi 
cravate, iar femeile rochii scurte şi negre, în mod ironic, 
Pen ieşea în evidenţă în alb, la fel şi eu, cu verdele meu 
lucios. Părea că primul meu dans la liceu avea să fie o 
experienţă pozitivă. DJ-ul îşi ştia bine meseria, iar 
sistemul sonor era minunat. Aproape toată lumea dansa. 

— Mergem? a întrebat Sin, ţinându-ne de mâini şi 
zâmbind în stilul lui fermecător. . 

— Da! am spus eu hotărâtă. Intâlnirea în trei fusese 


ideea mea, aşa că trebuia să merg până la capăt. Pen m- 
a apucat strâns de mână şi şi-a scuturat pletele 
sclipitoare. Simţeam furnicături în palme. Cercul nostru 
era complet. 

Când am ajuns în ring, muzica s-a schimbat - era o 
melodie nefamiliară, dar în acelaşi timp cunoscută de 
toată lumea, de parcă ar fi fost o amintire veche. Bătăi 
de tobe hipnotizante, sunete de bas vibrante, iar 
versurile, o incantaţie mormăită, alternând cu tânguiri. 
Dansatorii răspundeau în consecinţă şi, în câteva 
minute, toată lumea se mişca lasciv. Mişcările din fund 
erau competitive, fiecare încercând să-l depăşească pe 
celălalt. Toată lumea se adunase laolaltă, nu puteai să 
scapi un ac pe jos, îndată ce Sin, Pen şi cu mine am 
ajuns în mijlocul ringului de dans, toată lumea a început 
să se învârtă în jurul nostru. Nu, nu în jurul nostru, ci în 
jurul lui. Către noi. Către el. Pe de-o parte un Bachus, pe 
de alta un Balanchine, Sin, tăcut, zâmbitor, îşi aţâţa 
supuşii. Pentru plăcerea lui. Şi pentru a noastră. A 
tuturor. A tuturor trupurilor. Am închis ochii şi mi-am dat 
seama că puteam sa intru şi mai mult în atmosferă. 

Cineva mă săruta pe gât. 

M-am întins, să ajungă mai bine la mine. 

Cineva - altcineva? — îşi strecurase mâna între 
coapsele mele. 

M-am răsucit, protejându-mi avuţia. 

Am întredeschis ochii şi, pentru prima dată în istoria 
Hanului Kendall Wynn, am văzut expuse diferite părţi 
anatomice umane. Formam cu toţii o entitate - ne 
mişcăm spasmodic, ne loveam unii de ceilalţi. Totul era 
de-a dreptul scăpat de sub control, iar eu m-am lăsat 
purtată de val - secreţii, pipăieli, Sini minunaţi. 

Până când au început tipetele. 

Parcă era un stol de pescăruşi urmărind un camion de 


gunoi. 

În mod remarcabil, toate erau scoase de o singură 
persoană. 

Anderly Addams. 

Anderly nu purtase negru la bal. Purtase albastru, 
culoarea cerului într-o zi senină. Nu mai avea prea mult 
din rochie pe ea. 

Fusese sfâşiată de pe corpul ei fusiform, iar acum ea 
alerga prin Hanul Kendall Wynn, cu sutienul alb şi chiloţii 
de bumbac la vedere. Coafura ei era stricată, părul dat 
cu fixativ i se ridicase ca nişte ţepi subţiri. li curgea 
Singe din nas. Într-o mână ţinea un petic de tafta 
albastră - un rest din rochia ei drăguță de petrecere. Şi 
tipa. 

Ţipa în continuu: 

— Viol! Viol! Viol! Viol! Viol! 


XXII 


Pe lângă tipetele fetei căreia-i fusese smulsa rochia, s- 
a auzit curând şi vuietul ambulanţei - şi, în timp ce ea 
era luată repede de-acolo, ca să i se ia probe şi să fie 
consultata, părea că toţi poliţiştii din district veniseră la 
Hanul Kendall Wynn. Reprezentanții mass-media 
sosiseră şi ei în număr mare. Ziarele de duminică aveau 
să oprească tiparniţele pentru titluri lugubre, ca de pildă 
„Orgia de la bal şochează comunitatea”, însă 
televiziunea locală a fost prima care a anunţat ştirea, 


îndreptând camerele de filmat către elevii de la 
Swonowa. Un anumit cuplu remarcabil a apărut în toate 
reportajele: 

— Ne simţeam bine. Nu avem idee ce s-a întâmplat cu 
biata fată. 

Sin a fost succint, având o expresie sumbră, Pen 
aflându-se lângă el, cu coafura ei impecabilă, de actriţă. 
Probabil că eu eram la toaletă sau ceva de genul ăsta, 
când a fost filmat acest moment. Potrivit analizelor SAFE 
(adică: Sexual Assault Forensic Evidence') care i s-au 
făcut lui Anderly, nu existase penetrare şi nu erau urme 
de lichid seminal. Fata de pe posterul Swoonului, care 
simboliza castitatea, s-a dovedit a fi pură - rochia îi 
fusese ruptă, dar preţioasa ei virginitate era intactă. Insă 
Anderly nu s-a întors la şcoală în zilele sau săptămânile 
următoare. Zvonurile erau nenumărate. Era catatonică 
într-un spital de nebuni, fiind hrănită cu forţa, printr-un 
tub. Ea divulgase numele a şapte elevi de la Swonowa 
(Cei Şapte Swonowa), iar aceştia puteau fi arestaţi în 
orice clipă, tatăl ei, judecătorul, cerând castrarea lor. 
Toată tărăşenia fusese o păcăleală - nimeni nu se 
atinsese de Anderly; ţesuse această minciună pentru a 
face reclamă ideologiei Acordului dragostei pure. 

Toată lumea avea o teorie. Dar nimeni nu ştia exact ce 
se-ntâmplase. Şi în timp ce aşteptam cu toţii fie să se 
depună o plângere, fie ca dezastrul să treacă, fiecare 
persoană prezentă la Hanul Kendall Wynn în acea 
noapte trebuia să hotărască pentru sine ce se petrecuse. 
Mi-a luat ceva timp ca să ajung la propria-mi concluzie. 
Orice i s-ar fi întâmplat lui Anderly Addams, Sin fusese 
catalizatorul. Avea efect asupra oamenilor; băiatul nu se 
putea abţine. Sau putea? 

A doua zi după dans, am primit răspunsul. 

În scurtele ore care au urmat, mama şi Mally ne-au 


aşteptat. Voiau detalii, însă când s-a făcut târziu, au 
început să fie îngrijorate. 

— Doamne Dumnezeule! Mama mea m-a întâmpinat 
pe verandă, m-a îmbrăţişat aşa de tare, încât m-a durut, 
apoi m-a tinut la distanţă de ea cât să mă examineze. 
Eşti bine! A dat ea verdictul. Ar trebui să te omor! 

M-a strâns din nou la piept. 

— Te rog... nu... 

M-am rugat să scap cu viaţă din strânsoarea ei, şi mi-a 
dat drumul. Înăuntru, pe masa din bucătărie era vraişte - 
o mulţime de recipiente de mâncare comandată la 
pachet de la cele mai bune băcănii din Manhattan. 

— Unii tineri au dansat lasciv şi totul a degenerat, am 
explicat eu, jucându-mă inutil cu clema de la poşeta de 
seară, din satin. O fată a strigat că a fost violată, au 
venit poliţiştii şi a ieşit o mare harababură. 

— Dans lasciv - ăsta e dans obscen, i-a explicat mama 
lui Mally, care, tolănită în mizeria de-acolo, părea să nu 
priceapă. 

— Ştiu ce-nseamnă, Lesley. Dumnezeule! 

— Şi tu? Nimic... nu a încercat nimeni să...? 

Evenimentele serii începeau să dispară din mintea 
mea, de parcă erau alungate sau şterse cu buretele. Am 
recitat varianta oficială: 

— Mă simţeam bine. Nu am idee ce s-a întâmplat cu 
biata fată. 

Mama s-a uitat la mine cu atenţie şi apoi i-a aruncat lui 
Mally o privire care-i sugera că eu eram de vină pentru 
că-şi vopsea părul - o fiică aşa ca mine îi scotea peri albi 
oricărei persoane. 

— Hai să mergem la culcare, a spus ea. 

Bună idee! În mod miraculos, am rezistat la ritualul de 
dezbrăcare şi de demachiere, mi-am desfăcut catedrala 
de păr şi am aşezat corsajul violet-Singeriu pe birou. O 


minge de puf între pernele mele, R.C., s-a aşezat mai 
bine când am sărit în pat, ghemuindu-se la pieptul meu. 
În schimb, spre dimineaţă, m-am trezit că tiza ei era în 
pat cu mine. 

— Salut, scumpo. 

— Ruby? 

Priveam chiorâş în lumina slabă. Diadema pe care o 
purta fusese deranjată de pernă. 

— Nu, Paris Hilton. Cine credeai? Doamne, ce supărată 
sunt pe tine în clipa asta! 

— De ce? Ce-am făcut? 

S-a ridicat, şi-a făcut ghem perna la spate şi şi-a 
aşezat mai bine pietrele preţioase false. 

— Ce ţi-am spus data trecută? Sună-mă dacă ai nevoie 
de mine. Şi m-ai sunat? Nu! 

— Am... 

Aveam un motiv bun pentru care nu o sunasem pe 
Ruby. 

— Nu mi-am dat seama că am nevoie de tine. 

— Nu, a spus ea. Bineînţeles că nu. Din cauza lui. A 
făcut o faţa... dezgust amestecat cu milă, şi un pic de 
amuzament. Drăcuşorul tău de lut. 

— Vrei să spui... Sinclair? 

— Vrei să spui... Sinclair? M-a îngânat ea. Eşti aşa o 
fraieră, 

Candy. 

— Nu sunt o fraieră. Şi spune-mi Dice. Uite, ştiu că Sin 
e... aduce necazuri. 

—  Necazuri? Fetiţă scumpă, nu bănuieşti nici pe 
jumătate, pardon, nici măcar o miime de secundă cu 
cine ai de-a face. 

— O, şi tu ştii? 

Cine a murit şi a declarat-o pe ea o autoritate în 
materie de lucruri supranaturale? 


— Nu. Nu chiar, a cedat Ruby. Dar ştiu ce nu e. Nueo 
fantomă. 

— Evident. Şi-a primit trupul înapoi. 

Şi încă ce trup! Mi-am adus aminte cum dansasem cu 
el, Pen şi cu mine, şi m-a străbătut un fior, o reverberaţie 
lascivă a socului. 

— Te-ai gândit vreodată că nu e singurul mod în care 
s-a schimbat? 

Bineînţeles că mă gândisem. Dar cu toată vâlva de la 
bal, mi se păruse posibil să amân acest gând. M-am 
aruncat în pat, dar Ruby era acolo, în aceeaşi poziţie, pe 
cealaltă parte. 

— Pentru că schimbarea este inevitabilă, a spus ea de 
parca împărtăşea ceva din înţelepciunea veacurilor — 
după care a trebuit să-mi facă o demonstraţie. Ochii ei 
deveniră găuri negre putrede, pielea încreţindu-se şi 
băşicându-se în jurul lor. Larve i se târau de sub axile, 
scoțând un sunet ca de şarpe. 

— Da... 

Acum era rândul meu să fac mutre. 

Ruby a revenit la normal, cu excepţia larvei prinse 
între degete. Pe care a mâncat-o imediat. 

— Dar nu toate transformările sunt bune. Ca şi în cazul 
băiatului tău. 

Am tăcut amândouă pentru o clipă, apoi a spus din 
nou, cu emfază: 

— Băiatul tău. 

— Crezi că sunt responsabilă pentru el? 

— Nu eşti? Văzând că nu răspund, Ruby a oftat. Eşti 
deşteaptă, Candida, poate ai vrea să mai explorezi puţin 
aceasta problemă. Zic şi eu. 

Probabil că avea dreptate. Doar că eram foarte 
obosită. l-am dat un brânci ca s-o fac să dispară şi am 
adormit la loc. Câteva ore mai târziu, m-am trezit 


moartă de foame şi arţăgoasă, încruntându-mă la mama 
pentru că era incapabilă să gătească. Femeia asta ştia 
să facă trei lucruri: cafea, să toarne martini în ea şi 
rezervări. l-am aruncat o privire şi lui Mally - ea ajutase 
la decimarea bunătăţilor pe care le aduseseră. Molfăiam 
fulgi de ciocolata în timp ce discutam cu mama: 

Ea: Vrei să discutăm despre aseară? 

Eu (mestecând): Nu. 

Ea: Pentru că Penny şi Sinclair au fost la ştiri în 
dimineaţa asta. 

Eu (mestecând): Ce bine de ei! 

Ea: O ştii pe fata care a fost atacată? 

Eu (mestecând): Ce anume din cuvântul „nu 
înţelegi? 

Este vreodată în regulă să fii rea, mai ales cu cineva 
pe care-l iubeşti? Mă războiam cu ideea. Imi distrăgea 
atenţia. La fel făcea şi masca de curăţat porii pe care mi- 
o întinsesem pe faţă. Şi faptul ca mă uitam pe internet 
după colegii (deşi pusesem ochii pe Columbia practic de 
când mă născusem). M-am bosumflat din cauza porilor 
mei şi a computerului, şi am ieşit din bârlog ca să fiu 
drăguță cu mama şi Mally. După ce au plecat în oraş, n- 
am mai avut niciun motiv să mă sustrag. 

Era timpul să mă ocup de problema cu Sin. 

Punctul de pornire era începutul. Precum: „La început, 
a..” — propoziţia cu care începea Biblia. Pe care Sin, până 
la urmă, o citase pentru mine. Mai exact, modul în care îl 
făcusem pe Sin în comparaţie cu Dumnezeu care-l 
făcuse pe Adam, cu excepţia a două deosebiri majore. 
Prima, Dumnezeu ştia ce făcea. A doua, Dumnezeu îi 
dăduse lui Adam un suflet. 

Greşeala mea majoră. Evident, nu-mi trecuse prin cap 
(a se citi „prostească” în loc de „majoră”) şi, chiar dacă 
mi-ar fi trecut, as fi considerat că sufletul lui original era 


LU 


Nu 


de-ajuns. De fapt, presupuneam că Sin se descurca 
acum cu vechiul lui suflet. Pentru ca cealaltă posibilitate 
- că nu avea suflet, că nu avea suflet deloc - era de 
neconceput. 

Doar că mă gândisem la asta. Şi nu puteam să scap de 
acest gând. Aşa că am cercetat miturile şi legendele în 
căutarea atributelor lutului, nu ale sufletului. Şi măi să 
fie, o astfel de creatura exista - în folclorul cabalistic, 
bineînţeles. Numele? Golem. Scopul? Muncă manuală 
neplătită. Ajutor pe lângă casă, responsabil cu 
problemele unei gospodării, protectorul tribului 
împotriva invadatorilor sau a inchizitorilor evanghelici. 
Pe scurt, trăieşte (folosesc termenul în sensul larg) ca să 
slujească. 

Doar dacă nu cumva devine îngâmfat. Atunci, eşti la 
mare ananghie! 


XXIII 


STAI, STAI! CALM. INSPIRĂ, EXPIRĂ. BINE. SĂ 
începem cu începutul. Pentru a testa validitatea 
cercetărilor mele, mi-am mobilizat nemernicia interioară 
şi l-am chemat pe slujitorul meu. Nu a fost o rugăminte. 
M-am descurcat şi fără formule de politeţe de genul „te 
rog”. Mai degrabă, m-am aşezat pe verandă şi i-am 
trimis deliberat unde cerebrale directe: Sin, misca-ți 
fundul aici, acum. O formulă magică menită să aducă 
tumultul feroce al maşinii Cutlass pe Daisy Lane. Aşa că 
eram usor confuză când Sin a intrat pe alee în galop, 
călare pe un Black Jack ce fornăia. A descălecat, a legat 


frâiele de balustrada verandei, a sărit peste treptele 
scării şi m-a privit cu o supunere uluitoare. 

— Domnița mea? 

— Care e treaba cu acest cal? 

— Eu... tu... maşina e a lui Kurt, a spus el într-un 
târziu. 

— Ah! am zâmbit eu ironic. Nu trebuia să te grăbeşti. 

— Nu trebuia? 

Bineînţeles că trebuia. 

Am trecut direct la miezul problemei. 

— Ştiu ce eşti, Sin. Eşti un golem. E o chestie 
evreiască, dar în mod evident tu eşti varianta nativ 
americană. 

Nu a avut de obiectat, aşa că am continuat. 

— Potrivit literaturii, un golem trebuie să-i facă voia 
persoanei care l-a creat. 

Următoarele lui cuvinte au ieşit ca un sughiţ. 

— Ordinele tale mă onorează. 

Era interesant. Foarte a la Aladdin. R.C. Şi-a adunat 
curajul să-l verifice pe Black Jack în timp ce eu îmi 
evaluam propriul animal, mare şi întunecat. 

— Ce zici de un dans erotic? 

Sin trebuia să se gândească puţin. Apoi a făcut o faţă 
care spunea: Bine. Il priveam nepăsătoare. Aşa că a 
început să-şi mişte coapsele... 

Am izbucnit în râs, bineînţeles. 

— Gata, opreşte-te! Părea uşurat. Stai jos! Am făcut 
semn cu bărbia spre un scaun. S-a aşezat. Nu doar că m- 
ai fraierit pentru a te crea, însă ai uitat să-mi spui că 
unicul scop al existenţei tale este să fii asistentul meu 
personal. 

— Intr-adevăr, a spus el. Nu pot nega nimic. 

— Bine atunci, uite primul meu ordin oficial: Să nu mă 
minţi niciodată! 


Devenea iritat. 

— Nu te-am minţit niciodată, a insistat el. În relaţia 
noastră, există reguli, şi asta e una dintre ele. 

— Reguli, zici? E bine de ştiut. Aşa că ce-ar fi să mă pui 
la curent cu ceea ce poţi face tu mai exact. Să sari peste 
clădiri înalte, dintr-o singură mişcare? Să devii invizibil la 
comandă? Ai vedere cu raze X? 

— Nu ştiu până nu încerc. Ai nevoie să sar peste o 
clădire înaltă? A privit acoperişul. Un siloz, poate? 

Nu i-am răspuns. 

— Eu cred că e ceva mai subtil decât puterile astea 
ieftine pe care le menţionezi, a continuat el. Din câte 
reuşesc să-mi dau seama, am aceleaşi abilităţi pe care le 
aveam ca bărbat, însă îmbunătăţite. Ce-i drept, vedere 
cu raze X, nu; dar simt, dragă domniţă, simt. 

Putea să simtă că-mi ascundeam spaima uriaşă? 

— De asemenea, cândva eram considerat carismatic; 
acum, sunt extrem de carismatic. 

Putea această verandă să ne susţină pe noi doi plus 
egoul în expansiune al lui Sin? 

— Invizibil nu pot deveni, a continuat el, dar pot 
convinge o persoană că nu mă poate vedea, ceea ce cu 
siguranţă este la fel de bine. 

Şi-a trecut gânditor mâna peste bărbie. Îi creştea 
barba, şi simţeam nevoia să o ating, să aflu dacă se 
simte ca muşchiul de pământ. 

— Ce altceva... Ah, da. Îmi permiţi o demonstraţie? 

l-am făcut semn cu mâna arătându-i că-i permiteam. 
Sin a scos un vas de flori dintr-un suport de plante şi a 
ridicat piedestalul. 

— Ca bărbat, lucram de la răsărit până la apus, forjând 
fierul. 

Eram puternic. 

A rupt picioarele piedestalului şi a început să le îndoaie 


aşa cum la petreceri un clovn face animale din baloane. 

— Acum sunt şi mai puternic. 

Ta-daaam: un iepuraş din fier forjat. 

S-a întors la locul său şi ne-am privit unul pe altul, de 
la aceeaşi înălţime. Intre timp, Black Jack şi-a întors 
gâtul lung spre locul în care Rubycat stătea în poziţie de 
atac. Bot în bot, s-au adulmecat. Armăsarul pe care-l 
văzusem cândva ameninţându-şi stăpânul devenise 
blajin în faţa unei pisici de mărimea unui halbe. lar 
băiatul atât de priceput să-şi ascundă ochii nu mai 
trebuia să facă asta. M-am uitat în ochii lui şi am văzut... 
atât de multe! Inteligență. Ardoare. Umor. Dorinţă. 
Mânie. Onoare. Mândrie. Şi totuşi, încă lipseau atâtea... 

— Bine... să trecem mai departe, am spus eu. Şansa 
face ca tu să fii un golem cu totul diferit de ceilalţi. 

Sin era un mutant - propria lui idee inteligentă, dar 
greşeala mea briliantă, inevitabilă. 

— Asta mă face să mă îndoiesc că obiectivul tău 
principal este să fii slujitorul meu. E un dezavantaj pe 
care trebuie să-l suporţi. Aşa că, rogu-te, spune-mi, Sin, 
ce te aduce în Swoon mai exact? 

Nu avea de ales, trebuia să-mi răspundă. 

— Misiunea mea este să mă asigur că oamenii din 
acest oraş îşi primesc pedeapsa bine-meritată. În ceea 
ce priveşte mijloacele, ar trebui să fie uşor: eu pur şi 
simplu îi îndrept spre tendinţele lor inerente şi las natura 
să-şi urmeze cursul. 

Aha! Stârneşte-i şi priveşte-i cum se distrug! Dacă 
răzbunarea ar fi fost un fel de mâncare servit rece, Sin 
ar fi avut degeraturi serioase. Aproape că am râs. 

— Uite ce e, frate, ştiu că ai primit un tratament aspru 
aici, dar asta a fost acum două sute cincizeci de ani, i- 
am spus eu. Îţi aduci aminte? Alo, suntem în secolul 
douăzeci şi unu! 


— Nu văd ce se schimbă odată cu trecerea timpului, a 
zis el încăpățânat. 

— Hai să-ţi zic pe şleau: persoanele pe care vrei să le 
pedepseşti sunt oale şi ulcele. 

A dat din cap dezaprobator. 

— Poate că nu o să aflu cine a ucis-o pe Hannah a 
mea, dar ştiu cine ne-a persecutat, iar familiile lor încă 
au multă influenţă în Swoon. 

În timp ce zicea aceste lucruri, mi-am adus aminte de 
promisiunea pe care o făcuse în acea zi de vară, pe 
pajiştea din orăşel: Avertizaţi-i pe copiii copiilor copiilor 
voştri...” La naiba! 

— Familia Addams, de exemplu. Un Addam a fost 
judecător la simulacrul meu de proces. Cât de mult 
trebuie că-i doare pe descendenţii lui din prezent, având 
o prețioasă fiică umilită public şi incapabilă să facă 
altceva decât să bâiguie şi să-i curgă balele. 

Deci Sin fusese cel care orchestrase tot ce se- 
ntâmplase la dans. Şi teoria catatoniei câştigase. 

— Şi mai sunt familiile Emerson şi Chadwick. 

Wick, nu! Ea era o snoabă elitistă, corect, dar era 
prietena mea. 

— Şi să nu uităm de familia Leonard. 

Asta umplea paharul. 

— Sin! Familia Leonard nu a avut nimic de-a face cu 
ceea ce întâmplat cu Hannah şi cu tine. 

— Trebuie să te contrazic. Avocatul meu a fost un 
Leonard, şi m-a apărat execrabil. Tatăl lui Pen e avocat, 
nu-i aşa? 

— Asta e doar o coincidenţă. 

— Poate că da; poate că nu. Dar am un Leonard la 
dispoziţia mea care se va dovedi mult mai folositor decât 
strămoşul său. 

— Te referi la Pen. 


Şi-a întins picioarele, călcâiele bocancilor făcând un 
zgomot distinct. 

— Am trezit în Pen instinctele care-mi servesc cel mai 
bine scopurile. Şi în curând, scumpa, nesătula mea 
diavoliţă îl va seduce pe un anume domn Lawrence 
Chadwick, cel mai mare agent imobiliar din Western 
Connecticut. Zvonurile legate de relaţia lor nepermisă ar 
trebui să distrugă rapid familia Chadwick. 

Tatăl lui Wick? Într-un cuvânt: bleah! Era bătrân şi 
purta haine Dockers. Pen n-ar fi făcut-o... n-ar fi putut. 
Dar bineînţeles că putea, voia. Desigur, Sin nu era cu 
nimic mai bun decât un proxenet! 

— Mecanismele sunt deja puse în mişcare. Pen nu va 
avea parte de mult somn la viitoarea petrecere în pijama 
a lui Caroline Chadwick, te asigur. 

Wick ţinea o petrecere în pijama? Ce eram noi, nişte 
copii de doisprezece ani? Şi invitaţia mea unde era, 
rătăcită de poştă? 

— Nu, Sin. Eu... îţi interzic. 

— Oh, dar autoritatea ta nu se întinde şi asupra lui 
Pen, domniţa mea. 

Sin a ridicat din umeri. 

— Cred că vei descoperi şi limitele dominaţiei tale 
asupra mea. Nu sunt un golem obişnuit, într-adevăr. 

Am privit în altă parte. Opunea deja rezistenţă în faţa 
voinţei mele şi îşi recruta soldaţii: Pen la locul potrivit; 
Kurt Libo, şi el pe cine altcineva mai înrolase? Luna era 
ca o seceră; era sus, pe cer, o lamă subţire pe o bucată 
de catifea. 

— Şi cu mine cum rămâne? l-am întrebat eu. Eu cum 
figurez în planurile tale? 

In privirea lui era ceva care se asemăna cu bunătatea. 

— Ah, Dice, asta da, întrebare. 

A meditat la acest lucru, oftând adânc. 


— Pot să-ţi povestesc visul meu? 

Aş fi crezut că e nevoie să ai suflet ca să visezi, dar era 
evident că eram o netoată. 

— Povesteşte-mi, am spus eu. 

Păi, să încep cu modul în care noi doi formăm un tot — 
eu cred că e pronia cerească. In acea zi de iulie, Pen a 
fost un trup la îndemâna mea, dar ar fi putut fi oricine. 
Kurt Libo. Doamna Evans. 

Gândul că ar fi existat posibilitatea ca Sin să intre în 
trupul profesoarei de istorie - de exact un metru şi 
jumătate -, aproape că m-a făcut să zâmbesc. 

— Dar tu erai - tu eşti — destinul meu. Nu conta în al 
cui trup intram, atâta timp cât tu erai prin preajmă ca să 
mă livrezi. 

să-l livrez. Acum eram Fedex-ul. 

— Tu ştii cât de mult te-am admirat, şi nu pentru 
abilităţile pe care le negi. Te văd ca pe egala meu, Dice — 
perechea mea, într-un mod în care nicio femeie nu a fost 
vreodată. 

— Oh, zău? am spus eu încet. Şi am întrebat ce era de 
întrebat: Şi Hannah? 

— Hannah. Amărăciunea şi întristarea au făcut ca 
trăsăturile să-i cadă: Hannah era diferită. Eu eram diferit, 
în sinea lui, se gândea în câte nenumărate privinţe era 
diferit. g 

— Hannah era... imatură, frivol de impulsivă. In timp 
ce tu, nu am întâlnit o fată atât de... capabilă. 

<Capabilă? Minunat! De fapt, ce-aş fi vrut să aud? 

— Din când în când, flirtez cu o idee: cum ar fi ca noi 
doi să ne unim forţele? în primul rând, ca să distrugem 
acest oraş. După care... cine ştie? Ai putea să-mi arăţi 
New York-ul, New York-ul tau. Sau să mergem la Londra, 
sau Paris, sau Constantinopol... 

— Istanbul. 


— Nu e o aiureală; vorbesc serios. 

Ochii lui erau de neclintit. 

— Nu. Istanbul. Constantinopolul se numeşte Istanbul 
acum. Sin a zâmbit. 

— Aaa! Uite cum ne putem completa unul pe altul! 
Lucruri pe care să ni le împărtăşim unul celuilalt, lumi pe 
care să le cucerim împreună. Nu am avea graniţe, 
limite... 

Era un vis minunat. Plin de mândrie şi cruzime, poate 
o amăgitoare încercare pe viaţă şi pe moarte de a visa. 
Dar minunat, atât de minunat! Şi tentant, fără doar şi 
poate. 


XXIV 


DUPĂ CE AU DISTRUS CLASA CONDUCĂTOARE A 
SWoonului şi le-au oferit cetăţenilor posibilitatea de a se 
delecta cu simple ritualuri de abandon voios, Sinman 
Superstar şi Diva 

Dicetruction se retrag în fortăreaţa lor din copac, în 
mijlocul pădurilor sălbatice. 

— Arată bine, spune ea, sorbind dintr-un pocal al 
victoriei. 

În valea plină de trifoi de mai jos, muritorii mişună cu o 
voiosie inocentă, văzută doar la animalele mai blănoase. 

— Arată minunat, zice el, luându-i cupa de cristal din 
mână, ca s-o îmbrăţişeze mai bine. Insufleţitor, adaugă 
el cu o voce ca un mârâit grav, apropiindu-se de ea ca s- 
o sărute. 

Sărut pe care ea i-l întoarce cu egală ardoare. Dar 
înainte ca sărutul lor să devină un drog spre o altă lume, 


ea se depărtează. 

— Opreşte-te, dragostea mea, zice ea, un Eufrat de 
bucle negre acoperind blazonul de pe decolteul ei 
zimţat. Aceasta este doar una dintre bătăliile câştigate. 
Într-o naţiune de moralişti ipocriţi, multe alte ziduri 
trebuie să cadă înainte ca noi doi să speram la o 
îmbrăţişare. 

Prefăcându-se că-i dă drumul, dar de fapt strângând-o 
din nou, el e de acord, însă fără tragere de inimă. 

— Intr-adevăr - însă mă gândesc totuşi că a trebuit 
cândva să recurg la linguşeală ca să te determin să 
accepţi misiunea dragă domniţă! 

— Linguşeală? Mai degrabă intimidare... 

O strângea şi mai tare... 

— Tactică de terorist! 

Ea se lupta... 

— Tortură! Tortură! Tortură! 

Niciun motiv de spaimă - aşa se joacă ele, fiinţele de 
acest fel. 

Sinman Superstar. Diva Dicetruction. Doar un cuplu de 
avatari născocit de mine pentru amuzament în timp ce 
stăteam pe marginea drumului, cu degetul mare în sus. 
Ar fi trebuit să port un pulover pe sub hanorac. Poate şi 
mănuşi. Pedalând până în Norris, nu am simţit fiorul, dar 
după ce am abandonat bicicleta pentru a mă poziţiona la 
câţiva kilometri depărtare de autostradă, am simţit 
vântul nordic. 

Unde mă duceam? Habar n-aveam; trebuia doar să ies 
din Swoon. A face autostopul era ceva nou pentru mine — 
cu siguranţă, nu era acelaşi lucru cu a face semn unui 
taxi -, însă într-un târziu, o maşină a oprit, una cu 
vopseaua sărită. Un sedan de culoare maro liniştitor, cu 
plăcuţe de înmatriculare de Connecticut. JSS1015. Am 
reţinut asta, în cazul în care eram găsită mai târziu într- 


un şanţ, pe jumătate moartă. Un bărbat alb, bătrân ca 
un bunic, cu mâini pătate, verighetă, pelerină gri şi păr 
rar de aceeaşi culoare Părea inofensiv - indiferent ce- 
nseamnă asta. M-am urcat. 

— N-am să-ţi ţin o predică, a spus el, dând mai încet 
radioul. 

— Apreciez asta. 

Deja îmi plăcea de el. 

— Presupun că mergi spre staţia de tren din Brewster. 

Oare era telepat? Puţin probabil. Orice adolescent care 
face autostopul în mijlocul pustietăţii trebuie că speră să 
se urce în primul tren spre New York. 

— Da, domnule, am priceput eu. Într-acolo merg. 

Dând din cap, a dat muzica mai tare. Muzică clasică - 
perfect, din partea mea. Câteva minute mai târziu, am 
intrat pe autostradă, şoferul meu taciturn încadrându-se 
pe banda HOV. Poate că de-asta şi luase un pasager. 
Sau poate era propriul meu Hermes, zeu al vitezei şi al 
izbăvirii. În orice caz, am avut noroc. 

Următorul tren spre lumea reală a venit destul de 
repede. Cu nasul într-o carte de Flannery O'Connor, am 
mers pe traseul 

Harlem până pe Strada 125, iar apoi am luat metroul. 
Câteva statii până-n centru şi ajungeam acasă. Insă 
lucru curios, m-am îndreptat spre periferie. Adânc în 
periferie - Kingsbridge din ' Cartierul Bronx. Cu 
siguranţă, nu era o parte a New Yorkului meu”, însă era 
New York-ul pe care Sin ar fi vrut să i-l arăt. Mai fusesem 
aici doar o dată, la câteva zile după ce împlinisem 
şaisprezece ani. Ruby îmi dăruise un pachet de cărţi de 
tarot, dar insistase să fie binecuvântat oficial înainte de 
utilizare. Mătuşa ei, Anaisa, era femeia perfectă pentru 
această sarcină. 

Sincer, Kingsbridge nu mai fusese teritoriul lui Ruby de 


când mama ei se căsătorise cu un tip bogat, dar încă 
pretindea drepturile de proprietate. Fără ea, nu aveam 
direcţie. Băieți în haine largi treceau pe lângă mine, 
şoptindu-mi oferte de telefoane mobile, ţigări lanţuri de 
aur. Fetele de vârsta mea împingeau cărucioare de copii, 
visătoare, pentru ca în clipa următoare să devină atente. 

Erau baruri, bodegi şi magazine de plante medicinale, 
uleiuri şi parfumuri, saloane de coafură şi magazine cu 
produse la 99 de cenți, cu mărfuri pentru Halloween. O 
biserică albă de piatră, po un colţ. Restaurante înguste şi 
brutării ce  răspândeau arome latino-americane şi 
caraibiene îmbietoare - plecasem din Swoon cu o oră 
înainte de şcoală, să scap nedetectată, dar era deja 
prânzul. Trecuseră ore de când nu mai mâncasem o 
plăcintă cu carne - tânjeam după una. După ce am 
muşcat din crusta gal benă sfărâmicioasă şi carnea 
dulceagă condimentată mi-a ajuns în gură, m-am simţit 
din nou în stare să merg. 

Tălpile şi credinţa m-au îndemnat să plec de pe strada 
principală şi să o iau pe străzi lăturalnice care se 
terminau şi începeau după un tipar pitagoreic. Clădirile 
de apartamente erau sumbre, turnuri gri ale căror curţi 
erau pline de cutii de aluminiu şi porumbei pe cornişe. 
Pe toată lungimea unui fir de telefon atârnau câteva 
perechi de papuci cu şireturile legate între ele, aruncate 
de copii - un sport urban răspândit. Am cutreierat în sus 
şi-n jos până când am simtit-o pe Ruby aşa de aproape, 
încât m-ar fi putut atinge. Şi uite peste ce am dat - 
reşedinţa mătuşii Anaisa. 

— Salut, Candy. 

Băiatul care mi-a răspuns după ce am sunat nu era 
surprins de prezenţa mea. Verişorul lui Ruby, Alexis, 
care se lăsase de liceu în clasa a noua şi care încă trăia — 
spre exasperarea lui Ruby care-şi dădea ochii peste cap 


- împreună cu mămica lui. Fir-ar să fie dacă nu era 
drăguţ, cu mustaţa lui rară şi frizura afro neîngrijită. 
Uneori îşi pierdea timpul cu noi - ba chiar dezbătuserăm 
unele chestiuni în timp ce-i exploram gura cu a mea =, 
dar trecuse ceva timp de-atunci. 

— Care-i treaba? 

— Nimic nou. Tu cum o duci? 

— Bine, bine. 

Corpul lui subţire şi lung s-a proptit în uşă. 

— Am venit s-o văd pe mama ta. 

Nu am spus de ce. Nu ştiam de ce. 

— Da? Nu pe mine? 

Era de aşteptat să se dea la mine 

— Ei, Lexi. Mişcând din şold, dând din cap, flirtam şi eu 
la randul meu. Tu eşti... cum se numeşte? Un beneficiu 
neaşteptat. Un bonus. 

l-a plăcut asta. 

— Da? Aş putea să-ţi arăt bonusul meu. 

Nu mai suportam. 

— înî, sunt sigură. Mă laşi să intru sau nu? 

Lexi a ridicat din umeri, resemnat. 

— E ocupată acum, dar poţi aştepta. 

L-am urmat la o distanţă care să-i dea de înţeles că nu 
eram interesată de persoana lui jalnică. Apartamentul 
era uriaş — 

dezordonat, expus curentului, cu tavan înalt. Mătuşa 
Anaisa guverna acest cămin, folosind camerele din faţă 
pentru afaceri, spiritism. O marcă proprie şi specială, un 
amestec inedit de Santeria, Wicca şi Legea Thelema şi 
toate celelalte. Nu era o păcăleală, nu era o şarlatancă. 
Avea capacităţi serioase de medium. Aş putea spune că 
era genul pentru care era valabilă zicala: „te cunosc, 
pentru că la fel simt şi eu”. 

Am aşteptat la recepţie - după cum o să numesc de- 


acum acest loc. Două canapele, o telenovelă siropoasă 
la televizor, reviste pe o măsuţă de cafea zgâriată. 
Tămâia ardea, dar dincolo de ea se simţea duhoarea de 
transpiraţie dată de neliniştite, de jale şi tulburare: oare 
mă va înşela iubita, oare va supravieţui copilul meu, 
oare îmi vor ajunge banii? Era prea mult ca să suport, 
însă când onorabila vindecătoare a apărut, urmată de o 


persoană în vârstă îmbrăcată în trening - un client, am 
presupus eu -, atmosfera a devenit calmă şi luminoasă. 

Oricum ţi-ai imagina că arată un spiritist, mă îndoiesc 
că ţi-ai imagina-o pe ea. Uită de fustele ţigăneşti şi de 
bandane, uită de hainele de insular viu colorate, uită de 
metrii întregi de material diafan. Mai degrabă, blugi 
strâmţi, pantofi cu toc cu bot rotund şi o maletăviolet- 
închis - o ţinută simplă servind drept fundal pentru 
brățări, cristale, cruci şi o pereche de cercei sub formă 
de cercuri cu circumferința cât a unor farfurii. Părul ei 
negru ca de mahon era tuns bob şi purta ochelari cu 
ramă Lucite dreptunghiulară. Aspectul ei era mai 
degrabă potrivit unei tipe colerice care frecventa 
galeriile de artă decât unei şamane de origine 
dominicană, crescută în Bronx, dar silueta ei - cu forme, 
regală, ar spune unii, chiar impunătoare - era un indiciu 
că nu se juca nici în planul mundan, nici în cel astral. lar 
esenţa ei cu cea a unei regine şi a unei fiinţe 
supranaturale şi a unei sirene. 

— Ah, Candida! 

Îmbrăţişarea ei m-a făcut să mă simt ca o nepoată 
preţuită, nu ca o fată oarecare pe care o mai întâlnise 
doar o dată. 

— Connecticut-ul îţi prieşte, mi-a spus ea după ce m-a 
privit însă de ce mi te imaginez totuşi în Las Vegas? 

M-am gândit pentru o clipă şi am râs. 


— Probabil din cauză că toată lumea de-acolo îmi 
spune Dice. 

— Hmm. Deci, Candida, o vezi des pe Ruby? 

Exact ca Ruby, îmi spunea cum voia ea. 

— Da... oarecum. 

În sfârşit, puteam vorbi despre vizitele musafirei 
nepoftite. 

— Ei bine, pe-aici vine constant, cu bomboane de 
ciocolată şi vin, iar eu mă vait întruna: „Nu, nu, dragă, 
mătuşa ta şi-aşa are fundul mare!”. 

Anaisa a zâmbit. Era unul din zâmbetele lui Ruby, acel 
zâmbet bleg şi afectuos. 

— Anaisa, am nevoie să-mi dai în cărţi. 

Deci de-asta am venit eu aici. Să-ţi dai în cărţi de una 
singură zadarnic - pur şi simplu nu poţi fi obiectivă. 

— Asta dacă nu eşti ocupată, am spus eu. 

M-a bătut uşor cu palma pe braţ şi a mers să-l conducă 
pe boşorogul în haine uzate Seanjohn. Apoi m-a condus 
pe mine în camera umbroasă unde îşi practica meseria. 
Lumânările pâlpâiau, făcând ca umbrele sculpturilor să 
danseze pe pereţi. Ne-am aşezat la o masă rotundă şi 
Anaisa a adus cutia de lemn sculptat în care-şi ţinea 
cărţile de tarot. 

— Îmi vei spune ce anume vrei să ştii? m-a întrebat ea. 
Uneori, ajută să-i pui ghicitoarei întrebări, dar nu e 
obligatoriu - unele persoane preferă ca totul să fie 
secret. 

— Da, am spus eu, dar uite cum stă treaba: se 
întâmplă atât de multe lucruri, încât nu ştiu de unde să 
încep. 

În oftatul meu s-a simţit frustrarea. 

— Nu e nicio problemă, m-a asigurat Anaisa şi mi-a 
înmânat |pachetul. Hai să vedem ce ne spun cărţile. 

Un pachet Rider Waite clasic, uzat, cu aspect prăfuit — 


cărtile ei purtau speranţele şi grijile a nenumărate 
întrebări. Le-am amestecat, am tăiat şi, în timp ce 
Anaisa începea să aşeze cărţile, incantând în şoaptă 
poziţiile crucii celtice, amândouă am rămas uimite. În 
grămadă, nicio carte amărâtă cu trei cupe sau cu nouă 
sabii. Fiecare carte în parte era o arcană majoră. 


— Asta e... importantă, a zis Anaisa într-un târziu. 

— Cum spuneam, se întâmplă o grămadă de lucruri. 

Curandera s-a ridicat în picioare, şi-a aşezat mai bine 
ochelarii pe nas şi şi-a întins degetele. 

— OK, să trecem la treabă. A privit şirul de cărţi. Există 
un băiat... 

Nu există întotdeauna câte unul? 

— Şi o fată... şi of-of, chica, ai toată lumea pe umerii 
tăi. 

Nu toată lumea. Doar tot oraşul. 

— Acest băiat e cu totul special. A inspirat adânc de 
parca il absorbea. Foarte sensibil. Foarte intens. 

lar acolo se afla această carte, în toată splendoarea ei: 
Omul spânzurat. Reprezentând renaşterea, sacrificiul şi 
devotamentul de neclintit pentru o cauză. Sin, în câteva 
cuvinte. Intens? Clarvăzătoarea avea să descopere câtă 
dreptate avea. 

— Dar trebuie să te avertizez - oh! Anaisa a tresărit de 
parcă o speriase cineva: Mă scuzi. S-a tras de guler, 
îmbujorata. Unde am rămas? Ah, da, acest băiat... 
aaaaa! Un zâmbet încerca să-şi facă loc şi, în timp ce ea 
se lupta să-l ţină sub control, s-a transformat în 
îmbufnare. Ay, Dios mio! Candida, mă scuzi... se pare că 
eu... 

In acel moment, a înclinat capul şi părul i-a încadrat 
faţa, ca nişte petalele de lalea, ea şi-a dat apoi capul pe 
spate, în timp ce ochelarii îi stăteau strâmb pe nas. 


Frate, exact când ai fi crezut că era sigur să te întorci 
în Bronx în mod clar, Sin nu era limitat de graniţele 
Connecticutului. Era aici, invizibil, având o relaţie 
specială cu această femeie, în timp ce eu stăteam 
încremenită. Era un spectacol văzut printr-un binoclu. 
Era o stare critică. O întrerupsese, pentru ca Anaisa să 
nu mă poată avertiza? Sau nu cumva îşi încorda muşchii 
şi şi-i arata mândru, demonstrând că avea un avans faţă 
de mine în acest joc, că nu conta că eram dincolo de 
graniţele statului, într-un sanctuar sumbru şi cenuşiu, 
sub protecţia unei persoane pe care eu o considerasem 
a fi o femeie deosebită în domeniul spiritual? Da, sigur. 
Anaisa fusese adusă la stadiul de marionetă, şi se tot 
agita şi vocifera în spaniolă: „Doamne Dumnezeule!” 

Degetele de la picioare erau întinse comod în pantofi. 
Orchestra de bijuterii zornăia. Parfumul ajunsese la 
zenit. Într-un târziu, pentru câteva secunde eterne, 
Anaisa a devenit rigidă din cap pană-n picioare, după 
care, frântă, s-a prăbuşit brusc pe scaun, 

Cu delicateţe, şi-a îndreptat ochelarii ei cu ramă 
Lucite. 

— Candida, mă scuzi o clipă? 

Vocea ei era domoală şi îndepărtată. 

— Desigur. 

Mi-era ruşine pentru amândouă. 

— Nu te grăbi, i-am zis. 

După plecarea ei pripită, m-am uitat cu duşmănie la 
vidul din jurul meu: 

— Ştii ce, Sin? Eşti aşa un măgar uneori! Am spus cu 
voce tare, fie că mai era acolo, fie că plecase deja. 

Apoi am evaluat şirul de cărţi din faţa mea. Toate 
acele poze frumoase. Atâtea interpretări de rău augur! 
Luna. Diavolul. Turnul. Fir-ar să fie, nu putea să apară 
Soarele? Şi îndrăgostiţii ar fi mers. Şi totuşi, o importantă 


axiomă a tarotului este: viitorul e la fel de maleabil 
precum ceara fierbinte. Poţi să-ţi schimbi propriul viitor. 
Poţi fi o forţă a schimbării. Acţionând, poţi modifica 
evenimentele. Dacă n-ar exista această şansă, ce sens 
ar mai avea sa-ţi ghicească cineva în cărţi? 


XXV 


Pleacă din oraş În orice miercuri şi poţi sa ratezi o 
grămadă de lucruri. Asta sugerau mesajele vocale de pe 
un robot de modă veche de pe Daisy Lane, numărul 12. 

De la Pen: „Dice? Chestii bune - de fapt, groaznice. 
Boz a înşelat-o pe Wick. Ce idiot! Aşa că, bineînţeles, ea 
e terminata îmi pare aşa de rău de ea! In fine, vii la 
cină? Mama a făcut pui şi găluşte, a nu se rata.” 

De la Marsh: „Dice, trebuie să vorbesc cu tine. N-o să- 
ţi vina să crezi niciodată, dar fraţii William s-au întors în 
oraş şi sunt topită - Crane Williams m-a invitat în oraş! 
Într-un fel. Mi s-au aprins călcâiele după el. Ah, ai auzit 
de Wick? Aşa de trist. De ce n-ai venit azi la şcoală? 
Sună-mă!” 

De la Wick: „Dice? Sunt Wick. Nu ştiu dacă ai auzit sau 
nu, dar e adevărat - m-am despărţit de Boz, şi chiar am 
nevoie de consolare din partea prietenelor mele. Aşa că 
sâmbătă avem o seară a fetelor şi sper că poţi veni. Adu- 


ţi pijamaua.” 

Din nou, Pen: „Salut, vezi c-o să te sune Wick. O să 
ţină o petrecere în pijama, de parc-am avea doisprezece 
ani sau cam aşa, şi trebuie să spui da, pentru că şi eu 
am acceptat. La ce-s buni prietenii, nu? Şi spune-mi, 
unde eşti? Sper că nu eşti bolnavă - trebuie să-i duc pe 
băieţi la labirintul de porumb mâine după ore şi mă 
gândeam că poate vii şi tu cu noi.” 

Labirint de porumb? Aha! Labirint de porumb. Orice 
fermier cu câţiva acri în plus şi acces la tehnologie GPS 
poate scoate un profit frumuşel transformând un teren 
cu porumb într-un labirint. Acesta de la ferma Gladney, 
de lângă zona Heritage Pike, se numeşte Enigma de 
porumb. Halloween-ul marchează sfârşitul sezonului la 
porumb, iar familia Gladney spera să facă bani buni cu o 
parcelă de dovleci şi plimbări cu ponei şi un magazin de 
bunătăţi unde să vândă plăcintă şi conserve. 

— Şi am venit aici pentru că...? 

— Nu fi aşa de fandosită, snoabă de New York ce eşti, 
m-a dojenit Pen. Şi ce dacă nu e un MoMA, plin cu 
tablouri de Picasso... E distractiv! 

A pronunţat acronimul muzeului de artă contemporană 
„maaamă” şi a adăugat neesenţialul „un” — greşeli de 
care n-am pomenit nimic. Distractiv? O, da! Aveam 
nevoie de distracţie. Pen i-a încheiat pe băieţi la haine şi 
l-a pus pe Jordan să-şi sufle nasul într-una dintre 
batistele proaspăt spălate, a lui Lainie. Punându-şi la 
contribuţie capetele aurii, cei doi au complotat în şoaptă, 
apoi au început să mă alerge pe mine prin labirint. 
Faptul ca am crescut într-o reţea logică de străzi m-a 
făcut să n-am deloc simţul orientării - aşa că după fix 
treizeci de secunde eram complet dezorientată. 

Prima chestie care mi s-a părut ciudată a fost faptul că 
nu mai era nicio persoană acolo - dacă era să mă iau 


după parcarea plină, ar fi trebuit să dau peste jumătate 
de district. Următoarea chestie a fost liniştea, care nu 
era, de fapt, linişte, ci un zgomot de fundal al frunzelor 
ce foşneau constant. In ciuda faptului că nu se-auzea 
zgomot de paşi, ştiam că băieţii Leonard erau pe urmele 
acestui şoricel de laborator. Totuşi a fost amuzant să 
alerg, doar să alerg, cu frunzele atingându-mă uşor, 
mirosind plăcut, intens. 

După un timp, culoarul s-a lărgit şi am crezut că am 
dat de o ieşire. Doar că, nu... ce naiba?... Rahat! Am dat 
de un fel de celulă din porumb. Am auzit strigăte şi 
chicoteli, în timp ce Jordan şi Silas închideau poarta. 

— Eşti la închisoare, Dice! Ha, ha! Eşti la închisoare! A 
strigat Jordan. 

— Da, eşti prizoniera noastră. O să stai aici pentru 
totdeauna, până când o să mori şi o să putrezeşti şi o să 
te mănânce viermii. 

Era limpede că Silas intrase într-o faza morbidă. 

Prefăcându-mă, am apucat barele acestui simulacru 
de celula. 

— Vă rog, vă rog, lăsaţi-mă să ies! Sunt nevinovată! 

Pen i-a pus pe fraţii ei să danseze în cerc şi să cânte 
piţigăiat: „viermii se târăsc înăuntru, viermii se târăsc 
afară”. Curând, paznicilor închisorii mele li s-a alăturat şi 
administratorul. 

— Mai exact, ce atrocități a comis această fecioară 
oacheşa a dorit să afle Sin, cu fruntea încruntată şi 
mâinile în şolduri. Pre cizaţi infracțiunile, ca să le trecem 
în catastif. 

Când l-au văzut, băieţii au devenit agitaţi, ţopăind şi 
trăncănind. In mod previzibil, termostatul meu intern a 
luat-o razna din proprie iniţiativă. 

— Dice e rea, Sin! E foarte, foarte rea! Jordan mă 
vindea. Nu şi-a strâns jucăriile şi apoi a scos suc pe nas! 


— Şi mai ştii ce? Mai ştii ce? Silas îşi bătea capul să 
găsească comportamente odioase. Apoi a tras un pârţ! 
Unul foarte zgomotos şi urât mirositor! Şi nici nu a spus 
pardon! 

Sin dădea din cap. 

— Dizgraţios! a zis el, în timp ce mă încălzeam sub 
privirea lui şi mă uram că mă aprind, apoi urându-l pe el 
că mă făcea să mă încălzesc şi iubindu-l pentru asta, 
ceea ce constituie cea mai aiurită metodă de a explica 
un sentiment, dar ăsta era adevărul. 

— Şi dacă tu crezi că asta e grav... Pen a găsit o 
modalitate să îşi uzurpe fraţii şi să se lipească de Sin: 
Acea fată obraznică de acolo mi-a mărturisit unele 
lucruri pe care visează să le facă... şi sunt aşa de 
obscene, că nu le pot spune cu voce tare. 

Ridicându-se pe vârfuri, s-a apropiat de urechea lui 
Sin. 

— Ce?! Ce?! strigau băieţii. 

— Nu contează, măi băieţi, a spus Sin. Ceea ce 
contează e pedepsirea ei. Credeţi că o bătaie cu palma 
la fund e de-ajuns? 

Băieţii Leonard şi-au dat consimţământul urlând, în 
timp ce atacau Bastilia, încolţindu-mă lângă tulpinile de 
porumb. Apoi Sin m-a apucat de încheieturi, simulând cu 
degetele sale cărnoase nişte cătuşe. 

— Ce fată rea, Dice, a spus el, cu respiraţia lui 
proaspătă şi dinţii strălucitori, învârtindu-mă ca pe o 
sperietoare de ciori. 

Spectatorii au apărut să caşte gura şi mi-am adus 
aminte de 

Collosseumul roman şi de distracţiile care aveau loc 
acolo. Umilitor... aşa că de ce râdeam? Gâfâind şi 
înghițind aer şi tânjind dupa încă un iz al respirației 
înviorătoare a acestui tip. lubeam şi uram totul, să gâfâi 


şi să înghit şi să mă sforţez, uram râsul şi chiar - sau în 
special — frica. 

— Ar trebui să-i dăm jos pantalonii, a sugerat Pen, 
parcă mârâind. 

Şi băieţii au strigat la unison: 

— Daaa! 

— Să nu-ndrăzniţi! am scâncit eu, rotindu-mă şi 
râzând. 

— Această crudă fecioară? Pun pariu că asta ar vrea, a 
spus Sin în timp ce se juca şi el cu mine, ţinându-mi 
ambele încheieturi cu o mână şi apucându-mă cu 
cealaltă de talie. 

S-a pus într-un genunchi şi m-a aşezat pe el. 

Şi l-am auzit pe Sin spunând: 

— La treabă, băieţi! 

Silas şi Jordan au executat ordinele - palme şi şuturi, 
apoi pumni mici şi tari. Tot ce puteam face era să îndur, 
ţipând exagerat - „au!” şi „opriţi-vă” —, ca o fata bună. 
Până când Sin a spus ceea ce speram să aud, dar care 
mă şi înspăimânta: 

— Gata, e rândul meu! 

Jocul copilăresc se încheiase. 

Atunci, a început incantaţia: 

— Pe ea! Pe ea! 

A urmat o pauză, şansa mea să fug sau să cer - nu, să 
comand - ca Sin să se oprească (al cui golem era până la 
urmă?), Dar nu am făcut nimic. Apoi, palma lui întinsă a 
coborât. O dată, şi încă o dată. lute şi usturător. Cu 
fiecare lovitură care se auzea, simţeam efortul lui 
crescând, şi era imposibil să-mi dau seama când 
încetam eu să mă aud şi când începea el. Era un tablou 
ireal - cât de încleştată eram şi totuşi relaxată, cât de 
conştientă eram de trupul meu, care era totuşi parte 
dintr-al lui. Fie care palmă părea un foc de artificii 


înlăuntrul meu, până când cel din urmă, mai mult o 
bombă, m-a eliberat şi totul s-a încheiat cu un val de 
dopamină cum cortexul meu prefrontal nu mai 
cunoscuse niciodată până atunci. 

Cred că am slobozit şi un țipăt. 

Sin a ştiut exact când să se oprească. Dacă eu 
simţeam ce simţea el, conform simbiozei şi el avusese 
aceleaşi senzaţii ca mine, 

Aşa că am alunecat pe pământ, dându-mi pe spate 
pletele răvăşite. Sin stătea acum în ambii genunchi, cu 
fundul pe călcâie. Faţa lui, aşa de aproape de a mea, era 
calmă, dar nu se sinchisea să-şi ascundă satisfacția din 
ochi. 

— Eşti în regulă? m-a întrebat el. 

În regulă? Părul meu cred că arăta de parcă fusese 
aranjat de Helen Keller , în gură simţeam un gust sărat 
(probabil, mă muşcasem), fesele îmi ardeau şi emiteam 
un semnal luminos post-orgasmic destul de puternic 
încât să îndrum avioanele să aterizeze pe aeroportul JFK, 
dar, desigur, „în regulă” era o apreciere acceptabilă. 

— Da, am spus eu şi mi-am lins Singele de pe buză. 


XXVI 


Ritualurile rustice de toamnă aveau să con tinue. De 
fapt, chiar în următoarea noapte ne-am întors la ferma 
Gladney, ca să facem o plimbare într-o căruţă cu fân. 
Prima mea asemenea plimbare. Marsh, desigur, mai 
fusese înainte; dar de data aceasta, ea se cuibărise 
lângă Crane Williams - era prima lor întâlnire, prima ei 
întâlnire, şi gata. Deşi depinde cum defineşti cuvântul 
„întâlnire”, ca să poţi spune dacă era sau nu era Crane 
nu o suna la casa Marshall şi nici nu mergea la rezidența 
Marshall. Însă Crane şi Marsh reuşeau să fie în acelaşi 
loc, la aceeaşi oră, ca urmare a dialogului dintre ei în 
Letters Unlimited, elegantul magazin de papetărie din 
centrul Swoonului - locul ei de muncă de când Kustard 
Kup închisese pe timp de vară. 

— Şi totuşi ce căuta el acolo? 

Marsh şi cu mine ne aflam în camera mea, eu Îi 
dădeam cu sclipici pe pleoape. 

— Băiatul a simţit o nevoie subită de hârtie glace 
colorata? Cred că nu. Cred că te-a văzut pe geam şi a 
fost fermecat de frumuseţea ta, am continuat eu. 

Egoul lui March - ca de altfel întreaga ei fiinţă - nu era 


suficient hrănit; or, faptul că adusesem vorba de 
întâlnire a facut-o să radieze. 

— De fapt, era cu Sin Powers, care a cumpărat un 
baton de ceara pentru sigiliu. Ah, Dice, fă-mi ochi 
fumurii, cum se poartă acum în toate revistele. 

Machiajul dramatic n-avea cum să meargă la ţinuta 
potrivită unei plimbări în căruţa cu fân, dar nu puteam 
eu să mă amestec. S-o machiez pe Marsh era o pauză 
bine-venită - altminteri, energia mea mentală ar fi fost 
monopolizată de ceea ce se întâmplase în labirintul de 
porumb. Ce făcuse Sin, felul în care cedasem - era 
umilitor, minunat, cel mai bun şi cel mai rău lucru, în 
acelaşi timp. În continuare, la Oprah: despre dominare, 
supunere şi adolescenţii cărora le place asta! 

Acum mă puteam concentra întru totul asupra situaţiei 
lui Marsh. Bunica ei se mutase cu ea pentru a-i da o 
mână de ajutor 

(a se citi: să-l ţină pe Tatăl Psihopat pe linia de plutire), 
în timp ce Marsh muncea din greu împărțindu-se între 
grajduri, magazinul de papetărie şi şcoală. Dacă cineva 
merita puţină dragoste, era era ea. 

— Va trebui să-ţi întorci genele. Vezi? Aşa. l-am arătat 
cum, apoi i-am înmânat dispozitivul medieval de tortură: 
încearcă să nu-ti smulgi pleoapele. 

Cu grijă, Marsh şi-a întors genele. Două straturi de 
rimel mai târziu, pomeţii scoşi în evidenţă, mirosind a 
Lancome, putea să treaca drept unul dintre acele 
modele fără experienţă pe care le vezi plutind prin 
Manhattan. Când Crane a zărit-o în mulţimea de la ferma 
Gladney, a venit alergând şi a luat-o de mână, iar eu m- 
am gândit că ea avea să se transforme într-un stol de 
porumbel şi să zboare. Cunoşteam acel sentiment - 
fiorul, răsuflarea taiata. Rânjind, l-am salutat pe Duck, 
fratele lui Crane, care s-a lansat într-o discuţie pe teme 


de geografie, mai precis despre recenta călătorie a 
familiei lui în Guatemala. 

— Mama noastră a ajutat acolo la construirea unui 
spital - literalmente, cu propriile ei mâini albe ca 
petalele de crini. 

O astfel de binefăcătoare e mama. În timp ce eu am 
preferat să-mi fac veacul prin Lago de Atitlân. Absolut 
superb - cel mai adânc lac din acea parte a planetei. 

Pen tocmai se plimba pe-acolo, însoţită de colegele din 
trupa de majorete, Doll Turner şi El (Eleanor) Daley, plus 
Em (Emma), sora geamănă a lui El, pe care o ştiam de la 
cor. Era destul de frig şi ne ieşeau aburi din gură, ca şi 
când am fi fumat, şi nu după mult timp chiar ne-am 
apucat să fumăm o ţigară de marijuana, pe care ne-am 
pasat-o de la unul la altul, precum şi o sticlă cu ceva tare 
şi dulce. Pe măsură ce acestea îşi făceau efectul, mi-am 
dat seama ca îi cam cunoşteam pe aceşti oameni şi că 
îmi cam plăceau. Locuiam în Swoon de aproximativ şase 
luni, iar aceştia erau prietenii mei, poate nu cei mai buni 
prieteni, dar erau cu toţii OK. 

Am reuşit chiar să fac abstracţie de absenţa - altfel, 
remarcabilă - a lui Wick şi Boz. Ce ruşine să-ţi lingi rănile 
într-o noapte ca asta - proaspătă, minunată, subliniată 
de zgomotul clopoţeilor de la atelaje, când au sosit cele 
două căruţe. Un barbat masiv, îmbrăcat în salopetă, i-a 
ajutat pe cei din căruţe sa coboare, apoi au bătut din 
palme în direcţia noastră. 

— Bine, copii! a strigat el. Nu tândăliţi! 

Tocmai când am dat să ne urcăm, am auzit un „Hooo!” 
familiar. 

— Mai bine mai târziu decât niciodată, frate, a spus 
cineva. 

— Heeeei! a făcut altcineva. 

O privire rapidă aruncată peste umăr mi-a confirmat 


cine era în fruntea celor care întârziaseră. Era Sin, cu 
Con Emerson şi câţiva tipi care probabil că făceau parte 
din echipa de fotbal sau din cea de hochei, ori din 
amândouă. Insă trebuia să-i acord şi lui credit - în seara 
asta mergea într-un grup de sportivi, dar ieri fusese în 
compania a doi băieţi cu cămăşi mulate şi cu părul dat 
cu spumă -, tot atâta cât Swoon-ul le acorda tocilarilor 
de la arta. E-adevărat că Sin avea tot felul de însoțitori, 
dar el rămânea întotdeauna el însuşi. Purta, ca- 
ntotdeauna, ansamblul tricou  jeanşi-ghete (acum 
completat cu un hanorac gri). Vorbea în limbajul lui 
argotic specific modern-care-se-întâlneşte-cu-arhaic. Și 
indiferent în ce companie se afla, el era întotdeauna în 
centru, iar ceilalți gravitau în jurul lui. 

Pen şi celelalte fete au luat-o de-a dreptul spre codaşi, 
împingându-se într-una din căruţe, în timp ce Duck şi cu 
mine i-am urmat pe Marsh şi Crane în cealaltă. Crane 
avea o chitară veche cu el, şi am hotărât că trebuia să 
călătorim cu orice preţ în căruţa cu muzică. 

— Fân, ha? am spus pe un ton îndoielnic către Duck. 

— Da, păi n-ar trebui să fie prea rău. Numai dacă nu e 
plin de căpuşe şi de păduchi sau de alte alea. 

Exact ce doream să aud în timp ce mă aruncam pe cel 
mai apropiat balot de fân. 

— Ah, e minunat! 

Duck s-a aşezat lângă mine, pe fânul moale şi 
confortabil. 

— Ca un fotoliu făcut dintr-un sac cu fasole, am fost eu 
de acord. Doar că fără fasole şi fără... sac. 

Cu o smucitură a hăţurilor, am pornit. Duck era un 
neobosit interlocutor, dar cel puţin nu era plictisitor. 
Puteam să comentez despre ce-mi sporovăia el, în timp 
ce mă uitam pe furiş la Marsh şi Crane, timidă, zdrobită 
şi copleşită, drăgălaşă. Neavând darul fratelui său de a 


pălăvrăgi, Crane şi-a luat chitara - o Martin veche, unul 
dintre cele mai grozave instrumente acustice create 
vreodată. Băiatul ştia o grămadă de melodii, şi imediat a 
început un adevărat recital. 

— Nu-i aşa că e grozav? a şoptit Marsh şi m-a strâns 
de braţ, 

— Întru totul! m-am arătat eu entuziasmată, şi am 
strâns-o şi eu de braţ. 

Eram emoţionată şi trăiam momentul. Şi-aş fi rămas 
astfel, ah, cam până la versul al doilea dintr-un cântec 
clasic al formaţiei Beatles. Atunci, căruţa din faţa 
noastră a virat spre dreapta şi l-am văzut pe Sin, în 
picioare în fân, făcând semn cu capul spre caii care 
trăgeau căruţa noastră, fornăind inteligibil numai pentru 
cabaline. Nici unui căruţaş nu părea să-i pese. Nici 
oamenilor, nici animalelor nu le-a trecut prin cap să 
bage-n seamă capriciile lui Sinclair Youngblood Powers. 

Când căruțele au ajuns una lângă cealaltă, Con 
Emerson - fundaş la fotbal, gură-mare, lăudăros - s-a 
ridicat în picioare şi, neîndemânatic, a început să se 
clatine. 

— Dă-i drumul, omule, a zis Sin. Du-te! 

l-a dat lui Con un mic brânci. 

— Mă duc, mă duc, a spus Con şi, strigând „Banzai!”, 
s-a aruncat dintr-o căruţă în alta, din mers, în timp ce 
puştimea ţipa şi îl aclama. 

— Nu e destul loc, ticălos nenorocit, s-a auzit un 
mormăit. 

— Apleacă-te, boule, i-a zis Con, făcându-şi stângace 
loc. 

— O, e-n regulă, e destul spaţiu. 

Vorbise afabilul Duck, împingându-se în mine, ca să- 
ncapa Con. Amândoi fiind tipi masivi, era mare 
înghesuială acolo. 


— Apleacă-te tu! 

Un jucător de lacrosse - cu un dispreţ inerent faţă de 
jucătorii de fotbal — s-a ridicat, s-a dus pe partea laterală 
a căruţei şi a sărit în cealaltă. 

Incepuse. Scufundări extreme în fân, curând având să 
ia amploare pe ESPN. Nu participau cu toţii, ci numai 
câţiva sportivi. Totuşi, în timpul concursului, Sin a rămas 
în picioare - supraveghind, arbitrând şi conducând 
spectacolul. Ceea ce însemna că regruparea nu fusese la 
întâmplare; el o iscase, dintr-un motiv anume. M-am 
gândit care-ar fi fost acesta, în timp ce Duck îşi mutase 
atenţia la Con. Apoi Sin, aparent încântat de noul 
aranjament în căruţe, a ţopăit spre margine. S-a legănat 
cu îndemânarea unui acrobat, trăgând de timp pentru a 
arăta cat de uşor era. In cele din urmă, a păşit. 

— lertare, domniţelor, locul acesta e liber? 

O cizmă neagră după cealaltă, şi s-a lăsat în jos, între 
Marsh şi mine, ca un rege pe tronul lui. 

M-am uitat fix înainte şi mi-am cuprins genunchii cu 
mâinile. Apoi l-am privit. Şi am simţit... litania. 

— Plăcut, nu-i aşa? a spus Sin, cu obişnuitul lui zâmbet 
superior, asimetric. 

— Mda, am spus. Destul de plăcut. 

O căruţă a luat-o înainte; cealaltă a urmat-o. Sin s-a 
înclinat spre stânga pentru a da mâna cu Duck, apoi 
spre dreapta pentru a-l saluta pe Crane. 

— Cred că asta trebuia să fie o croazieră muzicală, a 
zis el. 

— Da. Să zicem. Bine. 

Crane a întins mâna în spate, unde găsise un loc 
relativ sigur sigur pentru a adăposti chitara Martin cât 
timp dura partea sportivă a distracţiilor serii. 

Sin s-a foit, coapsa lui apăSind-o pe a mea, astfel încât 
să poată baga mâna în buzunarul jeanşilor. 


— la uite, a zis el, scoțând mâna în care ţinea un 
obiect drept unghiular strălucitor. Putem să participăm şi 
noi. 

Recunosc, ce spun acum am aflat mai târziu de pe 
internet muzicuţa nu fusese inventată până în 1821. Sin 
nu numai că avea una, dar şi ştia să cânte la ea. Şi nu 
mă refer la „Frere Jacques”. Sin putea să cânte şi blues- 
uri. Dar eu? Şi eu puteam să cânt blues-ui. Genul favorit 
al tatălui meu, fusesem înţărcată cu aşa ceva. Şi nu că 
aş fi încercat să concurez cu Sin sau ceva de genul 
acesta, dar când Crane a pornit să cânte o melodie pe 
care am recunoscut-o pe loc, nu m-am putut abtine. 
Ridicându-mi bărbia, am cântat privind spre cer, iar când 
am terminat, oamenii au mai cerut. 

Deci, ce naiba? Cu luna pe post de reflector, am 
cântat. Dintr-o fântână de tristeţe, un ocean de confuzie 
şi o Cascada Niagara de emoţii nerostite, am cântat. ŞI 
cu toţii au fost impresionați. Pentru că blues-urile pe 
care le-am cântat erau cântece de dragoste, profunde, 
pline de amărăciune, cântece simple de dor şi de jale, 
menite să te dea pe spate sau să te entuziasmezi. Când 
mi-am epuizat repertoriul - cântecele lui Billie Holiday, 
ale lui Bessie Smith - şi ei încă mai voiau, am făcut ceea 
ce ar face orice divă de blues. Am improvizat. 

— Dă-mi un acord în re major, i-am spus lui Crane, 
pocnim! din degete în ritm. Nu era mare scofală să iau 
tema-standard a iubirii care o ia razna şi să-mi pun 
amprenta asupra ei. În felul următor: 


Arunci zarul, scumpule, şi simt că pe mine m-ai 
aruncat. 
Da, arunci zarul, scumpule, iar eu n-am ce face, eu 


tac. 

Mă-ngrijorezi şi mă tratezi urât, noapte şi zi, neîncetat. 

Mă doare capul, băiete, şi-n inima mea e mare 
scandal, 

Am o poveste de spus, dar nu ştiu care-i începutul 
ideal. Pentru că te iubesc, scumpule, dar tot ce faci tu e 
să mă dobori 

De când te-ai mutat în oraş, mă enervezi adeseori. 


Am cântat pentru toţi cei care au fost vreodată înşelaţi 
şi copleşiţi de iubire şi trişti din cauza asta. Am cântat 
pentru toţi care au înşelat vreodată şi au copleşit şi au 
întristat. Şi am cântat pentru toţi care într-o bună zi vor 
face una sau alta, sau probabil pe amândouă. Cu alte 
cuvinte, pentru toată lumea. 

Arunci zarul, scumpule, pentru că asta eşti - un 
jucător. 

Arunci zarul, scumpule, pentru că asta eşti — rătăcitor. 
Arunci zarul, scumpule, pentru că ştii c-o poţi face uşor. 
Trăiesc cu-un spin în carne, şi-n suflet c-o armă, 
strecurată, 

Ai apăsat trăgaciul - şi, uite-mă, sunt ciuruită toată 
Căci te iubesc atât de mult, scumpule, dar tu îmi faci 


doar rău. 


Arunci zarul, scumpule - iar eu tot cânt, de dragul tău. 


Totuşi, să fim cinstiţi: am cântat pentru mine. Versurile 
îmi vencau cu uşurinţă, ca şi când erau deja mâzgălite 
pe partiturile din subconştientul meu. M-am ridicat de pe 
balotul de fân şi m-am suit în picioare pe el. Am cântat 
cu braţele larg deschise şi cu ochii pe jumătate închişi. 
Am cântat din inimă, din sufletul meu de femeie, şi din 
toate acele lăcaşuri care nu se văd la o ecografie, dar 
care conţin cioburile dorințelor şi nevoilor pe care 
reuşisem să le adun în şaptesprezece ani. 


Arunci zarul, scumpule, şi toţi băieţii urlă, înnebunesc. 

Arunci zarul, scumpule, şi fetele, ah, toate se topesc. 

Şi ăsta e coşmarul meu, scumpule, din care nu mai pot 
să mă trezesc. 

În locul ăsta nu mai sunt femei ce nu te ştiu pe nume 
îţi ştiu numărul toate — dar nu-ți ştiu jocu-n lume. 

Doar eu ţi-l ştiu, scumpule, ştiu tot ce urmăreşti 

Şi dacă n-o să mor din asta, cu toţii vor afla ce eşti. 


Deodată, cântând, mi-am găsit puterea, drogul. Muzica 
blues este putere, de-asta a fost inventată. Muzica blues 
este alchimie - ciocanul de aur al puterii forjat din 
minereul meschin al situaţiilor urâte. Aşa că, atunci, 
ochii mei s-au deschis mai larg şi degetele au pornit să 


se mişte. În jurul meu, fetele şi băieţii fluierau şi 
aclamau, acele sunete stridente, primordiale ale 
înţelegem şi ale acordului. Erau alături de mine, 
ascultând nu fiindcă ştiam eu să cânt, ci fiindcă puteam 
să depun mărturie. 

Arunci zarul, scumpule, de parcă dragostea mea nu 
costă nimic. 

Arunci zarul, scumpule, vrei să mă-mpingi mereu către 
ceva nesăbuit. 

Arunci zarul,  scumpule, şi astfel tragedia s-a 
dezlănţuit. 

Totul se învârte în jurul tău, scumpule, trăieşti în huzur 
ca un rege. 

O sută de fete te cred lumea lor, dar asta nu-nseamnă 
nimic, înțelege, 

Căci eu te-am creat, scumpule, deci gândeşte, cu 
riduri pe frunte, adânci. 

Continuă, joacă-te cu mine cum te-ai tot jucat, dar 
plăteşte atunci 

Oh, mai bine ai grijă, scumpule, ăsta nu e zarul pe 
care-ţi doreşti să-l arunci. 


Gata - terminasem. Şi cu toţii au aplaudat şi au spus 
lucruri drăguţe, iar eu le-am mulţumit şi m-am aşezat pe 


balotul meu de fân. Atunci, Sin s-a aplecat spre mine ca 
şi când aş fi fost tortul de ziua lui de naştere, cu 
lumânările aprinse, de pe care lipsea puţină glazură ce 
fusese linsă. 

— Oh, privighetoarea mea hipnotizantă, a spus el, pe 
un ton cald. M-ai omorât. 


Căldura cuvintelor lui şi a respirației sale era o 
comoară. Totuşi, m-am gândit, nu, în timp ce mă 
înclinam ca să-l privesc drept în ochi. Nu chiar. Nu încă. 


XXVII 


— Deci care-i treaba cu tine şi Sin Powers? 

Marsh era cea care mă întreba. Mă aranjam în oglinda 
din toaleta pentru femei a restaurantului Yankee Diner. 
Îmi veneau în minte diferite răspunsuri, cum ar fi: 
„Treabă? Ce treabă? Nu am nicio treabă cu el.” Sau „O, 
e sexy, da-i cam ticălos, nu crezi?” Sau pur şi simplu „Nu 
ştiu.” Toate, rezonabile. Toate, respinse. 

Mai curând, mi-a ieşit: 

— Îl iubesc. 

Remarcabil cât de uşor a fost, cât de bine mă 
simţeam. Pentru că era adevărat. Imposibil, absurd, 
nebunesc, poate. Adevărat, adevărat, adevărat. 

— Ce... ce? Termină! 

Cu siguranţă, nu la asta se aşteptase Marsh, aşa că a 


devenit atât de entuziasmată, încât m-a lipit de 
distribuitorul de prosoape. Toaleta pentru femei din 
Yankee Diner era destul de mică. 

— Il iubesc. 

De data asta, am spus-o în mod deliberat şi m-am 
simţit şi mai bine. 

— Ce vrei să spui cu „îl iubesc”? 

Marsh m-a apucat cu mâinile de ambele braţe, în timp 
ce sarea pe loc. 

— Nici măcar n-am ştiut că te vezi cu el. Te vezi cu el? 
Sau e doar o pasiune? O vreme, am crezut că se 
întâlneşte cu Pen, dar cred că s-a terminat. Ştie că-l 
iubeşti? O, Dumnezeule, te iubeşte şi el? 

Cât de drăgălaşă era, bâlbâindu-se în felul acesta, 
Marsh a mea cea de obicei pesimistă şi plângăcioasă. 

— Linişteşte-te, bine? Mi-am pus mâinile pe mâinile ei. 
E... complicat. Avem... o poveste. 

Asta a lăsat-o cu adevărat mască, colţurile buzelor i-au 
căzut, iar sprâncenele i s-au ridicat. 

— Ştiam eu! După felul în care vă uitaţi unul la altul, 
aş fi putut ghici. Legătura pe care o ai cu el e aproape 
fantomatică, de parcă v-aţi cunoaşte dintr-o viaţă 
trecută sau ceva de genul ăsta. 

Hmm, m-am gândit eu, da şi nu. 

— Cum se face că-l cunoşti? A, de la New York, 
desigur. Ai lui sunt în Westport, asta vine cam la un 
minut de oraş. Dar... o, înţeleg. Vrei să nu ştie nimeni, 
din cauza lui Pen, nu-i aşa? Şi ea e nebună după el. 
Marsh mi-a dat drumul la mâini, ca să caute ceva în 
poşetă, apoi a continuat: Cu toate că cine ştie ce-o să fie 
cu fata asta mai târziu. 

Cine mai ştia, în afară de mine? Până acum, tot ce 
realizase Sin pe-aici fusese asimilat prompt, ca şi când 
aşa fusese mereu. Mici nuanţe indecente, ca de pildă oja 


roşie, vânzări explozive de prezervative. Pen, desigur, a 
rezumat efectul lui Sin asupra oraşului, cu erecţia non- 
stop a sfârcurilor ei, şi, bănuiam eu, cu antipatie faţă de 
lenjeria intimă. Mă gândeam că eram singura care 
observase. Poate că nu era chiar aşa. 

— Pen? am întrebat într-o doară, în timp ce Marsh îşi 
trecea peria prin şuviţele de păr lins. 

— Ea e, nu ştiu, diferită. Marsh şi-a aruncat peria 
înapoi în geantă. Dar nu vreau să vorbim despre Pen. 
Vreau să vorbim despre tine şi despre Sin, şi despre ce 
se întâmplă. 

l-am zâmbit ambiguu. 

— Sunt convinsă că vrei, i-am spus, deşi, de fapt, 
preferam sa vorbim despre Pen. 

Comentariul lui Marsh despre personalitatea deviantă 
a verişoarei mele iscase în mine un gând plin de 
speranţă. Nu eram sigură ce era, dar sexul şi 
superficialul versus dragostea şi veşnicia făceau parte 
din asta. Numai că toaleta pentru femei de la Yankee 
Diner nu era locul potrivit pentru o asemenea dialectică. 

— Dar parcă trebuia să dai un telefon, nu? 

Marsh a făcut o grimasă în oglindă şi a oftat, din 
pricina situaţiei în care se afla - o viaţă dusă în 
nesiguranţă. Când tatăl ei nu era ocupat cu băutura, îi 
controla existenţa în cele mai mici detalii. Ea trebuia să 
raporteze cu privire la fiecare activitate şi să obţină 
aprobarea, lucru care constituia scopul nostru inițial 
pentru care ne opriserăm la Yankee - telefonul din hol. li 
oferisem telefonul meu mobil, convinsă fiind că va avea 
semnal atunci când ne vom apropia de autostrada 
principală, dar Marsh nu voia ca datele mele de 
identificare să apară pe telefonul tatălui ei. 

— Bună, tati. Sunt la Yankee Diner. 

Pentru a cita partea de conversaţie a lui Douglas 


Marshall sunt necesare zero abilităţi de medium. 

— Ce cauţi acolo? Ai mâncare acasă. 

— Nu mănânc, tati. Am intrat la baie. Plimbarea în 
căruţa cu fân a fost grozavă, iar acum, copiii se duc la 
Conner Emerson acasă. Pot să mă duc şi eu? 

— Ca să faci ce? 

— Să mă uit la un film pe DVD sau să joc jocuri video. 
E vorba de familia Emerson, tati - au tot echipamentul, 
aşa că nimeni nu trebuie să cheltuie bani pe filme. 

— [Un fel de mârâit] Puştilor ălora răsfăţaţi cu care ieşi 
nu le pasă de bani. Totuşi, cu cine eşti? 

— Pen Leonard şi alte fete. 

— Şi vreţi să vă duceţi acasă la un băiat? Să jucaţi 
jocuri? 

— Jocuri video sau pur şi simplu să ne distrăm. Hai, 
tati. Părinţii lui Con sunt acasă; şi doar îi cunoşti. Şi nu e 
nici măcar nouă seara. La unşpe sunt acasă. 

— Ajungi acasă când îţi spun eu că trebuie să ajungi 
acasă. 

— Deci pot să mă duc? Te rog! 

După o serie de rugăminţi şi promisiuni, a închis 
fericită. 

— Haide, a zis ea, şi am alergat spre maşina ei. Dar să 
nu crezi ca ai scăpat să-mi povesteşti despre Sin. 
Trebuie să-mi spui totul. Sau măcar câte ceva. O să ţin 
secret, jur. 

— Ţi-am spus lucrul cel mai important; ţi-am spus ce 
simt, am zis eu. Nu mai e mare lucru de spus. Adică, 
vorbim uneori, flirtam, de-astea. Cândva mi-a scris un 
bileţel dulce. 

Am ales să nu pomenesc de întâlnirea din ziua 
precedentă. 

— Totuşi, nu e nimic concret - nu în felul legăturii 
dintre tine şi Crane. 


Asta a făcut ca subiectul să se schimbe, iar Marsh a 
continuat să vorbească despre Crane până am ajuns 
acasă la Con. Să-i spunem mai bine conac. Deşi 
aparţinând mai degrabă comercianților decât clasei 
profesioniştilor, familia Emerson era bine situată în zonă, 
imperiul lor de vânzare cu amănuntul înglobând circa 
douăzeci de temple de consum tehnologic prin tot New 
England-ul. Construita pe un teren vechi, casa era nouă 
şi enormă. Şi dacă nu pot spune cu siguranţă că exista 
un televizor în fiecare cameră, în schimb pot afirma că 
aveau unul în baia de la parter, pe care am folosit-o eu. 

Cam o duzină de copii cu chef de petrecere: Pen şi 
gaşca ei, fraţii Williams, jucătorii de fotbal şi/sau hochei, 
No (Jesse Noian) şi Way (Jonathan Wayfield), Sin, Con, 
desigur, şi doi elevi de gimnaziu - Wolf, fratele lui Con, şi 
un prieten. Asta se întâmpla în camera de distracţii, o 
încăpere plăcută, cu mobilă precum nisipurile 
mişcătoare şi destulă aparatură pentru a garanta o criză 
de suprastimulare. Con o făcea pe gazda, scoțând 
băuturi dintr-o mulţime de aparate casnice. Fetele şi 
băieţii s-au aşezat conform unui anume proces de 
selecţie naturală, Pen trecând de la un sportiv la celălalt, 
în timp ce El şi Em s-au aşezat fiecare de o parte şi de 
cealaltă a lui Sin. Ceea ce chiar nu m-a deranjat. Prea 
mult. Marsh a plutit cumva spre Crane, iar eu am început 
să vorbesc cu Doll despre nişte lucruri lipsite de 
importanţă. După puţin timp, Con l-a gonit pe fratele lui 
cu o ploaie de înjurături şi, în cele din urmă, cu forţa. 
Atunci a fost încuiată uşa, luminile stinse şi au început 
filmele porno. 

— Ah, omule! 

— Oh! Uită-te cât de mare e chestia aia! 

— Nu pot să mă uit! De fapt, cred că sunt speriat pe 
viaţă! 


— Crezi că alea sunt adevărate? 

— Sunt atât de adevărate pe cât pot fi cumpărate cu 
bani, scumpule! 

— Cui îi trebuie realitate? Realitatea e nasoală. 

— Hoo! Şi ea la fel! 

— Taci, te rog! Nu pot să urmăresc intriga. 

— Intriga? Am crezut că e vorba de un film instructiv. 

— Ei bine, unora dintre noi le trebuie instrucţie, iar alţii 
ştiu ce au de făcut. 

Înţelegeţi esenţialul. Toată lumea avea ceva de spus. 
Într-adevăr, eu fusesem înţeleapta care vorbise despre 
intrigă. A face pe clovnul era obligatoriu, dar personal 
găsesc că materialul era puţin deranjant. Nu conţinutul — 
era destul de banal, nimic ciudat (o parodie după Lost, 
intitulată în mod genial Lust’) -, ci prezentarea. 
Contactul meu anterior cu pornografia avusese loc pe 
internet. Ecranul din camera de distracţii a familiei 
Emerson acoperea un perete întreg, iar „actorii”, 
supradimensionaţi - ca să încep cu asta —, se iveau mai 
mari şi mai mari decât în realitate. In prim-planuri, 
acţiunea părea să aibă loc între Godzdilla şi Mothra. Un 
vagin de mărimea unui dressing? Il preferam oricând pe 
D.H. Lawrence. 

Dar asta sunt eu. Ceilalţi au fost, să zicem, inspirați. 
Totuşi, nu toţi, şi puţin mai târziu, Doll a ajuns la capătul 
puterilor. 

— Eu plec, a anunţat ea. Oricine doreşte să vină cu 
maşina ar face bine să-şi tragă chiloţii sus pe el chiar 
acum. 

N-a găsit amatori. Con a condus-o - mai degrabă a 
împins-o pe uşă. 

Cred că aş fi putut să mă duc cu ea, dar m-am simţit 
responsabila pentru Marsh. Dacă depăşea ora de 
întoarcere acasă, era în mare rahat, iar eu nu voiam să 


mi-l imaginez pe Douglas Marshall pedepsind-o. Şi totuşi, 
cât era ceasul? Am părăsit bârlogul păcatului ca să 
verific cât e ceasul, să mă duc la toaletă, poate chiar să 
fac un tur fără ghid al casei familiei Emerson. Tocmai 
găsisem bucătaria când am auzit gălăgie dinspre camera 
de distracţii. 

Ceea ce am presupus era că fusese vina mea -— 
lăsasem uşa între-deschisă... şi băieţii mai mici se 
furişaseră înăuntru şi aprinseseră lumina... şi urlau ca 
naiba. Am alergat într-acolo să aflu ce vazuseră. Nu 
mare lucru, zău. 

Aşadar, Marsh şi Crane erau cuibăriţi pe acelaşi fotoliu. 

Aşadar, Sin era întins direct pe covor, iar El şi Em îi 
făceau masaj (niciuna din ele neavând scos nimic demn 
de un icnet cu excepţia pantofilor). 

Aşadar, Pen mersese ceva mai departe - era topless 
pe sofa între No şi Way. 

Aşadar, Con îşi scosese pantalonii pentru a fi servit 
oral de către Duck, care era suficient de ambițios pentru 
a se masturba în timpul procesului. 

O seară de vineri tipică pentru tineretul din Swoon, nu- 
i aşa? 

Totuşi, ups!, poate că nu. Poate că acel căţeluş 
cunoscut altminteri drept Wolf n-avea voie să-şi vadă 
fratele mai mare într-un flagrant delict homosexual; şi 
nici Donald Emerson şi minunata lui soţie, Tina, n-ar fi 
trebuit să intre glonţ în camera imediat după izbucnirea 
gălăgiei, ratând acţiunea filmului, dar prinzând reluarea, 
atunci când Wolf arătase cu degetul şi strigase: 

— Mami! Tati! Cucul lui Cooner era în gura unui puşti! 

Probabil că nimeni nu trebuia să privească în altă 
parte, ci la fundaşul şi vagabondul ce-şi descopereau 
„tendinţele inerente, după cum avea să le numească 
Sin. Nimeni din încăpere nu mai ştia unde să se uite. Cu 


excepţia lui Sin, desigur. Rostogolindu-se leneş în poziţia 
culcat cu faţa în jos, şi ridicându-se pe coate, se uita 
direct la mine, triumfător. 


XXXVIII 


POVESTEA DINTRE DUCK WILLIAMS ŞI CON 
Emerson era pe buzele tuturor. Ceea ce o enerva la 
culme pe Caroline Chadwick. Era petrecerea ei, iar ea şi 
povestea ei de dragoste destrămată ar fi meritat să ţină 
capul de afiş, nu? Adunate în camera de zi a familiei 
Chadwick, bosumflate şi îmbrăcate în pijamale fine, în 
timp ce ea mânca Cheetos dintr-un bol de cristal, eram 
patru dintre cele mai bune prietene ale ei, pălăvrăgind 
cu însufleţire. 

— Păi, nici nu mă surprinde, a zis Doll Turner, o 
veterană în dezmăţul cu Con. Nu zic că nu putea să aibă 
o erecţie; spun doar ca niciodată n-a mers atât de 
departe. 

Mişcări vioaie de încuviinţare, fluturări de plete strânse 
în de cal. 

— Dar ceea ce nu înţeleg este ce i-a excitat pe ei mai 
întâi de toate, a zis Brie Atwood. Vreau să spun, nu era 
un film porno cu homosexuali, nu-i aşa? 

Pentru o fată numită după brânza moale franţuzească, 


ea chiar habar n-avea de sex. 

— Nu trebuie s-o iei niciodată în sens literal, Brie. 

Asta fiind improbabilul răspuns al Swoonului către Dr. 
Kinsey, alias Pen. 

— Homosexuali sau  heterosexuali, băieții sunt 
întotdeauna în mod incurabil excitaţi, a adăugat Doll, 
servindu-se dintr-un platou cu creveţi reci. 

Familia Chadwick nu făcea economie la gustările de la 
petrecerile în pijamale - se găseau acolo brânză 
Camembert şi Gouda, pepene verde şi fructe de pădure, 
o piramidă de trufe belgiene şi, pe lângă toate acestea, 
mult mai banala mâncare de tip fast-food. (Cât priveşte 
pofta lui Wick pentru Cheetos, ce-aş putea spune?... 
Gusturile nu se discută.) 

Meditam la cum s-ar fi băgat în vorbă Marsh - cea atât 
de recent înţepată de ţânţarul-libidou —, dar fiind seara 
de bingo a bunicii sale şi de beţie a Tatălui Psihopat, era 
obligată să faca babysitting. 

Agitându-şi în aer mâna în care ţinea brânza pe care 
urma s-o ronţăie, Wick a reluat fără chef firul 
conversaţiei. 

— Este pur şi simplu îngrozitor pentru familia Emerson. 
Ca să nu mai spun despre Con că va fi terminat la 
şcoală, că familia Lancer ar putea să-şi piardă bunul 
renume. 

Împroşca cu stropi de salivă colorați în portocaliu. 

— Familia Bronco ne va ucide când va afla că fundaşul 
nostru este un mare poponar! a adăugat ea 

M-a cuprins un fior de gheaţă, în ciuda focului care 
ardea în căminul din marmură masivă, şi am rumegat 
posibilele consecinţe ale micuţei partide de sex oral. 
Fiecare scenariu implic a o creştere a nivelului de 
testosteron, iar cineva era pedepsit. Con? Duck? 
Amândoi? Atâta timp cât familia Emerson avea să 


sufere, Sin era mulţumit, dar eu nu mă puteam obişnui 
cu acest gândi mă aflam aici pentru a contracara 
maşinaţiunile lui de moment şi trebuia să rămân 
concentrată la ce aveam de făcut. 

— Deci... cine e amatoare să-i ghicesc în cărţi? 

— Ooo, eu! 

— Ba nu, eu! 

— O, Dice, eu vreau! 

Aparent, toată lumea voia să i se ghicească norocul. 
Nu că aş fi fost cu orice preț adepta tarotului. Eram o 
începătoare, în cel mai bun caz o diletantă. Ceea ce nu 
conta nicio clipă, de vreme ce intenţionam să mint cu 
neruşinare, pentru a-i dejuca planul lui Sin. 

— Wick ar trebui să fie prima, am spus. Având în 
vedere prin ce-a trecut. 

— Îţi mulţumesc, Dice. Gazda noastră a lăsat din mână 
bolul cu Cheetos: Deci cum e cu chestia asta? Ce trebuie 
să fac? 

l-am aruncat un şerveţel - nu voiam ca pachetul meu 
de carți să fie impregnat de nicio aromă artificială. 

— Nu e vorba numai de ce trebuie să faci tu. Trebuie 
să ne concentrăm cu toatele. Gândurile răzlețe 
interferează cu fluxul mediumului. 

— Da, Madame Candice! m-a aprobat Pen, iar eu m- 
am uitat urat la ea. 

Le-am pus pe fete să se aşeze pe podea. 

— Acum, Wick, probabil că există ceva ce vrei să ştii. 
Poţi să tii pentru tine, sau să ne împărtăşeşti şi nouă. 

— E simplu, a zis Doll. Cine-i târfa care s-a mutat cu 
Boz? 

— De parcă mi-ar păsa, a replicat Wick. De fapt, aş 
prefera să păstrez pentru mine chestia asta. 

— Mişto, am spus, presupunând că ceea ce voia să 
afle era legat de Boz şi i-am pus pachetul de cărţi în 


palmă. 

După instrucţiunile mele, ea a tăiat cărţile şi le-a bătut, 
apoi mi le-a înapoiat. 

Am deschis o sticlă de apă Evian, am luat o înghiţitură 
şi am început să înşir cărţile. 

— Aceasta este căutarea, am intonat. 

Wick s-a aplecat în faţă, cu coada ei de cal sub formă 
de mâner de ceainic, cu nasul coroiat. 

— Asta e ceea ce te preocupă, asta se încrucişează cu 
tine... 

Cărţile chiar o reprezentau pe Wick: baghete şi discuri 
din plin, cărţi de acţiune, cărţi de bani; mai puţin spade 
chinuitoare sau cupe emoţionale. 

— OK, hai să vedem. Păi, cel puţin, eşti bine-crescută. 
Ştii sadeosebeşti binele de rău. 

— O, cu siguranţă, şi-a dat concursul Wick. 

— Şi, de asemenea, eşti o persoană practică. Când se 
întâmplă ceva, bine sau rău, tu vrei să ştii de ce - la tine 
totul are legătură cu raţiunea. 

— Uau, a zis ea. E cât se poate de adevărat. 

— Poftim? Atunci cum se face că ai luat un 6 la 
trigonometrie? A spus Pen pe un ton prefăcut. 

— Pen, te rog! Ştie toată lumea că domnul Borden are 
ceva cu mine! 

— Şşş! am făcut eu. 

Am bătut de două ori din palme, ca o mică zeitate 
hindusă: 

— Ştii, de obicei, acest pragmatism funcţionează în 
cazul tău. Dar vezi? 

Am bătut la întâmplare cu degetul pe o carte: 

— Rațiunea poate, de asemenea, să reprezinte şi 
căderea ta. Risipeşti atât de mult timp şi energie 
încercând să înţelegi „de ce”, încât pierzi contactul cu 
ceea ce doreşti cu adevărat. 


— Ooo, a zis Wick. Asta chiar că are noimă! 

Cu siguranţă că avea. La fel de multă noimă ca un 
episod din serialul de desene animate Spongebob 
Squarepants. 

— Ceea ce vreau să zic este că te temi de ce-ţi doreşti, 
te temi să îţi doreşti. Fără să zic ceva concret, dar totuşi 
fiind foarte convingătoare, am tinut-o înainte tot aşa: 
Dar n-ar trebui să te temi, Wick. Poţi să faci ce doreşti. 

— P... pot? 

Şi a ridicat capul, muşcând momeala, pluta şi firul. 

— Wick, da. Da! Fă-o! Zâmbetul meu tintea spre cel al 
preafericitului Buddha: Sună-l! Sună-l pe Boz! 

— O, dar asta e pur şi simplu o prostie! s-a repezit Pen 
cu un hohot de dezgust. Nu pot să cred că-i spui să-l 
sune pe ticălosul după ce şi-a bătut joc de ea într-un 
asemenea hal. 

— Oare, Pen? am întrebat pe un ton rece. De unde 
ştii? Ai fost acolo? 

Atenţia feminină a plesnit ca un bici. Aparent, 
pusesem o întrebare foarte pertinentă. 

— Nu, sigur că nu, a răspuns Pen imediat. Dând din 
mână, s-a aşezat pe vine, poalele bluziţei ei de pijama 
de tip babydoll atingându-i coapsele. Vrei să te umileşti, 
Wick? N-ai decât. Eu nu cărţi de tarot. Tot ce am e bun- 
simţ. 

Wick părea să şovăie. Le-a privit pe celelalte fete. Nu 
voiau să creadă că Boz nu putea fi mântuit. Ele voiau să 
creadă în iubire. 

La fel şi eu. Mai mult decât orice, aşa voiam eu. 

— O voi face! a decis Wick. 

— Acum! am spus eu pe un ton imperios, uşor emfatic. 

— Acum? Chiar acum? 

— De ce nu? a zis Brie. Probabil că el jeleşte, 
întrebându-se cum să te recâştige. 


— Da, şi dacă îl suni, arată-i cât de grozavă eşti, cât de 
înţelegatoare şi, Dumnezeule, în curând îţi va mânca din 
palmă. 

Vorbise Doll - era o perspectivă pe care practica, 
sensibila Wick o aprecia. 

— Da, OK... aşa am să fac, s-a hotărât ea. Doll, vino cu 
mine, ca să mă sprijini moral. 

Doll s-a ridicat în picioare şi împreună cu Wick au 
alergat amândouă la telefonul fix, demn de toată 
încrederea. 

Pen i-a aruncat o privire lui Brie, strălucind ca o cobră. 

— Brie, e rândul tău, am spus. 

— O, nu, Pen, du-te tu. 

Ele îşi vorbeau la fel de dulce pe cât pot s-o facă nişte 
adevărate rivale. 

— Nu fi caraghioasă! Pen s-a întins după o căpşună şi 
a muşcat jumătate din ea, expunând partea cărnoasă, 
umedă şi acrişoara. Dice e verişoara mea. Poate să-mi 
ghicească oricând în cărţi. 

— Bine. Brie era destul de curioasă: Ce-aş vrea să ştiu? 
să ma gândesc... 

Am lăsat-o să se gândească. Pen a ales o trufă şi s-a 
lăsat sa cadă pe o pernă, s-o savureze. 

— Aş putea întreba dacă o anumită persoană mă 
place, s-a gândit Brie. Sau poate ar trebui să fiu mai 
cuprinzătoare - poate că ar trebui să întreb când voi găsi 
adevărata iubire. 

— Da, Brie, nu contează, am spus absentă, apoi m-am 
corectat. Cărţile îţi vor da răspunsul indiferent de 
întrebare. 

— Bine, bine. Când voi găsi dragostea adevărată? 

Eram la jumătatea etalării, când Pen s-a ridicat cu un 
„înh” de enervare. 

— Acum, cum să fac să-mi iau ciocolata de pe degete? 


— Pen! a certat-o Brie. Ar trebui să te concentrezi! 

— Îmi pare rău. La naiba cu deficitul de atenţie, a zis 
ea. Nu mă lăsaţi pe mine şi mintea mea zăpăcită să se 
amestece cu fluxul mediumului. Mă duc să mă spăl. 

Of!... Până aici mi-a fost. 

— Pen! am spus. 

Dacă aş fi fost un animal, pur şi simplu aş fi mârâit. 

— Da? a spus ea, întorcându-se spre mine. 

Dar cum puteam s-o opresc? 

— Nimic, am spus. 

Şi a plecat. Aşa că i-am oferit lui Brie un ghicit rapid. 
Veigăsidragosteaadevăratăânanuldoilacolegiuelvastudia 
astronomiacaspecializareprincipalăvaprovenidintr- 
ofamiliebunaşivaaveapărulroşu. Apoi i-am spus: Scuză- 
mă, Brie. Trebuie să fac pipi. 

Spre deosebire de conacul familiei Emerson, locuinţa 
Chadwick era veche - coridoare şi balustrade total opuse 
spaţiilor deschise din arhitectura modernă. Unde ar 
putea fi Pen? Am marâit. Sus pe scări. De-a lungul unui 
hol. Trăgând cu ochiul pe gaura cheii. Impingându-mă în 
uşile mari din stejar. Chicoteli, şi coversaţie animată - în 
stereo. Camera lui Wick, fără îndoiala. Din nou jos pe 
scări, sub o arcadă, stânga, dreapta, alt coridor, altă uşă. 
Am ascultat. Nimic. Nimicul de cel mai rău augur. 
Mânerul din alamă era sub formă de ou, lustruit şi rece. 
Uşa s-a deschis uşor şi fără zgomot. Biroul lui Lawrence 
Chadwick. Un birou destul de mare pentru a putea 
naviga pe el, şi deasupra o lampă cu un abajur de sticlă 
verde furniza singura lumină. O viziune angelică în alb, 
aplecată neglijent peste birou, cu coada de cal 
legănându-i-se. Pen, făcând tot posibilul să pară 
captivată. 

Pe scaun în faţa ei, cu o expresie buimacă şi totuşi nu 


de nemulţumire, ţinta ei spunea ceva. Nu conta ce - Pen 
sorbea cuvintele ca din lingură. Mişcările ei erau minime, 
dar într-un fel magic. Arcuindu-şi un picior. jucându-se 
cu brăţara. Respirând în mod vizibil, pieptul i se ridica şi 
cobora. 

De ce înţepenisem acolo, în prag, nehotărâtă? 
Aşteptam, bănuiesc, aşteptam un semn, ceva ce nu 
putea fi luat drept nevinovaţie. Pen îl ştia pe domnul 
Chadwick de-o viaţă. Ce rău putea fi într-o mică discuţie 
despre ceva, despre orice, indiferent ce ar alege un 
fascinant bărbat de lume drept subiect. 

Pen s-a apropiat şi mai mult de el. El voia să-i arate 
ceva. Ea voia să vadă ce-i arăta el. Stând în picioare 
lângă el, s-a aplecat amabilă, apoi şi-a ridicat capul 
pentru a-şi îndepărta o şuviţă de păr din ochi. Atunci, m- 
a văzut. Şi a clipit! Ştia că eram acolo, dar nu i-a păsat. 
Poate chiar se bucura să aibă public la actul de 
sediucţie. Pen a întins mâna spre cartea pe care el i-o 
propunea, a atins. Pagina unde ţinea el mâna. 

— Pen, nu... am dat eu glas unei pledoarii lipsite de 
putere 

— Pen? Dice? Unde sunteţi? 

Răsucindu-mă, am văzut-o pe Wick pe hol, flancată de 
Doll şi Brie. 

— Aici! am strigat. 

— Dumnezeule, Dice... ce faci? Unde-i Pen? 

Drept în spatele meu. Escapada zădărnicită sfârâia 
precum o friptură luată de pe grătar. 

— Îmi pare rău, am spus. Am cotit greşit pe drumul 
spre baie Dumnezeule, Wick, casa asta este enormă! 

— Da, păi, nu... de fapt casa ta e foarte mică, a spus 
ea. Şi sigur, tu ai crescut într-un apartament. Dacă 
cineva putea sa pronunţe cuvântul „apartament” ca şi 
când ar fi însemnat un adăpost pentru cei fără casă, 


aceea era Wick. 

— Deci tu şi Boz v-aţi împăcat? a întrebat Pen. 

Radiind, Wick a luat-o pe Pen de mână şi a tras-o spre 
ea. 

— E atât de dulce! i-a zis ea lui Pen. Este atât de 
grozav nu pot să cred că m-am îndoit vreodată de el. 

Înainte de a ajunge în foaier, Wick s-a oprit şi am 
ajuns-o din urmă. 

— Deci uitaţi care-i treaba: trebuie să plecaţi, a zis ea. 
Boz vine încoace. Uitaţi-vă la mine, uitaţi-vă la părul 
meu! 

Era exact ceea ce dorisem. Să se încheie petrecerea în 
pijamale, să ia sfârşit schema lui Sin. 

— Wick, e minunat! 

— Sunt încântată pentru tine. 

Pen îşi manifesta bucuria neînfrânată a unui 
antreprenor de pompe funebre. 

— Înî, mişto, a spus Wick şi, brusc: Acum, unde sunt 
lucrurile voastre? Mulţumesc că aţi venit. 

Brie venise cu maşina împreună cu Doll; au pornit spre 
SUV-ul lor. Eu venisem cu Pen, care mergea împleticit 
spre vehiculul ei - furioasă pe mine -, iar eu am urmat-o 
stingherită. Deschizând portiera din dreapta, mi-am 
amintit. 

— La naiba! 

Pen nu m-a băgat în seamă. 

— Pachetul meu, am spus. Mi-am uitat cărţile. 

Am fost înecată de un tsunami de enervare. 

— Durează doar o secundă. 

Am alergat înapoi spre casă, aşteptând să-mi răspundă 
cineva 
„ia sonerie - era domnul Chadwick, încă uşor năuc. Cu 
toate scuzele, m-am grăbit spre camera de zi, am cotit 
greşit, mi-am luat cărţile, am căutat frenetic eşarfa în 


care le legam, am găsit-o sub măsuţa de cafea şi am 
şters-o de-acolo. 

Deci, a durat puţin mai mult de o secundă. 

Nu mi-am imaginat niciodată că Pen avea să plece - 
mă lasase acolo în toiul nopţii; aveam de mers trei 
kilometri pe un drum de ţară, pe întuneric. 


XXIX 


Era noapte, iar într-o zonă din Queens, Uitată de 
Dumnezeu, era chef. Nişte tipi; aveau o maşină, a 
explicat Ruby, hotărâtă, aşa că nu a trebuit să luăm 
trenul. S-a iscat o ceartă - pentru băiatul de a cărui 
prietenă Ruby uitase să ţina cont. Până să înceapă vreo 
bătaie serioasă, noi plecasem de-acolo, pe strada asta 
ciudată, îmbrăcate în hainele noastre potrivite pentru un 
flirt de vineri seară, în Queens. Queens! Barbaţii adunaţi 
pe verandele caselor dărăpănate sâsâiau la noi ca nişte 
şerpi. Evident, nu puteam întreba de cea mai apropiată 
staţie de metrou. Am mers pe câteva străzi, apoi Ruby s- 
a împiedicat rupându-şi un toc, aşa încât am mers mai 
încet, ea a ţopăit, încurajându-ne, vorbind prostii, până 
când am observat globul verde al staţiei Junction 
Boulevard. 

Coşmar? Da, cam aşa ceva. Dar nimic nu se compară 
cu starea aceasta. Această linişte. Acest întuneric. 
Această singurătate. Mi-am scos mobilul din rucsac şi 
am blestemat fiecare dintre butoanele lui nefolositoare. 
Apoi am blestemat zona rurală, cu intermitentele sale 
case maiestuoase departe de drum, în dosul unor 


tufişuri înalte, indiferente, sau al unor garduri infinite de 
piatră. Am blestemat frigul; am blestemat ceața care se 
ridica de pe Lacul Swoon. Blestemând, am înaintat cu 
greu, şi fiecare sunet care îndrăznea să rupă tăcerea mă 
făcea să tresar de spaimă. 

Ce-a fost asta? Vreo creatură de-a pădurii, rupând 
crengile. 

Şi asta? O pală de vânt printre copaci. 

lar asta? Venind din spatele meu? Venind după mine? 
Mai tare, şi mai tare, un ţăcănit neîncetat care depăşea 
orice imaginaţie. A încetinit. Apoi, s-a oprit. Chiar acolo. 

— Domnița mea, ai nevoie de o cursă? 

Sin, călare pe prietenul lui armăsar. 

M-am adunat suficient cât să fiu sarcastică. 

— Mi se pare că e loc doar pentru o persoană. 

— Vai, Kurt linguşeşte un cumpărător pentru Cutlass, a 
zis el blând. Fac un test de conducere, iar Black Jack e 
singurul cal putere de care am putut face rost în seara 
asta. 

Sin a bătut cu palma pe gâtul animalului, iar Black Jack 
şi-a scuturat coama ca un star rock. Apoi, în iarbă s-a 
mişcat ceva, iar armăsarul a dat înapoi şi eu am icnit, 
dând din mână într-un gest reflex. Sin m-a luat de mână 
şi mi-am amintit cât de mult însemna pentru noi cândva 
acest act simplu de legătură. Şi brusc, trupul meu era ca 
o cascadă inversată, constrâns de o inimă nemărginită 
sa se mişte, în timp ce Sin mă urca în şa. 

— Gata, a spus el. 

Gata. Braţele lui în jurul taliei mele, spatele meu lipit 
de pieptul lui, acest animal uimitor între coapsele 
noastre. Încă ţinandu-mă cu un braţ, Sin mi-a mutat 
rucsacul, apoi a potrivit fraiele. Dând pinteni calului, am 
pornit în galop, cu coama aceea ca de mătase brută 
înţepându-mi faţa în timp ce băiatul pe care-l iubeam 


îndemna calul să meargă înainte. Când am ajuns la 
numărul 12 pe Daisy Lane, hotărâsem că aş putea călări 
în felul acesta o veşnicie. 

— A cui e maşina asta? a întrebat Sin când ne-am oprit 
în faţa casei. 

Maşină? M-am mirat, căci mă simţeam transportată 
întru epocă dinainte de apariţia unor asemenea 
vehicule. Oh, da, maşină. 

— A mamei mele, am spus. Ea merge cu maşina în 
Swoon la fiecare sfârşit de săptămână. 

— A, da. Mama ta. Încântătoare femeie. Ce mai face? 

— E bine, mulţumesc. 

În camera de zi, luminile erau aprinse. Mama probabil 
ca savura un Shiraz în timp ce critica machetele In Star 
luate de la birou. 

— Te-aş invita să intri... dar... 

— Dar? 

— Dar... uite, dă-mă jos de pe cal, bine? 

A descălecat primul, apoi m-a depus pe pajişte. Black 
Jack s a aplecat să pască. 

Ne-am privit reciproc. 

— Păi, a zis el. Unu la zero pentru tine. 

Am marcat tentativa abandonată de seducţie printr-un 
fior pe şira spinării. 

— Nu pari chiar aşa de supărat. 

— Vor mai fi şi alte oportunităţi pentru a-i oferi lui 
Chadwick cele cuvenite. 

Ce specialist în nonşalanţă! 

— Am timp suficient, a adăugat el. 

— Ei bine, felul în care Pen m-a părăsit... cred că e 
extrem de furioasă. 

— O să-i treacă. La ea... nu durează prea mult chestiile 
astea. 

Nu-i puteam permite să mă vadă zâmbind. 


— Da, ei bine, cred că tu ai câştigat seara trecută. 
Cam asta însemna toată ţopăiala aia în fân, nu? Tot cea 
trebuit să faci a fost să-i aşezi pe Con şi pe Duck unul 
lângă altul. 

— Ţi-am spus că va fi uşor. Şi nu-i mai bine pentru Con 
să fie lasat pe dinafară? 

— Nu, Sin, noi suntem pe dinafară. Con e pur şi simplu 
exclus. 

N-aveam chef să-i explic jocul de cuvinte. 

— Şi, mai mult decât atât? Ei bine, nu e ca şi cum şi-ar 
fi recunoscut singur homosexualitatea, ci a fost dat în 
vileag, mulţumită ţie. 

Aflaţi în impas, nu mai era nimic altceva de făcut 
decât să ne privim reciproc. 

— Prea bine, atunci. 

Într-o fracțiune de secundă, el a devenit brusc ocupat, 
a pus piciorul în scara şeii şi s-a urcat pe calul său pur- 
Singe arab împrumutat. 

— ţi urez noapte bună, a adăugat. 

— Da, am spus. La fel şi ţie. 

Mi-am luat rucsacul. Aveam trei cărţi în el, haine de 
schimb, periuţa de dinţi, tâmpitul de telefon mobil 
nefolositor şi un pachet de cărţi de tarot. Nimic din ce n- 
aş fi putut căra. Lacrimile mele care stăteau să curgă 
erau altă chestiune. Lacrimile mele care stăteau să 
curgă erau mercur, care, la douăzeci şi cinci de grade 
Celsius, este cel mai greu element lichid cunoscut. Mda, 
eram bună la chimie. Şi eşuam lamentabil în dragoste. 


XXX 


— Deci acum eşti îndrăgostită de el? 

Mama s-a repezit imediat să mă ia la întrebări, dar n-a 
fost dificil să-i explic cum se terminase brusc petrecerea 
fetelor (în cea mai mare parte, era adevărat) şi de ce n-o 
auzise pe Pen când mă lăsase în faţa casei (o minciună 
gogonată). Adevărat sau fals, ei nu-i păsa - era 
bucuroasă că mă întorsesem acasă. Ştia că am viaţa 
mea şi nu se aştepta ca eu să las totul baltă pentru ea, 
însa nici ea nu făcuse atâta drum datorită vreunei 
pasiuni masochiste pentru traficul aglomerat tipic 
weekendului. Venise pentru a petrece mai mult timp 
împreună cu mine, fir-ar să fie! Mi-am reţinut lacrimile, 
ne-am aşezat şi am vorbit şi am mâncat înghețată, astfel 
spus, am avut (cuvintele ei, nu ale mele) propria noastră 
petrecere în pijama. Numai că nu ne-am culcat în saci de 
dormit pe covor. În cele din urmă, mama s-a dus în 
camera ei, şi eu într-a mea, după care a început 
adevăratul interogatoriu. 

— Nu, de fapt, m-am îndrăgostit de el cam de la 
începuturi. 

Am spus asta cu o faţă serioasă. Dificil, luând în 
considerare ţinuta lui Ruby. Nu ratase pijămăluţa 
babydoll în spiritul epocii, dar compleul pe care-l purta 
era în toate culorile curcubeului, şi nuanţat cu cosiţe de 


culoarea lavandei şi cu cizme cu platformă de grosimea 
unui dicţionar. O costumaţie provenind de la Parada 

Gay care-mi spunea că Ruby era la curent cu ultimele 
noutăţi în materie de modă din acest târg. Dar 
implicarea ei se datora recentei apariţii a iubirii în viaţa 
mea. 

— Ai ceva împotrivă? 

— Nu în mod deosebit. 

S-a aşezat la măsuţa mea de toaletă. Cotrobăind 
printre cosmeticale, a luat un tuş de ochi şi şi-a desenat 
o aluniţă a la Marilyn Monroe, schimbându-şi şi coafura, 
făcând-o să semene cu un pămatuf platinat. 

— Întotdeauna mă aleg numai cu băţul de la acadea, 
s-a plâns Ruby, pufnind indignată. 

O replică din filmele Domnii preferă blondele sau 
Unora le place jazz-ul - nu-mi pot aminti care dintre ele, 
dar m-a făcut sa zâmbesc. Până când mi-am dat seama 
cât de adevărat era. Nu pentru prima dată, m-am 
întrebat: de ce ea? Şi, de asemenea, de ce nu eu? 

— Hei, am văzut-o pe mătuşa ta, i-am spus, 
reprimându-mi întrebările. 

— Hm. 

A mormăit de parc-ar fi ştiut. 

— Şi la ce-ţi foloseşte? 

La naiba, ştia cum să mă stârnească. 

— Ce e, Ruby? Ce e? De când Sin şi cu mine... de când 
ne-am cunoscut - că nu găsesc o formulă mai potrivită 
—te-ai ţinut scai de mine în legătură cu el. Da, îl iubesc. 
Asta nu înseamnă că am surzit, am orbit sau m-am 
prostit. Ştiu ce pune el la cale şi... am de gând să-i 
opresc. Cel puţin, intenţionez să încerc. 

— Chiar încerci. 

O spusese cu sinceritate. 

— Dar nu crezi că această dragoste a ta e cam 


păguboasă? 

— Nu, câtuşi de puţin. 

Chiar în clipa aceea, mi-am dat seama că dragostea 
era probabil singurul lucru care funcţiona pentru mine. 

Ruby mă citea ca pe o carte deschisă. 

— Îhî. Dragostea învinge totul. 

— Da, ceva de genul ăsta. 

Orice înseamnă asta. Dragostea mea era imensă, era 
adevărată... dar eram cam stângace şi habar n-aveam 
cum să mă descurc. 

— Deci, ce zici, crezi că poţi să-l îmblânzeşti cu forţa 
sentimentalismului? 

Era o idee. Una josnică, cinică, dar totuşi o idee. Cel 
puţin, presupunea un scop pe termen lung, spre 
deosebire de măsurile mele improvizate, de femeie care 
trebuia să lupte singură împotriva planurilor diabolice 
ale băiatului. Dar să-l îmblânzesc? Nu, îl iubeam aşa cum 
era... cu excepţia răzbunării lui pe oraş. Eram pe cale să- 
i arunc câteva remarci sarcastice, când tiza ei pe patru 
picioare şi-a făcut apariţia în cameră. O privire spre Ruby 
cea cu două picioare, şi porcul spinos s-a zburlit. Cu 
certitudine, R.C. Nu mai întâlnise până atunci ceva mai 
fantasmagoric şi mai fabulos decât Ruby Ramirez. N-am 
putut să nu izbucnim în râs, M-am dus să iau în braţe 
caraghiosul ghemotoc de blană, dar R.C. A dat ca racul 
înapoi, adăpostindu-se în dulap. 

— Prea drăguţ, a spus Ruby. 

— Mda. Pisici. Cine are nevoie de televizor? 

Am făcut schimb de zâmbete, apoi Ruby mi-a zis: 

— Uite, Candida, nu vreau să-mi bat joc de 
sentimentele tale, zău că nu. L-am văzut pe tip, da? E 
superb şi talentat şi isteţ şi ştie cum să obţină efectul 
maxim. Pricep. 

Chiar mă credea atât de superficială? 


— Aăă, nu-mi amintesc ca tu să fi făcut o pasiune 
pentru Omul-Elefant, am replicat eu. Şi oricum, nu e 
vorba numai despre asta. Chestia cu Sin este că simt 
ceva pentru el. A trecut prin multe. Nu şi-a cunoscut 
mama adevărată, despre care poate doar sa presupună 
că a murit într-un mod îngrozitor, în timp ce tatăl lui 
biologic a fost un mare ticălos, care a contribuit la ruina 
familiei lui de adopţie, şi apoi a plecat în lume de capul 
lui... 

— Oh, Candy, tipic pentru tine, m-a întrerupt Ruby. 
Mereu compătimitoare. 

Ea ştia mai bine. Clasa a patra. Fata cea nouă, 
durdulie şi vorbind uşor sâsâit. Nici eu nu eram exact 
Domnişoara Popularitate, dar îi ţinusem partea pentru 
prima dată împotriva acelor caţele-în-devenire din Upper 
West Side, super stilate şi aflate sub iluminaţia părinţilor, 
care-şi băteau joc de defectul de vorbire al lui Ruby, şi 
astfel mă alesesem cu prima şi singura mea prietenă. 

— El ajunge în Swoon pentru a trăi într-un con de 
umbră, am continuat eu, iar apoi, când în sfârşit se 
îndrăgosteşte, tot orasul îşi dă arama pe faţă. 

Auzind acestea, Ruby a scos cel mai ciudat oftat. Cu 
părul acum strălucitor şi luminos precum un ban nou, 
ieşind de sub o bonetă albă apretată. Imbrăcată acum cu 
o rochie din muselină neagră, plisată, îngrijită, care 
mătura podeaua. 

— Şi de unde ştii tu toate astea? 

Pur şi simplu, am spus. Deoarece... el... mi le-a spus. 

Boneta i-a sărit, eliberând o cascadă de valuri 
strălucitoare, lungi până la talie. Minunat, tot atât de 
minunat pe cât erau şi rănile ce-i pătau faţa, făcând-o să 
arate dezgustător. 

— Înţeleg, a spus ea. Elţi-a zis. 

A rostit cuvintele de parcă le-ar fi cântat, un cântecel 


vioi, batjocoritor. 

— Ce spui tu acolo? am croncănit. 

Supărată. Şocată. 

— Insinuezi că mă minte? am continuat. 

Dar pe cine eram supărată? Şi ce era aşa de şocant? 
Devorasem povestea lacrimogenă a lui Sin, ca pe o 
prăjitură. Şi de-atunci, nu mai aflasem nimic legat de 
abilitatea băiatului de a manipula şi de a trăda? ÎI 
crezusem pe Sin pe cuvânt. Dar daca vorbele ar fi bani, 
proştii ar fi miliardari. De fapt, ce ştiam concret despre 
tragica ucidere a lui Hannah Miles, aici, în oraşul Swoon 
în vara lui 1769? 

— Nu insinuez nimic. 

Ruby era din nou Ruby, îmbrăcată în jeanşi decoloraţi 
şi într-un pulover decoltat şi dinadins cu o mărire mai 
mică. 

— Doar că ştiu cum e de partea cealaltă a gardului, 
nevoia de un combustibil ca să treci înapoi. 

Şi Sin avusese nevoie de-aşa ceva, iar combustibilul lui 
era premium cu cifră octanică mare. 

— Zic şi eu... 

Şi în timp ce zicea, a început să bată în retragere - 
căci aşa e ea, bate în retragere. 

— Nu doar spatele îl ai de păzit, scumpo. Ai face bine 
sa-ţi păzeşti inima. 


XXXI 


Lame înfipte În mere. Bomboane otrăvite, 
reîmpachetate meticulos. Oricine mai înalt de un metru 
şaizeci şi cinci şi purtând mască - un potenţial pervers. 
Legendele urbane puteau strica Halloween-ul pentru un 
puşti de la oraş, dar despre locurile ca Swoon se 
presupunea că nu sunt atinse de asemenea paranoia. 
Deci mă aşteptam la vrăjitorii de bucătărie şi proiecte 
manufacturiere, zeci de felinare originale din dovileci 
care să lumineze peluzele şi fiecare a doua casă 
transformată într-o nevinovată casă a ororilor. Numai 
că... nu. Părinţi distraşi, uitând de sărbătoare până-n 
ultima clipă, apoi alergând să cumpere trucuri de-a gata, 
bomboane şi ornamente. In plus pe lângă sentimentul că 
totul era făcut de mântuială, Halloween-ul a mai picat şi- 
ntr-o zi de luni, spre dezamăgirea puştimii sub zece ani. 
Nu avea să fie nicio abolire a orei de culcare, şi 
consumul de de bomboane avea să fie monitorizat atent, 
astfel încât nimeni să nu se trezească cu dureri de burtă. 

Mie-mi convenea. Sfârşitul de săptămână fusese şi-aşa 
destul de agitat, mulţumesc. Era pe placul meu să-mi 
încerc norocul cu 

Gulaşul Fantomatic de la cantină. În timp ce înfigeam 
furculiţa în bucăţile de carne, l-am văzut pe Con 
Emerson foarte liniştit. Cumva, mândria lui părea mai 
puţin enervantă, fiorul pe care-l transmitea era mai 
potolit, ca şi când nu mai trebuia să se străduiască. Se 


prea poate ca Sin să fi avut dreptate că să-l dea în vileag 
pe Con era în beneficiul fundaşului. Deşi, cu certitudine, 
obţinerea unei versiuni noi, îmbunătăţite a vreunui 
Emerson nu fusese scopul golemului meu. 

După şcoală, am improvizat o costumaţie, m-am 
îmbrăcat şi m-am pregătit pentru serviciul în folosul 
comunităţii. 

— Mulţumesc că faci asta cu mine, i-am spus lui Pen în 
timp ce urcam în maşina ei. 

În niciun caz nu voiam să merg la bibliotecă pe 
bicicletă, cu coadă, mustăţi şi urechi de pisică făcute din 
carton. 

— Nu-i mare scofală, a spus zâna Pen, care, după cum 
prezisese Sin, trecuse peste eşuarea prinderii în capcană 
a lui Lawreme Chadwick. 

Şi trecusem şi eu peste chestia cu abandonatul - Pen 
nu era ranchiunoasă, ci uşor impulsivă, la fel ca Rubycat 
atunci când distrugea rola de hârtie igienică. In plus, 
bănuiam că Sin o trimisese de-acolo, astfel încât să 
poată să apară ca un cavaler curajos. Pen a apăsat 
pedala de acceleraţie. 

— Suntem chit, a spus ea. 

Adevărat. Avea să mă ajute să am grijă de o adunătură 
de preşcolari drogaţi cu suc şi prăjiturele, iar eu aveam 
să o ajut să dea cu ţârâita punci la un bal mascat de 
moşnegi. Primul popas, ora de poveşti. Fetitele au 
înconjurat-o pe verişoara mea cu „uuu” -uri şi „aaa” -uri, 
atingându-i rochia din tul, pipăindu-i bagheta. Băieţeii, la 
fel de înamoraţi, alergând pentru a fi în preajma ei, apoi 
transferându-şi bucuria asupra fetelor, ciupindu-le, 
lovindu-le sau trăgându-le de codițe. Pen era magică, o 
combinaţie între toate prinţesele Disney, cu o porţie de 
Pussycat Dolls aruncată peste. M-a remontat s-o privesc 
stând laolaltă cu puştii, dovedind că Sin nu reuşise să o 


denigreze complet: Pen, adevărata Pen, încă era drăguță 
şi dulce şi amabilă. 

Un munte de răbdare, ea a făcut mulţimea să tacă, iar 
eu am citit cu voce tare câteva poveşti favorite din The 
Big Book of Spooks. După o vreme, domnul Brinker a 
preluat totul, eliberandu-ne pentru următoare rundă de 
binefacere. ltinerariul pe care l-am ales spre Conacul 
Stejarilor trecea pe lângă casa lui Wick. Când ne-am 
apropiat, am adus vorba. 

— Deci, ce făceai când am dat de tine sâmbătă seara? 

Am pus întrebarea cu viclenie, sperând să capăt un 
răspuns sincer. 

— Ai dat de mine? Pen s-a prefăcut ofensată: Candice 
Reagan Moskow, ce vrei să spui? 

— Mda, sigur. Ca şi când nu-l vrăjeai pe domnul 
Chadwick. 

Pen a chicotit. 

— Păi, poate că da, puţin. 

— Te rog! Ştii deja că poţi avea orice tip numai 
pârţâindu-te în direcţia lui. l-am cântat în strună. Dar 
tatăl lui Wick! Cum s-a... cum de ţi-a trecut prin minte să 
te dai la el? 

Dacă scopul meu era să-l manipulez pe Sin, ar fi fost 
bine să ştiu cum îşi instruise agentul. 

— Destul de caraghios, nu prea ştiu. Pur şi simplu mi-a 
venit în minte. 

Ei bine, părea un zid de netrecut. Am mers mai 
departe. 

— Totuşi, dacă ar fi acceptat asta, ce-ai fi făcut? Chiar 
ai putea sa-ţi faci de cap cu un tip îndesat şi chel? 

— O, sigur că da, a spus Pen cu o neruşinare 
înspăimântătoare. Felul cum arată nu mai contează 
pentru mine. 

Deci ea devenise un soi de prostituată profitoare. 


— Vreau să spun, Jesse Noian nu e un model Calvin 
Klein, a continuat ea, dar m-aş fi dat la el şi la Way vineri 
seară, dacă n-ar fi explodat chestia cu Con şi Duck. 

Am lăsat-o să-mi invadeze conştiinţa, fără să spun 
nimic. 

Oricum, Pen voia să vorbească. 

— E ca şi cum... Dice, ai încercat vreodată cocaină? 

— Da, o dată, dar nu e genul meu. Nu m-a făcut decât 
sa vreau să mestec gumă. Cu drogul cristal a fost şi mai 
rău. Deşi mi-am făcut ordine în cameră. 

Pen a râs. 

— Anul trecut am făcut-o lată. Ghici-cine-Kurt-Libo ni l- 
a supus atenţiei. Treaba e că, ori de câte ori l-aş lua, 
prima linie nu face să mă simt grozav, dar următoarele 
mă fac să mă simt ca şi când aş alerga după senzaţia 
dată de prima. Are noimă? 

— Sigur, am spus, dar nu vedeam care era legătura cu 
faptul că Pen îşi făcea de cap prin Swoon. 

— E cam acelaşi lucru şi cu sexul, mi-a explicat ea, 
fumzându-mi explicaţia pentru nimfomania ei. Prima 
dată pentru mine a fost incredibil, aşa că acum, ori de 
câte ori mă culc cu un tip, e ca şi cum aş încerca să 
retrăiesc acel moment. 

La semaforul aflat înaintea ieşirii pe autostradă au 
început sa sune claxoanele - o pereche de pe aleea 
perpendiculara, făcându-şi de cap ca nebunii, neştiind că 
pentru ei era verde deja Pen a oftat. 

— Şi n-am reuşit. 

M-am forţat să spun: 

— Poate pentru că prima dată a fost cu Sin. 

De parcă n-aş şti! A dat din cap precum o jucărie cu 
arc, de pus pe bord: Şi refuză să fie cu mine din nou! 
Poţi să crezi una ca asta? 

Nu eram convinsă că puteam, dar aveam de gând să 


încerc. 

— Din fericire, mi-am dat seama de ce, a spus Pen. Nu 
l-am câştigat încă, asta-i tot. 

După cum o cunoşteam pe Pen, ea n-avea de gând să 
renunţe prea uşor. Şi chiar o cunoşteam. Posacă, am 
reluat conversaţia: 

— Dar în legătură cu domnul Chadwick, ce nu pricep 
eu este: nu te îngrijorează că cineva ar putea să sufere? 
Ştii tu, nevasta lui, prietena noastră sau chiar tu, Pen. Un 
scandal ca ăsta n-ar da bine pentru cererile tale pentru 
colegiu. 

— Ha? Pen a tras pe aleea pentru voluntari. A, nu, nu 
mi-am bătut niciodată capul cu asemenea chestii. A 
parcat şi m-a bătut pe umăr. A zâmbit. Ştii ce e în 
neregulă cu tine, Dice? Gândeşti prea mult! 

Asta era o afirmaţie moderată. Numai că în cel fel aş fi 
putut eu alege să nu mai gândesc, după ultima vizită a 
lui Ruby, după seminţele îndoielii semănate de ea? Îmi 
sugerase că aveam aşteptari prea mari, implicându-mă 
într-un joc la care Marele Premiu consta în multă 
suferinţă. Mai rău, insinuările ei legate de Sin. Oare 
inventase povestea lui Hannah Miles pentru a-mi câştiga 
compasiunea? Sau ce-ar fi ca Hannah să fi existat cu 
adevărat, iar Sin să fi fost cel care... punct. Nu puteam 
să mă gândesc la asta, n-aveam să mă gândesc la asta. 

Dar poate că... poate că aş fi reuşit să mă întorc în 
trecut. 

Oamenii ca mine, care nu-şi neagă potenţialul, se 
antrenează adesea să aibă viziuni la cerere. Unii fac asta 
pentru a-şi câştiga traiul, aşa cum e mătuşa Anaisa, sau 
cum sunt acei  clarvăzători angajaţi de către 
departamentele de poliţie. Nu exista niciun motiv pentru 
care să nu-mi pot utiliza acest simţ - har al meu, poftim, 
iată că am spus-o - pentru a efectua o călătorie în timp 


şi a investiga evenimentele din anul Domnului 1769. 

Pe măsură ce ideea se înfiripa, am slobozit un strigăt 
lăuntric de bucurie: măcar nu sunt singură. Şi Sin avea 
acest dar. Împreună, aveam să vedem cu ochii noştri ce i 
se întâmplase lui Hannah. Şi de îndată ce aflam, poate 
că Sin avea să fie mulţumit. Adevărul l-ar fi putut elibera. 
Apoi, Swoon ar reveni la o viaţa normală, iar el şi cu 
mine am fi avut o şansă. Nu-i aşa că o meritam 
amândoi? — şansa de a arunca bulgări de zăpadă unul în 
celălalt, şansa de a ne ciondăni în legătură cu ce film să 
vedem, şansa de a studia cu capetele aplecate deasupra 
aceleiaşi cărţi şi de a face pauze lungi de studiu, 
cuibărindu-ne unul în braţele celuilalt. 

Am zâmbit privind zăpăcită în jurul meu. Conacul 
Stejarilor era un loc încântător, o fostă proprietate, acum 
cămin pentru un grup exclusiv de seniori din Western 
Connecticut. Aici existau într-adevăr stejari, plus cine 
pentru gurmanzi, un program deosebit de lecturi, o sală 
de sport imensă, un teren de golf adiacent, de toate 
pentru toţi. Magnifica sală de bal reprezenta bijuteria 
coroanei - firesc, era multă lume prezentă la balul 
mascat. 

Aşa ameţită cum eram din cauza planurilor de viitor, 
de-abia am remarcat că rezidenții erau îmbrăcaţi într-o 
manieră mai potrivită cu un bordel. Că petrecerea nu 
prea se potrivea cu demnitatea locului. Că unii dintre 
septuagenarii obraznici turnaseră alcool în punci. De 
acord, era puţin dezgustător felul în care Sin trezise 
„tendinţele inerente” şi printre cei în vârstă. Dar pur şi 
simplu am zâmbit, turnând lichidul portocaliu spumos în 
cupele din sticlă şlefuită şi înmânându-le aiurită. Nimic 
nu mă mai putea deranja de-acum. 

Nici măcar când l-am remarcat pe Sin îmbrăcat 
corespunzator, în tunica lui familiară şi pantalonii lui 


bufanţi,  învârtindu-le pe doamnele în vârstă şi 
înclinându-le una după alta. Şi Pen era pe ringul de dans, 
valSind cu unul dintre domni, întrerupţi de un altul. În 
cele din urmă, în mod inevitabil, Pen şi cu Sin au ajuns 
parteneri, iar ceilalţi dansatori s-au tras spre margini, 
pentru a lasa spaţiu acestui cuplu tânăr perfect. 

— O, nu-i aşa că sunt încântători? a izbucnit o femeie, 
apărută în dreapta mea. 

— Mda, am spus. Incântători! 

— Ce fată drăguță! O altă femeia venise în stânga 
mea: Dar el, ah, are el ceva, nu-i aşa? Ceva deosebit. 

— Absolut, a fost de acord o a treia. E genul care vrei 
să-ţi apară în vise. 

Acum eram înconjurată de bătrâne încovoiate şi ridate 
şi reumatice. Talc şi parfum Je reviens acoperind un 
miros acru de dor. Voci incredibil de copilăreşti, 
înnebunitor de piţigăiate: 

— Cel pentru care ai face orice... 

— Cel pentru care i-ai pune soţului tău coarne... 

— Cel pentru care ţi-ai goli contul bancar... 

— Cel pentru care ţi-ai înjunghia sora... 

— Cel pentru care ţi-ai îneca bebeluşii... 

— Cel pentru care ai da foc casei... 

Prinsă într-o învălmăşeală de pietre preţioase care 
sclipeau şi de dinţi îngălbeniţi, sufocată de îmbâcseală şi 
de jurăminte melancolice, am văzut cum o cupă de sticlă 
şlefuită, cu un conţinut portocaliu spumos, a alunecat - 
într-o mişcare cu încetinitorul - din mâna mea şi s-a izbit 
de parchet. In loc s-o urmez şi a fiu călcată-n picioare 
fără milă de pantofi de lac, mi-am croit drum prin cârdul 
de babe şi moşnegi şi am fugit. 


XXXII 


IATĂ-MĂ MERGÂND GRĂBITĂ PE HONEYSUCKLE Road, 
când Cutlass-ul a tras lângă mine. Un geam recent 
înnegrit a fost coborât. 

— Dice! Hei! Marsh mă striga şi îmi făcea cu mâna de 
pe locul din dreapta: Hai, urcă! 

Am urcat în spate, în timp ce surorile mai mici ale lui 
Marsh se înghesuiau ca să-mi facă loc. Crane Williams 
era la volan. 

— Mersi, am spus, deducând că-şi cumpărase maşina 
de la Kurt şi comandase să fie vopsită astfel încât el şi 
Marsh să poată să se plimbe fără a fi reperaţi. 

Din scaunul ei, Marsh s-a întors spre mine, radiind. 

— Eşti bine? Mergeai pe jos! 

Pietonii sunt o raritate aici, şi nici nu eram îmbrăcată 
corespunzător pentru o plimbare. 

— Da, sigur, am spus. Am dezertat de la Conacul 
Stejarilor. 

Willa, cea mai tânără membră a familiei Marshall, m-a 
bătut pe cot, întrebându-mă: 

— Ce eşti tu? 

— Poftim? am spus, rearanjându-mi coada de pisică 
(un crac tăiat dintr-o pereche de ştrampi, umplut cu 
şosete). Aaa, sunt pisică. Am evaluat deghizările lor: 
Dora Exploratoarea, da? Şi, Char, tu eşti... Hannah 
Montana? 

Cum de ştiam asemenea lucruri? 

Fetele au încuviinţat fericite. 

— Am fost să colindăm şi să cerem bomboane, a spus 
Willa. Ambele strângeau în mâini boccele pline, făcute 
din feţe de pernă. Şi-apoi ne-am întâlnit cu Crane. Nu-i 


aşa că-i drăguţ? Noi aşa credem. Chiar ne place de el — 
în special lui Kristin. Cântă la chitară. 

Cel mai probabil făcuseră un pact secret în legătură cu 
iubitul surorii mai mari - speram că Willa gură-spartă n- 
avea s-o dea în vileag. 

— Ştiu, l-am auzit, am spus. Mişto maşină, Crane. 

S-a întors spre mine pentru o fracțiune de secundă şi a 
zâmbit cu sfială. 

— Ah! Da. Destul de mişto. Mersi. 

— Deci ce urmează în itinerariul de Halloween? am 
întrebat. Deă vreţi să veniţi pe la mine, am să vă fac 
„Vrăjos”, ceea ce, le am explicat, erau un fel de nachos, 
doar că avea aripi de liliac, măruntaie de şobolan şi ochi 
de bufniţă deshidratată. 

Asta li s-a părut tuturor gustos, aşa că ne-am oprit 
pentru ca Marsh să poată da un telefon. Nu mult după 
aceea, la numărul 12 de pe Daisy Lane, fetele îşi sortau 
bomboanele în faţa televizorului, în timp ce Marsh şi 
Crane îmi ţineau de urât în bucătărie, iar eu rădeam 
brânză. O ambianţă liniştită, până când dinspre camera 
de zi s-a auzit: 

— Întrerupem această emisiune pentru o ştire de 
ultimă oră... Puţin după ora şaptesprezece, a izbucnit un 
incendiu la conacul Stejarilor, a spus prezentatoarea de 
ştiri, pătrunsă de gravitate. li dăm acum legătura lui 
Duffy Bartlett, care transmite din Swoon de la faţa 
locului. Duffy? 

L-am văzut pe Duffy şi maşinile de pompieri şi 
ambulanţele, şi brancardierii, şi fumul, şi focul. Era o 
nebunie. 

— O, Doamne, am spus, încă strângând în mână o 
bucată de brânză cheddar. 

— Dice! a zis Marsh. Tu ai fost chiar acolo! 

— O, Doamne, am spus din nou, privind fix ecranul. 


— Ai avut un noroc teribil, a spus Crane. 

— O, Doamne, am zis pentru a treia oară. Apoi am 
spus: Pen. 

Am lăsat să-mi cadă brânza din mână. M-am năpustit 
să traversez strada, am zburat peste peluză, cu Peanut 
şi Popcorn pe urmele mele. Maşina lui Pen nu era acolo. 
Cu toate astea, a lui Lainie era. De asemenea, mai era şi 
un Mercedes pe care nu l-am recunoscut. 

— Mătuşă Lainie?! am strigat, intrând în casă. Alo? 
Lainie? E cineva? 

Unde erau băieţii? La vreo întâlnire de Halloween, fără 
îndoială. Am urcat pe scările acoperite de covoare. Se 
auzea muzică în dormitorul matrimonial. Se putea să fie 
Celine Dion. 

— Lainie, hei, e un... 

O, la naiba! Oricât aş fi încercat, nu-mi puteam 
desprinde privirea - ochii îmi rămăseseră larg deschişi. 
Şi astfel am fost martora spectacolului dat de mătuşa 
mea, în pat, purtând fusta scurta de la costumul de 
majoretă al lui Pen şi nimic altceva, aşezaţi deasupra 
unui tip care avea păr alb pe piept şi care în mod sigur 
nu era unchiul meu. 

— O, la naiba! 

Chiar am rostit, de fapt, aceste cuvinte. 

Lainie s-a întors, a ţipat strident şi a aruncat înspre 
mine unul dintre pompoanele lui Pen. 

— leşi afară! leşi afară! 

Ascunzându-mă după uşă, am bolborosit: 

— Lainie, eu... îmi pare rău. Dar Pen... e un incendiu 
mare 
ia Conacul Stejarilor, este... 

În dormitor, agitaţie - foşnet de cearşafuri şi şoapte, 
sâsâituri şi lenjerie intimă. Lainie a ieşit, îmbrăcată la 
repezeală cu pantaloni din bumbac şi o bluză pe 


jumătate încheiată. 

— O, lisuse! a făcut ea respirând greoi. Trebuie să 
ajung acolo! 

Urmând-o, nu m-am mai uitat la bărbatul care se 
bucurase de tratamentul regal cu gemete, din patul 
matrimonial. Lainie a coborât grăbită, înşfăcând poşeta 
şi cheile de la maşină. Desculţă şi agitată, a dat să iasă, 
aproape ciocnindu-se de Pen în uşă. 

— Penny! Penny! O, Dumnezeule, eşti bine? 

Verişoara mea arăta zguduită, albă ca varul, murdară 
de funingine, dar altminteri nevătămată. 

— Da, a spus Pen tremurând. Trebuie să... daţi-mi voie 
să ma aşez. 

S-a sprijinit de mama ei, care a ajutat-o să se aşeze pe 
un scaun de la masa de bucătărie. M-am dus la frigider 
să iau nişte apă pentru Pen. Lainie a îngenuncheat lângă 
fiica ei, ţinând-o de mâini; eu am rămas prin apropiere. 

— Slavă Domnului, slavă Domnului, tot repeta Lainie, 
fără îndoială recunoscătoare că recenta ei aventură nu 
stârnise mânia divină care să cadă asupra primei ei 
născute. Ah, copilaşul meu. Penny, eşti sigură că eşti 
bine? Ai inhalat fum? 

— Da... nu. Zău, mamă. Cu toate astea, părea 
copleşită. M-au consultat. Sunt bine... dar... Pen şi-a 
îngropat faţa în mâini a a început să plângă: Ah, acei 
sărmani oameni. Acei sărmani bătrânei! 

Lainie îşi alina fiica, dar am găsit torentul de omenie 
încurajator - destul de mult din sensibilitatea lui Pen din 
acele zile părea a fi clitoro-centrică. Am dat drumul la 
micul televizor montat sub un dulap. Pe ecran era numai 
foc. Am privit, pe moment hipnotizată, iar apoi Lainie şi- 
a adus aminte de celelalte progenituri ale ei. 

— Băieţii! Trebuie să iau băieţii de la familia Reynolds, 
a spus ea. Ah, Candy, ai putea... ah... 


Mi-a aruncat o privire nimicitoare, de parcă aş fi fost 
cea mai nefolositoare risipă de carne de pe planetă. 

Am scutit-o de o privire la fel de nimicitoare, drept 
răspuns din partea mea. Era foarte posibil ca eu să nu 
ştiu să conduc, dar cel puţin nu-mi înşelam soţul. La un 
moment dat, amantul lui Lainie probabil că se strecurase 
şi dispăruse. 

— La mine acasă sunt nişte prieteni, am spus. Mă duc 
cu ei să-i iau pe băieţi, nu-i nicio problemă. 

— Îţi mulţumesc, a spus Lainie abia şoptit. Nu prea 
vreau s-o las pe Penny singură chiar acum. 

Pen şi-a ridicat capul. 

— Dice, aşteaptă. 

S-a dat jos de pe scaun, prinzându-mă de braţ în timp 
ce mergeam spre uşă. Tremura. 

— Sin... a spus ea. 

Auzind numele lui m-am simţit de parcă m-ar fi lovit o 
bilă de demolare. 

Pen şi-a înclinat capul spre mine. 

— Dice, n-a vrut să plece. A fost o nebunie acolo, 
această... panică. Şi eu am ţipat după el, dar n-a vrut să 
vină. Ultimul lucru pe care l-am văzut a fost... l-am văzut 
pe el stând acolo. Bătrânii cădeau şi se ridicau şi iar 
cădeau şi... şi fumul... şi urletele... iar el pur şi simplu 
stătea în mijlocul ringului de dans. Şi râdea. 

INCENDIUL DE LA ORA CINCI DE LA CONACUL Stejarilor 
avea să aibă două victime şi doisprezece răniţi grav. 
Pagubele produse clădirilor de patrimoniu, ridicate în 
anii 1880, au fost masive, şi din pricina unei neglijenţe 
din partea companiei de asigurări, procesul care a urmat 
ameninţa să-l ruineze pe cel care deţinea Proprietăţile 
Alternativa Chadwick. Aşa că Sin găsise o altă modalitate 
de a-i distruge familia lui Wick. Păcat că un cuplu de 
bătrânei iubăreţi trebuiseră să piară - după cum mai 
târziu au dovedit cercetările, n-a fost nimeni acuzat de 
producerea incendiului, cu excepţia unei perechi de 
participanţi la halul mascat care, din neatenţie, lăsaseră 
să cadă o lumânare aprinsă, în timp ce-şi făceau de cap 
într-o cămară. 

Scorul era în favoarea lui Sin, preţul plătit în vieţi 
omeneşti fiind în creştere. Ceea ce făcea să devină 
urgentă alungarea lui din acest secol. Crane m-a lăsat 
lângă Libo's Gas & Lube după ce-i adusesem pe micii 
Leonard acasă şi le lăsasem la maşină pe Marsh şi pe 
fete. Garajul era deschis, tatăl lui Kurt făcându-şi de 
lucru la sertarul tejghelei. M-am strecurat pe lângă 
clădire, am găsit o scară de fier şi am urcat. Un perete 
din cărămidă, pe care vopseaua albă se scorojea; două 
ferestre la care atârnau perdele prin care nu se zărea 
nimic; o uşă. Am ciocănit. 

— Hei, pisi-pisi, tu n-ai spus „ne daţi ori nu ne daţi?”. 

Salutul lui Kurt mi-a reamintit că încă aveam costumul 
pe mine. Felul în care o spusese - în mod deliberat 
monoton, cu o privire fixă - arăta aprobarea pentru 
costumaţia mea: iegări, cizme înalte, urechi ascuţite. 

— Intră, mi-a zis. 

— Nu. 

Primul cuvânt care-mi ieşise din gură fusese rostit din 


inima. 

— Îl căutam pe Sin. 

O expresie care sugera o replică de genul nu zău? l-a 
umbrit trăsăturile de maimuţă, ca şi când ar fi existat 
vreo fată care sil nu-l placă pe Sinclair Youngblood 
Powers. 

— Nu-i aici, dar mi-a zis că s-ar putea să vină încoace. 
Poti să-l aştepţi, dacă vrei. 

Nu voiam. Să fug în jurul cozii mi se părea mai bine 
decât sa stau în loc. In plus, nu mă dădeam în vânt să 
rămân singură cu Kurt. Dintr-un anume motiv. Nu, din 
acest motiv: întreaga strategie de operare a lui Sin era 
să-i pună pe oameni să se confrunte exact cu părţile 
ascunse din ei înşişi — părţile pentru care societatea i-ar 
compătimi, părţile urâte, nedemne, părţile ciudate, 
părţile bolnave. Din câte ştiam, Kurt se declarase în 
favoarea stilului lui Popeye Marinarul „| yam what | 
yam”. Dacă tipul avea vreun plan ascuns, care era acum 
pe tapet, n-aveam chef să-l aflu. 

— Vino, mi-a spus el. Hai să tragem un fum. 

O invitaţie tentantă - de ce să nu încerc? 

— Ooo, nu prea cred... 

Dar una peste alta, unde în altă parte să mă duc? Aici 
se făcea Sin praf. Aici avea să se întoarcă în cele din 
urmă Sin. lar eu trebuia să-l văd; aveam treabă cu el. 

— Am să-l aştept totuşi, dacă se poate, am hotărât, 
intrând în apartament. 

Trecând de Kurt, încercând să-mi dau seama ce era cu 
el, dar nepercepând altceva decât o anume asprime 
care mă umplea de durere. 

Era o garsonieră mică, în formă de L. Perdelele pe care 
le văzusem de-afară s-au dovedit a fi saci menajeri 
rezistenți, lipiti de geamuri cu bandă adezivă. O sofa la 
mâna a doua, cu tapiţerie de stofă în carouri, 


destrămată pe alocuri. Un mini-frigider şi un cuptor cu 
microunde. O podea placată cu gresie, care fusese 
ştearsă ultima dată... niciodată. In extremitatea scurtă a 
literei L, un pat de o persoană cu o pătură cazonă; rulat 
într-un capăt, un sac de dormit. Manuale de mecanică şi 
reviste cu maşini, amestecate într-un teanc de romane 
de Daniel Defoe şi Chuck Palahniuk. Masa - o scândură 
de lemn aşezată pe două capre de taiat lemne, cu două 
scaune desperecheate. Pe masă, un laptop era pornit. 
Dintr-un ipod conectat la boxe auto se revărsa un 
amalgam ameninţător de black metal şi bluegrass. 

Sceptică, am aruncat o privire spre canapea şi m-am 
gândit la un mod grațios prin care să-mi scot 
echipamentul felin. Kurt a umplut un bong făcut dintr-un 
arbore cu came sau ceva asemănator. A tras un fum și- 
apoi mi l-a întins. Din nou, am refuzat. 

— Ei, haide, a zis el. 

— OK. 

Am tras un fum. Doar ca să fiu sociabilă. A fost plăcut. 
Instantaneu, deplin, plăcut. 

Stăteam în mijlocul încăperii, dar nu era nimic ciudat 
în legătură cu acest lucru. Am uitat de stupiditatea 
costumului meu. 

— Ştii de incendiu? l-am întrebat pe Kurt. 

— Câte ceva. Auzit sirene. 

Băiatul nu prea se descurca la propoziţii complete un 
simptom al vorbitului cu plămânii plini de fum. 

— E la Conacul Stejarilor, am spus, şi-apoi m-am întins 
stai aşa, când i-a zis Sin lui Kurt că s-ar putea să apar 
pe-acola? 

Fusese pe la apartament după incendiu şi plecase iar? 
Sau menţionase în decursul ultimei luni că apariţia mea 
pe pragul lor ţinea de tărâmul posibilităţilor? 

— Naşpa, a zis Kurt. Hei, vrei să vezi ceva mişto? 


S-a dus la computer şi a mişcat mouse-ul. 

— Cred că da. 

Mi-am  proptit genunchiul pe un scaun. Ce-o fi 
considerand Kurt Libo a fi mişto? Maşini cu roţi uriaşe? 
Luptători pitici de wrestling? 

— Furtuna asta mare din lowa, a zis el. Şi toate 
păsările astea stai, poftim, uite... 

Un exod al gâştelor canadiene, mii de asemenea 
păsări, zeci de mii, umplând cerul, gâgâind ca o 
orchestră de alămuri cu pene. Era grozav. M-am sprijinit 
cu o mână de masă, Km privind peste umărul meu. 

— Uau... 

— Nu-i aşa? 

Patruzeci şi şase de secunde mai târziu se terminase, 
iar eu voiam să revăd - ştiţi câtă dependenţă creează 
unele scene video -, aşa că am apăsat pe Play. Mă 
captivase. Şi pe Kurt. Sau cel puţin, aşa credeam. Da am 
crezut altceva când el a dat cu piciorul în scaunul pe 
care-mi sprijineam genunchiul. Modul în care am căzut — 
în faţă, lovindu-mă de masă, dar fără să-mi sparg capul, 
de acea podea dezgustătoare - i-a pregătit lui terenul 
pentru următoarea mişcare. Kurt a scos un soi de 
scheunat şi apoi am simţit genunchiul lui între rinichii 
mei. 

M am speriat de-a binelea, zău aşa. Eram cât se poate 
de treaza şi hiper-conştientă de tot ce se întâmpla. 
Gresia zgrunţuroasa şi lipicioasă de sub obrazul meu. 
Fumul de canabis şi de ulei de motor şi de ulei în care 
fuseseră prăjiţi cartofi cu o seara înainte. Efortul meu de 
a respira. Era încă foarte clar - aş putea oferi o 
desfăşurare secundă cu secundă a rostogolirii şi a luptei 
noastre pe podea. De fiecare dată când mă prindea. De 
fiecare dată când îl loveam şi-l zgâriam, ca răspuns din 
partea mea. Numai că am avut parte de destule amintiri 


spontane, de ce sa vrea să mi le amintesc intenţionat? 
Repede-înainte pe momentul relevant când Kurt m-a 
înşfăcat de păr, mi-a sfâşiat banda elastica pe care se 
aflau lipite urechile caraghioase de pisică şi a folosit-o 
pentru a-mi lega mâinile la spate. 

— În sfârşit, l-am auzit murmurând. 

Apoi m-a legat de glezne cu o sfoară sau o funie... ah, 
la naiba, ma lega cu propria-mi afurisită de coadă. Am 
tipat - desigur, am ţipat: 

— Stop! Ajutor! Crimă! Osama bin Laden! — dar 
ţipetele mele s-au pierdut în podeaua fără ecou. 

Şi apoi, a dispărut. Pur şi simplu. M-am zvârcolit, 
răsucindu-mă pe-o parte numai pentru a-l vedea pe Kurt 
ridicat în aer, bascheţii lui pedalând la o bicicletă 
invizibilă. Sin îl ridicase tragandu-l de gulerul tricoului, 
aşa cum aş lua-o eu pe Rubycat de ceafa. 

— Hei, omule! Lasă-mă jos! Haide, lasă-mă jos! 

Sin nu l-a lăsat jos; Sin l-a aruncat pe jos, izbindu-l de 
peretele opus. 

— Ce naiba? a scuipat Kurt. De ce-ai făcut asta? 

Sin a vorbit, destul de vehement. 

— Cum de-ai îndrăznit s-o atingi? 

— Ce tot spui acolo? a behăit Kurt ca un laş. 

Simţind furia pe care o emana Sin din fiecare fibră, m- 
am gândit c-o să-i folosească pe Kurt pe post de berbec, 
trecându-l prin zidul de cărămidă şi până la jumătatea 
distanţei spre Ohio. In schimb, s-a aşezat lângă mine şi, 
cu îndemânare, a început să-mi dezlege legăturile. După 
ce mi-a eliberat mâinile şi picioarele, am avut o senzaţia 
de ameţeală. 

— Mi-ai spus că ai treabă! a ţipat Kurt pentru a se 
apăra. Ai spus că ar trebui s-o ţin legată! 

— Ţi-am spus, imbecilule ce eşti, că eu aveam să fiu 
reţinut şi că trebuie s-o ţii pe ea aici! a strigat Sin, apoi a 


clătinat din cap şi şi-a reluat ocupaţia anterioară. Eşti 
rănită? Acum şoptea. Atingirea lui era blândă, dar nu 
prea mă putea privi în ochi. Dacă eşti rănită, am să-l bat 
de-am să-l las lat. Am să-l înec şi-am să-l tai în felii. Am 
să-l... 

— Sin... opreşte-te. Stând acum cu genunchii la piept, 
mi-am pus degetele pe buzele lui: Nu m-a rănit. 

Nu eram foarte convinsă de asta. De fapt, mă 
gândeam la stocul mamei de Tylenol cu conţinut de 
codeină din dulăpiorul de medicamente de la numărul 12 
de pe Daisy Lane. Sin m-a luat în braţe şi m-a ajutat să 
mă ridic în picioare şi, pentru câteva secunde care au 
zburat iute, m-am desfătat cu puterea şi căldura şi 
frumuseţea trupului său. 

Apoi m-am retras, venindu-mi în simţiri. 

— Dă-mi drumul, am spus simplu. 

Golemul a făcut cum i s-a spus. 

E ÎN TRADIŢIA TINERETULUI LENEŞ DIN ZONĂ SĂ SE 
adune la cimitirul parohiei Grimley în noaptea de 
Halloween. Nu e vorba de distrugerea pietrelor funerare 


sau de devalizarea mormintelor. Aceşti „copii buni”, 
progeniturile „oamenilor de treabă”, nici n-ar visa la o 
asemenea ticăloşie. Pot să fumeze şi să bea ceva, să 
facă schimb de legende rurale - o simplă distracţie "pe 
cinste” cu poveşti ciudate. Şi totuşi, Sin şi cu mine nu 
ştiam de acest obicei, ducându-ne într-acolo, având 
propriul nostru motiv, un motiv stabilit după o întreagă 
tiradă care avusese loc în spatele garajului lui Libo. 

— Deci, am spus, strângându-mă singură în braţe, te 
distrezi când incinerezi bătrâni? 

— Nu e vorba de distracţie, Dice. Ştii asta. 

— Zău? Am auzit că râdeai în hohote. 

Sin, încă îmbrăcat în veşmintele din secolul al 
optsprezecelea, a ridicat din umeri. 

— Există o anumită satisfacţie într-o treabă bine 
făcută. 

— Da, şi ucigaşii de la Buchenwald au spus la fel. 

Nu eram convinsă că Sin ştia de Buchenwald (la ora de 
istorie studiam istoria americană timpurie, iar el era as 
la asta), dar şi-a dat seama după tonul meu că nu era 
vorba de Disneyland. 

— Cetăţenii de la Conacul Stejarilor aveau rădăcini 
adânci în Swoon - în ceea ce mă priveşte, au meritat 
ceea ce au primit, a spus el. Mai mult, Lawrence 
Chadwick e cel care va suferi pe termen lung şi, după 
cum prea bine ştii, planul meu iniţial de a-l distruge a 
fost dejucat cu abilitate. 

Aluzia era că dacă nu aş fi intervenit la petrecerea în 
pijama, el n-ar fi trebuit să-i flambeze pe bătrânei. Logic. 
Exasperant. 

— Uite, Sin, vreau să pui capăt acestui rahat! 

Mi-am imaginat că puteam să-l fac să renunţe la 
capriciile lui punând piciorul în prag şi tot tacâmul. 

— Eşti golemul meu şi-ai să faci ce-ţi spun eu. 


Aşa, n-ajungeam nicăieri. 

— Cred că am depăşit acest moment, domniţa mea, a 
spus el. Uită-te la exemplele din literatură - cele din 
propria ta cultură conţin poveşti cu golemi care s-au 
răsculat împotriva stăpânilor lor. Priveşte mai departe, la 
Frankenstein, Ucenicul Vrăjitorului sau oricare dintre 
filmele Terminator. 

Ce scârbă se făcuse! 

— Şi aminteşte-ţi, de asemenea, că ai pierdut din 
vedeire să-ţi iei o măsură de dezactivare. 

Plin de adevăr. În trecut, un rabin ar fi înscris numele 
lui Dumnezeu în ebraică undeva pe golemul lui; mai 
târziu, când. A vrut să-şi distrugă creaţia de lut, pur şi 
simplu ar fi şters prima literă, lăSind, aşa cum era de 
dorit, cuvântul „Moarte” 1. Tipii aia cu cabala erau isteti, 
dar eu nu-mi luasem o asemenea măsură de prevedere. 

— Nu vreau să... te dezactivez. Eu... 

Oare puteam s-o spun? Nu puteam. 

— Pur şi simplu, întâmplător, nu sunt de acord cu tine. 

— Atunci se pare că facem parte din cel mai intim club 
de dezbateri, în care suntem de acord să nu fim de 
acord. 

Era o modalitate de argumentare care nu dădea 
roade, deci. Am încercat o altă abordare. 

— Păreai îngrozitor de scos din sărite acolo, la Kurt. 

Asta l-a făcut pe Sin să-şi lovească palma cu pumnul. 

— ldiotul ăla! Numai gândul că te-a atins cu un deget. 
la aminte ce-ţi spun, am să mă întorc să termin cu el. 

— Nu. Am pus mâna pe braţul lui. LăSind la o parte 
dislexia aurală, nu e chiar vina lui Kurt. 

Sin m-a privit, încreţindu-şi fruntea a neîncredere. 

— Ce trebuie să recunoşti, i-am spus, este că tu nu 
poţi să alegi pe cine să influenţezi şi în ce măsură. Adică, 
Kurt Libo nu e un Quaker, dar ce mi-a făcut el este 


rezultatul firesc a ceea ce tu ai evocat în el. 

Am lăsat-o în coadă de peşte. Părea că atinsesem o 
coardă sensibilă. 

— Ce spui e adevărat, a încuviinţat Sin. Ai fost atacată, 
ai fost rănită, şi asta de mâna mea, chiar dacă indirect. 

Şi-a ridicat ochii spre cerul nopţii, căutând salvarea în 
stelele care răsăreau. Apoi s-a uitat la mine: 

— Ai să poţi vreodată să mă ierţi? 

— Să te iert? Cum să n-o fac? Sin, noi doi nu putem fi 
separați. Răspund de tine. Ce faci tu fac şi eu. Dacă nu 
te pot ierta, nu ma pot ierta nici pe mine însămi. Şi nu 
vreau să am resentimente faţă de niciunul dintre noi. 
Vreau... Cum să spun... Vreau ca eu să mă iubesc pe 
mine şi pe tine. 

In secunda următoare, m-a cuprins în braţe iute ca 
săgeata. 

— Tu eşti viața mea. 

Şoapta lui puternică se pierduse în creştetul capului 
meu. 

Viaţa. N-aveam de gând să despic firul de păr în patru 
în legatură cu acest termen. Nu ştiam prea multe, dar 
ştiam că eram implicaţi în asta pe vecie, legaţi laolaltă 
de o lege inventată de noi, la fel de vitală ca Singele, 
crucială precum gravitatea. Timpul se scurgea şi 
noaptea devenea tot mai adâncă, în timp ce noi stăteam 
acolo. 

Apoi, Sin a spus: 

— Tu eşti viaţa mea, dar nu eşti scopul meu. 

La naiba cu amănuntele - nimic nu-i scăpa! Prostescul 
şi perseverentul lui scop. Combustibilul spiritual de care 
vorbise Ruby, esenţa care urlă în mortul viu. Dacă eu 
crezusem cumva ca eram implicată într-un bizar triunghi 
amoros atunci când Sin avea probleme cu Pen, acum 
trebuia să concurez cu răzbunarea lui. Scopul lui Sin era 


duşmanul meu de moarte; şi trebuia sa şterg acest 
lucru. Şi totuşi, pe măsură ce-mi oţeleam mintea în 
legătură cu însărcinarea pe care o aveam, altă întrebare 
şi-a făcut loc în capul meu, atât de înspăimântătoare, că 
mă făcea să tremur: odată setea lui Sin potolită, ce mai 
urma? Odată ce-şi îndeplinea scopul, el n-ar mai fi avut 
nicio rațiune de a mai fi, niciun motiv să mai existe 
câtuşi de puţin. 

Numai dacă nu l-ar fi susţinut dragostea. Dragostea 
noastra. 

Fusese o vreme în care puteam să accept ideea că Sin 
trebuia să-şi găsească pacea. Asta fusese atunci. Dar 
acum, puteam iniţia o acţiune care să-l rupă de mine 
pentru totdeauna? 

Mi-am impus să mă liniştesc şi l-am îmbrăţişat şi eu. 

— Ştiu asta, am spus eu, oftând cu faţa lipită de trupul 
lui, apoi l-am privit în ochi. De aici şi propunerea mea. 

Aşa că i-am vorbit de Hannah Miles, şi cât de crucial 
era să cunoaştem adevărul despre moartea ei, şi cum 
am fi putut ajunge sa-l descoperim. Supus şi deprimat, 
Sin m-a ascultat, iar când am terminat, m-a luat de 
mână şi m-a condus la capodopera care era Chevrolet-ul 
'62 al lui Kurt Libo. 

— Ce faci? 

El a deschis portiera din dreapta. 

— Kurt îmi este dator, cred. 

Am urcat în camionetă. El s-a dus pe partea cealaltă. 

— Unde mergem? 

Punându-şi palmele pe volan, Sin privea prin parbriz, 
scrutând de fapt înlăuntrul fiinţei lui. 

— Dacă e să mergem până la capătul firului 
întâmplărilor cu 

Hannah, ştiu de unde trebuie să începem 

Dacă vreun promoter newyorkez ar fi trebuit să-i facă 
acestei scene o publicitate senzaţională, el ar fi ales 
varianta fluturaşilor fluorescenti Orgie Printre Morminte. 
Copiii umblau ca-n transă vrând-nevrând într-un delir 
plin de culoare, mânuind surse de lumini fosforescente. 


Adevărat, nu existau sisteme muzicale portabile din care 
să se reverse bum-bum-bum-uri, dar cu toţii erau prea 
orbiţi ca să bage de seamă. 

— Fir-ar să fie! a exclamat Sin, evaluând priveliştea. N- 
au pic de respect? 

Aşa că soldatul meu iconoclast faţă de libertatea 
sexuală era uşor demodat. În plus, în mod normal, Sin ar 
fi trebuit să fie plin de respect faţă de morţi. 

Prima persoană care a venit alergând spre noi a fost 
Con Emerson, care nu se costumase, cu excepţia a două 
mingi de golf fosforescente care-i atârnau în zona 
intimă. 

— Frate! a urlat el, şi i-a tras lui Sin un pumn în biceps, 
apoi l-a înşfăcat într-o îmbrăţişare stângace. Frate, 
omule, te iubim, omule! 

Sin s-a lăsat antrenat în îmbrăţişare, legănându-l pe 
Con şi ciufulindu-i părul. 

— Sin, eşti atât de frumos! a zbierat Con, apoi şi-a 
deschis braţele şi m-a tras şi pe mine. Şi tu, Dice! 
Doamne, eşti frumoasă. 

— Eşti frumos, Con. Ştiam scenariul. Te iubesc. 

— Da! lubire! Corect! Şi eu te iubesc! A spus el cu o 
sinceritate absolută, şi apoi a şters-o ca un ţânc distrat. 

Sin a ridicat dintr-o sprânceană. 

— Extasy, am explicat eu. 

— Evident, a replicat el. 

— E un drog; care, ăăă, te face să fii deschis, am 
lămurit eu lucrurile. 

Luând în considerare starea de excitare colectivă a 
locuitorilor din Swoon din zilele acestea, fenitilamina 
părea de prisos, totuşi, eram mulţumită deoarece Con 
nu-şi zburase creierii împrăştiindu-i peste tot în camera 
de distracţii a familiei Emerson şi nici nu fugise pentru a 
deveni victima vreunui traficant de carne vie. Se părea 


că avea de gând să continue în manieră gay. Zâmbindu-i 
lui Sin, l-am întrebat: 

— Acum, încotro? 

— Nu ştiu sigur, a răspuns el. N-am mai fost până 
acum pe aici, noaptea. 

— Heeeei! Saluuut! A ciripit o fată pe care n-o 
cunoşteam - o boboacă, fără îndoială. 

A sărit pe Sin ca o atletă. Am încercat să-i descifrez 
ţinuta - cea mai bună variantă care mi-a trecut prin cap 
a fost hippie-zâna-astronaut. 

Cu blândeţe, Sin a îndepărtat-o şi a trimis-o în 
mulţime. 

— Şi nici măcar nu bănuiam toate diversiunile astea. A 
scrutat cimitirul: Hai să încercăm pe-aici. 

Şi-am pornit, echipați cu o lanternă nedemnă de 
luminile florescente, luată din Chevrolet. Cu cât înaintam 
mai adânc în cimitir, cu atât mai vechi erau 
monumentele, care în cea mai mare parte erau triste şi 
ciudat de drăguţe. Un căpitan de vas avea sculptată o 
ancoră pe piatra lui funerară. Mormântul unui copil 
înfăţişa un heruvim care îngrijea o grădină. Existau 
portrete complicate, schelete tolănite cu sau fără tufe de 
verdeață; o icoană care se regăsea pe mai multe pietre 
funerare semăna cu un craniu sub formă de bec căruia îi 
crescuseră aripi. Mi-am impus să mă gândesc la Hannah 
Miles, rugând-o stăruitor să ne ghide spre căminul ei 
subpământean. Şi, în felul ei, a făcut-o. 

O aromă de căldură de primăvară, în această 
înviorătoare noapte de toamnă. 

— Liliac? 

Sin s-a oprit, a inspirat adânc şi a fost de acord cu 
mine: 

— Preferatul ei. 

Am luat urma mirosului spre un desiş de tufişuri în 


plina floare, de culoare violet-deschis, opalescent în 
lumina lunii. Tufişurile se aplecau unul către celălalt, 
arcuindu-se deasupra unei pietre de mormânt simple pe 
care nu erau gravate decât un nume şi două date 
concise care spuneau atât de puţin şi în acelaşi timp 
spuneau totul. Sin a căzut în genunchi, a întins mâna 
pentru a trasa conturul fiecărei litere şi cifre. În picioare, 
la spatele lui, m-am gândit cum era să jeleşti când eşti 
lipsit de suflet. 

— Hannah! a strigat el. 

Hannah, am gândit eu. 

Poate că avea să apară ca Ruby, într-o culoare 
puternica, lividă, cu o mulţime de efecte sonore. Sau ca 
spectrul transparent stereotipic, toată numai oftaturi şi 
murmure şi lumina ceţoasă. Dacă avea să apară. Exista 
posibilitatea ca prezenţa mea sa o perturbe - eu eram, 
la urma urmelor, îndrăgostită de bărbatul ei, iar 
obiectivul meu în dezvăluirea misterului morţii ei era 
complet egoist. Ar fi fost posibil ca ea să apară într-o 
mantie cenuşie ca o zână prevestitoare a morţii, 
blestemându-mă pentru temeritatea de a-i întrerupe 
odihna? Mi-am pus mâna pe umărul lui Sin; iar el şi-a 
pus mâna peste a mea. 

— Hannah, a zis el. Te rog... 

Hannah, te rog. 

Şi a apărut alergând. Într-un veşmânt de culoarea 
aramei. Ochi negri, inteligenţi, pe o faţă ascuţită. Şi o 
flacără luxuriantă de blană în urma ei. 

Am icnit uşor. Foarte lin, foarte încet, am 
îngenuncheat în spatele lui Sin. Vulpea a pus o labă în 
faţă, a încercuit locul, iar apoi s-a aşezat. Uimirea pe 
care o simţisem când întâlnisem mânzul lui Marsh, 
înmulțită cu patru: cam aşa era veneraţia mea 
amestecată cu groaza faţă de această creatură, atât de 


frumoasă, atât de prețioasă, şi sălbatică precum pădurea 
însăşi. 

Sin n-a rostit nicio vorbă cu voce tare; nici nu trebuia. 
În mintea mea, l-am auzit. Şi vulpiţa l-a auzit. 

— Hannah. Aşadar, ai venit. 

Ea îl privea curioasă. 

— Ne-ai onorat ascultându-ne chemarea, a zis el. Dă- 
mi voie sa ţi-o prezint pe domnişoara Candice Reagan 
Moskow. Nu trebuie să te temi de ea - este o femeie 
nobilă. 

Vulpea şi-a fixat ochii asupra mea, m-a evaluat, apoi 
şi-a mutat privirea asupra lui Sin. 

— Ah, dar atunci, tu nu te temeai de nimeni. Te-am 
iubit pentru asta, Hannah. Chiar dacă asta ţi-a adus 
pieirea. 

Remuşcarea răsuna într-o tonalitate minoră. 

— Şi de aceea, am venit. 

Ea şi-a înălţat capul. Ne asculta. 

— Timp de secole am făcut cercetări asupra uciderii 
tale Furia m-a ţinut în viaţă, cuvintele rostite pe patul 
morţii fiind de fapt un jurământ pentru dreptate. Şi cum 
m-am mai zvârcolit în mormânt, aşteptând şansa! 

Auzind acestea, coada ei s-a mişcat o dată la stânga, o 
dată la dreapta. 

— Cu adevărat, setea mea de răzbunare a adumbrit 
chiar şi dragostea noastră. Furia era tot ce conta. 

Vulpiţa şedea din nou nemişcată. 

— Acum cred că trebuie să cunosc în amănunt modul 
în care te-ai sfârşit. N-aş putea spune de ce, poate 
fiindcă mă gândesc... că-mi va fi cumva de folos. Eşti 
împăcată acum - sunt convins, de asta prin forma pe 
care ai ales-o în seara asta. Dar sunt rătăcit, abia mă 
menţin la suprafaţă, Hannah, nu bărbatul, nu fantoma, ci 
doar această... acest lucru care trăieşte numai pentru a 


pedepsi. 

Din nou, vulpea se uita la mine, ca şi când ar fi înţeles 
rolul meu în viaţa lui Sin şi nu l-ar fi judecat. 

— Deci îţi cer binecuvântarea, Hannah, şi sfatul. Dice 
şi cu mine habar n-aveam despre lucrurile pe care ni le- 
am propus sa le facem. De unde să începem? Cum să 
procedăm? Prin care portal începe călătoria spre adevăr? 
În limbajul acestei epoci moderne, n-avem nici cel mai 
mic indiciu! 

Auzind acestea, fantoma a ridicat o labă în dreptul 
botului, în felul în care o adevărată doamnă într-o altă 
epocă şi-ar fi mascat discret amuzamentul după un 
evantai. Apoi, spre surprinderea mea, s-a apropiat 
delicat de noi. Cu cea mai mare grijă, liniştit, Sin a întins 
mâna şi vulpiţa şi-a frecat botul de degetele lui. De 
necrezut, miraculos, când eu am întins mâna, un gâdilat 
tremurat al mustăţilor şi acel bot umed s-au atins şi de 
încheieturile degetelor mele. 

Fericită, i-am aruncat o privire lui Sin şi am văzut că el 
simţea la fel. Amândoi ştiam că sărutul vulpii consfinţise 
căutarea noastră în trecut... căutarea noastră împreună. 
Doar că nu aveam mult timp să ne lăsăm pătrunşi de 
această stare de fermecare. Direcţia vântului s-a 
schimbat, acesta începând să bată şfichiuitor dinspre 
nord. Micul animal s-a ridicat pe labele din spate şi a 
adulmecat aerul. În timp ce mirosea, blana a început să i 
se ridice, şi un sunet bolborosit a ieşit din gâtlejul său, 
urmat de un strigăt scurt. 

Fără să-mi dau seama, i-am imitat poziţia, aşezându- 
mă în genunchi, ridicându-mi capul, încercând să 
identific acel miros. Nu venea de undeva din 
împrejurimi. Nici nu aparţinea acestui loc. Şi totuşi, 
cumva, el se afla aici - iar mie mi-era cunoscut. 

În clipa în care vulpea a sărit, mi-am amintit. 


Gluton. 

ÎN DIMINEAŢA URMĂTOARE, AM SIMŢIT DURERILE 
căpătate în ziua de Halloween. Le simţeam pretutindeni. 
Răsucindu-mă în pat, simțind dureri peste tot, am ajuns 
faţă-n faţă cu iubitul meu. Incă un centimetru, şi nasul 
meu i-a atins bărbia, bucuria indusă de această atingere 
dizolvând durerea aşa cum zahărul se dizolvă în apă. 


Şi mi-am amintit. 

Întoarcerea de la cimitirul parohiei Grimley. Simţindu- 
ma în pragul leşinului. Spunându-i: 

— Rămâi cu mine. 

Nu s-a întâmplat nimic. Prin aceasta înțelegând 
conotaţia universal înţeleasă a lui „nu s-a întâmplat 
nimic”. A urmat o dezbrăcare parţială, apoi ne-am vârât 
sub pături. Formele mele moi contopindu-se cu duritatea 
trupului său. Aveam senzaţia unui aluat care creştea. 
Astfel întinsă şi învelită, am adormit. Acum, oricât de 
târziu era, am aflat că şi golemii dorm - dorm buştean, 
statui însufleţite. Am rămas întinsă acolo, numărându-i 
firele genelor până când am pierdut şirul. Şi apoi am 
adormit din nou. 

Când m-am trezit iar, se trezise şi Sin. 

— Salut, a spus unul dintre noi. 

— Salut, a răspuns celălalt. 

Rubycat a auzit murmurele noastre matinale. A ocolit 
movila pe care o formam, a ocupat o poziţie între 
capetele noastre ciufulite şi, plină de politeţe, m-a bătut 
cu lăbuţa pe obraz. 

— Miau? 

— Rămâi în pat, a spus Sin. Hrănesc eu bestia. Dar cu 
toate astea ea, nu s-a mişcat. Mai insistent: 

— Miau! 

Mormăind amiabil ceva despre a fi slugă la două 
stăpâne, Sin a dat la o parte păturile. Nu după mult timp, 
s-a întors cu un pahar de suc, un bol mare cu fulgi de 
ciocolată şi două tablete de aspirină. 

— Poţi să te ridici? 

Făcând un efort, m-am ridicat pentru a înghiţi aspirina 
cu o gura de suc de portocale. De pe marginea patului, 
Sin mi-a dat să mănânc fulgi cu lingura, apoi i-a încercat 
ŞI el. 


— Înh! a făcut el o grimasă. 

Am zâmbit. 

— E un gust pe care ţi-l formezi. 

Am mai crănţănit câţiva. 

— Nu cred că pot ajunge la şcoală. 

— Rămân cu tine. 

— Nu, e-n regulă... du-te. 

l-am spus asta pe un ton nesigur. Nu voiam ca el să 
plece. Mi-am amintit de Hannah Miles, de forma în care 
apăruse. Dacă 

Sin ar fi omorât-o, n-ar fi apărut ca un urs grizzly sau 
echivalentul unui mâncător de oameni? 

Cu o faţă de pe care nu se putea citi nimic, a ridicat 
colţul cearşafului şi s-a uitat dedesubt. 

— Lasă-mă să rămân. Ne putem juca de-a doctorul şi 
pacientul. 

Am ridicat din umeri (au!), cu un zâmbet şi mai larg. 

— Cu atâţia oameni drogaţi seara trecută, Swonowa 
oricum va fi pustie astăzi. Ca şi când ar fi bătut un ceas, 
brusc mi-am revenit în simţiri. Ar trebui să încerc să fac 
un duş, am spus. 

— A... bine. Fie îmi împărtăşea timiditatea, fie mi-o 
respecta. Asta ar trebui să te facă să te simţi mai bine. 

Sub jetul de apă mi-am examinat corpul. Era ca o 
hartă, fiecare vânătaie formând un continent. Dar apa 
fierbinte, combinată cu medicamentele care deja îşi 
făceau efectul, a făcut minuni şi am reuşit să duc la bun 
sfârşit eroica faptă a îmbrăcatului. Jos, Sin o necăjea pe 
R.C. Cu jucăria ei cu pene. Purta şosete. Şi chiloţi 
strâmţi. Şi într-un fel, reuşise să capete o strălucire, 
acum redusă în intensitate, în jurul încheieturii unei 
mâini. Pisica se freca de gleznele lui. Aş fi putut să-i 
privesc la nesfârşit. Şi totuşi, nu puteam. 

— Baia îţi aparţine în întregime, i-am spus. Am să 


scotocesc în căutarea unui tricou curat cu care să te 
îmbraci. 

Căutam în dulapul tatei, când a sunat telefonul. 

— Alo? 

— Scumpo! Eşti acolo! 

— Tati! 

M-am trântit pe patul părinţilor mei. 

— Am ascultat mesajul ăsta grozav în întregime. Dar 
hei, de ce nu eşti la şcoală? 

Am gândit rapid. 

— Mahmureală de Halloween. Prea multe dulciuri. 

Am avut parte de chicotitul acela care aparţinea unui 
„tată mişto”. 

— Eşti sigură că n-a fost prea multă bere? 

— Ştii că urăsc berea. Dar e ceva asemănător. Oricum, 
e în regulă; nu aş lipsi de la vreun test sau ceva de genul 
ăsta. Deci, ce s a întâmplat? 

— Păi, pe aceeaşi temă a petrecerilor cu băutură, ieri 
seară a avut loc petrecerea de încheiere a filmărilor. Şi 
fiind în mod oficial noiembrie, presupun că toţi alergenii 
ăia enervanţi din Connecticut sunt morţi. Aşa că mi-am 
rezervat un bilet de avion pentru Hartford; am de gând 
să-mi petrec săptămâna cu tine. 

— Zău? Tati, asta-i grozav! 

Şi vorbeam serios; chiar vorbeam. Numai că parentis 
interruptus avea să întârzie călătoria de medium pe care 
o aveam de făcut. 

l-am adus la cunoştinţă asta şi lui Sin. 

— Poate că o să luăm cu toţii cina împreună, am spus. 
Vom merge la restaurantul acela din Norris unde se 
mănâncă friptură. Sau, nu, am să fac lasagna. Lui tati îi 
place lasagna făcută de mine. 

Şi-a tras peste cap - avea părul umed - tricoul cu 
inscripţia „Marcă înregistrată Lege şi ordine”. 


— Sunt sigur că o să-mi placă şi mie, a spus el, dar 
ochii lui erau întunecaţi, în ei părând a se strânge nori de 
furtună. 

— Uite, Sin, mama mea va veni, ca de obicei, vineri; 
duminică se vor întoarce în oraş, iar noi vom putea... 
relua totul. 

— Da, a spus el. Prea bine. 

Nu era convingător. L-am privit cu severitate. 

— Până atunci, prin prezenta, impun un moratoriu 
asupra trasnăilor maliţioase. 

— Voi încerca să mă supun acestuia, a spus el. Acum 
cred ca aş face mai bine să-i duc camioneta înapoi lui 
Kurt. Să nu-l lovească apoplexia. 

Aşadar, Sin a plecat şi tati a venit şi totul era în 
limitele normalului. Relativ. Con Emerson a început să 
vină la şcoală dat pe pleoape cu tuş, iar un puşti care a 
făcut o remarcă despre asta s-a ales cu pumni în ochi. 
Doamna Brinker şi-a făcut apariţia la bibliotecă 
îmbrăcată în rochia ei ridicolă cu volănaşe, deoarece 
avea o întâlnire după program cu nimeni altul decât 
îngrijitorul itinerant Jameson Medaniel. De-abia l-am 
recunoscut pe omul negru al oraşului Swoon, ferchezuit, 
fără haina militară şi ciobănescul german. 

Mama şi-a făcut apariţia în oraş cu o sticlă de 
prosecco, care e aproape la fel de bun ca şampania, iar 
Sin ni s-a alăturat, ducând cu el un vas imens cu 
crizanteme - parcă ar fi fost cel mai drag, vis pentru a 
căpăta aprobarea părinţilor în legătură cu iubitul tău. 

Apoi a apărut unchiul Gordon. 

După o zi lungă petrecută la birou, bărbaţii 
profesionişti din Swoon se transformau în general într-un 
casting pentru Lacoste. Unchiul meu încă era îmbrăcat în 
costumul lui avocăţesc din stofă cu dungi fine, deşi fără 
cravată şi cu o faţă descompusă. Era trecut de nouă, dar 


cvartetul nostru încă îşi făcea de lucrucu lasagna. 

— Gordon! Bună! Au trâmbiţat părinţii mei, mai mult 
sau mai puţin la unison. 

Pe chipul lui Sin a trecut o undă de neplăcere - fără 
îndoială că unchiul meu îi reamintea de fostul lui avocat 
—, dar şi-a reprimat-o. Se purta admirabil. 

— Prosecco? 

Mama i-a prezentat sticla. | 

— Nu, Lesley, mulţumesc. Aăă... 

— Oh, Gordon, să nu-mi spui că eşti cu maşina, a 
chicotit veselă mama. Vino, stai jos şi bea un pahar! 
Arăţi de parcă ţi-ar prinde bine unul. 

— Nu, eu... eu... 

— Unchiule Gordon? m-am aventurat eu. S-a întâmplat 
ceva? 

Intrebarea l-a făcut să-şi recapete luciditatea. 

— Da, a spus el. Asta este. S-a întâmplat ceva. A avut 
loc un accident. E vorba de Lainie. Maşina ei a căzut de 
pe podul Dawender. 

„ÎNTÂLNIREA ÎN TORRINGTON” LA CARE SE GRĂBISE 
mătuşa Lainie să ajungă plecând de-acasă ar fi putut fi 
considerată reală dacă ea ar fi purtat haine normale pe 
sub trenci. Dar ea condusese spre locul de rendez-vous 
îmbrăcată cu nimic altceva decât lenjerie La Perla şi 
trenci marca London Fog, fără îndoiala ca un tribut adus 
domnului Mercedes. Prin urmare, toată lumea şi-a dat 
seama că era în drum spre o întâlnire erotică atunci 
când fusese pescuită din Housatonic. 

In momentele care au urmat anunţului făcut de 
unchiul Gordon am fost deosebit de ocupați, cu toţii 


luându-ne poziţiile de luptă. Mama, superbă pe timp de 
criză, a dat telefoanele necesare, care în primul şi-n 
primul rând au confirmat că Lainie era în viaţă, dar în 
stare critică, la Spitalul Lutheran. 

— Copiii ştiu? a întrebat mama. 

— Penny, da, ea aşteaptă în maşină, dar băieţii nu 
ştiu, a zis Gordon. Penny e... foarte supărată. 

— Şi părinţii noştri? 

Gordon s-a albit la faţă. 

— Bert şi Helen? 

— O, lisuse! Şi-a trecut mâna prin părul deja răvăşit: 
Nu, nu le-am telefonat. N 

— E-n regulă, nu-ți face griji. li vom suna de la spital; 
în Arizona încă e devreme. S-a întors către mine. 
Candice, treci strada şi ai grijă de băieţi. Apoi, spre tati: 
Peter, tu conduci. lar lui Gordon: Venim după tine. 

Şi au plecat. La fel ca şi mama, m-am mişcat rapid, cu 
Sin pe urmele mele, spre numărul 9 de pe Daisy Lane. 
Nu puteam să mă ocup de el - nu cu această senzaţie 
arzătoare în interiorul meu, care conştientiza că 
plonjonul lui Lainie însemna o altă bifare pe tabela lui de 
marcaj. Numai că, în timp ce-mi simţeam plexul solar 
despicat, am acceptat în cele din urmă faptul că nu era 
un joc. Lainie era o fiinţă umană, cineva la care ţineam; 
ea se afla pe muchie de cuţit, între viaţă şi moarte, din 
pricina băiatului care reprezenta o greşeală de-a mea. 
Asta era vina lui Sin şi prin extindere şi a mea, şi totuşi, 
pe cât de disperată eram să pun lucrurile în ordine, pe- 
atât nu păream să fi fost pregătită pentru provocare. Ca 
atunci când am intrat în casa familiei Leonard - acolo 
erau Silas şi Jordan, care făceau pozne, fiind plini de 
energie, doar că ce ştiam eu ca să pot să liniştesc nişte 
copilaşi zapăciţi? 

Nu era nevoie să ştiu nimic. Sin a intrat, atât de blând, 


atât de calm. Folosind pături şi scaune, a construit un 
cort în camera de zi, în timp ce suspiciunile mele s-au 
topit într-o băltoacă de tolul-va-fi-bine. După un timp, 
băieţii s-au liniştit. După încă un timp, Sin i-a luat pe sus, 
mai întâi pe Silas, apoi pe Jordan, ducându-i în pat. 

Când telefonul familiei Leonard a zbârnâit, am sărit să 
răspund. Mama. 

— Cum se simte? 

Toate temerile mele legate de starea lui Lainie — şi de 
modul în care ajunsese acolo - s-au năpustit asupra mea 
ca nişte câini care atacă. 

— Încă e instabilă. 

Vocea mamei era încordată. 

— Ah... Mami, tu cum te simţi? 

Nu-i mai spusesem „mami” de la nouă ani. 

— Rezist. Îmi tot repet că se va face bine. Oricum, 
scumpo, unchiul tău îşi va petrece noaptea aici. Noi cu 
Penny suntem în drum spre casă. 

— OK. 

— Candy aş vrea să stai cu ea. 

Sin a coborât pe scări. 

— Ce noutăţi ai? 

Mi-am ridicat privirile. 

— Chiar îţi pasă? 

N-am aruncat vorbe la întâmplare; chiar voiam să ştiu. 

Analizându-mi chipul, el s-a încruntat de durere. 

— Ce insinuezi? 

— Vreau să spun, am zis eu, apoi am şovăit, că... nu 
ştiu ce vreau să spun. Tot ce ştiu e că mă uit la tine 
ocupându-te de puştii ăia, şi eşti atât de dulce şi de 
sensibil şi ştii exact ce trebuie să faci. Dar apoi mă 
gândesc la mama lor căzând de pe podul Davender, şi 
că s-ar putea ca tu să-i fi umblat la frâne sau să-i fi 
turnaty ulei sub roţi. 


— Dice, nu e aşa! A venit spre mine: N-am nimic de-a 
face cu asta. 

Am simţit cum pumnii mi s-au strâns şi apoi s-au 
relaxat. Cat de tare îmi doream să-l pot crede - era un 
satir, nu un sadic. Ce vrei să-mi spui, că nu vrei să-i 
distrugi pe cei din familia Leonard? 

— Nu! a jurat el. Nu în felul acesta. Mătuşa ta... ea nici 
măcar nu e de-aici; şi faţă de mine a fost mereu 
amabilă... 

Am început să mă plimb, ceea ce se întâmplă mereu 
când îmi ies din minţi. 

— Ah, Sin! Nu înţelegi? Poate că n-ai înscris treaba 
asta în registrul de distrugere a oraşului Swoon, dar tu... 
tu nu mai ai controlul asupra a ceea ce faci, asupra a 
ceea ce ai... dezlănţuit în acest loc. 

Oprindu-mă din mersul de tigroaică, m-a prins de 
braţe. M-am cutremurat, m-am zbătut, m-am liniştit. 

— Dice, a spus el. Uită-te la mine. 

M-am uitat. 

— Dice, sunt aşa de... 

Pen a intrat în casă trântind uşa. Sin mi-a dat drumul. 
Am alergat spre verişoara mea, am încercat s-o 
îmbrăţişez. Ea mi-a dat braţele la o parte. 

— Dice, lasă-mă-n pace! 

— Dar... Pen... 

— Pleacă de lângă mine! 

Fără să-l bage prea mult în seamă pe Sin, s-a îndreptat 
spre dulapul antic ce servea familiei Leonard drept dulap 
de băuturi. 

Care era încuiat. Pen ştia unde se afla cheia, dar a ales 
să spargă vitrina cu o lovitură furioasă de cot. Cioburile 
au sărit pe covor şi pe jacheta ei de majoretă. Ea a 
înşfăcat o sticlă care conţinea ceva cafeniu. 

— Dumnezeule, Pen! la-o mai uşor! 


— Mai uşor? Verişoară, mai uşor e cel de-al doilea 
prenume al meu. Bănuiesc că e moştenire de familie. 

A scos dopul şi a luat o duşcă. 

M-am dus spre ea, i-am pus o mână pe umăr. Din nou 
mi-a dat mâna la o parte, cu ochi scăpărători, apoi şi-a 
compus o faţadă calmă. 

— Zău, Dice. Aş prefera să te abţii şi să nu mai pui 
mâna pe mine. A băut din nou. Eu o priveam fix. Se pare 
că tu crezi că am nevoie de alinare. Dar de ce? Fiindcă 
mama mea a avut un accident? Sau fiindcă făcea sex cu 
dermatologul ei? 

Deci era vorba de domnul Mercedes. 

— Ştiai de asta? 

— Nu sunt atât de blondă pe cât arăt, a zis ea, 
gesticulând cu sticla. Lichidul stropea ameninţător. Dă- 
mi voie să-ţi spun care-i ironia. Mergea la el de ani de 
zile, din ce în ce mai des, pentru a-şi păstra tâmpitul ei 
de ten de model. Pentru fiecare linie, pentru fiecare 
punct, se ducea în goana mare. El îi făcea injecție cu 
asta, îi scotea aia, îi vindea nu ştiu ce ser al tinereţii de 
patru sute de dolari. Ei bine, aşteaptă până când el o să-i 
vadă faţa acum. Pen era ironică şi necruțătoare. Dar 
presupun că va putea mereu să-i pună o pungă de hârtie 
pe cap. Şi dacă după toată treaba asta rămâne o 
legumă, şi mai bine. Nu va mai fi nevoit să o asculte- 
vorbind. 

De unde veneau toate astea? Pen şi Lainie întotdeauna 
fuseseră greţos de apropiate, genul de combinaţie 
mamă-fiică ce constituie modelul după care sunt făcut 
filmele Lifetime. În plus, Pen nu era în măsură să arunce 
cu pietre, căci nici ea nu era cheie la uşă de biserică. 

— Ah, Pen, eşti supărată, am spus pe un ton jalnic. 

— Supărată? Nu prea. Căţeaua capătă ceea ce merită, 
şi ştii de ce? Pentru că n-a putut să fie cinstită în 


legătură cu asta. Daca s-ar fi îndrăgostit cu adevărat de 
el, şi-ar fi plecat aşa cum a plecat mama lui Marsh - ştii 
tu, dând dovadă de ceva demnitate -, n-ar fi gonit spre 
casă ca să-şi pună masca de soţie devotată. Dar ea nu-l 
iubeşte pe doctorul Darwin; şi nici pe tata nu-l iubeşte, 
sau... sau pe vreunul dintre noi. E doar o scroafă egoistă. 

Pen a lăsat jos sticla, şi-a scos jacheta şi şi-a aţintit 
veninul în altă parte. Spre Sin, care stătea liniştit lângă 
wigwam-ul pe care-l construise. 

— Tu! Nu era un pronume; era o acuzaţie: Ce cauţi 
aici? 

Sin şi-a dus mâinile la spate, strângându-le. 

— Am venit cu Dice s-o ajut să aibă grijă de fraţii tăi. 

— Nu! a strigat ea. Ai venit să-mi distrugi viaţa. De- 
asta eşti aici. Pen clătina din cap de parcă ar fi căzut 
ceva pe ea: Ce proastă am fost! Tot ritualul ăla în verde, 
şi-apoi ai apărut tu, am crezut ca era vorba să te scot 
din mine, astfel ca tu să poţi intra în mine. Credeam că 
mă iubeşti. 

Am simţit un junghi de vină în piept. Nu-i spusesem 
niciodată lui Pen că Sin nu venise să-i distrugă ei viaţa. 
Firesc, ea crezuse că manifestările lui erau născute din 
dorinţa pentru ea. Tipii treceau întotdeauna prin foc 
pentru ea — de ce nu şi fantomele? 

— Dar tu nu mă vrei; tu nu mă iubeşti. Vehemenţa ei 
s-a transformat în suspine când s-a apropiat de el: Şi nici 
măcar nu mai vrei să faci sex cu mine. Eu nu însemn 
nimic pentru tine, nimic. Mi-ai luat virginitatea de parcă 
ar fi fost o lamă de gumă. 

Se aflau la un centimetru distanţă unul de celălalt, şi 
n-aş putea spune dacă ea era pe punctul de a-l săruta — 
cu lăcomie, nebuneşte, în felul acela disperat în care ai 
săruta un băiat pe care deja l-ai pierdut - sau de a-l 
pălmui. Cred că nici ea nu ştia. 


Înainte ca ea să reacționeze, Sin a dat să vorbească - 
şi toată blândeţea pe care o afişase cu doar câteva 
minute mai devreme dispăruse. 

— Ai dreptate, Pen, nu te iubesc. Oboseala din vocea 
lui nu impunea un efort să fie decriptată. Ai dreptate şi 
că nu te vreau. 

Unde nu ai dreptate este în conceptul că am venit în 
Swoon cu unica intenţie de a-ţi răpi fecioria, de a-ţi păta 
reputaţia şi de a mă descotorosi de tine. Eşti 
insignifiantă, Pen. 

Asta a făcut-o să se decidă. S-a repezit şi l-a lovit, 
înfigându-şi unghiile şi zgâriindu-l pe obraz. Singele a 
început să-i curgă, însă lumina din încăpere era slabă - 
ţâşnea roşu strălucitor ca Singele meu, ca al lui Pen, sau 
ocru ca lutul? 

Sin n-a şovăit; a continuat. 

— Eşti o fetişcană dintr-un orăşel, asta-i tot, a zis el. 
Dar vai, ce-i asta? Te schimbi, Pen. Începi să vezi. Pentru 
prima dată în cei şaptesprezece ani în care ai fost 
alintată şi ocrotită, te confrunţi cu ipocrizia vieţii tale. 
Asta e ceea ce ţi-am făcut, te-am forţat să dai ochii cu 
minciuna în care tu şi neamul tău funcţionaţi şi aşa aţi 
funcţionat timp de secole. Asta-i tot ce ţi-am făcut, Pen; 
asta e ceea ce am făcut pentru tine. Şi sub nicio formă 
nu eşti singura. Tot oraşul ăsta îşi va privi sufletul 
duplicitar înainte ca eu să fi terminat şi să fi lăsat 
bucăţelele să se risipească la voia întâmplării. 

Swoon, Connecticut. Un tablou de Norman Rockwell. 
Etalând acum vicisitudinile şi adevărul neplăcut a ceea 
ce se întâmplase cu tabloul lui Dorian Gray. 

— Dispari din casa mea, a scrâşnit Pen. Dispari din 
casa mea şi întoarce-te în iadul din care ai venit! 

— Cum pofteşti. 

Ar fi putut s-o strângă de gât. Ar fi putut să o înşface şi 


să o sărute până când i s-ar fi înmuiat genunchii. În 
schimb, el a făcut o reverență, ne-a salutat şi a părăsit 
incinta. 

Pen şi cu mine rămăseserăm singure. 

Mi-am imaginat că era rândul meu şi m-am pregătit 
pentru măcel. Nu-l meritam? Încercasem să-i ţin partea, 
să o ţin departe de rău, însă încurcasem lucrurile. Ceea 
ce nu era nimic nou. Să tiila cineva, să-i iei apărarea şi 
să fii acolo pentru ea şi totuşi să-ţi alunece printre 
degete e ca şi cum ai muri pe jumătate. Doar că n-ar 
trebui să fii decât recunoscător, recunoscător, 
recunoscător, deoarece eşti atât de norocos, norocos, 
norocos că nimic, nimic, nimic nu ți s-a întâmplat ţie. 

Acum, din nou, nimic nu mi se întâmpla, numai că 
totul era mult mai lent. Într-o zi, m-am trezit şi Ruby 
dispăruse. Aici, în Swoon, urma să mă trezesc, şi încă o 
bucăţică din Pen ar fi fost distrusă - Pen cea blajină, fata 
de aur pe care o cunoşteam, oricum. Şi orice-aş fi făcut 
pentru a preveni acest fapt era la fel de trainic şi plin de 
efect ca un oftat în vânt. 

Stăteam acolo, aşteptând. Dar Pen n-a tipat la mine. A 
făcut ceva mai rău. M-a privit. 

— Tu ştiai, a spus ea liniştită. Tot timpul ai ştiut. 

Apoi s-a întors şi a urcat scările spre camera ei. 


XXXVIII 


DÂRZĂ, OPTIMISTĂ, REZISTENTĂ, MĂTUŞA MEA ŞI-A 
revenit şi într-o săptămână a ieşit de la Reanimare. 
Mama şi tatii şi-au prelungit şederea în Swoon până 
când s-au asigurat că se vindeca, apoi au şters-o spre 
civilizaţie. Odată rezolvate leziunile interne, Lainie a 
putut fi externată. Oricum, leziunile externe aveau să 
necesite un număr de intervenţii chirurgicale estetice, 
Una peste alta, fusese norocoasă, norocoasă, norocoasă 
că nu-şi pierduse viaţa în accident. Alt plus, într-un 
veritabil stil Swoon, unchiul Gordon n-a formulat nicio 
acuzaţie de adulter şi nici n-o întreprins nimic pentru 
divorţ. Chiar şi Pen, aşa ostilă cum fusese în noaptea 
accidentului, trecuse peste toate, adoptând rolul unei 
fiice îndatoritoare. 

— Nu înţeleg de ce nu s-a întors la şcoală, a remarcat 


Marsh în timp ce mă conducea acasă de la Swonowa 
într-o zi de vineri furtunoasă şi ploioasă. Că doar ei şi-ar 
permite o menajeră și o asistentă medicală personală. 

— Da, aşa cred. 

Ziceţi-mi regina eschivării. Adevărul e că habar n- 
aveam ce se întâmpla în spatele perdelelor trase de la 
numărul 9 de pe Daisy Lane. Pen de-abia vorbea cu 
mine când mergeam la spital, iar acum, că Lainie se 
recupera chez Leonard, verişoara mea rupsese relaţiile 
cu mine. Numai că atunci n-aveam chef să mă gândesc 
la verişoara mea. În ultima vreme, nu prea mai ieşeam 
cu Marsh— iar asta era o plăcere. 

— Vrei să intri puţin? 

— Nu pot, a zis ea. Trebuie să mă întorc la „muncă”. 

Marsh a făcut semnul ghilimelelor în aer. Cu o 
săptămână în urmă, bunica ei plecase acasă, fapt ce-i 
înmulţea  însărcinările lui Marsh legate de spălatul 
vaselor şi de îngrijirea surorilor. Aşa că nu-şi mai 
permitea să aibă timp liber pentru a şi-l petrece cu 
Crane. Aşa că-şi abandonase locul de muncă de la 
magazinul de pupetărie şi îl lăsa pe iubitul ei cel bogat 
să-i plătească salariul. Atâta timp cât îşi aducea 
contribuţia regulat la venitul gospodăriei, Tatăl Psihopat 
n-avea să bănuiască nimic - nu că ar fi pus el vreodată 
piciorul în magazinul Letters Unlimited. Oricum, acesta 
era raţionamentul ei. Mie mi se părea că ea făcea slalom 
printre mine de teren. Era suficient de riscant că se 
furişa, însă faptul că Crane plătea pentru plăcerea de a 
se afla în compania ei însemna că se juca cu focul, ca să 
nu mai spun că era anapoda. 

Numai că cine ştie - poate că eram invidioasă că 
povestea de dragoste a lui Marsh se înfiripase, în timp ce 
a mea ameninţa sa ia sfârşit. În mod evident, n-o 
deranja să-şi păstreze statutul de femeie întreţinută, şi 


cu siguranţă îi convenea. Anterior cea mai ştearsă fată 
din gaşca lui Pen, acum înflorise grozav, mare chestie: 
pielea îi era curată, părul nu-i mai era slinos şi, deşi încă 
era uscată ca o scândură, etala o îmbunătăţită (a se citi: 
mai mare) cupă la sutien. Fie miracolul iubirii, fie 
contraceptivele Ortho Tri-Cyclen, probabil amândouă. 

Marsh s-a încruntat, dându-şi seama că îmi rănea 
sentimentele să fiu refuzată astfel. 

— Dar pot să stau cu tine un minut, a spus, oprind 
motorul în faţa casei. Pune-mă la curent în legătură cu 
tine şi cu Sin. Ceva noutăţi? Voi doi arătaţi cât se poate 
de intimi de Halloween. 

Dăduserăm peste Marsh şi Crane la cimitir, făcuserăm 
schimbul de amabilităţile obligatorii, dar n-aş fi zis că noi 
eram intimi. La urma urmelor, noi ne aflam acolo cu 
afaceri. Am aruncat o privire spre ploaia torențială, 
rezistând vrăjii metronomice a ştergatoarelor de parbriz. 

— Ohhh, am spus, expirând greoi. Nu prea am ce 
raporta. Cu toată drama de familie din ultima vreme, am 
fost de altfel foarte ocupată. 

Ceea ce era adevărat, dar fără doar şi poate că 
simţeam un vid când Sin nu era prin preajmă, şi nu-mi 
puteam reprima bănuielile cu privire la ce-ar fi putut el 
să facă în timp ce se ţinea departe de Daisy Lane. 

— Dice, tu şi cu Sin o să fiţi împreună, ştiu eu! a prezis 
Marsh cu optimismul strălucitor al cuiva îndrăgostit de- 
adevăratelea. Ai încredere, bine? 

— Voi avea, am spus. Mulţumesc. Ştii tu, pentru că m- 
ai adus cu maşina şi pentru gânduri şi pentru tot. 

Apoi am alergat de la maşina ei prin ploaie. Înăuntru, 
R.C. M-a salutat, şi am luat-o de jos, apoi am stat 
amândouă în obscuritatea din camera de zi. Mama n- 
avea să apară în acest weekend - În Star se afla în 
chinurile facerii spectaculosului său număr dublu de 


sfârşit de an, astfel încât, contracronometru, ea examina 
fotografiile paparazzilor şi cernea paşii greşiţi pe care-i 
făceau celebrităţile. Tati avea întâlniri în LA - vâlva post- 
producţie a filmului lui Wahiberg îşi deschidea porţile 
pentru el. Planurile mele? Care planuri? Pen nu voia să 
vorbească cu mine, Marsh „lucra”, iar Wick în mod fericit 
se împăcase cu Boz. Cât despre Sin, pasiunea şi 
imposibilitatea vieţii mele, cel mai bun şi cel mai rău 
lucru care mi s-a întâmplat vreodată era... cine ştie... 

— Jalnic, m-am plâns lui R.C., trecându-mi nasul prin 
creştetul ei îmblănit. 

N-avea legătură cu faptul că eram singură. Îmi era 
bine să fiu singură. Mă bucuram de propria mea 
companie, căutând singură sfaturi. Asta era altceva, 
dezolant. Asta era singurătatea. Am încercat să mă 
scutur de ea. Uită-te la mine, la şaptesprezece ani am 
ajuns ca o babă nebună posesoare de pisici. 

Ceea ce n-a constituit o amabilitate pentru R.C., care 
s-a dus sa se încolăcească în altă parte. 

Aşa că am rămas de una singură. Am aprins o veioză. 
Am  frunzarit un catalog. Mă învăluise după-amiaza, 
claustrofobică şi umedă. Negăsind entuziasm pe 
niciunde, am repetat piesa pentru recitalul de cor — 
prinsesem un solo într-un madrigal de Andrea 

Gabrieli —, dar vocea mea suna spart. În plus, aveam 
concurenţă, această melodie nepotrivită filtrându-se în... 
mintea mea? În aer? 

Lăsasem cumva radioul deschis în camera mea? 

Era firav, sec, îndepărtat. Apoi a crescut în volum şi 
intensitate, părând să vină de peste tot. Când a explodat 
- la nivel de zguduit-grinzile, făcut-podeaua-să-vibreze, 
făcut-vecinii-să-cheme-poliţia -, eram deja speriată. Şi 
agitată. Şi, ciudat, enervată. Pentru că ştiam cântecul; 
era cât se poate de faimos, unul dintre acele hituri care 


se prind de tine ca răceala, care în vremurile lui de glorie 
răsuna din fiecare magazin şi la fiecare post de radio. 

Cred că fusese într-o reclamă la TV pentru o băutură 
răcoritoare sau bomboane mentolate sau ceva de acest 
gen. Şi totuşi, versurile îmi scăpau - iar asta mă enerva 
la culme. 

Numai când luminile au început să pulseze şi o minge 
placau cu bucățele de oglindă a coborât din tavanul 
camerei de zi, am cedat, m-am ridicat şi am început să 
dansez. 

— Ahhhhh'm comingup, so you better get this party 
started... 

Şi îmbrăcată în costum de piele lucios, garnisit cu nişte 
ţuţuri albi, Ruby dansa cu mine, urlând din rărunchi 
cântecele vechi ale lui Pink. Oricine cu chef în anul 
Domnului 2002 - chiar şi o elevă tocilară ca mine - ştia 
acele cuvinte, iar acum şi eu urlam. Număru' doişpe pe 
Daisy Lane, cel mai tare club din Western Connecticut! 
luhuu! Eu şi fata mea dansam târşâindu-ne picioarele şi 
alunecam, ţopăiam şi ne unduiam, ne loveam, ne 
împiedicam şi cădeam, Ruby schimbându-şi costumul la 
fir care melodie. Lipsindu-mi asemenea abilităţi de 
croitorie, cu puteam doar să-mi scot unele articole de 
îmbrăcăminte pe măsură ce temperatura începea să 
crească. 

Astfel că, atunci când am intrat în bucătărie danSind 
conga, ajunsesem desculţă, îmbrăcată în jeanşi şi numai 
cu sutienul. Era timpul pentru o gustare. Ruby a pus un 
ceaun pântecos din fonta pe aragaz. A dat drumul la 
gaz, iar flăcările au cuprins fundul ceaunului ca nişte 
sadice degete albastre. 

lar eu am spus: 

— Aşteaptă... 

Dar ea n-a aşteptat. A deschis larg frigiderul. A dat de 


pereţi uşile dulapurilor, cele de deasupra tejghelei şi cele 
de sub chiuvetă. 

— Haide, Candy! Haide! Mi-a spus pe un ton imperios 
prietena mea. 

Cea mai bună prietenă a mea dintotdeauna. 

— Ruby, nu... 

Deja-vu la puterea a douăsprezecea. Orez şi lapte şi 
sos de mere. Scorţişoară, piper de Cayenne şi fulgi de 
ciocolată. Resturile de lasagna, uitate, uscându-se pe 
raftul de jos. Pine-Sol şi Windex şi acel praf de curăţat cu 
numele sugestiv de Bon Ami. 

— Hmm, a mârâit Ruby. 

Sertarul cu de toate: piuneze, benzi elastice, o bobină 
de aţă. Apoi, două pahare de cristal pentru vin. Ruby a 
spart unul ca pe un ou de marginea ceainicului. Cioburile 
au căzut clincănind în fiertură. 

— Ca-nnn-dii! Ruby se linguşea şi mi-a întins celălalt 
pahar de vin. Vino! Mi-a fost atât de dor de tine... 

Şi mie îmi fusese dor de ea. M-am dus spre aragaz. 
Oare puteam să fac asta? De ce nu? Ce-aveam eu pe- 
aici? O familie destrămată. Un oraş plin de suflete pe 
care le împinsesem spre distrugere şi pe care nu le 
puteam salva. Şi o iubire fără viitor. 

Genele lui Ruby au coborât aprobator - ştia că nu 
puteam să câştig împotriva lui Sin, că orice rezultat privit 
din orice unghi era băţul gol de la acadea. Am luat 
paharul de vin şi l-am spart. 

— Da, da, ah, puiule, daaa! mai mult decât daaaa. 

Ruby avea un polonic; îl folosea pentru a amesteca. 
Am râs şi am pus şi eu mâna pe coada polonicului. 
Amestecam împreună dezastrul. 

— lar acum, ingredientul secret. 

Inelul de pe mâna stângă a lui Ruby era de mărimea 
unui grepfrut şi dotat cu un căpăcel cu încuietoare. A 


deschis căpăce-lul şi a lăsat să cadă în ceaun nişte 
granule strălucitoare dintr-un produs farmaceutic de 
superlux. 

— Când se va duce pe gâtlej în jos, asta o va face să 
fie nemaipomenit de bună, a zis Ruby făcând cu ochiul şi 
arborând unul dintre cele mai frumoase zâmbete ale ei, 
cel care promitea lumea întreagă. 

Împreună, împreună. Veşnic, veşnic. Într-un Eden al 
ciocolatei la fiecare masă şi fără kilograme în plus pe 
cântar. Şi fără zile cu părul nearanjat. O mie şi unu de 
costume la îndemână. Şi Ruby. Un loc cu Ruby. 

A mai amestecat o dată, apoi a ridicat polonicul spre 
mine. 

— Hei, tu, arăţi aşa de bine - dă-mi voie să-ţi iau ceva 
de băut. 

Am râs atât de puternic, că o parte din conţinut s-a 
revărsat, sfârâind şi lăSind o pată ca de cerneală pe 
porţiunea laminată. 

— Termină, Ruby. Nu mă face să râd. 

— OK, ai dreptate. Asta-i o treabă serioasă. Aşa că hai 
să fim serioase. 

Ne-am compus nişte feţe imobile şi n-am mai clipit din 
ochi. Ochii ei, migdalaţi şi de culoarea chihlimbarului şi 
întotdeauna atât de loiali şi de adevăraţi. Cu mâna mea 
pe mâna ei, am adus poţiunea fumegândă la buzele 
mele. 


XXXIX 


— Ce găteşti, frumoasă din poveşti? 

Absolut cea mai jalnică replică din istoria omenirii. 
Rostită în şoaptă - şi în glumă. Şi totuşi, luată pe 
nepregătite de aceste cuvinte, m-am răsucit pe călcâie 
întorcându-mă cu spatele la aragaz, ca şi când aş fi fost 
prinsă făcând cea mai abominabilă crimă. Lingura (o 
lingură obişnuită) mi-a scăpat din mână, s-a lovit de oală 
(vechea oală Calphalon) şi a aterizat pe podea. Şi iată-l 
pe Sin, un public format dintr-o singură persoană pentru 
a asista la demonstraţia mea a la Rachael Ray, dar care 
a mers anapoda. Evenimentele din urmă cu câteva 
secunde s-au fragmentat, apoi au fost absorbite într-un 
vârtej şi trimise într-un seif situat la periferia 
conştientului. Ce se gătise? Mirosea îngrozitor, orice o fi 
fost. Brusc, am avut impulsul de a-l primi ca pe un erou, 
de a-l lua cu braţele de gât şi de a-i mulţumi... de a-i 
mulţumi pentru... 

Ceva. Dar n-am făcut asta. Pur şi simplu m-am 
îndepărtat de fiertura otrăvitoare şi am spus: 


— Salut. Mă bucur să te văd. 

— Şi eu mă bucur. A rostit cuvintele cu seriozitate, 
privindu-mă în faţă, înainte de a se bucura de desuul 
meu. Foarte bun. Exceptional de bun. 

Cu mâinile în şolduri, l-am lăsat să privească. 

— Taci din gură, l-am sfătuit. 

Ghiveciul cu crizanteme pe care-l adusese Sin în seara 
în care cinaserăm împreună cu părinţii mei rămăsese pe 
tejghea, florile ofilindu-se. Şi-a trecut un deget peste 
petalele arămii şi rubinii. 

— Mă întrebam ce faci astă-seară. 

— Eu? Nu mare lucru. Dar tu? 

— La fel, a răspuns el. Ceea ce mă duce cu gândul că 
dacă tu nu faci nimic, iar eu nu fac nimic, este ocazia 
ideală ca noi sa facem ceea ce ne este destinat să 
facem. 

Cât de furioasă şi frustrată fusesem în seara în care 
Lainie avusese accidentul şi cât de hotărâtă să-l opresc 
pe Sin - pentru totdeauna! Şi totuşi, acum el mă 
sprijinea pe mine. El era acolo; era pregătit - niciunul 
dintre noi nu se mai juca. Era timpul să ducem lucrurile 
la bun sfârşit. 

— Lasă-mă să-mi găsesc bluza, am spus, încercând să 
refac în minte o cărare pe care nu prea îmi aminteam s- 
o fi urmat. lată-l atârnând de stâlpul scărilor în spirală: 
puloverul meu pufos L-am îmbrăcat, am înşfăcat o 
jachetă şi am ieşit afară în ploaia ce dădea să se 
oprească. Cutlass-ul stătea cu motorul torcând neutru. 
Sin mi-a deschis una dintre portierele din spate. 

— Salut! Nu ne-am văzut de mult! A ciripit Marsh. 

— Da, adevărat. 

Lângă mine, Sin căuta să-şi îndoaie picioarele pe locul 
înghesuit din spate al maşinii. 

— Ei bine, am dat peste Sin în oraş, a explicat Marsh în 


timp ce Crane a pornit. Când a pomenit de faptul că 
spera să fie cu tine, cum să nu ne fi oferit să vă aducem 
împreună? 

Dumnezeule, era sentimentală zilele acestea. 

— Ah, m-am prins. Drăguţ, am spus. Deci tu încă eşti 
la „muncă”? 

Marsh a scos un sunet pe jumătate tors, pe jumătate 
chicotit. 

— înî. l-am promis doamnei Stevens că rămân mai 
târziu ca s -o ajut să decoreze magazinul pentru 
sărbători. 

Spre deosebire de restul Americii, care se pregăteşte 
de Crăciun în ziua imediat următoare Halloweenului, 
Swoon evita asemenea mercantilism cras şi aştepta 
câteva săptămâni. 

— Probabil că voi fi acolo până cel puţin la unsprezece. 
Dar desigur că sunt plătită pentru orele suplimentare. S- 
a lipit de Crane peste mânerul dintre scaune. Nu-i aşa, 
doamnă Stevens? 

— Ah, într-adevăr. Crane şi-a luat ochii de la drum ca 
să-şi sărute partenera pe păr. Deci, încotro? 

— Da, Dice, a spus Sin. Incotro? 

Exista un singur loc. 

— Taverna Glutonului. 

Spre groaza vulpii, acela avea să fie portalul nostru. 

— Ìhh! a spus Marsh. Dice, asta-i nebunie curată! 

Ce avea oare? In mod normal, Marsh nu se opunea 
ideii de a bea ceva. S-a răsucit în scaun şi m-a privit 
încruntată, ceea ce trebuia să ignor. 

— Da, ştiu că e o văgăună, dar pun pariu că au masă 
de biliard, am spus eu repede. Sin m-a provocat la o 
partidă, iar eu intenţionez să-l bat măr. 

— Bine, dar nu trebuie să te cobori atât de jos pentru a 
face asta, a raţionat Marsh. Pen are o masă de biliard; 


de ce să nu mergem acolo? 

Sin a tuşit. 

— Marsh, hmm, vezi tu... Dice şi cu mine... şi cu Pen... 
în aceeaşi încăpere... proastă idee. 

— Ahhh... Pricepuse aluzia. Ei bine, aş fi zis să mergem 
la Wick acasă - au o cameră de biliard frumoasă -, dar e 
plecată în Vermont cu familia lui Boz să petreacă 
sfârşitul de săptămână. 

Aici a intervenit Crane. 

— Taverna asta e legendară, nu-i aşa? Am auzit de ea, 
dar, de fapt, n-am văzut-o niciodată. 

— Nu-i nimic de văzut - e doar o speluncă ordinară pe 
Underhill Road, a trântit-o Marsh, apoi s-a întors spre Sin 
şi spre mine. Oricum, luaţi-vă gândul. Sunt sigură că cer 
actele de identitate la intrare, să vadă dacă suntem 
majori. 

l-am aruncat o privire lui Sin; el a încuviinţat 
încurajator. Aveam priorităţile noastre, şi să sorbim root- 
beer la Ye Olde Soda Shoppe la o întâlnire în patru nu 
era una dintre ele. 

— Să ştii că te aud, Marsh, dar eu am o carte de 
identitate falsă, însă infailibilă — tipul ăla de la fosta mea 
şcoală îşi suplimenta fondurile pentru colegiu vânzându- 
le. lar Sin arată ca de douăzeci şi unu de ani. Nu cred că 
vom avea probleme. Aşa ca ce-ar fi să ne lăsaţi acolo? 

— Dice, nu! Am crezut că ieşim împreună. 

Marsh, fără îndoială, simţea acelaşi imbold pe care-l 
simţisem şi eu când ea n-avusese timp pentru mine în 
după-amiaza asta. Privind pe fereastră, am observat că 
ajungeam pe Underhill Road. Mă mâncau gâtul şi 
palmele de nerăbdare. In curând, Sin şi cu mine aveam 
să fim martori la uciderea lui Hannah Miles. 

lar Marsh şi Crane aveau să fie în siguranţă departe de 
asta, duşi într-una din zonele izolate, rezervate pentru 


întâlniri. Numai că Crane avea propriile idei. 

— Taverna Glutonului, da, a zis el. Mi-ar plăcea să 
intru. 

La care prietena lui a scos un oftat şi a zis: 

— OK, scumpule... sigur. 

Am parcat şi ne-am dat jos cu toţii, iar pe măsură ce 
ne apropiam de intrare, am avut senzaţia că vom putea 
să trecem în paşi de vals pe-acolo. Taverna, la urma 
urmelor, putea fi la fel de neobişnuită ca şi restul 
oraşului Swoon; orice politică a uşilor închise de până 
atunci avea să fie floare la ureche cu Sin acolo. Gorila de 
la intrare de-abia dacă ne-a privit; era mult mai 
interesată de ceea ce se petrecea la jocurile mecanice — 
două fete pe care le-am recunoscut vag ca fiind eleve în 
anul doi la Swonowa, erau numai chicote şi veselie la un 
joc numit El Dorado. 

Deci nu eram singurii minori care se aventurau în 
localul de joasă speţă de la marginea drumului, la ieşirea 
din Swoon. Taverna era aglomerată, şi printre cei 
obişnuiţi - bărbaţi ce păreau duri, îmbrăcaţi în flanelă şi 
fiind tunşi în stilul mullet. Femei ce păreau şi mai dure, 
date cu ruj lucios, cu feţe ridate şi încruntate - tineretul 
ieşea în evidenţă strălucind şi vociferând pe tonuri 
răguşite. Pe podea era rumeguş, un televizor era montat 
pe perete deasupra barului şi mai era şi un vechi 
tonomat minunat din care se revărsa o succesiune de 
cântece country -  lamentări amuzante, balade 
sentimentale, imnuri închinate camioanelor, câinilor, 
Americii, trenurilor. 

În mod evident, lui Crane îi plăcea, dar în timp ce 
privea înţelegător în jur, Marsh mi-a dat un ghiont în 
coaste. 


— Dice, cum ai putut să ne aduci aici? mi-a sâsâit ea în 


urche suficient de tare pentru a se face auzită peste 
zgomotul de fond. Intotdeauna trebuie să faci aşa cum 
vrei tu! Nu-ţi pasă de nimeni altcineva! 

Eram uimită, dar când Crane a tras-o de braţ pentru a 
o face atentă, am văzut pe faţa ei cât de mult îşi dorea 
să nu se fi aflat aici. A dat vina pe mine - eu eram, la 
urma urmelor, responsabilă - apoi mi-a întors spatele. 

Ne-am strecurat la bar pentru a comanda de băut; am 
cerut o bere - nu conta de care, era de formă. Marsh a 
cerut cu voce tare un lichior de plante Jagermeister. 
Dacă tot era să fie aici, intenţiona să se simtă bine şi să 
se îmbete. A dat pe gât o jumătate de pahar, urmat de o 
bere Budweiser, iar apoi şi-a terminst lichiorul. 

Nu urma să aibă loc nicio conversaţie; era prea mult 
zgomot acolo, iar în plus, Marsh părea să mă urască. Cu 
o miză aşa de mare, nu mi-am imaginat niciodată că mi- 
aş putea pierde şi prirtena. Nu era chip să-i potolesc 
mânia - nu prea puteam să-i explic de ce eu şi cu Sin 
trebuia să fim acolo. Dacă aş fi putut pur şi simplu să mă 
răsucesc pe călcâie, să-mi fac loc prin mulţime spre uşa 
din faţă, să ies din barul ăsta dezgustător şi să scap de 
întâlnirea mea cu trecutul! Apoi am simţit mâna lui Sin 
pe şoldul meu, împingându-mă în faţă. 

Ne-am făcut loc spre încăperea din spate, unde se afla 
de fapt o masă de biliard, dar care era ocupată, şi 
oricum, după atâta timp, uitaserăm de pretextul cu jocul. 
Ceea ce era OK din punctul meu de vedere, de vreme ce 
jucam atât de prost biliard şi trebuia să-mi canalizez 
energiile în altă parte. Dar cum anume stârneai un 
episod de medium? Îmi petrecusem întreaga viaţa 
înăbuşindu-le, returnându-le la Macy's când ele îşi 
făceau apariţia. Acum aveam nevoie să le scot la 
suprafaţă şi nu ştiam de unde să încep. Deja uşor 
ameţită, Marsh se ţinea de Crane. Nu era doar infuzia de 


plante în alcool de şaptezeci de grade care o toropise, ci 
era haosul fecund, brutal, al Tavernei Glutonului - Swoon 
la cea mai înaltă cotă de depravare. Şi pe Crane îl 
părăsise neîncrederea lui britanică. Cei doi au început să 
se sărute cu nepăsare, bâjbâind orbeşte până au dat de 
un perete. El a rezemat-o acolo. S-a lipit de ea. lar apoi, 
practic vorbind, au fost absorbiți unul de celălalt. 

N-aveam de gând să stau acolo şi să mă uit, dar când 
mi-am întors privirile, am zâmbit. Nu puteam să mă 
pronunţ în legătură cu celelalte cupluri - cât de multă 
infidelitate sau simple instincte animalice se dezlănţuiau 
în jurul meu -, dar cei doi dovedeau bona fide. Absolut, 
irevocabil îndrăgostiţi. 

Punând capăt reveriei mele, Sin mi-a luat berea 
neatinsă din faţă şi a pus-o pe o poliţă. Apoi m-a condus 
spre zona dintre tonomat şi masa de biliard 
supraaglomerată de trupuri contorsionate. Cânta o 
melodie de cabaret, genul care cere un pas de dans 
elegant, dar odată ce ne-am îmbrăţişat reciproc, n-am 
făcut nimic mai mult decât să ne legănăm înainte şi 
înapoi. 

A fost destul. Ţinându-ne reciproc în braţe şi fără cel 
mai mic avertisment - niciun tremur când am făcut 
legătura între noi de la neuron la neuron, ca o săritură la 
trapez, niciun anume miros care să se distingă între cel 
de bere şi transpiraţie şi colonie ieftină —, eu şi cu Sin ne- 
am rostogolit prin vizuina de iepure. 


XL 


NUMAI CĂ M-AM ÎNŞELAT. 

N-a fost suficient ca noi doi să ne atingem - eu, cu 
creştetul sub bărbia lui - pentru a rupe textura timpului 
şi spaţiului, rezistent la dilatare, pentru ne propulsa 
înapoi spre locul unde trebuia să ne aflăm. 

Necunoscut nouă, un al treilea element esenţial era 
necesar. 

Necunoscut nouă, acel al treilea element tocmai 
intrase în bar, în paşi de dans. 


PARTEA A III-A 
CĂLĂTORIA 


XLI 


ÎNTR-O DIMINEAŢĂ DE VARA, PE PAJIŞTEA ORĂŞELUIui 
Swoon, între copaci s-a materializat o pereche 
îmbrăţişată. Cei doi s-au desprins unul de celălalt şi a 
început cearta. 

— Ce nai... ce cauţi tu aici? 

— Unde în altă parte să fiu decât aici cu tine? 

— Poftim? N-ai vorbit cu mine de săptămâni întregi. 

— Asta-i ridicol! Ţi-ai pierdut uzul raţiunii? 

— Mi-am pierdut...? Ah, fir-ar... Sin? 

— Rogu-te, acum ce mai e? 

— Aă, mai bine te-ai uita la tine. 

Ceea ce el a făcut, pentru a descoperi: o fustă din 
mătase fină, plisată şi suficient de lungă pentru a 
ascunde juponul. O bluză croită potrivit, cu corsajul din 
brocart. Toate într-o nuanţă îndrăzneață de verde 
celadon, pentru a pune în evidenţă pielea ca de 
porțelan, ochii negri ca miezul nopţii şi părul blond- 
deschis prins într-o coafură complexă. Aceeaşi persoană. 
Alte haine. 

— Ce naiba mi-ai făcut? a rostit Sin cu vocea lui Pen. 

— Eu? Nu eu am făcut asta. 

— Atunci cine a făcut-o? Nu, mai important, de ce? 

In timp ce cocoşul îmbrăcat în haine de puicuţă cânta 
enervat, mi-am privit propria ţinută: clasicul negru cu 
manşete albe apretate şi nişte botine închise până sus. 
De fiţe, nu? 

— Lua-le-ar naiba! a blestemat Sin, trăgând de 
lucrurile lipsite de comoditate ce caracterizau într- 


adevăr feminitatea secolului al optsprezecelea. Am 
crezut că am trecut peste etapa asta şi că am terminat 
cu trupul ăsta nelegitim. lată-mă înapoi în el - şi 
îmbrăcat într-un mod torturant. 

Gata de compătimire, ajunsesem să înţeleg că acea 
călătorie telepatică îşi avea propriul înţeles organic - pur 
şi simplu, trebuia să ne acomodăm cu el. 

— Nu ştiu cum se descurcau femeile cu asta, dar dacă 
suntem în 1769, nu putem să umblăm brambura pe-aici 
îmbrăcaţi în jeanşi şi tricouri, am spus. Uite, acum, 
Sinclair Youngblood Powers se află fericit în propriul să 
trup. Deci ca şi tu să poţi fi acum, aici, ar trebui să fii 
altcineva... cel puţin aparent. 

— Destul de corect. Dar spune-mi, domniţă care le ştii 
pe toate, n-aş putea fi cineva cu... Sini... mai mici? S-a 
plâns Sin, încă pipăindu-se. De ce naiba a trebuit să-i am 
pe ai lui Pen? 

O altă întrebare bună, dar la care n-aveam răspuns. 

— De ce nu? Am ridicat din umeri. Ea a făcut tot timpul 
parte din alianţa noastră nesfinţită. 

Sin s-a strâmbat, apoi a aruncat o privire în jur. 

— Aşa să fie. Dar dacă trebuie să arăt ca un Leonard, 
afurisii să fiu dacă n-am să mă folosesc de treaba asta. 
să mergem! 

A pornit cu paşi mari, sau mai bine zis a încercat - un 
fel nu prea uşor de a merge în pantofi cu toc, din piele 
de ied. 

Mă aflam lângă el. 

— Să mergem? Unde? 

— La afurisitul ăla de avocat chiţibuşar, acolo mergem. 

Aha! M-am bucurat că întrebasem. 

Marcând peisajul din zonă, structuri simple specifice 
New Englandului, cunoscute drept „solniţe” - două 
nivele în faţă, unul în spate, cu un acoperiş în pantă 


foarte abruptă şi lungă şi un singur coş de fum. Deodată, 
Sin a luat-o înainte, drumul ajungând să-i fie familiar pe 
măsură ce casele deveneau mai mari, mai generoase. În 
cele din urmă, am ajuns într-un loc cu o casă mare, cu 
un fronton ascuţit şi o verandă mult ieşită în afară. 

— Urmează-mă, a spus el, ciocănind imperios cu un 
mâner din alamă în formă de cap de leu. 

A ieşit o slujnică, iar Sin s-a strecurat înăuntru, şi eu 
după el. 

— Am venit să-l vedem pe Samuel Leonard. Şi aş dori 
să ştiu ce l-a împiedicat să mă aştepte la trăsură. 

Cu fustele foşnind, am traversat holul până când am 
fost întâmpinați de o persoană plinuţă, cu prea multe 
bucle aşezate în mod precar în jurul capului. 

— Ah! Verişoară Edwina! A spus Sin cu o politeţe de- 
abia perceptibilă. 

— Eu sunt Edwina Leonard. Tânăra femeia nu părea 
prea convinsă. Dumneavoastră sunteţi...? 

— Dar cum de nu mă recunoşti? Sunt Penelope 
Leonard; soţul tău, Samuel, îmi este văr de-al doilea. 
Verişoara Penelope... din New York? Maestrul în arta 
vorbirii ar fi putut la fel de bine să-i spună fiinţei zăpăcite 
că era verişoara Zangodork de pe Jupiter. Cu siguranţă 
că ai fost informată anterior de vizita mea. 

— Poftim? Nu, verişoară Penel... 

— Asta e imposibil! Eu însămi am pus scrisorile la 
poştă. 

— Vai de mine, vai de mine, s-a văitat Edwina. Cele 
mai sincere scuze, dar chiar n-am ştiut de sosirea ta. 
Nici măcar de existenţa ta! 

— Îți poţi imagina cât de îngrozitor a fost să aştept 
acolo lângă trăsură? Să vezi, te anunţ că impertinentul 
de vizitiu şi-a continuat călătoria spre Hartford cu tot cu 
bagajele mele! 


— O, Dumnezeule! Samuel nu va fi încântat. 

— Cu siguranţă că nu. Sin a strâns din buzele lui Pen. 
Şi când te gândeşti că am vrut în mod special să fac 
această vizită de curtoazie - intenţionez să-l vizitez pe 
unchiul Harrison Leonard în Hartford. 

Asta, servită pe un ton menit să sublinieze că verişorii 
din familia Leonard de la ţară din Swoon erau lipsiţi de 
importanţa. Cu sprâncenele ridicate a aroganță, Sin a 
privit în jur. Presupun că n-avem de ales decât să facem 
cum e mai bine. Nu e ca şi cum trăsura s-ar opri zilnic 
aici în Swoon. 

Credeam că n-o să mai rezist. Sin era prea amuzant -— 
prea crud, dar prea amuzant. Edwina, stânjenită, i-a 
poruncit servitoarei să aducă ceaiul în salon. (Apropo de 
servitoare, ghiciţi drept cine m-a prezentat draga 
verişoară Penelope?) Sin a căscat şi s-a văitat de 
călătoria extenuantă cu trăsura, obligând-o pe gazda 
noastră să-şi conducă musafira sus pentru a se odihni. 

— Putem să găsim un pat de scânduri pentru 
servitoarea ta în dependinţele servitorilor. 

— Niciodată! Sin mi-a luat mâna şi - scandalos! — mi-a 
sărutat degetele. Candice este mai mult decât o 
servitoare pentru mine. Noi suntem, într-adevăr, ca nişte 
surori... ba nu, chiar mai mult. 

Gazda noastră dădea întruna din cap, în timp ce ne 
prezenta un dormitor mic, dar în bună stare. 

— Ea va dormi în pat cu mine. Faţa Edwinei s-a făcut 
albă ca faina - culoarea şi textura puritanismului din 
New England. 

Privind-o dulce, Sin a zis: Zău, dragă, nu-i nicio 
problemă. E mişto! 

Apoi am dispărut dincolo de uşă şi am izbucnit în râs. 

— Doamne, Sin, eşti aşa de răutăcios. 

Am sărit pe patul cu baldachin. 


— Asta numai pentru că nu mi se oxigenează creierul, 
a zis el. Vino, eliberează-mă din strânsoare, vrei? 

— Din... strânsoare? 

— Corset, domniţa mea. Fără îndoială că şi tu porţi aşa 
ceva. S-a ridicat pe jumătate pentru a trage de mine; am 
parat uşor. 

Eşti îngrozită de condescendenţa mea faţă de gazda 
noastră şovăielnică? Nu trebuie să fii dezamăgită de 
purtarea mea nevinovată şi incompetentă. Edwina 
Leonard o fi ea cam prostuţă, dar e o prostuţă pasiv- 
agresivă. 

M-am uitat la el. 

— O cunoşteai, nu-i aşa? 

— Da, Dice. O cunoşteam. Nu că aş avea chef să ti-i 
enumăr pe cunoscuţii mei. 

— Nu că aş avea chef să aud despre ei! 

— Dice, te rog, chiar sunt în agonie. Haide, acum! 
Descheie-mă, şi eu te voi descheia pe tine. 

— Nu cred că vreunul dintre noi ar trebui să se facă 
prea comod. 

Scopul nostru aici era imperativ şi ţinea mai mult de 
timpul pe care îl părăsiserăm decât de cel în care 
intraserăm. 

— Vezi tu, ăsta nu e un parc tematic colonial, am 
adăugat eu. 

Într-o secundă, starea de spirit i s-a schimbat. Sin a 
devenit serios şi s-a ridicat. 

— Ai dreptate, a spus el. Primul lucru pe care sugerez 
să-l facem este să aflăm în ce zi suntem. 

Asta avea noimă. Părăsiserăm Swoon-ul într-o seară de 
toamnă şi reapăruserăm câteva secole mai devreme, 
vara; trebuia să ne luăm o marjă de eroare. 

— Am să cobor; poate dau de vreun ziar sau de vreun 
calendar sau ceva de genul ăsta. M-am oprit la uşă, m- 


am întors şi l-am văzut ţinându-şi capul între palme: Sin, 
eşti bine? 

Şi-a ridicat privirile spre mine. 

— Mă consideri un mojic după felul în care mă 
comport, atât de trufaş, atât de aspru. Dar e numai 
pentru a evita confruntarea prezenţei noastre cu timpul 
Şi locul acesta. 

— Ah! 

Suspinul mi-a adus un nod mare în gât. Căci noi 
veniserăm pentru a fi martorii unei lovituri brutale, 
fatale. Şi pentru a nu face nimic. Absolut nimic. 
Intervenţia însemna blestem - rezultatul ar fi putut 
schimba cursul istoriei. Dar să stăm şi să lăsăm sa se 
întâmple? Nici măcar nu puteam suporta un asemenea 
gând. Eu şi ideile mele strălucite. 

Acolo, pe pat, înveşmântat în mătase verde, se afla un 
monstru. Drăguţ şi răsfăţat, asemenea verişoarei mele 
Pen, totuşi cuprinzând toată puterea şi mânia lui Sin, 
enormitatea necazului său. Docil pentru moment, dar cu 
o capacitate neverificată pentru tot ce ieşise din cutia 
Pandorei. Aşa că nu m-am putut abţine să nu mă întreb, 
în timp ce un firav gând mi-a străbătut conştiinţa, dacă 
nu cumva schimbarea cursului istoriei fusese tot timpul 
pe agenda monstrului meu. 

ERAM ÎN PATRU IULIE. CU „P” MIC. FĂRĂ FOCURI DE 
artificii, fără podoabe în roşu, alb şi albastru. Puțin după 
ora douăsprezece în această zi obişnuită, Edwina 
Leonard a bătut politicos la uşă pentru a-şi invita 
musafirii la masă. Coşmarul unui vegetarian - supă de 
vițel, urmată de felii de carne aţoasă, cenuşie, plus o 
budincă de asemenea făcută dintr-o carne misterioasă. 
Sin şi cu mine am plimbat mormanul uriaş de colo-colo 
prin farfuriile noastre. 

— Din nou trebuie să-mi cer scuze pentru nefericita 
absenţă a lui Samuel, a spus Edwina. 

— Nu trebuie, zău, a zis Sin pe un ton dispreţuitor. Nu 
avem nevoie de însoțitori - Candice şi cu mine ne vom 
descurca singure pentru a face turul acestei metropole 
înfloritoare. 

Gazda noastră era înspăimântată de acest gând, dar 
oricum, am pornit amândoi prin oraş. 

— Trebuie s-o văd pe Hannah, mi-a spus simplu Sin. 
Trebuie s-o văd acum. 

Tăcerea mea spunea că am înţeles. 

— Ştii, Dice, a reluat el, am tot încercat să refac 
această zi, fiecare cuvânt şi fiecare moment pe care l- 
am petrecut cu ea, dar a trecut foarte mult timp de- 
atunci. Tot ce-mi pot reaminti este că la căderea serii 
eram împreună, iar apoi eu am plecat. Când am văzut-o 
pe urmă, ea era moartă. 

Regretul îl copleşise. Mergeam pe jos în felul în care 
mergi repede fără ţintă. Destul de curând, ne-am oprit 
pentru prima dată. 

Un potcovar (un fierar specializat în potcoave de cai) şi 
un pielar (care face harnaşamente) îşi împart adesea 


spaţiul de lucru, şi aşa se întâmpla şi în Swoon. Sinclair 
era un necunoscut care călătorea pe jos, când l-a întâlnit 
pe Elijah O'Rourke în tavernă. Un irlandez cu barbă, cu o 
iscusinţă irlandeză de povestitor, O'Rourke i-a vorbit 
despre sărmanul lui partener care îşi găsise sfârşitul la 
fierărie - povestea nenorocirii convingându-l pe tânărul 
aventurier să rămână. Acum, trecând prin faţa 
stabilimentului în căutarea lui Hannah Miles, i-am văzut 
doar pe bărbaţi - O'Rourke luptându-se cu nişte piei 
încăpăţânate şi, vizavi de el, Sinclair Youngblood Powers, 
cu uneltele necesare meşteşugului său. 

— Am ratat-o, a mormăit Sin când ne-am oprit sub 
umbra generoasă a unei sălcii de lângă poarta deschisă 
a atelierului. A arătat spre o bancă din interior. Vezi 
acolo? Sufertaşul cu mâncarea mea. Ea l-a adus; şi acum 
e plecată. 

Cât de ciudat trebuie să fi fost să se privească pe el 
însuşi! Pentru mine, nu la fel de ciudat, deloc ciudat. Gol 
până la brâu, şi transpiraţia punându-i în evidenţă 
fiecare muşchi. Fir-ar să fie, era fierbinte. La propriu. 
Forja, un cuptor din cărămidă brută cu foaie uriaşe, îşi 
scuipa focul pentru a topi metalul, aducându-ll într-o 
formă curgătoare. 

— Haide, Dice. 

— Da, bine... într-o secundă. 

Tocmai atunci s-a auzit un strigăt puternic: „Sinclair! 
Sinclair!”, când O'Rourke a dat colţul spre zona de lucru 
a potcovarului. Era însoţit de un alt bărbat, care, spre 
deosebire de palidul şi slăbănogul pielar, era înfloritor şi 
rotund. 

— Uite cine a venit! E Patrick Marshall! 

Marshall! Acea bărbie ascuţită, acei ochi duri, o 
înfăţişare  slinoasă şi alunecoasă în acelaşi timp. 
Instinctiv, m-am ascuns după trunchiul sălciei. 


— Pune-i o şapcă de patriot şi o burtă de bere şi ta- 
daaam! Tatăl lui Marsh! 

— Da, bănuiesc, a zis Sin neatent. 

— Bine, am spus. 

Acum putem pleca. In orice epocă ne-am fi aflat, tipul 
ăsta mă călca pe nervi. 

— Nu... Vreau să aud asta... 

Potcovarul a aruncat o bară de metal într-un butoi cu 
apă. Aburii care au ieşit şuierând semănau cu un stol de 
păsărele  speriate. Patrick Marshall a  scotocit în 
buzunarul jiletcii sale după tutunul de prizat. Le-a întins 
şi celorlalţi cutia şi au prizat cu toţii. Apoi, Marshall a 
scuipat pe jos, l-a fixat pe Sinclair cu o privire 
amenințătoare şi a trecut la lucrurile concrete. 

— Până mâine dimineaţă am nevoie de nişte potcoave 
pentru mârţoage, a zis el, şi a scuipat iar. 

— Mă bucur că apelaţi la serviciile mele, a spus 
Sinclair. Dar mai sunt şi alţii înaintea dumitale. 

— Chiar aşa? a zis Marshall pe un ton duşmănos. Nu 
duci lipsă de clienţi zilele astea. 

— Nu, domnule, am destui. Dar nici nu-i las baltă. 

— Fii atent, măi fierarule, a spus Marshall pe un ton 
ameninţător, ăştia nu sunt caii Regelui George. Pur şi 
simplu, nu vreau să vină nimeni să-mi spună că 
şchiopătează. 

Acum, fierarul şi-a mijit ochii privind spre soare. Apoi 
s-a întors şi a scuipat pe pământ. 

— Presupun că nu-i veţi aduce până la căderea nopţii? 

— Aşa este, a spus Marshall zâmbind fals. Ceea ce-ţi 
lasă ziua întreagă pentru restul treburilor tale. 

Tocmai fusese încheiat un târg, fie el şi unul neplăcut. 
L-am tras de mânecă pe tovarăşul meu. Patrick Marshall 
venea înspre noi şi nu voiam să-şi aţintească privirea 
urâtă asupra mea. Cât de grozav arătam probabil în 


spatele perdelei de ramuri curgătoare jucându-ne de-a 
baba oarbă, fata blondă gătită, altfel focoasă în haine 
obişnuite. Care bărbat n-ar fi fost atras de tabloul nostru 
vivant? Arborând un zâmbet, expunându-şi dinţii lipsă, 
Marshall s-a uitat ţintă la noi. Sin i-a întors aceeaşi 
privire cu ochii lui Pen, ca şi când ar fi căutat ceva, o 
frântură de amintire, o fărâmiţă de indiciu. Se părea că 
Marshall intenţiona să ni se adreseze, dar îndrăzneala lui 
Sin probabil că-l potolise, iar el şi-a continuat drumul, 
bolborosind. 

lubitul meu s-a cutremurat în pielea verişoarei mele, 
iar eu am pus o mână pe braţul lui. 

— Vino, l-am implorat. 

— Patrick Marshall, a spus Sin, mai mult sau mai puţin 
în sinea lui în timp ce ne îndepărtam în grabă. Pretinde 
că e samsar. Dar ca să fiu mai aproape de adevăr, e un 
hoţoman ordinar. 

— Hei! Tu! Sunt aici, lângă tine, Sin. Vrei să-mi explici 
şi mie? 

Am redus viteza, mergând ca la plimbare, am trecut 
de prăvalia de lumânări, de cea de tacâmuri, de tavernă. 

— Un om care se ocupă de carnea de cai e samsar, a 
explicat el, dar îi poţi spune hoţ ordinar dacă mârţoagele 
lui sunt furate sau nu valorează nici cât cleiul care se 
obţine din oasele lor. Asta a fost Patrick Marshall. Şi-a 
dat aere de om cinstit, dar ar fi vândut-o şi pe maică-sa 
dacă ar fi luat un preţ bun pe ea. Totuşi, cine eram eu 
să-i distrug afacerea? Căci este adevărat - ei începuseră 
să se ducă în altă parte, ar fi călărit o iapă care 
şchiopăta până la fierarul din Chapin decât s-o aducă la 
mine... 

Sin m-a condus la magazinul universal, un loc unde 
era probabil să o întâlnim pe Hannah. Asortimentul de 
produse - textile şi articole de galanterie, săpunuri şi 


alifii - m-a fascinat într-atât, încât nu mă puteam 
concentra asupra cumpărătorilor, dar Sin le studia feţele 
în timp ce continua să vorbească supărat. 

— Prolific, Marshall ăsta, avea şapte fete, sau erau 
opt? Nevastă-sa a murit la naşterea ultimului copil, cel 
esenţial pentru a duce mai departe numele familiei — 
băiatul. Una dintre fete... Matilda, da... trecea drept 
Tillie. Cuvintele erau rostite ca şi când ar fi fost depănate 
de pe o bobină: Ea şi Hannah erau cele mai bune 
prietene. Când toţi ceilalţi s-au răcit, Tillie a rămas loială. 
Tillie a fost o prietenă adevărată. 

A tăcut, ca şi când ar fi descâlcit ultimul nod dintr-un 
lanţ. 

— VEZI TU, AVEAM UN PLAN. 


Sin avea chef de făcut mărturisiri, în timp ce mergeam 
agale pe o cărare care separa câmpiile de fermele de pe 
margini. 

— Aveam să ne strâmtorăm şi să economisim până ce 
se năştea copilul, iar apoi plecam spre vest. A luat o 
piatră pe care a aruncat-o fără ţintă. Copilul urma să se 
nască în octombrie. La venirea primăverii, voiam să 
plecăm. 

Oare să arunce pietre avea efect terapeutic? Am 
aruncat şi eu una. In cazul meu, n-a avut niciun efect. 

— Era un plan bun, am spus. 

— Aşa crezi? 

— Da, Sin. Aşa cred. 

Brusc, m-a luat de mână şi m-a condus peste pajişte. 
Câmpul era în pantă, astfel că era nevoie de mai mult 
efort.  lerburile creşteau mai înalte, zgâriindu-ne 
picioarele, amenințând să ne sfâşie fustele înfoiate. 
Florile creşteau din abundență. Clopoţei şi piciorul- 
cocoşului, crini şi gălbenele, un caleidoscop neclar din 
pricina vitezei noastră crescânde. Apoi au apărut două 
flori în partea cea mai joasă a câmpului, mai înalte decât 
celelalte. Ele ne-au ieşit în cale şi şi-au pus mâinile în 
şolduri, de vreme ce nu erau câtuşi de puţin flori. Eu şi 
cu Sin ne-am oprit brusc, clătinându-ne, şi ne-am uitat 
unii la ceilalţi câteva secunde care au părut să dureze o 
veşnicie. 

Apoi am spus: 

— Salutare! 

Cele două fete s-au privit una pe cealaltă, după care 
ne-au privit pe noi. 

— Sărutare? a întrebat una din ele. 

— Rogu-vă, iertare, am vrut să spun, ziua bună. 

Ce naiba, nu vorbeam în stil colonial. 

— Numele meu e Candice Moskow, iar dânsa... dânsa 


este stăpâna mea, domnişoara Penelope Leonard din 
oraşul New York. 

Incercam să fiu politicoasă. 

— Aaa, ziua bună! Eu sunt Hannah Miles. 

Sigur că ea era. Părul arămiu şi buzele ca bobocii de 
trandafir şi pântecele bombat. 

— Dânsa este scumpa mea prietenă, Tillie Marshall. 

Sfioasă, Tillie a murmurat „ziua bună” - un adevărat 
discurs prin comparaţie cu companionul meu. Sinclair 
Youngblood Powers - model de oratorie, şmecherul 
şmecherilor - amuţise lângă mine. Işi amintise că ăsta 
era locul preferat al celor două prietene, şi din acest 
motiv veniserăm în viteză, dar acum rămăsese fără 
cuvinte. 

Hannah a ales să ignore lipsa de politeţe. 

— Doamne Dumnezeule, dar din ce cauză alergaţi în 
halul ăsta? Zâmbetul ei era neaşteptat. Sper că nu vă 
fugăresc urşii. 

— Nuu, nu urşii. Doar un caz de nebunie de vară. 

Tillie cea cu ochii cât cepele a luat-o ad litteram, dar 
Hannah a râs - un clinchet argintiu. 

— A, Ştiu cum sunt atacurile astea! a zis ea. De ce nu 
vă răcoriţi în pârâu? 

Exista un pârâu, atunci am văzut, curgând sclipitor 
peste pietre. Coşul cu rufe de spălat al lui Tillie se afla în 
apropiere, iar hainele spălate erau întinse la soare 
pentru a se usca. 

— Ce părere aveţi, domnişoară Penelope? am întrebat. 

O vagă încuviinţare şi ne-am aşezat pe malul râului 
pentru a ne descălţa. Cu apa rece şi cristalină 
acoperindu-ne  gambele. Albine şi fluturi zburând 
deasupra capetelor noastre. Tillie încă mai avea de 
lucru, plus şapte surori mai mici pe cap, în timp ce Sin 
împroşca cu apă în direcţia opusă. 


— Vă rog să n-o luaţi în seamă pe stăpâna mea 
snoabă, am spus, presupunând că exact aşa gândea 
Hannah. Ea... are inima frântă, ca să spunem adevărul. 

— Ah, ce păcat, a spus Hannah cu o încuviinţare din 
cap a înţelegere. 

In timp ce ne bălăceam şi sporovăiam, mă simţeam ca 
o fată nouă, nerăbdătoare să facă o impresie bună 
asupra carismaticei colege de clasă. Hannah era cu 
adevărat... care-i cuvântul în engleza colonială pentru 
„Mişto”? La un moment dat, am auzit-o pe Tillie 
strigând. Cu coşul sprijinit pe şold, a făcut cu mâna în 
direcţia noastră. Hannah şi cu mine am ieşit din pârâu. 

— A, prea bine, trebuie să pregătesc cina, a spus ea. 
Mi-a făcut plăcere să te cunosc. 

— Mda... da, asemenea. 

— Haaaaan-aah! a strigat din nou Tillie. 

— Deci rămas-bun, atunci, Candice! 

Cea care n-avea să devină mamă vreodată şi-a strâns 
fustele şi a pornit să urce panta. 

— Rămas-bun, Hannah, am răspuns către pletele ei 
strălucitoare, apoi mi-am croit drum către mal. Acolo se 
aflau botinele mele şi pantofii lui Sin; le-am luat şi am 
continuat să merg pe măsură ce pârâul cotea şi se 
adâncea. La momentul potrivit, l-am descoperit pe Sin 
stând pe o stâncă plată, cu genunchii la piept şi cu 
obrazul sprijinit de ei. Am lăsat jos încălţările noastre şi 
m-am căţărat. Ne-am aşezat fustele cu grijă în jurul 
nostru. O vreme, am privit soarele pe drumul lui spre 
apus. Apoi, pur şi simplu inevitabil, lacrimile mi-au 
ţâşnit, şi erau atât de grele încât nu le-am putut opri. 
Sin, stoic, parcă făcând parte din stâncă, le-a lăsat să 
curgă şi m-a strâns la piept. Am plâns pentru el. Am 
plâns pentru Hannah. Şi am plâns pentru mine. 

LăSind o pată mare, umedă, pe frumoasa rochie din 


mătase a lui Sin, am simţit că se întâmpla ceva în 
sufletul lui. Un murmur îndepărtat, un vulcan în inimă. A 
fost iute. Aproape o părere. M-am tras la o parte, cu 
ochii uscați acum. Exceptând faptul că arăta ca Pen, era 
OK. 

— Mă bucur că voi două aţi putut sta de vorbă, a spus 
el în cele din urmă. 

— Şi eu. E uimitoare. Dar tu ar fi trebuit să fii cu ea, 
Sin, să o asculţi, să râzi cu ea, să o priveşti... 

— Nu! A spus-o pe un ton hotărât, şi mi-a pus un deget 
pe buze. Nu eu. Nu acest eu. Diseară, Hannah va fi cu 
Sinclair al ei. Eu nu mai sunt acela. 

ROCHIILE LUNGI PÂNĂ LA PĂMÂNT TREBUIAU SĂ 
dispară. La fel şi lenjeria sadică. Din fericire, preşedinţii 
morţi din buzunarul meu se transformaseră în bancnote 


britanice de dinainte de Revoluţie, aşa că ne-am întors la 
magazinul universal pentru cămăşi, pantaloni bufanţi şi 
altele. Am revenit la casa familiei Leonard şi ne-am 
retras în camera noastră pentru a ne schimba. 

— Au! încetează! 

Sin era supărat din pricina tehnicii mele, dar trebuia 
să-l pieptăn pentru a îndepărta acele de păr şi pomada 
care făceau ca părul să-i stea nebuneşte de zbârnlit. 

— Dice, mă doarel 

— Regret, dar nu vrem să-ţi stea aşa toată noaptea. l- 
am desfăcut coafura şi i-am legat părul ca pe al meu, 
într-o coadă cu panglici. 

— Parcă am fi doi ciobănaşi, a zis Sin evaluând 
înfăţişarea fiecăruia dintre noi. 

— Ciobănaş, am presupus eu, era termenul colonial 
pentru „tip”. Da, cu excepţia Sinilor. 

— Intr-adevăr. Hai să lăsăm ironiile, vrei? 

Am râs - o anticipare nervoasă trecând drept 
amuzament. Ne-am permis amândoi o pauză de 
distracţie. Noaptea care urma n-avea să ne ofere nicio 
bucurie. Şi totuşi, meditam la acel moment cu Sin, felul 
în care mă ţinuse pe stâncă, atunci când plânsesem. Ni 
s-au întâlnit privirile în oglindă, iar el şi-a coborât rapid 
pleoapele. 

— Dă-mi jumătate de oră şi apoi vino, la semnalul 
meu. 

Manierele lui erau cam din topor. 

— Stai — unde de duci? 

Nu eram dispusă să-l scap din ochi. 

Fără vreo explicaţie, el a ieşit pe pervaz. 

— Tu nu trebuie să urmezi această cale, Dice. Pur şi 
simplu strecoară-te prin spate ca orice servitor care se 
furişează. 

Zicând acestea, a sărit pe grătarul cu zăbrele, a 


coborât rostogolindu-se cu agilitate, şi dus a fost. 

Semnalul lui - probabil că era semnalul lui, sau vreo 
bufniţă tulburată - a venit destul de curând, iar eu m-am 
furişat pe hol, pe scări, şi am ieşit pe uşă. Alt țipăt ca de 
bufniţă m-a condus spre Sin, care se afla călare pe un 
cal maro. Lângă el se afla un alt animal, fără călăreț. 

— Fă cunoştinţă cu Tawny şi cu Thunderl, a spus el, 
întinzându-mi frâiele. Thunder îţi aparţine. 

— Mie? 

Ea era de culoare cafeniu-închis, cu şosete albe până 
la genunchi. Felul în care bretonul îi acoperea ochii îmi 
amintea de cineva. 

— Probabil că glumeşti. Nu ştiu să mân calul. 

— Nu trebuie să mâni un cal, domniţă dragă; îl 
călăreşti. Şi nu trebuie să-ţi faci griji. Numele de Thunder 
vrea să fie ironic. Mânza e blândă ca un mieluşel. 

Atunci de ce nu-mi adusese un mieluşel? 

— Sub nicio formă nu mă urc pe chestia aia. Thunder 
mă privea cu ochi mari ca nişte măsline negre. Am vrut 
să spun „anima!l”. Nu te supăra. 

Sin a descălecat. 

— Dice, cunosc caii ăştia. Tawny e mama lui Thunder; 
tu încalecă şi pur şi simplu ea îşi va urma mama. Mi-a 
ţinut scara: Hopa sus! 

Proastă idee. Trebuia să ştiu - avusesem cam un 
milion din astea. 

— Hei, Thunder, am spus, bătând-o cu mâna pe crupă. 

Ea a fornăit ca răspuns şi mi-a arătat nişte dinţi de 
mărimea cuburilor de gheaţă. Cum reuşisem asta? 
Amintindu-mi că nimic nu era „real”. Nu chiar. O, părea 
real, cu adevărat real, dar eu, Candice Reagan Moskow, 
nu existam în 1769. Astfel, nu era cu putinţă să-mi rup 
toate oasele în 1769. Corect? Corect! De vreme ce 
următorul lucru de care am fost conştientă a fost frâul 


din pumnul meu, palma lui Sin pe fundul meu şi faptul că 
eram deja în şa. 

Călăream amândoi. 

Şi pe urmă, am tras cu urechea. 

Buturugi de pini cioplite grosolan împrejmuiau o curte 
din spatele cabanei îngrijite. Amurgul arunca o 
mângâiere purpurie, în timp ce vrăbiile şi porumbeii 
cântau serenade. Parfumul de iasomie scăpase de sub 
control. Un decor ideal pentru o ceartă între îndrăgostiţi. 

— Hannah, te rog, ajunge. Trebuie să mă întorc la 
atelier. 

— Aşa spui tu. 

— Ce vrei să insinuezi? 

— Nimic. Dar nici măcar nu te-ai deranjat să intri 
pentru cină. 

— Nu mă duc niciodată unde nu sunt bine-venit. 

— Atunci, ia-mă cu tine! Nu-mi pasă că încăperea e 
mică - şi eu sunt mică. 

Asta l-a făcut să râdă şi să-i mângâie pântecele 
proeminent. 

— Nu în ultima vreme! 

— Încetează cu asta! a zis ea, şi a izbucnit în râs. 

Tensiunea a dispărut, dar n-a dispărut complet 
încordarea dintre ei. 

— Am trecut prin asta. Este înghesuială acolo la 
fierărie, şi duhoarea de la forjă - nu e un loc potrivit 
pentru tine. lar eu trebuie să muncesc. Avem nevoie de 
bani. 

— Bani! Numai de-asta îţi pasă. 

— Eşti nedreaptă. Am venit să te văd - dar acum 
trebuie să plec. 

l-a cuprins obrajii cu palmele. Ea s-a lăsat mângâiată, 
dar privea dincolo de el. După ce el a încălecat şi s-a 
îndepărtat, ea s-a aşezat pe o buturugă şi s-a gândit. 


Doar puţin. Apoi s-a ridicat cu hotărâre. Nu mai avea de 
ce să se gândească. Era pregătită să acționeze. 

BANII, PRIN URMARE, ERAU O NECESITATE. NUMAI la 
asta se gândeau bărbaţii. Dar nu era lipsit de rațiune să 
laşi întreaga povară a câştigării banilor pe seama unui 
bărbat? Hannah Miles se hotărâse - avea să-şi facă şi ea 
partea ei. Într-adevăr, dacă ceea ce se zvonea era 
corect, o femeie cu atributele ei - unul, în mod deosebit 
- ar putea strânge o grămadă de bani fără prea mare 
efort. Aşa că Hannah şi-a pregătit poneiul şi a şters-o de 
la casa părintească. Gândurile ei se îndreptau spre ceea 
ce avea de făcut, n-avea nicio grijă legată de ceea ce s- 
ar fi putut întâmpla în urma ei. 

Hannah a cotit spre oraş, apoi a luat-o pe drumul care 
înconjura aşezarea. Gândită ca o arteră comercială 
secundară, Emerson Street eşuase în a satisface 
aşteptările dezvoltatorilor. Trei clădiri neterminate 
zăceau dormitând. Dar în anumite seri, aşa se spunea, 
una dintre ele prindea viaţă. Cotind pe Main Street, 
Hannah şi-a legat poneiul de un stâlp de lângă tavernă, 
apoi s-a dus grăbită pe jos spre Emerson Street. 

Unde noi aşteptam la pândă, Tawny şi Thunder 
păscând pe lângă tufişuri. N-am întrebat ce se întâmpla. 


Sin deborda de energie - mi-am imaginat că voi afla 
curând. Apoi, o siluetă cu bonetă albă a trecut repede 
prin raza noastră vizuală. A trecut şi s-a oprit, a trecut şi 
s-a oprit, a trecut, s-a oprit... şi a dispărut. 

Oftând şi mârâind, Sin a tras de jiletcă să şi-o aşeze, 
ca şi când ar fi pornit un motor intern, şi a traversat spre 
clădiri pe cât de repede îi permiteau ghetele şi pantalonii 
bufanţi. Eu veneam imediat în urma lui. Spre deosebire 
de silueta cu boneta albă, el n-a avut nevoie să se 
oprească şi să cugete; băiatul s-a dus glonţ ca şi când 
mai fusese şi altă dată pe aici. Printr-o intrare laterală, 
ne-a introdus într-o construcţie din cărămidă care arăta 
pretenţios.  Torţele  licăreau în suporturile lor, 
direcţionându-ne spre un culoar. Când am ajuns la scări, 
mi-am dat seama după zgomot unde se desfăşura toată 
activitatea. 

Niciun colţ al acelei încăperi joase şi largi de la subsol 
nu era liniştit. Exista un bar de-a lungul unui perete şi o 
platformă unde un trio de viori intona un dans scoţian 
vioi, în falset. Nimeni nu părea să-i acorde atenţie. 
Muzica şi băutura erau ca nişte anexe pentru acest loc. 
Aici, bărbaţi nerăbdători şi care vorbeau tare aruncau 
săgeți. Dincoace, pietre şlefuite clincăneau într-un vas, 
pe măsură ce se strigau cu voce tare pariurile şi se 
schimbau banii. In altă parte, cărţile de joc prevalau - 
concursuri de blufat şi de viclenie. 

Un cazinou? Ai fi putut să mă dobori doar cu un sughiţ. 
Deşi trecuseră mai bine de o sută de ani de când 
Thomas Hooker şi prietenii înfiinţaseră Connecticut-ul, 
acele rădăcini puritane erau puternice. Jocurile de noroc 
erau considerate a fi un viciu. De aceea, am bănuit eu, 
acestea aveau loc aici, în clandestinitate, pentru a 
înflori, ca o buruiană care creşte la adăpostul nopţii. 

Imbrăcaţi bărbăteşte, Sin şi cu mine am trecut printre 


jucători fără să stârnim suspiciuni. Era plin de bărbaţi - 
bărbaţi albi, în cea mai mare parte, aparţinând clasei de 
sus, dar şi destui muncitori şi militari. Cu totul 
remarcabil, printre ei, un negru şi un indian. Erau şi 
câteva femei. Sin m-a condus spre bar şi a comandat 
cidru. A nu fi confundat cu sucul de mere - chestia asta 
era puternică. In timp ce-l dădea pe gât pe-al lui, Sin s-a 
aplecat spre mine, vorbindu-mi la ureche şi scrutând 
mulţimea. 

— O vezi? 

— Nu. 

Rezemându-mă de el, mi-aş fi dorit să fie trupul tare al 
lui Sin şi nu cel moale al lui Pen. În sala de jocuri se 
simţea tensiunea care putea erupe în orice clipă. Am mai 
băut nişte cidru - curaj lichid. 

— Dar ce-ar putea să facă Hannah într-un loc ca ăsta? 

— N-aş fi conceput nici într-o mie de vieţi, a spus el, în 
parte supărat, în parte înfiorat. Dar, desigur, este atât de 
simplu, atât de remarcabil! 

Mi-am obişnuit ochii şi apoi am privit la una dintre 
mesele din apropiere, unde se afla o singură femeie, 
stăpână pe sine, printre bărbaţi. Coafura şi rochia ei erau 
mai elegante decât ale doamnelor de teapa Edwinei 
Leonard. Bărbatul de lângă ea etala o uniformă stacojie 
împodobită cu medalii. Cei doi se cunoşteau în mod 
evident, posibil erau amanti, dar femeia îşi plătea 
pariurile cu bani din poşeta ei. 

— Nu înţeleg, i-am spus lui Sin. Hannah avea bani să 
joace? 

— Nu. A izbit cana cu capac pe bar şi a lăsat o 
monedă, apoi mi-a dat un ghiont pentru a porni. Ea n-a 
venit ca să joace, a explicat el. Ea a venit pentru... 
acolo! La jocul de cărţi faraon... 

Un complicat joc de cărţi şi jetoane era în plină 


desfăşurare. Şi acolo se afla ea, între un domn solid cu o 
perucă scandaloasa şi celălalt, un soldat, acesta mai 
tânăr, haina lui mai puţin împodobită cu decoraţii. 
Hannah avea o expresie pe chip pe care am recunoscut- 
o: expresia prefă-te-până-reuşeşti. Cu guşa clătinându-i- 
se, bărbatul gras a ciupit-o de obraz, apoi a spus ceva ce 
n-am auzit. Hannah şi-a dat ochii peste cap, 
surprinzându-i privirea soldatului, care i-a zâmbit cu 
toată gura. În cele din urmă, tipul cel mare a luat câteva 
monede din grămada lui de bani pentru a le depune în 
palma lui Hannah. 

Nu prea repede, nu prea lacom, ea şi-a strâns degetele 
şi şi-a retras mâna. În jurul mesei, tensiunea aşteptării 
urca precum căldura. Ţuguindu-şi buzele şi ridicându-şi 
nasul, şi-a lăsat privirile să hoinărească. Apoi mâna ei a 
reapărut, a dus-o la tâmple şi şi-a scos boneta. Acele 
valuri roşii s-au revărsat pe umerii şi spatele ei. Un icnet 
de plăcere s-a auzit în jurul mesei, cu toţii aplecându-se 
pentru a fi mai aproape. Matahala cu perucă a întins 
mâna pentru a mângâia mătasea senzuală care-i încadra 
chipul lui Hannah - plătise pentru acest privilegiu, nu-i 
aşa? LăSindu-se pe spate, ea i-a dat peste mână, apoi ea 
şi-a întins mâna şi a deschis-o încă o dată. Râzând, 
patronul corpolent a încântat-o iar cu monede. După 
care, jocul de faraon a fost reluat, şi ghiciţi cine a 
început să câştige? De parcă ar exista vreo umbră de 
îndoială. Căci orice fată cu tupeu poate intra într-o casă 
de jocuri de noroc şi să se prezinte drept mijlocitoarea 
norocului. Dar nimic nu se compară cu o roşcată care 
este însăşi personificarea Doamnei Noroc. 

— Nu trebuie să pleci! a strigat grasul, când Hannah s- 
a ridicat, după mai multe runde, trăgând-o de mânecă 
având aere de proprietar. Tânărul soldat a lovit masa, 
dar Hannah l-a privit nimicitor, iar morsa cu perucă i-a 


dat drumul. Astfel, eliberată, s-a strecurat printre mese 
făcându-i pe toţi, pe unde trecea, să întoarcă capul după 
ea. Ea îi evalua, îi analiza, căutând binefăcători. 

Eu şi cu Sin n-am făcut nimic altceva decât să n-o 
scăpăm din ochi, în timp ce Hannah îşi făcea de treabă 
prin încăpere. Se aşeza la o masă sau stătea în picioare 
lângă un jucător, care accepta ca ea să taie cărţile şi să 
îşi ţeasă magia - magia credinţei amestecate. Indiferent 
dacă erau buni sau slabi, toţi jucătorii erau în căutarea 
norocului. Toţi cei adunaţi acolo credeau că ea ţinea 
norocul în mână, şi chiar aşa era. 

Destul de curând, am notat o schimbare altruistă în 
alegerea patronului. La un joc de pietre în bol (hubbub, i- 
a zis Sin), ea s-a apropiat de un suflet disperat care 
pierdea întruna şi care se părea că nu-şi poate permite 
să piardă. Ea a adunat pietrele şi a suflat asupra lor. La 
următoarea aruncare, norocul bietului om s-a schimbat. 
Mulțimea a ovaţionat şi a aplaudat, dar când câştigătorul 
s-a uitat să-i dea fetei partea ei, aceasta deja dispăruse. 

Tocmai atunci, m-am relaxat şi eu puţintel. Hannah şi 
buclele ei binecuvântate îi fascinaseră pe toţi, iar acum 
ea îşi permitea sa fie generoasă. Care dintre cei prezenţi 
acolo ar fi putut să-i facă rău? 

— l-a fermecat pe toţi, a zis Sin, plin de respect şi 
totuşi mâhnit, în timp ce făceam un ocol pentru a ne 
întoarce la bar. Când mă gândesc că, în timp ce eu 
slugăream la fierărie, domniţa mea se afla aici, în acest 
bârlog al leilor! 

In faţa noastră mai apăruseră două căni. Şi totuşi, 
când m-am întins după a mea, nu mirosea a cidru, ci 
duhnea. Am lăsat jos cana de parcă ar fi fost 
contaminată, doar ca să descopăr ca duhoarea mă 
înconjura acum, de peste tot, un ciclon de duhoare care 
mi-era cunoscut într-un mod inconfortabil. Cercetând 


încaperea, am descoperit sursa. Patrick Marshall. 

intrase cu alţi doi bărbaţi, vocea lui puternică, 
grosolană şi modul neîndemânatic de a o face pe 
grozavul dovedind că băuse 

— la te uită! l-am dat un ghiont lui Sin: Te-a pus să 
munceşti peste program în timp ce el petrece. 

— Ce bufon! a spus Sin încruntându-se uşor. 

După părerea lui, Patrick Marshall era mai degrabă 
prost decât diabolic. In ceea ce mă priveşte, nu eram 
chiar foarte convinsă. Cu toată acea înfăţişare şi mirosul 
urât al bărbatului. M-am încordat să nu-l scap din priviri, 
în timp ce el se aşezase la un joc de poker. 

— Pe cei care sunt cu el nu i-am mai văzut până acum, 
a spus Sin. Trebuie să fie din grupul căruia le vinde 
mârţoagele. 

Ambii bărbaţi aveau bărbi şi erau îmbrăcaţi în 
pantaloni din piele de căprioară asemenea locuitorilor de 
lângă frontiera de vest a Statelor Unite. Sin şi-a văzut de 
băutura lui, neabătut, urmărind-o atent numai pe 
Hannah. Dar n-a durat mult până ce Patrick Marshall a 
început să piardă şi nu mult după ce Doamna Noroc, atât 
de generoasă în spirit, s-a prezentat. La urma urmelor, 
n-ar fi fost bine pentru Tillie şi surorile ei ca el să-şi 
piardă banii. M-a cuprins din nou acea panică dureroasă. 
Mi-am croit drum prin mulţime spre masă. Duhoarea de 
gluton creştea în intensitate - aveam sentimentul 
bolnăvicios că aceasta marca începutul sfârşitului pentru 
Hannah Miles. 

— Seara bună, domnule Marshall, a spus Hannah 
politicoasă. 

Enervat, bărbatul şi-a ridicat privirea din cărţi. 

— Dispari, Hannah Miles! 

Incurcată, Hannah a făcut un pas înapoi. 

— De ce o refuzi dispreţuitor pe la jolie jeune fille? 


Marshall, eşti nebun! 

Asta din partea unuia dintre ţărănoii îmbrăcaţi în 
pantaloni de piele de căprioară (francez, aparent) care s- 
a plesnit peste genunchi. 

— Vino aici, Mademoiselle! 

Hannah a rămas ţintuită locului. Am detectat pentru 
prima dată un fior de teamă. Celălalt tip îmbrăcat în 
piele de căprioară a râs zgomotos, nechezând ca un 
catâr lobotomizat. 

— Mă descurc cu ce am, a mormăit Marshall. N-am 
nevoie să se amestece şi târfa aia de rău augur. 

— Eşti un prost, Marshall, l-a încredinţat din vârful 
buzelor cel care dădea cărţile. Fetişcana aia roşcată le-a 
adus noroc tuturor acelora cărora le-a zâmbit în seara 
asta. 

Marshall a tuşit ca şi când ar fi vrut să-şi dreagă vocea. 

— Târfa roşcată, ai vrut să zici, a spus el. Cu o mişcare 
rapida ca a cozii unui şobolan, a înşfăcat-o pe Hannah de 
partea din faţa a rochiei. E însărcinată - mai rău decât o 
negresă, cu un indian sălbatic, şi pe deasupra şi un 
ticălos. Mă lipsesc de-un asemenea noroc ca al ei. 

Asta nu era tocmai o noutate. Zvonul că Hannah Miles 
era însărcinată cu un copil din flori se răspândise cu 
viteza luminii. Şi totuşi, aici, în acest mediu tenebros 
unde corectitudinea era îngropată, era uşor să exagerezi 
cu astfel de lucruri. La urma urmelor, a greşi era 
omeneşte; divin era să manipulezi oamenii în atingerea 
unui scop, în ciuda sorții. Numai că acum fusese scos la 
iveală, iar regulile lumii reale încălcate. Unul câte unul, 
oamenii buni din Swoon au început să-şi retragă 
favorurile, iar flacăra strălucitoare a roşcatei Hannah 
Miles a fost cu adevarat înăbuşită. 

Numai că avea să se dovedească faptul că ea mai 
poseda un licăr de magie în ea. 

Smulgându-şi rochia din strânsoarea lui Marshall, 
Hannah s-a răsucit pe călcâie pentru a se îndepărta. 
Apoi, ca şi când ar fi vrut să evite cu dexteritate un cui 
ruginit, s-a întors. N-avea să-l lase să scape numai cu- 
atât. 

— Căutând să mă faci de ruşine pe mine, Patrick 
Marshall, ai comis o crimă mai abominabilă decât a mea. 
N-a spus asta cu patimă sau cu multă forţă; Hannah 
enunţa doar faptele. Tu ai comis o crimă împotriva 
femeilor, a tuturor femeilor, şi una pentru care vei plăti 
scump. 

Ochi plini de nerăbdare, ochi pioşi, ochi imperturbabili, 
ochi care judecau şi care ridiculizau s-au aţintit asupra ei 
de la mesele de joc. Patrick Marshall şi-a dat scaunul 
înapoi privind-o ironic, cu gura căscată. 

— Nu vei câştiga nicicând respectul vreunui femei, i-a 
spus Hannah pe un ton calm. Nici încrederea vreunei 
femei. Nici iubirea vreunei femei. 

Asta l-a făcut să se încrunte. 

— Vei tânji după acest respect, după această încredere 
şi această iubire, iar acest dor neîmpărtăşit va fi năpasta 
ta. 


Marshall şi-a strâns cărţile, apoi le-a răsfirat, aplecat 
asupra lor. 

Hannah nu accepta să fie ignorată. 

— In seara asta, ai avut parte de regina de pică, 
Patrick Marshall - fie ca ea să-ţi sape mormântul şi să-ţi 
blesteme neamul pentru vecie! 

Poate că Hannah trăsese cu coada ochiului în cărţile 
lui. Poate că avusese o clipă de inspiraţie, sau poate că 
pur şi simplu ghicise. Tot ce ştiu este că acum s-a retras 
grăbită, cu părul de culoarea aramei fâlfâindu-i pe umeri 
ca un stindard. Sin a privit-o ieşind în fugă, cu un strigăt 
înăbuşit, ca şi cum ar fi ştiut că blestemul îi pecetluise 
soarta. 

instinctiv, am întins mâna spre el. Acela a fost 
momentul în care am reîntâlnit-o. O calamitate. O 
transformare. Ca o materie vâscoasă a unui băiat, a unei 
fete, a unui golem, a unei fantome, sfâşiindu-se una pe 
cealaltă. Ca şi când ţi-ai vâri o mână într-o găleată cu 
viermi, fiecare larvă în parte trimiţându-ţi un şoc electric. 
Ca şi când ai opera cu degetele, însă toate degetele ar fi 
degete mari. Am vrut să-mi desprind mâna de corp, s-o 
spăl cu leşie, s-o secţionez cu un satâr. Şi totuşi, orice l- 
ar fi muncit pe Sin din interior îl făcea atât de vulnerabil, 
încât nu i-am dat drumul. Aşa că, foarte uşor, l-am 
apăsat, o apăsare care promitea: Sunt cu tine. Nu te voi 
părăsi. Te iubesc. Şi oricât de tulburat ar fi fost, a 
început să cedeze. Apoi s-a liniştit. Apoi a încetat. 

Sin s-a întors spre mine de parcă tocmai ar fi ţâşnit din 
ceața. Am privit unul în sinea celuilalt şi am văzut acolo 
acelaşi imperativ: Hannah!  Ţinându-ne de mâini, 
nepăSindu-ne cum arăta asta în ochii cetăţenilor din 
casa de jocuri de noroc, am pornit în căutarea ei. Nici 
urmă de ea. Oricât de dificil era de închipuit, şi cu atât 
mai greu de pronunţat, am spus: 


— Poate că ar trebui să ne despărţim. 

El s-a uitat la mâinile noastre ca şi când ar fi fost 
sudate laolaltă - un punct de legătură, un cordon 
ombilical. Dar nu era aşa. 

— Prea bine, a spus el. 

— Eu voi căuta sus. Tu du-te afară - poate că deja e în 
drum spre casă. 

— E un plan bun, a fost el de acord. Ne întâlnim la cai. 

Am zburat spre scări, spre calea de acces de la etajul 
principal, iar în timp ce Sin se îndrepta către ieşire, am 
strigat în întuneric: 

— Hannah! 

— Hannah! a răsunat ecoul batjocoritor al camerei 
goale. 

Am încercat alt nume. 

— Marshall! Patrick Marshall, arată-te! 

Din nou, mi-a răspuns ecoul aspru al propriei mele 
voci. Ei nu se aflau acolo. Am luat-o spre Emerson Street 
care era pustie şi am traversat spre caii noştri, legaţi de 
un copac. Thunder şi-a ridicat capul spre mine. Apoi am 
auzit un țipăt scurt, dar penetrant, şi m-am dus într- 
acolo, spre un luminiş de mesteceni. Trunchiurile palide 
ale copacilor se profilau în întuneric, dar siluetele de 
printre ele erau ascunse privirii întrucât cerul era 
acoperit de nori. Numai că oare ce era acel lucru 
atârnând în întuneric? O bonetă albă din bumbac care 
flutura şi care începuse să coboare ca o paraşută. 
Înainte să cadă pe pământ, razele lunii au străpuns norii 
şi am văzut totul. 

Unul dintre bărbaţii îmbrăcaţi în pantaloni din piele de 
căprioară o ţinea pe fata gravidă de coate. Celălalt o 
ţinea de picioarele micuţe care se zbăteau nebunește, 
ca nişte vrăbii prinse în capcană. Apoi Marshall a dat să 
o percheziţioneze pe Hannah, în timp ce ea se zbătea şi 


tipa. El s-a oprit din munca lui pentru a-i trage un pumn 
peste falcă, care să o reducă la tăcere. Apoi şi-a vârât 
mâna în buzunarul rochiei ei şi şi-a extras premiul. Un 
ciorap de damă plin cu monedele imperiului britanic - 
câştigurile lui Hannah în rolul ei de Doamna Noroc. 

Puteam să spun după modul în care l-a răsucit că 
recompensa financiară nu era singura plată pe care 
intenţiona să o obţină. 

Nu puteam să las asta să meargă mai departe. Nu 
puteam s-o împiedic. Totuşi, m-am apropiat. Acum 
auzeam frânturi din ceea ce se spunea. Unul dintre cei 
doi freres de la frontieră insista: 

— Eu voi fi primul care-şi va face mendrele cu ea. 

A spus asta salivând uşor. 

Marshall, cerându-i lui Hannah: 

— Revocă blestemul asupra mea, vrăjitoareo, sau va fi 
mai rău pentru tine. 

Acestea fiind spuse, bătea cu ciorapul plin de bani în 
palmă, scoțând un clinchet monoton, percutant. 

Apoi am auzit un sfâşietor „Nuuuuuuuu!” venind 
dinspre partea cealaltă a luminişului, un sfâşietor 
„Nuuuuuu!” scos şi de mine. 

Şi când Sin a ţâşnit, cu câteva nanosecunde mai 
târziu, la fel am făcut şi eu. 

Următorul lucru pe care mi-l amintesc a fost aroma 
deosebii de neplăcută de bere ieftină. 


Partea a IV-A 
Lacrimile 


XLVII 


— BĂTAIE ÎNTRE PUICUŢEI!! 

Nu era un idiom cunoscut în a doua jumătate a anilor 
1700. Ceea ce putea doar să însemne o reîntoarcere în 
Swoon-ul din prezent. Anume, Taverna Glutonului, unde 
nu trecuse mult timp. O sfadă feminină trebuie să fi 
reprezentat o noutate distractivă, cu toate şuierăturile şi 
ovaţiile din oraşul de mai târziu. Una dintre combatante 
era a dumneavoastră sinceră Dice. Cealaltă - adversara 
mea blondă, pieptoasă şi palidă - mă ţintuise de vechiul 
bar din stejar. Asta era de aşteptat. Atacul ninja pe care- 
| oprisem între mesteceni l-ar fi împiedicat pe Sin să-şi 
salveze iubirea vieţii - firesc, avea să fie enervat la 
culme. În timp ce, în jurul nostru, clienţii Glutonului ne 
îndemnau cu fluierături şi chiote. 

N-aş fi vrut să iau parte. Vănătăile de la agitația de 
Halloween peste cele de la Libos Gas & Lube se 
vindecaseră în cele din urmă - ultimul lucru care-mi mai 
trebuia era un nou imprimeu în negru şi albastru. 

— Te rog, opreşte-te - îmi pare rău! am implorat spre 
figura cu nări dilatate şi ochi scăpărători. 


Scuzele mi-au fost respinse. Mi-am dat seama după 
felul în care am fost aruncată spre jocurile mecanice. 
Totuşi, mi-am pledat cauza: 

— Haide! Nu te puteam lăsa s-o faci! Pur şi simplu, nu 
puteam! 

M-am ferit de-o lovitură. 

— Era greşit! Ştii că nu era bine! 

In cele din urmă, un răspuns: 

— Să te ia dracu’, Dice. Dacă aveam chef de 
striptease, trebuia să mă laşi să fac un afurisit de număr 
de striptease! 

Aceasta a stârnit urlete de aprobare de peste tot, dar 
m-a încurcat al dracului pe mine. Până ce mi-am dat 
seama - într-adevăr, bătaie între puicuţe - că nu era Sin 
balanSindu-se pe mine; ci Pen. Care, cu siguranţă, avea 
şi ea motivele ei. Numai că, dacă mă întorsesem în 
secolul douăzeci şi unu şi luam bătaie de la verişoara 
mea - care fusese în mod evident în mijlocul unei rutine 
burleşti pe care o întrerupsesem în mod nepoliticos -, 
unde naiba era Sin? 

Nu, nu unde. Când. Dar desigur că ştiam. lar faptul că 
ştiam m-a umplut de mai multă durere decât ar fi putut 
să-mi provoace Pen. Bombănind, am aruncat-o jos de pe 
mine. Ea s-a împiedicat pe tocurile ei înalte, s-a 
reechilibrat şi s-a aruncat asupra mea. Explodând de sub 
maiou, şuviţele ei în mod normal lucioase şi netede 
arătau acum de parcă ar fi fost curentată; ea atinsese un 
nou nivel pe scara târfelor. Spuneţi-i Barbie în timpul 
unei orgii sexuale. 

— Ai câştigat, Pen, i-am spus eu. Ai câştigat, bine? Fă 
ce vrei! 

Tentată să-mi exprim regretele că taverna nu avea 
bară de striptease, n-am vrut să instig la o nouă rundă. 
Băiatul pe care-l 


iubeam era singur, la voia întâmplării, în pericol - 
trebuia să-mi păstrez mintea limpede. Gândind - scoate- 
mă de-aici! — mi-am amintit cum ajunseserăm acolo, via 
Cutlass cu Marsh şi Crane. Oare cei doi încă îşi făceau de 
cap în spate? Într-acolo m-am îndreptat, când un 
aplaudat lent, ritmic, a început. 

— Haide, iubito! Arată-ne ce poţi! 

Solicitarea m-a zguduit aducându-mă la realitate. M- 
am răsucit în direcţia ei, şi acolo se afla Douglas 
Marshall în deplinătatea fiinţei sale de ţărănoi nordic: 
Pendleton, Carhartt, Budweiser. Nu era de mirare că 
Marsh era total împotriva acestei combinaţii - locul 
preferat al nebunului de taică-său. Prea stânjenită să-i 
spună lui Crane, ea acceptase în cele din urmă să vină, 
imaginându-şi că taică-său n-avea s-o prindă vreodată, 
de vreme ce el era acasă, având grijă de surorile ei. 
Ghiciţi ce şi-a imaginat greşit. 

— Haide, scumpo! Privirea destrăbălată, alunecoasă, a 
lui Marshall era lipită de Pen. Hai să-ţi vedem ţâţele! 

Şi alţii preluaseră termenul pentru acea parte 
proeminentă a anatomiei feminine şi îl transformaseră 
într-o incantaţie. Un şir de sentimente au trecut pe 
chipul lui Pen până când, în sfârşit, rozul-închis al 
umilinţei i s-a aşternut pe obraji. Am profitat de asta, 
trăgând-o de încheietura mâinii. Hohotele de râs ne-au 
fugărit până la masa de biliard. 

Marsh a şarjat dintr-un colţ. 

— Fir-ar să fie, Dice, eşti fericită acum? a behăit ea. 
Ah, am ştiut că n-ar fi trebuit să vin aici. Dacă mă vede 
tata, sunt moartă. 

l-am dat drumul lui Pen, care se concentra asupra bilei 
albe de biliard, o planetă nelocuită, în mod fericit, de pe 
un cer verde de fetru. 

— Ce dracu' face aici? i-am spus lui Marsh. N-ar trebui 


să fie cu surorile tale? 

Eu şi mintea mea curioasă. 

— Nu ştiu, nu ştiu! a zis Marsh cu o nervozitate 
crescândă. Probabil că a terminat baxul pe care-l 
începuse când am ieşit şi pur şi simplu... pur şi simplu... 
le-a lăsat pe fete de capul lor. Nu ştii la ce să te aştepţi 
de la el când bea. Ce să mă fac? 

Am privit prin semiîntuneric. Trebuia să fie o ieşire de 
urgenţă - şi asta era o urgenţă. Unde te uşurezi în cloaca 
asta? 

— Da! Crane a vorbit piţigăit, bucuros să fie de folos. 
Am folosit toaleta băieţilor — e în direcţia asta. 

Dincolo de un perete despărțitor se găseau două 
toalete şi o uşă de incendiu. Am împins mânerul şi, 
odată ieşiţi afară, am rupt-o la fugă spre parcare. Marsh 
a fugit spre Cutlass, cu Crane pe urmele ei. l-am aruncat 
o privire verişoarei mele. Işi freca braţele goale şi 
fornăia, fără îndoială că jacheta ei de majoretă fusese 
abandonată în zona de entropie a barului. 

— Pen, am nevoie să mă duci cu maşina, am spus. Ea 
nu rostise o vorbă de când părăsiserăm în fugă mulţimea 
care voia să asiste la bătaie. Bine? 

Nici măcar nu s-a uitat spre mine. Am luat-o ca pe un 
da. 

— Crane! Marsh a smucit mânerul portierei din 
dreapta: Vino! 

— Da, bine, foarte bine, a replicat el. Doar că... 

— Doar că ce? 

Marsh era furioasă la culme. 

— Doar că, ah... poate că ar fi trebuit să-ţi spun asta; 
nu vreau să dezvolt ura asta. Privirea lui oscila între Pen 
şi mine. Dar ce i s-o fi întâmplat lui Sin? 

— Sin? O, el e în regulă. El e bine, a insistat Marsh. El e 
Sin! 


— Da, nu-ţi face griji în legătură cu Sin, am spus, de 
vreme ce mă îngrijoram eu suficient pentru toată Coasta 
de Est. 

Pen şi cu mine ne-am târât picioarele spre maşina ei. 
Am urcat, ne-am pus centurile de siguranţă. Ea a pornit 
motorul, înainte să dea în marşarier, s-a întors spre 
mine, şi eu m-am pregătit pentru ce era mai rău. Numai 
că ea m-a întrebat simplu: 

— Deci ai fost cu Sin în seara asta? 

— Da, am spus. 

De ce să ascund lucrul ăsta? De ce considerasem 
vreodată necesar să ţin secrete faţă de Pen? 

— Păi, a spus ea pe un ton moale şi pufos ca o răţuşcă. 
De fapt, Dice, lui ce i s-a întâmplat? 

— Nu ştiu. 

Am închis ochii. Apoi i-am deschis şi am început să-i 
spun tot ce ştiam cu adevărat. Totul. În mod absolut, o 
dată pentru totdeauna, totul. 


XLVIII 


NE AFLAM PE PATUL EL ÎNTRE NOI, O PUNGĂ DE 
chipsuri Ahoy (la mătuşa Lainie nu mai găseai nici măcar 
apă fiartă, de când cu accidentul). Punga era goală. Ora 
era înaintată. lar eu eram terminată. 

— Aă, a făcut Pen. Ha! 

Mi-am amintit de ultima oară când această cameră 
fusese confesionalul meu, cum culesesem şi alesesem 
dintre frânturile de adevăr. De data aceasta, nu 
omisesem nimic. Poate dacă aş fi cu totul sinceră, asta 
ar repara lucrurile - în trecut, în prezent, şi (te rog, te 
rog) în viitor. 

— Cam înnebunitor, nu-i aşa? 

Pen îşi smulgea o cuticulă. Manichiura ei era distrusă, 
oja roşie sărită. 

— Ca să fiu sigură că am înţeles, a spus ea, treaba stă 
cam aşa: amândouă iubim acelaşi tip, care de fapt nu e 
un tip, ci un golem - un grăunte de lut, fără suflet, dar 
animat. 

Degetele mele îşi făceau de lucru la fundul pungii de 
chipsuri, în căutare de firimituri. Îndesasem cantităţi 
uriaşe pe gâtul meu lacom, dar nu reuşisem să umplu 
acest gol. 

— Şi motivul pentru care el este într-o misiune de 
răzbunare să le-o tragă tuturor din oraşul ăsta - la modul 
propriu - îl constituie o roşcată care a fost omorâtă în 
secolul al optsprezecelea. Deci voi doi v-aţi combinat 
forţele extrasenzoriale pentru o călătorie telepatică în 
timp, în speranţa de a descoperi identitatea ucigaşului 
roşcatei. Am dreptate? 

— Cam ai, am spus. Cu toate că şi tu ai avut un rol de 
jucat. N-am pus toate piesele laolaltă, dar Taverna 


Glutonului a reprezentat portalul nostru, iar prezenţa ta 
acolo i-a permis lui Sin să se folosească de trupul tău în 
1769. Nu-mi cere să-ţi explic dincolo de treaba asta, 
pentru că nu pot. Dar hai să fim cinstite, geometria 
acestei relaţii a fost întotdeauna triunghiulară. 

Pen a înghiţit greu. Asta nu putea să fie amuzant 
pentru ea. 

— Şi ultima dată când l-ai văzut, încerca să prevină 
crima... 

— Ne aflam acolo pentru a observa, dar cred că el n-a 
putut suporta, sau poate că, în tot acest timp, plănuise 
să schimbe lucrurile; el... e greu de descifrat uneori. Dar 
am încercat să-l opresc; chiar am făcut-o. 

— Şi ăsta a fost momentul când te-ai întors. 

— Asta a fost momentul când m-am întors. 

Singură. 

— Numai că nu ştiu de ce, am adăugat eu. 

— O, ştiu eu. Pen a netezit o cută a cuverturii. Asta e 
uşor. 

M-am uitat lung la ea. 

— Te-ai întors când te-ai întors deoarece atunci am 
avut eu nevoie să te întorci. A oftat: Dice, nu ştiu de ce 
m-am dus la Taverna Glutonului - pur şi simplu, m-am 
urcat în maşină şi am plecat. Nici măcar nu m-am 
îmbătat; poate că am luat două guri de bere. Pentru 
mine... ceea ce el m-a făcut... atenţia este drogul pe 
care l-am ales. Am vrut ca privirile lor să fie aţintite 
asupra mea. Am vrut să-i înnebunesc. Şi aşa s-a 
întâmplat, dar atunci ai apărut tu din neant, judecându- 
mă... 

— Banu... 

— Ba sunt sigură acum. Făceai ceea ce trebuia să faci, 
deoarece tatăl prietenei noastre era pe punctul de-a o 
face, conducând ostilitățile unui viol în grup asupra mea 


sau ceva de genul ăsta. 

Am lăsat-o baltă. Apoi am spus: 

— Deci tu şi cu mine - ne-am împăcat? 

— Sigur, a zis ea, şi vorbea serios. 

— Nu crezi că am fost... 

Duplicitară?  Mincinoasă? O pleiadă de adjective 
neatractive se fugăreau pentru a ocupa acel loc. 

Ea a ridicat din umeri. 

— Când vine vorba de băieţi, fetele fac lucruri 
prosteşti. Din cauza estrogenului. 

Destul de profund pentru Pen. Care în acel moment s-a 
aplecat peste marginea patului şi a luat un pantof - unul 
cu talpă groasă din perechea pe care o purtase la 
Taverna Glutonului. L-a examinat încurcată, l-a azvâriit, 
apoi s-a dus la debara şi s-a încălţat cu papucii ei Crocs. 

— Haide, Dice. 

— Mergem undeva? 

— Da, a spus ea. Mergem să-l luăm pe Sin. 

Mă simţeam de parcă ar fi aprins un chibrit în 
cavitatea mea toracică. 

Nu trebuia să ne furişăm. 

— Aş putea pune de-o orgie în camera de zi; părinţii 
mei n-ar zice bau, mi-a spus Pen. Ne-am urcat în maşina 
ei şi am pornit spre oraş. Emerson Street, nu-i aşa? 

— Da. Am privit pe geam în întunericul de-afară. Ce te 
face să crezi că-l vom găsi? 

— Nu cred că-l vom găsi, a spus ea. Sunt sigură că-l 
vom găsi. Şi-a desprins o clipă privirile de la drum şi mi-a 
aruncat un zâmbet superior, trist. Poate că nu eşti 
singura din familie cu abilităţi de medium. Poate că la 
mine apar mai târziu. 

Puțin probabil... dar iată-l, cu mâinile în buzunare, 
mergând lent, venind spre noi. Acum, în interiorul meu 
era soare şi neon, şi căţei şi pisoi, morişti şi confetti, şi 


prăjiturile cu fulgi de ciocolată, mult prea multe. Era 
viaţă în mine. El se întorsese. El era aici. În propriul lui 
trup, îmbrăcat în Levi s şi Hanes. Pen a oprit şi a coborât 
geamul. 

— Vrei să te ducem cu maşina? 

El s-a apropiat, pe partea ei. 

— Nu ştiu, a spus el. 

Părea a fi departe. M-am aplecat peste bord şi l-am 
privit. 

— Haide, Sin. Urcă. Pare să-ţi fie frig. 

— Frig, a spus el. Mi-e frig. 

Pen a condus spre Daisy Lane, oprind în faţa 
numărului doisprezece. Privea drept înainte la cele două 
pete de lumină pe care le făceau farurile de la maşina ei. 

— Nu vrei să intri? am întrebat-o. Să ne petrecem 
seara împreună? 

— Nu. Era foarte fermă: Vreau să fac un duş. Mă simt 
murdară. 

Se putea ca ea să se simtă aşa. Se putea ca ea pur şi 
simplu să nu fi vrut să mai facă parte dintr-un triunghi. 

— Bine, am spus. Mulţumesc. 

Am coborât din maşină. Sin a rămas. 

— Sin, am continuat. Să mergem. 

El a coborât. M-a ascultat. 

Odată intraţi, am zis: 

— Pun de cafea. 

Şi-aşa am făcut, o cafea tare. Am umplut cănile, am 
pus zahăr din belşug şi un strop de frişcă. Sin stătea în 
picioare, ţeapăn ca Omul de tinichea. 

— Stai jos, stai jos. 

l-am pus cafeaua în faţă, am luat un scaun, l-am 
studiat pe Sin. Ce se întâmpla acolo înăuntru? Cu 
precauţie, am întins mâna. Cu precauţie, fiindu-mi frică 
de tumultul acela din interiorul lui. În schimb, numai 


suprafaţa rece a mâinii lui capabile, de muncitor. Ochii 
lui erau impenetrabili, pupilele şi irisurile erau contopite. 

— Vrei să-mi spui ce s-a întâmplat? 

— Nu ştiu, a răspuns el. 

Asta era ciudat. Asta era Sin. Care avea o părere 
despre toate. Care nu era ambivalenţă. Sin ori voia ceva, 
ori nu. 

— Spune-mi! 

l-am dat instrucţiuni, iar el a urmat instrucţiunile. Era 
modul în care lucrurile trebuiau să fie. Pentru moment. 


XLIX 


PE CERUL NOPŢII, NORII TRECEAU CU REPEZICIUne. N- 
aveau nici cea mai mică dorinţă să fie martori la 


întâmplările de sub ei. A început ca o batjocură - trei 
bărbaţi trăgând de veşmintele şi părul provocator al unei 
tinere femei. Şi totuşi, gradul de pericol a crescut rapid, 
unul dintre bărbaţi intenţionând să atingă şi stadiul 
violului. Răsuceşte o armă - albă, fluidă, un şarpe cu un 
cap masiv, bulbucat, fără ochi. 

Un asemenea lucru delicat, micuţ, ţinut legat dar care 
încă se mişca, precum un cintezoi în pumnul unui copil 
rău. Ea nu poate să accepte că i se întâmplă ei - ei! Ea, 
care a fost întotdeauna norocoasă. Ea, care făcuse 
întotdeauna după cum avusese chef, care sfidase 
convențiile, râdea de vremea de-afară, deoarece, pur şi 
simplu, ea era ea. In orice clipă, acest lucru se va dovedi 
a fi o farsă. În orice clipă, acest lucru va înceta, pentru 
că, pentru că... 

Un izbăvitor! Da! Intrând în luptă. Dar înainte ca inima 
ei să mai bată o dată, alt intrus dă buzna. Cine se luptă 
cu cine? Dacă norii ar putea fi obligaţi să privească, cât 
de încurcaţi ar fi! 

Şi uimiţi, când ultima siluetă care a intrat în arenă 
dispare ca flacăra unei lumânări stinse de o pală de 
vânt. 

Adevăratul ei izbăvitor rămâne. Şi nu există ceva 
cunoscut în el? În întuneric şi-n toată nebunia, ea nu-şi 
aminteşte de tânăra domniţă din New York pe care o 
cunoscuse la pârâu, cea care fusese atât de înfumurată. 
Oricine ar fi fost el, are tăria de caracter şi curajul 
multora, atât de necesare pentru a înfrânge trei bărbaţi. 

Numai că... 

Pământul era amestecat cu pietre în această parte din 
America - motivul pentru care fermele eşuează aici, însă 
carierele de piatră înfloresc, iar gardurile sunt construite 
pe mile întregi din pietre puse unele peste altele. In 
seara aceasta, o piatră, una de mărime considerabilă, 


intră în joc. 

Un nelegiuit găseşte piatra. 

Aşa-zisul izbăvitor e doborât la pământ. 

lar răul continuă de unde a rămas. 

Până ce norii nu mai pot fugi; până când se ciocnesc şi 
se izbesc şi se sparg aşa cum obişnuiesc norii să facă 
vara. Ramurile subţiri de mesteacăn nu oferă un adăpost 
prea bun. Potopul îi năruie pe ticăloşi. Transformă 
pământul în noroi lichefiat şi face pietrele să 
strălucească precum nestematele. Cade peste două 
trupuri. 

El este într-unul din trupurile care zac pe pământ. Nu e 
trupul lui, dar el e înăuntru. Trupul lui adevărat se 
odihneşte într-o încăpere înăbuşitoare de deasupra 
fierăriei, la mai puţin de un kilometru de acest loc. 
Adevăratul lui trup a adormit legănat de fornăitul cailor. 
El e acolo, în adevăratul lui trup, dar de asemenea este 
şi aici, în acesta împrumutat. Ploaia îl loveşte peste faţă; 
el deschide ochii. Se ridică în genunchi. Simte o durere 
atroce în ceafă care îi cuprinde tot capul, ca o glugă. 

Celălalt trup este al ei. El se târăşte spre ea şi, când e 
suficient de aproape, e convins că ea e în acel trup. Cu 
greu. Nu e nevoie să fie blând pentru că e prea târziu, 
dar este blând întotdeauna. O leagănă în braţe. In ceea 
ce priveşte trupul care se forma în interiorul trupului ei, 
acesta renunţase cu câteva lovituri în urmă, cu câteva 
îmbrânceli în urmă. Prea multă scindare, prea multă 
nenorocire. Acum există. Acum nu mai există. Nu simte 
cum se scurge viaţa din ea, dar ştie că se întâmplă şi că 
el este neputincios. Ei îi este sortit să moară. 

Şi totuşi, el e binecuvântat, şi iată de ce. De data 
aceasta, ea nu va muri singură. De data aceasta, ea va 
muri alături de el. El e aici; el e cu ea. Dacă măcar ea ar 
deschide ochii şi l-ar recunoaşte, dar n-o face. Nici 


măcar nu are spasme, nu plânge şi nici nu tuşeşte. Pur şi 
simplu, încetează să mai respire. Singele ei încetează să 
mai curgă. Încetează să fie conştientă. Încetează. 

În cele din urmă, furtuna se opreşte. Zorii se ivesc. 
Orăşelul se trezeşte la viaţă. Vine cineva. Ajutorul 
dogarului, mergând grăbit pe jos, întârziind la muncă, se 
opreşte, rămâne cu gura căscată, ba chiar şi vorbeşte. 
Cam pe-atunci, el simte cum acest trup se micşorează 
ca un material textil, topindu-se precum ceara. Ajutorul 
dogarului o ia la goană asemenea unui iepure, şi, destul 
de curând, apar şi alţii. Aceştia vin şi rămân şi ei cu 
gurile căscate, şi chiar şi ei vorbesc. 

El aşteaptă, ţinând-o în braţe, până când soseşte 
fierarul - şocat, tremurând, nevenindu-i să creadă. Apoi 
el obligă trupul de împrumut să se ridice. In mod ciudat — 
ţinându-i încă trupul în braţe, şi se ştie că morţii sunt 
grei. Ţinând trupul iubirii moarte, el merge spre el, şi-n 
el şi prin el, trecând-o şi pe ea şi ajungând pe partea 
cealaltă. 


L 


Cafeaua,  elixirul miraculos. Cofeina şi zahărul 
biciuindu-i sistemul circulator în timp ce Sin se ridica de 
la masă. l-am rostit numele, tânjind după mângâiere. Şi 
totuşi, în timp ce murmuram cu faţa lipită de pieptul lui 


şi-i mângâiam părul (descoperind cucuiul lăsat de piatra 
care-l lovise), el n-a acceptat consolarea. Nu-l interesa 
să fie consolat. 

— Dice, mulţumesc pentru cafea, a spus el. 

În traducere: Te rog să mă laşi în pace. 

Nu m-am dat bătută. Sperând, sperând, sperând. 
Agitaţii extraordinare s-au iscat înăuntrul lui; începeam 
să mă obişnuiesc cu acea ciudată alcătuire interioară a 
lui. Oare el înţelegea neliniştea sau o găsea la fel de 
înşelătoare precum o găseam eu? Oare era el înfiorat de 
ea? Speriat? Oare o lua drept indigestie? Pentru mine 
era ca o minune, dar am continuat până ce trepidaţiile s- 
au domolit. Apoi m-a luat de umeri pentru a mă da 
deoparte din calea lui, fără grabă. 

— Trebuie să plec. 

Privirea goală îl părăsise, înlocuită fiind de o 
concentrare ardentă. Mai văzusem acea privire. 

Şi am spus: 

— Te rog... nu. 

— Dar trebuie. 

— Atunci, vin cu tine. 

— Dice, nu vrei să mergi. Nu vrei să înţelegi. 

— Ceea ce nu înţeleg este de ce trebuie să te duci! 

Mă purtam ca un copil. 

— Pentru asta am venit. Ştii prea bine. 

Ştiam. Dar sperasem, sperasem, sperasem - ştiind 
tragicul adevăr - ca el să fie eliberat, să se simtă uşurat. 
Sperasem tot timpul că adevărul îl va elibera. Nu folosise 
la nimic, doar îl făcuse nehotărât. Chiar crezusem că se 
întorsese pentru mine? 

— Nu, am spus. Îmi jucam ultima carte: Uite, Sin, te- 
am lăsat să preiei controlul asupra acestui oraş numai 
fiindcă, la un anume nivel, mi-a făcut plăcere. Toţi aceşti 
oameni drăguţi cu părul lor blond şi cu hainele scumpe, 


atât de bine-crescuţi şi atât de plini de sine, cu bobocii 
lor spilcuiţi aşezaţi frumos în rând... 

Acesta era monologul meu, o arie lipsită de melodie. 

— Singurul motiv pentru care mă tolerează este acela 
că sunt rudă cu Pen, am continuat eu. Dar ai apărut tu, 
şi ce-ai făcut? Pentru început, ai transformat-o pe 
perfecta mea verişoară în târfa secolului. Drăguţ! Apoi ai 
început să-i distrugi pe toţi. Pipăielile în grup de la bal! 
Incendiul de la azilul de bătrâni, iscat din pasiuni 
carnale! Adulţi adulterini luând-o razna! 

Am evitat să mentionez şi lucrurile bune pe care le 
făcuse - acceptarea adevăratei orientări sexuale a lui 
Con Emerson, neverosimila cuplare a lui Marsh cu Crane. 

— Cine are nevoie de programe reality show la 
televizor, când Sinclair Youngblood Powers este 
protagonistul spectacolului 

Swoon? Am devenit şi mai vehementă, punându-mi 
mâinile în şolduri — luam atitudine: Dar eu încă trebuie să 
trăiesc aici. Să merg la şcoală aici. Să am de-a face cu 
aceşti oameni zilnic. Deci, ghici ce? Jocul s-a terminat. Ai 
înţeles? Ajunge, este... 

— Destul. 

El n-a urlat, şi nici n-a răcnit la mine; pur şi simplu mi-a 
completat propoziţia. 

— Exact, am spus. Destul. Dar n-am să-ţi spun să te 
opreşti, sau să te rog să te opreşti — ci am să te opresc. 
Am să-i sun să-i avertizez. Am să sun la poliţie. Am să... 

Sin m-a prins de încheietura mâinii, controlându-se, 
de-abia sugerându-mi agresivitatea acumulată. M-a 
cuprins cu celălalt braţ, m-a prins de păr, ţinându-mă 
strâns pentru a fi sigur de toată atenţia mea. 

— Ai să faci asta, ai să faci aia, a zis el nespus de 
calm. 

Calmul lui m-a atins, m-a făcut să tremur. Şi totuşi, 


încă îl iubeam. Ca întotdeauna. 

— Ceea ce vei face tu, preascumpă domniţă, este s-o 
dai în bară. Şi îţi spun şi de ce: îţi place să-ţi baţi joc de 
oamenii din Swoon, dezicându-te de urbanitatea liberală 
şi eliberată, şi totuşi, viaţa ta a fost la fel de lipsită de 
griji şi de privilegiată ca a lor. Tu, care ai avut toate 
avantajele, tot luxul posibil. Tu, care n-ai sacrificat nimic, 
n-ai flămânzit niciodată, n-ai pierdut pe nimeni. Eforturile 
tale sunt inutile din cauza a tot ce ai. Ai totul, Dice, dar 
nu-ţi va fi de folos împotriva mea. 

Zicând acestea, mi-a dat drumul. Am aterizat pe un 
scaun. R.C., care mă monitorizase de pe sofaua din 
camera de zi, a alergat şi mi-a sărit în poală. L-a fixat pe 
Sin cu o privire plină de reproş, aşa cum eu nu aş fi 
reuşit. Privirea mea se lipise de pervaz. 

Căpătasem totul. Nu pierdusem nimic. Acesta fusese 
rezumatul lui. Bazat pe ce? Săpând adânc în mintea 
mea? Toate şedinţele acelea maraton de a-ajunge-să-te- 
cunosc pe care nu le avuseserăm niciodată? Se înşela 
cât era el de mare. Tot ceea ce ştia Sin despre mine era 
cum să facă să-i aparţin. Cum mă putea fraieri, cum îl 
puteam eu sluji, cum se putea folosi de mine, să mă 
păcălească şi să mă dezamăgească. Nu că l-aş fi 
învinovăţit. Un golem trebuie să facă ceea ce trebuie. 
Dar credea cumva că scria Evanghelia suferinţei? Că era 
singura persoană care suferise vreodată - şi de-aici 
debitul lui de neoprit? Îl iubeam cu adevărat, dar... frate! 
... ce tur de forţă conceptual! 

Am scărpinat-o pe Rubycat sub bărbie, iar ea a început 
să toarcă, împărtăşindu-mi senzaţia de solidaritate. Sin 
era nervos, nerăbdător. Nu m-am uitat la el când a oftat, 
şi nu m-am uitat nici când s-a întors, şi nu m-am uitat 
nici când a ieşit pe uşă. Am rămas acolo, hrănindu-mă cu 
afecțiunea felină, în timp ce el pornea să-şi facă treaba. 


Apoi am făcut ceea ce trebuia să fac. M-am ridicat şi 
m-am dus după el. 


LI 


Meditând la ziua Recunoştinţei: în mod tradiţional, 
sărbătoarea era petrecută la unii şi la alţii, pe rând. Într- 
un an, în Upper West Side, mama criticându-l pe 
organizatorul petrecerii. Anul următor în Swoon, mătuşa 
mea lăSindu-i pe toţi cu gura căscată datorită celor 
douăsprezece umpluturi diferite şi a inelelor pentru 
şerveţele, făcute din coacăze sculptate manual. Anul 


acesta - cine ştie? Era rândul lui Lainie, dar cine ar fi 
putut s-o învinovăţească dacă nu avea chef de 
petrecere? Trist cu adevărat. 

Fusese întotdeauna sărbătoarea mea preferată, tot 
cinismul lăsat deoparte. Dar aceasta avea să fie prima 
sărbătoare de Ziua Recunoştinţei de când începuse 
nebunia. Oare era mai bine să comandăm mâncare 
thailandeză la pachet? Ferit-a sfântul! Obligatoriu curcan 
şi sos, un ocean de cartofi dulci cu bezele miniaturale 
plutitoare. Chiar dacă ar fi trebuit să mă ocup eu singură 
de asta în bucătăria înghesuită de la numărul 12 de pe 
Daisy Lane. 

Ziceţi-i răgaz - îmi contemplau epuizarea în timp ce 
pedalam prin gerul de dinaintea zorilor spre un destin de 
care mă puteam lipsi. Fără îndoială, Sin „împrumutase” 
o maşină (a lui Pen era pradă uşoară) şi ajunsese la 
destinaţie. Şi totuşi, când am cotit spre Underhill, 
înfiorându-mă când am trecut pe lângă Taverna 
Glutonului şi am cotit pe Stag Flank, n-am văzut nici 
urmă de ea. Nu, probabil că n-o parcase la vedere - n- 
avea nevoie de martori. Ca şi când ar fi fost cineva prin 
zonă, cu excepţia căprioarelor care păşteau. Totuşi, am 
sărit de pe bicicletă şi am ascuns-o în spatele unor 
tomberoane de gunoi. E mai bine să fii prevăzător decât 
să-ţi pară rău - deşi aveam senzaţia că oricum îmi va 
părea rău, indiferent de situaţie. 

Pe uşa laterală, am ajuns în încăperea pentru lenjerie, 
care dădea în bucătărie. Toate luminile erau stinse. 
Aceasta era lumina cenuşie a unei case care dormea. 
Aparatura electrocasnică inactivă bâzâia. M-am dus spre 
camera de zi, lovindu-mă de pereţi şi de piese de 
mobilier înainte să-mi dau seama, La dracu’ - 
amprentele! Expertă cum eram, ai fi zis că aş fi fost 
capabilă să nu mă ciocnesc de obiectele inanimate. Mi- 


am strâns mâinile în faţă. 

Acolo se afla Tatăl Psihopat, dormind pe canapea în 
poziţia fetusului. L-am privit lung, aşa cum priveşti un 
accident petrecut pe autostradă - revoltată, plină de 
respect, spunând o mică rugăciune ca nimic de genul 
acesta să nu dea buzna în viaţa ta. Avea cămaşa scoasă 
din pantaloni. Incă era încălţat. In afară de sticlele goale 
de bere, încăperea era imaculată, lipsită de jucării, 
reviste, tot felul de articole întâmplătoare care stau 
mărturie a faptului că unii oameni coexistă în mod 
paşnic. 

Totul părea acceptabil. Ceea ce era total greşit. Unde 
era Sin? Oare se oprise mai întâi pentru un mic dejun 
copios? Băiatul meu va avea nevoie de energie pentru a 
produce haos în această casă îngrijită. Ca şi când mi-ar fi 
citit gândurile, Douglas Marshall s-a ridicat în fund, şi-a 
schimbat poziţia, apoi s-a lăsat pe spate cu un sforăit, 
cucerit fiind de demonul viselor. 

M-am îndepărtat, neştiind ce să fac cu mine. Mi-am 
imaginat că aveam să-l găsesc pe Sin în mijlocul unei 
operaţiuni de mutilare şi că aveam să fac tot ce-mi 
stătea în puteri pentru a-i sta în cale. Nu luasem în calcul 
această stare de toropeală. Dar super, bine, asta era în 
favoarea mea - aveam s-o trezesc pe Marsh, să inventez 
nişte prostii pentru a o convinge pe ea şi pe surorile ei 
să meargă cu mine. Poate că datoria mea nu era să-i 
obstrucţionez spiritul de dreptate al lui Sin faţă de 
Marshall, ci pur şi simplu să duc fetele într-un loc sigur. 

Pe sub uşa băii se strecura o geană de lumină. Apa se 
auzea curgând. M-am îndreptat spre camera lui Marsh, 
presupunând că ea făcea duş, şi am aprins lampa de pe 
birou pentru a fi văzută. Ciudat că nu dormise în patul ei. 
Unica pernă şi pătura subţire erau lipsite de comoditatea 
cu care eram obişnuită - eu, fata care avea totul. 


Oricum, toate astea erau îmbietoare. Mă străduiam din 
răsputeri să nu dau din cap când Marsh a intrat. 

— Hei, am şoptit repede. 

Icnetul care i-a scăpat, felul în care s-a ghemuit şi s-a 
prins de cadrul uşii de la baie. In mod sigur, o speriasem 
- cine nu s-ar speria de cineva, oricine-ar fi el, care nu 
făcea parte din decorul încăperii lui, în lumina zorilor? 
Numai că Marsh era deja speriată. Genul de sperietură 
care nu putea fi îndepărtată prin spălare. Genul de 
sperietură care putea ceda, dar niciodată nu putea 
dispărea complet, o sperietură care bântuie în dosul 
fiecărei clipe toată viaţa ta. Acela era felul în care era 
speriată Marsh. 

— Dice... 

Vocea ei era ferfeniţă. Halatul nu-i era. Era pufos, roz, 
şi nou - şi prea mare pentru ea. Il ţinea strâns la gât. 

— Ce cauţi aici? 

Mi-am schimbat poziţia de pe marginea patului. 

— Felul în care am lăsat lucrurile baltă... N-am putut 
dormi, gândind că mă urăşti. Am vrut să-ţi spun că-mi 
pare rău pentru... 

— E OK, Dice, a spus ea, iertarea prea rapidă dându-mi 
de ştire că noi eram OK, dar ea nu era. 

Am privit-o, dar ea şi-a strâns din nou halatul, un gest 
de ascundere, de umilinţă. Atunci, am ştiut. Nu 
amănuntele; cu puţin noroc, puteam să fiu scutită de 
acestea pentru totdeauna. Dar ştiam destul. Cu toate 
astea, nepoftită, retorică, mintea mea a vrut să ştie: Ce 
ti-a făcut el, acel rahat cu ochi?! 

Marsh a început să-şi pieptene părul. Era tăcută, iar 
eu, nefiind asistent social, habar n-aveam cum să mă 
descurc cu asta. Înşfăcând lampa în formă de gât de 
lebădă de pe birou, am răsucit raza luminoasă spre ea şi 
am scos la iveală semnele abuzului. Asta era tragedia 


despre care vorbeam. Sau de care mă înfioram. Deci m- 
am consultat cu latura mea lucidă. Adesea, victimele 
consideră că ele sunt vinovate pentru infracţiunea 
comisă împotriva lor - orice întrebare sau remarcă 
furioasă ar putea fi considerată o acuzaţie. 

— Zău, Dice, e bine. Tu eşti bine... Eu sunt bine... 

Bine, da - bine precum cancerul. Ce efort era necesar 
pentru a trece în sus şi-n jos pieptănul prin şuviţele 
acelea umede şi lucioase? 

— Doar că... 

Asta-i; continuă. Dacă n-aş întreba, poate că mi-ar 
povesti chiar ea. 

— Tata a ştiut că am fost la bar seara trecută. 

Ce miros proaspăt - săpun cu glicerină şi şampon de 
plante. 

— Cred că unul dintre amicii lui m-a văzut şi i-a spus. 
Numai că eu eram atât de pornită împotriva lui pentru că 
le lăsase singure pe fete, încât, atunci când a ajuns în 
cele din urmă acasă, eu... el... ne-am bătut. 

A lăsat pieptănul jos, strângându-şi iar halatul la gât. 

— Ah, am spus. Asta-i nasol. 

A rămas liniştită. 

— Deoarece nu înţelegeam cum de-a putut să facă un 
asemenea lucru. Dacă se întâmpla ceva? Aşa că i-am 
spus asta. Am ţipat la el. Am... n-ar fi trebuit... 

— Da, bine, ce-i făcut e bun făcut. 

Un citat cunoscut dintr-o carte de expresii. 

— Dar era beat mort... 

A fost scuturată de un fior. 

— Oricum, nu contează... 

Am luat atitudine. 

— Ştii ce? Ar trebui să le luăm pe Willa şi pe Char şi să 
ieşim dracului de-aici. Să mergem să luăm micul dejun la 
un local sau să mergem la mine acasă - vreau să învăţ 


să fac clătite, iar voi aţi putea să fiți cobaii mei. lar 
atunci când se trezeşte şi tu nu vei fi aici... poate că asta 
o să-i fie învăţătură de minte. 

Oare Marsh mă asculta? Aşa cred, deoarece a zis: 

— Da... poate că aşa ar trebui. Mama ta nu vine acasă 
în weekendul ăsta, nu-i aşa? 

Aşa era. Casa mea, adăpost. Odată ajunse acolo, aş 
putea s-o conving pe Marsh să sune la poliţie. 

— Dă-mi voie să mă îmbrac, apoi am să le trezesc pe 
fete. 

S-a întors spre birou. 

Moment în care uşa de la intrare s-a deschis de parcă 
ar fi fost o tornadă. Intrase golemul. Marsh a scâncit, 
ducându-şi ambele mâini la gură. 

Eu am spus: 

— Rahat! 

Marsh a dat în bâlbâială. Am întins mâna după ea; dar 
ea s-a ferit. 

— Marsh, e OK; e doar Sin, bine, probabil că m-a 
urmărit până aici. El e... 

Mai mult zgomot, ceva răsturnat, ceva spart. 

— ... supărat. Uite, tu ia-le pe fete, OK? 

A încuviinţat, dând din cap. M-am dus să văd ce punea 
la cale Cruciatul de lut. Din capătul holului, se vedea 
bine. Televizorul era căzut la podea. lritat şi plictisit, 
Tatăl Psihopat dădea să se ridice de pe canapea, 
înjurând. lar Sin stătea în picioare, izbind lucruri. Lucruri 
de metal. Lucruri de piele. A aruncat un balot spre masa 
de cafea, păstrând o bucată, ca un snop. Ce era chestia 
aia? A! Bine. Au! În mod evident, Sin trecuse pe la 
grajduri. Tehnic vorbind, provizii cabaline. La nevoie, 
unelte de tortură. 

— Ridică-te, Marshall! 

Pe ghetele băiatului meu era fixate obiecte ascuţite, 


strălucitoare. „Pinteni” cred că se numesc. l-a aplicat o 
lovitură cu o forţă considerabilă siluetei ursuze de pe 
sofa. Asta a atras după sine un urlet, apoi o întrebare. 
Douglas Marshall dorea să ştie cine naiba era în casa lui, 
neinvitat şi îl ataca. 

— Sunt întruchiparea oSindei tale, a bubuit teatral Sin. 
Şi sunt sfârşitul neamului tău. Numai dacă nu cumva 
măgarul ăla de dincolo n-o fi cumva fiul tău - semănaţi 
bine. 

A dat să-l lovească iar cu pintenii, dar Marshall s-a 
ferit, ridi- cându-se în picioare, într-o poziţie rezonabil de 
dreaptă. Poziţia lui îl confirma ca fiind Homo sapiens, 
unul dintre acei Homo sapi- ens care crede că lumea l-a 
nedreptăţit la naştere, şi care a crescut pentru a-şi 
perfecționa rezistenţa plină de resentimente şi ticăloasă. 
Douglas Marshall nu era pe punctul de a implora milă. A 
înşfăcat o sticlă de bere şi a spart-o de măsuţa de cafea. 
Muchia zimţată părea un zâmbet fatal. 

Cât ai clipi din ochi, Sin era deasupra lui cu acel 
baston subţire din piele care, corectaţi-mă dacă greşesc, 
se numeşte cravaşă. 

Pocnindu-l zdravăn şi trăgându-l, l-a adus pe Marshall 
pe covor, apoi l-a încălecat şi l-a tras de guler de parcă 
ar fi fost un jug. Mă întrebam cât mai puteam să privesc, 
când am auzit în spatele meu nişte paşi târşâiţi. Micuța 
Willa, în pijamale şi papuci uzaţi. M-am răsucit şi m-am 
lăsat pe genunchi, blocându-i vederea, întrebându-mă 
cât văzuse deja. 

— Tati se joacă de-a caii? 

Prea mult. 

— Aşa e, Willa, eşti atât de deşteaptă! 

M-am ridicat din nou în picioare şi am condus-o spre 
camera ei. 

— Repetă pentru o piesă, i-am explicat. Ştii ce 


înseamnă asta? 

— AG... în... 

Ce se întâmpla cu Marsh? Cât dura să-şi tragă pe ea 
nişte jeanşi? 

— Păi, atunci înseamnă că ştii că ei sunt foarte ocupați 
şi că noi nu putem să-i deranjăm, i-am spus. De asta o 
fac în timp ce voi ar trebui să dormiti. 

Un alt zgomot veni dinspre diavolul de lut şi părintele 
din iad. 

— Dar fac atât de multă gălăgie, cum aş putea să 
dorm? a argumentat Willa. 

— Ştiu, ai dreptate. Dar de ce nu te prefaci că dormi, 
ca şi când ai fi şi tu în piesă? Apoi Marsh - Kristin - va 
veni şi ea şi vom merge să luăm cu toatele micul dejun. 

Charlotte stătea pe pat. M-a evaluat critic şi şi-a frecat 
nasul. Dacă a fost vreodată nevoie de animale de pluş, 
acum era momentul, dar fetele Marshall n-aveau 
niciunul. Oficial, era şi ora desenelor animate - 
dimineaţa se strecura printre perdelele date deoparte. 

Willa m-a întrebat: 

— Dar Kristin unde este? A privit spre podea pentru a 
mărturisi: Ea şi cu tati s-au bătut tare... aşa cum el 
obişnuia să se bată cu mami. 

— Ah, Willa! Hotărârea mea s-a năruit ca un castel de 
nisip, dar nu puteam să mă las doborâtă. Nu-ţi face griji. 
Kristin e bine. 

Mângâindu-i o şuviţă din părul ciufulit peste noapte, 
am încercat să maschez tremuratul cu un zâmbet. 

Trosc, pleosc, bum, şi mai multe bufnete dinspre 
camera de zi. Le-am spus fetelor să fie cuminţi şi să stea 
liniştite, apoi am închis uşa în urma mea. Să-mi spună 
cineva care ar fi următoarea mişcare? Douglas Marshall 
era execrabil - un bărbat care era în stare să-şi rănească 
propriul copil! —, dar nu putea fi învinovăţit decât pentru 


propriile lui acţiuni, nu şi pentru cele ale strămoşilor lui. 
Aşa că nu puteam fi de acord cu ceea ce făcea băiatul 
de lut acolo. De fapt, Sin părea mai pus pe răzbunare ca 
oricând. Partea cea mai tristă era că eu îl cunoşteam pe 
Sinclair Youngblood Powers, persoana lui. Râsesem cu 
această persoană, simţisem durerea acestei persoane, 
visasem la consolarea în braţele acestei persoane. Ce se 
petrecea dincolo era altceva. Cum Dumnezeu puteam să 
pun capăt la aşa... ceva? 

Când ai îndoieli, recurgi la isteria feminină. Am alergat 
spre ei, ţipâna: 

— Opriţi-vă! Terminaţi! Opriţi-vă! 

Concentrat pe invadatorul mai periculos, Marshall m-a 
ignorat, dar Sin m-a fulgerat cu privirea, cu ochii lui 
negri ca nişte abisuri, zâmbindu-mi sigur pe sine. 

— Deci n-ai putut să nu te bagi, nu? mi-a strigat el. 
Fie! Prezenţa ta scoate întotdeauna tot ce-i mai bun din 
mine. 

Aveam senzaţia că trage de timp, prelungind 
încăierarea. Pentru că aşteptase atât de mult, acum voia 
varianta extinsă, cea în care regizorul nu taie din 
secvenţe. Ce-i lipsea golemului în materie de suflet 
muritor compensa cu umorul vicios şi cu mobilitatea sa, 
aproape mângâind cu cravaşa, apoi lovindu-şi inamicul. 
Dar Marshall era şi el un monstru. Cât despre mine? 
Nimic. Niciun strop de magie. Şi nici certitudinea unei 
nebunii declarate. În acest amestec, eu eram irelevantă. 
De prisos. Doar o fată. 

Aşa că Sin l-a izbit pe Marshall de perete şi a făcut un 
scurt inventar al obiectelor pe care le avea. A ales un 
nu-ştiu-ce, care se pune pe capul unui cal. Chiar când îi 
îndesa partea de oţel între dinţi lui Marshall, acesta şi-a 
înfipt incisivii în carnea palmei lui Sin. Unu la zero pentru 
Tatăl Psihopat. 


— Dice, ai văzut asta? Sin era uimit: $mecherul ăsta 
m-a muşcat! 

Esenţa violenţei impregna aerul asemenea unui drog 
gazos, rapid şi deopotrivă aromat. Asta a făcut să mi se 
învârtă capul - asta şi tot ce se întâmplase în ultimele 
douăzeci şi patru sau patruzeci şi opt de ore mă 
ajungeau din urmă. M-am sprijinit de perete şi am închis 
ochii strâns. 

Când i-am redeschis, Marsh intrase în încăpere. Ce se 
întâmplă cu ea? M-am întrebat, văzând că nu apucase să 
se îmbrace, încă era în acel halat tâmpit. Cumva, îl 
accesorizase - după o tendinţă spectaculoasă din modă. 
Alăturarea dintre materialul flauşat pufos roz şi oţelul 
dur şi rece era izbitoare. Adevărat, obiectul demodat 
părea puţin supradimensionat pentru mâinile ei subţiri, 
dar ea îl ţinea drept, cu hotărâre. Asta zic şi eu ţinută 
pentru a ucide. Infăţişarea generală - impresionantă, 
imagistică şi cât se poate de mortală. 


LII 


FATA, ÎNARMATĂ CEL MAI BINE, IMPUNEA ATENȚIE. 
Ambii combatanți s-au separat, au făcut câte-un pas 
lateral, apoi au rămas nemişcaţi. Marsh a venit între ei. 
Pär blond, privire nimicitoare şi un ten selenar - 
întruchiparea lui Andraste, zeiţa celtică a războiului. 

Se putea ca Tatăl Psihopat să fi văzut şi el 
asemănarea. Ă 

— Impuşcă-l, Kristin! împuşcă-l pe ticălos! Incerca să 
mă omoare! 

Pistolul era imens. Nu vă gândiţi la acelea optimizate, 
lucioase, semiautomate, preferate de bandiții din zilele 
noastre. Acesta era un model retro, un Clint Eastwood 


special. Marsh îl ţinea cu ambele mâini, cu braţele 
întinse. S-a întors uşurel spre Sin. 

El a privit arma cu interes, ca şi când ar fi meditat 
asupra potenţialelor efecte. Oare el putea să fie omorât? 
Ce s-ar fi revărsat din el - Singe şi intestine, lut şi coajă 
de copac sau acea îngrozitoare chestie care tot gâlgâise 
înăuntrul lui în ultima vreme? 

— Marsh, haide, nu vrei să împuşti pe nimeni. 

Am spus asta, o replică standard dintr-un milion de 
porcării polițiste. La fel de caraghios, peretele nu mă mai 
susţinea; m-am dus lângă Sin. Dacă Marsh ar apăsa pe 
trăgaci şi ar rata cu puţin, m-ar împuşca pe mine. Numai 
că mi-am amintit ce spusese Pen în seara în care mama 
lui Marsh plecase: „în mod cert, Marsh ştie cum să 
folosească o armă.” Remarca ei avea să se dovedească 
adevărată. 

Sin a spus: 

— Pot să văd şi eu pistolul, Marsh? 

Ea l-a ridicat. L-a aţintit asupra lui. Semnele palide 
care nu se văzuseră imediat după ce făcuse duş 
deveniseră acum vizibile pe braţe, maxilar şi gât. 

— Marsh, ai fost rănită, i-am spus. De ce nu pui pistolul 
jos şi să-mi dai voie să mă uit? 

— Nu! a lătrat taică-său. Scumpo, dă-l încoace! Dă-mi-l 
mie! 

Cu braţul întins, a făcut un pas disperat spre fiica lui. 
Numai unul. Unul era de ajuns. Marsh s-a întors spre el, 
cu buzele crispate. Şi a tras. Drept în splină. Ceea cea 
fost puţin cam prea jos. În timp ce el cădea pe spate, ea 
a ţintit mai sus, a tras iar, drept în inimă. Chiar aşa. 

Apoi a lăsat arma să cadă. S-a întors spre Sin şi spre 
mine. 

— L-am împuşcat, a spus ea. 

Mda, ştiam. 


— Bănuiesc că am dat de dracu'. 

Tremurând, s-a dus spre canapea. Apoi, Sin şi cu mine 
ne-am privit o veşnicie. 

— Du-te, i-am spus. 

— Nu, a răspuns el. 

Oare chiar voi putea vreodată să înţeleg ce simţea el? 
Înşelat, probabil - după părerea lui, Douglas Marshall era 
al lui. După a mea, dacă exista vreun pic de dreptate în 
suprimarea unei vieţi, aceea îi aparţinea lui Marsh. 
Oricum ai lua-o, omul murise. Ce avea să însemne asta 
pentru misiunea lui Sin? Pentru însăşi existenţa lui Sin? 
Camera morţii era pentru el un fel de purgatoriu; câtă 
vreme rămânea acolo, timpul era irelevant şi nimic 
altceva nu s-ar fi întâmplat. 

Pentru o clipă, am privit cu toţii - cadavrul, asta am 
privit. Nu era pentru prima dată când vedeam un 
cadavru. Cu siguranţă, acesta era cam sinistru. Un lucru 
interesant despre trupuri: în viaţă, ne obsedează trupul 
nostru şi-l judecăm pe-al altora, dar când am terminat cu 
el, îl părăsim. Carcasa de pe podea era la fel de 
amenințătoare precum un ambalaj de bomboană. 

Marsh a scos un sunet - nici oftat, şi nici suspin - de 
acolo de unde stătea. M-am uitat spre ea, apoi mi-am 
mutat privirea spre Sin. 

— Du-te| 

El mi-a susţinut privirea şi mi-a promis o mie de 
lucruri, până când le-am simţit inundându-mă şi am 
închis ochii. Moment în care l-am auzit promiţându-mi: 

— Pe curând. 

Am deschis ochii şi m-am dus la Marsh. 

— Haide, i-am spus. Mai bine te duci dincolo şi le 
linişteşti pe fete - probabil că au înnebunit de spaimă. 

Amintindu-i de surorile ei, am făcut-o pe Marsh să 
tresară. În timp ce ea se strecura în camera lor, eu m-am 


dus în camera ei. Am îndepărtat cuvertura de pe pat şi 
m-am rostogolit în el, smulgându-mi un fir de păr pe 
care l-am pus între cearşafuri. Mai devreme ascunsesem 
prezenţa unui spectru; acum plantam dovezi. In caz de 
nevoie. Speranţa mea de moment era că Willa va uita 
periculosul joc de-a caii ce se desfăşurase cu puţin 
înaintea împuşcăturilor. Când eu şi cu Marsh ne-am 
reîntâlnit în camera de zi, ea era pregătită să sune la 
911. 

Totul s-a desfăşurat relativ uşor. Desigur, tatăl lui 
Marsh chiar murise, iar ea avea să poarte mereu cu sine 
adevărul despre moartea lui. Dar în termeni practici, 
poliţia a crezut povestea noastră cu autoapărarea. Că 
Douglas Marshall o trăsese pe fata lui din pat într-un 
acces de furie etilică pentru a o viola. Că eu, musafira de 
peste noapte, urmam. Că Kristin Marshall, care mai 
fusese abuzată de el anterior, nu putea suporta să vadă 
şi pe altcineva trecând prin aceleaşi chinuri, aşa că i-a 
venit de hac nenorocitului cu propriul lui Magnum 44. 

Nu exista niciun motiv să te îndoieşti de cele spuse de 
ea sau de dovezile cu privire la vânătăile ei, iar 
răspunsurile pe care le-am căpătat din partea poliţiştilor 
erau de genul „bine că aţi scăpat”. 

În cele din urmă, fetele Marshall aveau să se mute cu 
mama lor pentru a trăi fericite până la adânci bătrâneţi 
într-o casă drăguță, cu drăguţul lor de în-curând-tată- 
vitreg în relativ-drăguţa metropolă Torrington. 

Doar că, în cele din urmă a fost altfel. Imediat după 
incidentul de pe Stag Flank Road, fetele au fost trimise 
la locuinţa bunicilor. Cu atâtea câte se întâmplau în jurul 
lor - toate aceste persoane oficiale care făceau treburi 
oficiale —, Marsh şi cu mine n-am apucat să ne luăm 
rămas-bun. Am privit-o doar cum se urca în SUV-ul 
şerifului împreună cu surorile ei. Ea şi-a pus o palmă 


albă pe geam, de parcă mi-ar fi făcut cu mâna, liniştită şi 
tăcută. 

Apoi am pornit spre casă. Singură. 

Curând. Ce cuvânt îngrozitor! Atât de ambiguu, atât de 
al naibii de nehotărât. Sin nu putea să fie ceva mai 
exact? Ca de exemplu: „Pe diseară” sau măcar „Tocmai 
l-am bătut măr pe ticălosul ăsta de cinci stele, apoi am 
fost martor la patricidul lui - mă duc la Disney World!” 
Orice, numai nu „pe curând”. 

Aşa că l-am invocat. L-am invocat puternic şi îndelung. 
Poate că eram prea epuizată. Poate că se întâmpla ceva 
cu Sin, ceva ce-l făcea să reziste invocării mele. Poate că 
indiferent despre ce era vorba, nu funcţiona. 

Nici somnul nu prea venea, deşi l-am implorat în pat, l- 
am curtat pe canapeaua din camera de zi. Blocat, fără 
îndoială, de imaginea lui Douglas Marshall - gloanţele 
intrând, Singele ţâşnind, şocul şi groaza de pe chipul lui. 
Am renunţat, m-am ridicat. Ziua era nehotărâtă: poate 
ploioasă, poate însorită, cu siguranţă interminabilă. Mi- 
am pregătit un sandviş cu brânză topită pe care nu-l 
voiam şi pe care nu l-am mâncat. Ca să fiu ocupată, am 
navigat pe internet căutând idei pentru Ziua 
Recunoştinţei, am spălat o grămadă de rufe, mi-am 
exersat soloul pentru recital. 

Solo. Alt cuvânt care mă enerva, dar nu pentru 
ambiguitatea lui. Ci din contră. Cât de succint prezenta 
situaţia mea! Nu numai că Sin era un fugar, iar una 
dintre cele mai apropiate prietene se afla în custodia 
protectoare a bunicilor, dar se părea că nu mă puteam 
bucura nici de compania pisicii. Când mi-am dat seama, 
am simţit un junghi. 

— Rubycat? Rubes? Hai, pis-pis! 

Am umblat prin casă, strigând-o pe nume, scoțând 
acele sunete mieroase rezervate pentru muncitorii din 


construcţie şi pentru proprietarii de pisici. Resturile 
uscate din vasul ei de mâncare mi-au creat sentimente 
de vină. Probabil că micul ghemotoc îmblănit murea de 
foame. Ah, dar era un ghem de blană descurcăreţ; 
cândva o privisem cum prinsese un şoarece, cum îl 
chinuise timp de douăzeci de minute şi cum îl devorase 
apoi de la vârful nasului până la vârful cozii. Numai că 
ideea că R.C. Era pe-afară la vânătoare nu prea îmi 
convenea. Mi-am tras pe mine o jachetă şi am ieşit. In 
dosul curţii din spate erau împrăştiate nişte scânduri. 
Hodoronc, tronc; trosc, pleosc. Nimic. Dincolo de peluza 
din faţă era strada. Înainte şi înapoi, în ambele direcţii. 
Strigând şi iar strigând. Nimic. Mă durea inima; mintea 
mea formula acuzaţii. Se făcuse târziu - umbra mea era 
la fel de mare precum groaza. Oare fugise? Se rătăcise? 
O fi ajuns gustarea unei bestii mai mari? 

— Ruuu-biiii! 

Mi-am târşâit picioarele înapoi spre casă. Ca să ajung 
la telefon, să-mi întreb vecinii dacă nu o văzuseră. Să fac 
fluturaşi cu poza ei şi cu datele ei de identificare şi să le 
lipesc pe o rază de câţiva kilometri. Incă mai strigam: 

— Pis-pis-pis! Ruuuuu-biiii! 

La câţiva metri în faţă, pe partea cealaltă a străzii, am 
zărit ceva. Putea să fie ea. Putea să fie orice. Nu puteam 
fi sigură. Am luat-o la goană. 

Camionul a apărut din senin. Nu, asta-i o prostie - era 
pe stradă, exact acolo unde ar trebui să fie un camion. O 
furgonetă de un galben strălucitor, cu roţi uriaşe şi 
apărători mari deasupra roţilor. Era prea mare şi prea 
strălucitoare, dar sigur că asta nu era adevărat; avea tot 
dreptul să fie aşa de mare şi aşa de strălucitoare. 
Singurul lucru la care n-avea niciun drept era pisoiul 
meu. Oricum avea s-o revendice. 

Dând înapoi, cu muzica stereo mergând şi cu 


geamurile fumurii, pe drumul lui vesel. Oare voi mai găsi 
măcar un rest înSingerat de blană, să am ce îngropa? 
Nu. În schimb, l-am găsit pe Sin stând la capătul aleii 
care ducea spre casa mea, cu Rubycat zbătându-se 
indignată în braţele lui. A sărit şi a pornit ţanţoşă pe 
alee. lar eu? M-am năpustit înăuntru. 


LIII 


AVEAM DE GÂND SĂ FACEM PRĂJITURELE! Lipicioase și 
dulci - chiar acolo, în şemineu. Din fericire, aveam 
ingredientele la îndemână. Biscuiţii graham erau cam 
vechi, dar aveau să fie buni. Buni! Totul era bun! Băiatul 
meu se întorsese - „curând” -ul lui fiind mai curând 
decât îndrăznisem să sper. Imi salvase pisica de la o 
moarte chinuitoare. Eram ascunşi, în siguranţă, la 
numărul 12 de pe Daisy Lane, iar eu eram în extaz. 
Extaz! 

Încercam să ajung la o înţelegere cu el, şi am spus: 

— Deci ai terminat? 

În faţa focului, Sin s-a lăsat pe vine. 


— Ai răbdare un minut, a spus el. E vorba de crenguţe, 
de lemn, de chimia combustiei. Nu pocneşti din degete 
şi... fâââşi 

Puseserăm pe jos pernele de pe canapea pentru a sta 
comod. Am ales una mică şi am aruncat-o înspre el. 

— Termină! Nu la foc m-am referit. 

El s-a întins, adreSindu-se grinzilor. 

— Atunci, rogu-te, spune-mi la ce te referi. 

Stăteam întinsă lângă el, uitându-mă şi eu la tavan. 

— Mă refer la Swoon. Ai terminat cu Swoon? 

Se gândea. 

— Da, scumpă domniţă, am terminat cu Swoon. 
Întorcându-se pe-o parte, s-a proptit într-un cot şi m-a 
privit. Dar acum problema este: a terminat-o Swoon cu 
mine? 

Evitându-i privirile, am studiat cu atenţie grinzile. 

— Mi se întâmplă... ceva, Dice. 

— Ştiu... am simţit. 

Cât de drăguţ ar fi fost să avem susţinerea 
prăjiturelelor înainte de a începe această conversaţie! 
Dar gata cu lucrurile drăguţe! 

— Ce este? Eşti bolnav? Am continuat. 

Strălucirea zâmbetului său rivaliza cu cea a focului. 

— Bolnav? Ah, Dice, nu. 

Şi-a trecut un deget pe fruntea mea. L-am simţit 
cumva în toată fiinţa mea. 

— Indiferent ce este acest ceva, e incredibil. 

Sin nu se lăsa uşor impresionat. Acest ceva îl 
impresionase. 

— Totuşi, nu e ceva fizic sau o aptitudine mentală; e... 
tot ce ştiu e că dacă aş putea să îmbuteliez chestia asta, 
aş fi un om bogat. Zâmbetul se potrivea cu privirea 
piezişă. Numai că mai degrabă l-aş da pe degeaba. 

Pe degeaba? Hmm. 


O altă atingere, o privire mângâietoare, şi el s-a 
aplecat mai aproape de mine. 

— Cu siguranţă l-aş împărţi cu tine. 

Il văzusem pe Sin în diferite moduri, dar pur şi simplu 
fericit... asta era ceva nou. ŞI neliniştitor. Ceva intens se 
afla în plină desfăşurare; acel ceva era profund. Cel 
puţin, aşa mi se părea mie privind din exterior. 

— Şi cum te face să te simţi? 

— Bine, a spus el. Mă face să mă simt bine. O radiere. 
O căldură. O excitare. Deşi străin, totuşi vag cunoscut. S- 
a lăsat din nou pe spate: Nu descriu câtuşi de puţin bine 
această stare. 

— Ba nu, e bine, l-am încurajat. Mai spune-mi. Este un 
lucru constant? Din când în când? Apare în anumite 
momente din zi? 

— Din ce în ce mai des. M-a luat de mână: Mai ales 
când eşti cu mine. 

Mi-a pus palma pe pieptul lui, iar acolo era o 
efervescenţă formidabilă. Am lăsat-o să-mi pulseze în 
palmă. Apoi, schimbându-mi poziţia, m-am lipit cu 
obrazul de pieptul lui. 

— Mă sperie, am spus eu. 

— Cel puţin n-ai ieşit din încăpere în goana mare, 
urlând. 

— Sin, nu zău... după toate lucrurile prin care am 
trecut? 

Relaxându-mă puțin, am putut detecta ritmul 
pulsaţiilor. 

Acel ceva nu era haotic - era o ordine în el, o repetare 
firească. 

— Şi pe mine mă sperie, a recunoscut el. Mai ales 
pentru că e atât de... atât de expansiv, ştii tu. Ca şi când 
n-aş mai putea să ţin în mine. 

Ne-am odihnit puţin, apoi el a spus: 


— Uneori, numai la asta mă gândesc. 

— Da? Şi ce te gândeşti? 

— Până acum, e destul de neconcludent. Exceptând 
faptul că există un preţ. Indiferent ce este, pare să... 
anuleze... anumite alte calităţi pe care ajunsesem să mă 
bizui. 

— Cum ar fi? 

Acum mă ridicasem în fund, privind în jos spre el. 

— Cum ar fi, de exemplu, faptul că am dat buzna în 
Stop & Shop să cumpăr Gatorade, dar tot ce aveam în 
buzunar era un plic de chibrituri şi o bucată de fitil. In 
mod normal, aş fi putut... s-o conving pe casieriţă că 
erau instrumente legale de plată... numai că... zadarnic. 

M-am gândit la eforturile mele de mai devreme de a-l 
invoca, de asemenea zadarnice. 

— Vrei să spui că n-a funcţionat? 

— Vreau să spun că n-a funcţionat. 

Asta era ciudat - sau ce? Nici măcar nu-i mai trebuia 
înfăţişarea de golem? Nu ca în cazul lui Pinocchio, dar 
putea oare Sinclair Youngblood Powers să se transforme 
într-un băiat adevărat? Mi-a sărit inima din piept de 
bucurie. Zău, dacă ăsta ar fi fost un desen animat, inima 
mea m-ar fi ridicat acum până în tavan. 

Apoi aş fi căzut din nou pe podea. 

Fiindcă mi-a trecut prin minte o altă posibilitate: acel 
ceva îl lua, îl revendica... îl ucidea. Uram acel ceva. și 
totuşi, simţeam că mă schimbă, mă face să cred în 
adevăr sau în inevitabilul lui. Indiferent ce era acel ceva, 
trebuia să fie. Voiam să am încredere în el, cel puţin să 
înţeleg. Poate că Sin putea să-mi împărtăşească acel 
ceva, măcar gustul lui. Lipindu-şi gura de a mea. 

Asta putea să facă. Eram complet receptivă. Focul 
trosnea, sfârâia şi încălzea camera. Şi-a pus mâna pe 
ceafa mea. La naiba cu prăjiturelele, am gândit eu. 


Arată-mi, îimpărtăşeşte-mi, dă-mi şi mie... sărută-mă... 
Numai că el a făcut altceva, şi a fost un lucru şocant. 
— Chiar sunt un ticălos, a spus el, zâmbindu-mi, felul 

în care tot turui despre mine - trecutul meu, tragedia 

mea, răzbunarea mea, iar acum... acest ceva al meu. Nu 
mai vreau să vorbesc despre mine. Ridicându-se puţin, 

mi-a aranjat din nou o buclă: Dice, hai să vorbim despre 

tine. 

Profund, nu? Acel ceva îşi pusese amprenta pe 
egocentrismul lui Sin. Am zâmbit cu superioritate, 
atenuată de sentimentul de afecţiune. 

— Ce vrei să ştii? 

— Totul, a spus el. Orice. 

M-a scrutat cu ochii săi ca nişte nestemate neşlefuite 
şi am simţit acel minunat miros de mere al respirației lui. 

— Ştiu. Am să te supun aceluiaşi interogatoriu la care 
m-ai supus tu din când în când: Scumpă domniţă, rogu- 
te, spune-mi ce vânt te-aduce pe tine în fermecătorul 
orăşel Swoon? 


LIV 


E VORBA DESPRE ACEASTĂ CULTURĂ - E STRÂMBĂ. 
Standarde de frumusețe greu de atins. Banii 
atotputernici, marcă a succesului. Un concept de iubire 
idealizat care le face pe fetiţele care nici măcar nu-şi pot 
lega şireturile să viseze la prinţul cel chipeş. Ruby 
Ramirez se încadra perfect în tipar. 

— Ai putea să-mi explici? Ai putea să mă faci să 
pricep? Dar lent, în termeni simpli, pentru că în mod 
evident sunt proastă, am capul pătrat, am... 

Bătea câmpii fără oprire. Despre? Vreun ticălos. Vreun 
ticălos căruia n-am să-i fac onoarea să-l numesc. Dennis, 
bine, numele lui era Dennis, Dennis Demarco. Avea un 
tatuaj cu Prometeu furând focul. Cum ar fi fost să aibă 
un tatuaj cu Prometeu căruia vulturul îi ciugulea ficaţii? 
Mi-ar fi plăcut asta. El era „alesul”. Din nou. Ruby 
Ramirez avea un număr mai mare de aleşi decât Mariah 
Carey. 

Acum, iat-o pe Ruby descheindu-se la palton şi 
ridicându-şi fusta pe o alee, într-o seară de iarnă. Bătăi 


de cap - of! Fata s-a întors la petrecere cu capul mare. 
Şi cu ochii plini de fericire şi cu membrele ca de cauciuc. 
Numai că puncte, puncte, puncte, vine Ziua 
îndrăgostiţilor, iar Ruby e singură. 

— Dar ce contează, a spus ea, bravând. Are balta 
peşte. 

Adevărat. Nu era penurie de bărbaţi în Lumea lui 
Ruby. Erau tipi primprejur în acea zi - zi care aluneca 
încet spre noapte. Şi fete. Eram şapte cu totul, un număr 
impar, îndreptându-ne spre casa ei. Nu dădeam în mod 
normal chefuri acolo, dar mama lui Ruby şi doctorul, 
tatăl vitreg, plecaseră deja să-şi petreacă sfârşitul de 
săptămână. 

— Vail, a spus Ruby. Mami, o hispanică care se urăşte 
pe sine, schiază în Vail. 

Nu ştiu dacă mama lui Ruby se ura pe sine, dar cu 
certitudine se mişca ascendent pe scara socială. Tatăl ei 
vitreg era cardiolog; îl operase pe primar; tatăl ei 
biologic era  îngrijitor; spăla toaletele la primărie. 
Închipuiţi-vă distanţa socială dintre ei, şi pe mama lui 
Ruby evaluându-i, o materialistă purtând tocuri subţiri şi 
înalte. Zilele astea îşi manifesta agilitatea pe pantele din 
Colorado. 

Apartamentul ocupa întreg etajul al douăzeci şi 
şaselea dintr-unul din acele zgârie-nori din beton şi sticlă 
de pe Upper West Side, pe care toţi cei care nu locuiau 
într-unul asemănător le urau. Ruby locuia într-unul, dar îl 
ura oricum; ea era o locuitoare a zgârie-norilor din beton 
şi sticlă care se ura pe sine. 

— De îndată ce voi fi majoră, am plecat, a zis ea, 
aruncând cărţi şi sacoşe într-un stil grandios peste tot pe 
unde era loc. 

Şi-a direcționat afirmaţia spre această fată Irina Ceva- 
Rusesc-De-Nepronunţat, care era nouă. Cu toţii erau 


conştienţi că „mătuşa mea are de gând să mă închidă în 
Bronx, o clădire de dinainte de război care face ca acest 
nimic de apartament să pară ca o construcţie Lego şi 
Saran Wrap”. Ruby era interesată de arhitectură şi 
design. Îi plăceau lucrurile vechi. 

— Vorbesc despre garguie şi alte rahaturi. 

Ruby avea o preferinţă pentru baroc. Garguiele erau în 
mod cert stilul ei. 

Aşa că am făcut ce-am făcut: am stat pe-acolo. Fără 
alcool, şi numai Owen Handlemann avea iarbă, iar iarba 
lui Owen mirosea greu. Nu în sensul bun. Ruby se afla 
într-o stare proastă, astfel încât conversaţia a devenit 
una de tip argumentativ, mai mult ca a avocaţilor 
diavolului decât ca la o întrunire avocăţească din 
Infernul lui Dante. N-aveam chef de o sesiune de fumat. 
Fusese o săptămână grea - test la matematică, piesa de 
la clubul de teatru, ca să nu mai spun că avusesem de-a 
face cu purtarea lui Ruby datorată ticălosului. Şi nici 
Perry Como nu părea implicat. Perry Como, numai o 
rezervă, era numele acelui cântăreţ zaharisit din vremea 
bunicii, însă Perry al nostru, cu numele de familie Como, 
avea nişte părinţi sadici. Cu toţii îl strigau pe Perry Como 
al nostru Perry Como, niciodată doar Perry. 

În orice caz, eu şi cu Perry Como eram prieteni buni. 
Nu că am fi ţinut unul la celălalt, căci dacă am fi ţinut cu 
adevărat unul la celălalt şi ne-am fi plăcut reciproc ca 
fiinţe umane, poate că am fi luat-o pe drumul 
prieten/prietenă. Deoarece, mda, sigur, voiam să am un 
prieten. Dă uitării fantezia cu masculul fără cusur care 
făcuse ca toate visele mele să devină realitate, pur şi 
simplu voiam... pe cineva. Cineva care să-şi vâre un 
deget în gaica de la betelia mea, cineva care să creadă 
că sunt drăguță şi să mi-o spună, cineva cu care să-mi 
pierd virginitatea şi cu care să învăţ să fac dragoste şi cu 


care să nu rămân însărcinată. Cineva - dar nu oricine. 
Clicul, vibrația, „îndemnul” trebuiau să fie prezente. Asta 
era rar. Şi totuşi, fără îndoială, era esenţial. 

Deci vai, acel cineva pentru mine nu era Perry Como. 
Asta fusese bine stabilit. Fuseserăm împreună doar cu 
câteva ocazii, când cu proiectele alea de tocilari fraieri 
pentru şcoală. Ne dăduserăm unul la celălalt ca să 
vedem ce reacţii putem provoca. 

Ocazional, unul dintre noi, sau chiar amândoi, 
ajungeam pe culmile extazului; alteori, pur şi simplu ne 
excitam şi ne plictiseam. Era întotdeauna amuzant, ca în 
serialele alea de comedie fără sare şi piper, la care nu 
eşti întru totul atent. Aşa cum îl auzisem cândva pe un 
instructor de yoga spunând: yoga fără respiraţie 
înseamnă doar un exerciţiu. Deci să mă prostesc cu 
Perry Como era doar un exerciţiu. 

Dar eram plictisiţi. Ne-am scuzat, anunțând asta. 

Perry Como a zis: 

— Cine are un ceas cu secundar? Candy are de gând 
să mă cronometreze, să vadă în cât timp pot să-i deschei 
sutienul. 

L-am informat pe el şi întreaga asistenţă din încăpere 
că prostia lui nu avea margini. 

Cineva a spus: 

— Copii, jucaţi-vă frumos. 

Disputa era pe tema dacă aveam sau nu sfârcurile 
înfundate; cei mai mulţi ziceau că nu. 

Lui Ruby nu-i păsa. li ţinea discursuri cuiva despre 
ceva; era ocupată. In ciuda sau poate tocmai datorită 
defectului de vorbire, Ruby era o neîmblânzită oratoare. 

Am să vă scutesc de detaliile despre mine şi Perry 
Como. 

Pe repede-înainte, iat-o pe Ruby îmbrăcată toată în 
piele. Lumea trebuia să plece... acum. Am privit alene pe 


geam. Era întuneric, dar era februarie. Putea să fie 
miezul nopţii sau ora de difuzare a emisiunii lui Oprah. 

Aşa că plecam, însă Ruby m-a tras de mânecă. 

— Tu, nu. 

Bun. Bine. Să mă duc acasă însemna să mă trezesc a 
doua zi, sâmbătă, 14 februarie, fără să am un partener 
pentru Ziua îndrăgostiţilor. Să rămân la Ruby acasă avea 
să mai alunge din amărăciune. Am întrebat-o pe Ruby de 
ce dăduse afară mulţimea. 

Şi-a fluturat părul, şi-a unduit şoldurile. A făcut asta 
într-un mod elocvent, spunând: 


M-am săturat de oamenii ăştia. N-am apreciat felul în 
care Owen se gudura pe lângă Irina - Owen a avut o 
pasiune pentru mine mult timp, aşa că ce, m-a dat uitării 
aşa de brusc? In plus, ne despărțeau cam treizeci de 
secunde de momentul când Rashida avea să se urce cu 
totul pe iubiţelul ăla al ei de la şcoala pregătitoare, care 
sunt convinsă că e oricum grozav. lar tu, în colţ cu Perry 
Como. Te rog. Dar, cel mai mult am obosit să-i iau 
apărarea lui Dennis - nu că vreunul dintre ei ar fi ştiut 
ceva despre Dennis. Tu eşti singura care ştie de Dennis, 
pentru că tu ştii tot ce e de ştiut despre mine. 


Am zâmbit. Acea mărturisire tăcută a intimităţii 
noastre a înlăturat din amărăciunea anterioară. Am 
întrebat-o pe Ruby dacă voia să ne uităm pe meniuri. 

Ea a spus: 

— Dumnezeule, nu, pentru că este atât de multă 
crăpelniţă în casa noastră! Ai mei întotdeauna fac stocuri 
de mâncare înainte de a părăsi oraşul; îi face să se simtă 
mai puţin vinovaţi. 

M-a condus în bucătărie. Era acolo o cămară mare; am 
intrat amândouă. 


— În plus, dacă mă îngraş, mamei i-ar face plăcere să 
bârfească pe seama mărimii fundului meu când se 
întoarce. 

Am azvârlit cutiile pe tejghea. Etichetele din import 
alcătuiau un tablou artistic. 

— Cu toate că gândul de a fi trează de Ziua 
îndrăgostiţilor nu prea mă atrage. 

Necazul era că părinţii lui Ruby nu ţineau băuturi 
alcoolice în casă. Planul pe care îl croiserăm era să 
sunăm la uşa unui vecin, să-i explicăm că pregăteam 
prăjitura Baked Alaska şi că speram să ne dea cu 
împrumut o ceaşcă de brandy. Ne-a răspuns o menajeră, 
plină de înţelegere - ne-a oferit Courvoisier şi ne-a zis să 
luăm toată sticla. 

Am bătut la altă uşă, ne-a răspuns altă menajeră. De 
data asta, am spus că facem cozonac cu rom şi am 
căpătat o sticlă de un litru de Cockspur din care lipsea 
doar putintel. 

Odată revenite în apartamentul lui Ruby, am început 
să sorbim coniac, rom, şi să mâncăm cireşe în ciocolată. 
Cumva, o trecere lentă pentru ca Ruby să înceapă o 
nouă rundă de lamentări despre Dennis, neputinţa lui de 
a o iubi şi eşecul ei în dragoste, în general. Fata era 
însetată de iubire, mai mult decât orice. Eu, cel puţin, 
ştiam ce înseamnă iubirea. Poate că mama şi cu tata 
aveau prea puţin timp pentru a fi părinţi buni, dar mă 
iubeau. Fusesem dorită. Nu fusesem un accident, sau un 
inconvenient, sau o dezamăgire. In cazul lui Ruby, mama 
ei abandonase şcoala ca să o aibă pe ea; tatăl ei 
dispăruse încă de când Ruby trecuse la hrană solidă; iar 
cardiologul îi dăduse cadou pentru a douăsprezecea 
aniversare un card de credit - înţelegeţi cum stătea 
treaba. 

Ea a spus: 


— Ştii ce? Ar trebui să facem o poţiune de dragoste. 
Ca să ne transforme în nişte zeițe ale iubirii invincibile. 

A sorbit din coniac. Apoi a băut rom. 

Acum, acesta era momentul când aş fi putut să ridic 
obiecţiuni. Pentru că ştiam tot ce era de ştiut despre 
Ruby. Ştiam, de exemplu, că atunci când Ruby făcea 
ceva rău, îşi făcea rău sieşi. Nu într-un mod evident. 
Vedeţi voi, Ruby ar considera vulgar să lase dovezi. In 
plus, ea era vanitoasă. Avea o piele minunată şi nu voia 
să o umple de cicatrice. Aşa că făcea lucruri ingenioase, 
de moment, ca vârâtul degetelor umede într-o priză 
electrică. Sau cocheta cu pericolul alunecând pe 
balustradă sau făcând skitching încălţată cu pantofi cu 
tocuri. 

Skitching - când te agăţi de uşile exterioare ale 
metroului în mers. 

Metrou - cu ajutorul lui te deplasezi prin New York. 

Ceea ce vreau să spun este că n-aş fi putut susţine că 
Ruby îşi făcea singură rău de amorul artei. Ai putea 
gândi: „O, Ruby e o nebună!” şi să laşi totul baltă. 

Dar asta doar dacă n-o cunoşti cu adevărat, aşa cum o 
cunoşteam eu. 

Insă eu ce-am făcut? Am chicotit, asta am făcut. Perry 
Como mă lăsase cu o senzaţie de gol care mă frământa, 
cu mâncărimi de nepotolit în zona erogenă. l-am spus lui 
Ruby că glumeam, iar ea m-a privit scânteind toată, apoi 
a clătinat trist din cap. 

— Banu... 

Ba nu? Ba da, banu. 

Fiindcă: 

— Ai fost pângărită de Perry Como. 

A înghițit hulpav, gesticulând: 

— Dacă avem de gând să facem asta, trebuie să 
intrăm în joc ca nişte sfinte. 


Am ridicat din umeri, comentând că nu ne aflam chiar 
la mănăstire. Asta i-a dat idei - îmbrăcatul era latura ei 
artistică. Aşa că am făcut un duş, ne-am uns cu creme 
aromatice, iar Ruby a ales hainele pentru noi - deşi 
„haine” e cam mult spus, de vreme ce eram îmbrăcate 
doar în lenjerie intimă. Şi purtam bijuterii. Şi pantofi 
caraghioşi. Când Ruby a considerat că suntem gata, 
arătam ca o prostituată fermecătoare sau ca o 
fermecătoare care se prostitua. De pe altă planetă. În 
timpul lucrului. O amestecătură. Ruby, desigur, arăta 
grozav. 

Am început. 

Am aprins lumânări. Am ales fundalul muzical. Ruby a 
luat o oală, a pus-o pe aragaz. La foc mic - alcoolul nu 
trebuie să ia foc! Şi pentru fiecare ingredient, un univers 
de incantaţie improvizată. 

Coniac şi rom: 

— De dragul beţiei... 

Cireşe în ciocolată: 

— Pentru puterea dulceţii... 

Lapte (degresat, dar ce te-ai fi aşteptat să găseşti în 
cămara unui cardiolog?): 

— Pentru ştiinţa de a te hrăni... 

O picătură de sos de mere: 

— Omagiu Evei... 

Tocmai când fiertura noastră începuse să miroasă 
bine, am renunţat la ingredientele comestibile. 

— Flori, a murmurat Ruby. Cine spune că femeilor nu 
le plac florile? 

Un aranjament masiv se veştejea în holul de la intrare. 
L-am cărat în bucătărie. Ruby şi-a vârât faţa în el, a 
smuls cu dinţii florile de parcă ar fi fost un fel de 
erbivoră rapace. 

La momentul acela, băuserăm destul. A trebuit să fac 


eforturi - şampania slabă şi vodca alunecă la vale destul 
de benign, dar ca regulă, mă feresc de băuturile cafenii. 
Şi totuşi, m-am forţat. Am ţinut pasul. Am băut coniac. 
Am băut rom. Cocktailuri de culoarea ochilor lui Ruby. 

Am înşirat o cabală de sirene, prostituate şi regine — 
istorice, ficționale, mitice, biblice. Le-am implorat să-şi 
reverse farmecele. Am militat pentru solidaritate. l-am 
afurisit pe băieţii pe care aveam curând să-i conducem. 
Am luat-o puţin razna; am devenit mai zgomotoase. Era 
catartic. Era amuzant. 

Am remarcat că poţiunea arăta mai degrabă 
dezgustător. Ruby strălucea şi-şi băga degetele în oală. 
Şi-a lins unul, apoi mi-a oferit şi mie unul. Am gustat. 
Era... nu groaznic. Cald şi dulce şi ciudat. Petalele de 
flori erau neglijabile. 

— Mm, bine? a zis Ruby. Aproape că am terminat. 

Dormitorul principal era aranjat în nuanţe pale de 
crem şi cenuşiu. Aici aveam să găsim ultimele 
ingrediente. Ruby a examinat masa de toaletă şi a ales 
un flacon de cristal. 

— Prinde-l! 

L-a aruncat spre mine. 

Coordonarea ochi-mână n-a fost niciodată punctul meu 
forte, mai ales când sunt băută. Dar am prins sticluţa la 
piept. 

Apoi am început cu dulăpiorul de medicamente. 
înăuntru, o pleiadă de fiole portocalii erau înşirate ca la 
paradă. Dragul de tată vitreg nu credea în grăsimi sau 
băuturi alcoolice, dar cu siguranţă avea încredere 
absolută într-o viaţă mai bună cu ajutorul chimiei. Ruby 
a cercetat. 

— Bine! Viagra! 

A făcut şi alte alegeri. Valium. Xanax. Adderall. 
Robaxin. Vicodin. 


Vocea raţiunii striga - chiar şi de la o distanţă 
considerabilă. Un amestec exploziv de sex şi droguri, 
bine, dar cum se aplicau celelalte prostii la 
transformarea noastră în magneti de atras băieţii? 

Cu pumnii plini de pilule, Ruby a zburat spre oală. Am 
urmat-o cu flaconul, stângace, în pantofii mei caraghioşi. 

Pic-pic-pic - a curs parfumul. O mie gramul; mama lui 
Ruby avea o predilecție pentru parfumurile scumpe. De 
la un milion de kilometri distanţă, vocea raţiunii se 
întreba dacă parfumul era otrăvitor. 

Poc, poc; fâs, fâs - au căzut medicamentele în oală. 

Acela a fost momentul în care Ruby a zis: 

— lata, scumpo! 

M-a întrebat dacă eram gata. Să zâmbesc la fel ca ea, 
şi trebuie că am reuşit. S-a dus glonţ la dulap şi a luat 
două pahare delicate cu picior. Apoi, o lingură, de genul 
celor folosite pentru a servi deserturi extravagante. 
Ruby a umplut paharele până la gură. 

Credeam cumva că poţiunea avea să mă transforme 
într-o zeiţă a dragostei? Nicio clipă. Asta era pur şi 
simplu altceva de făcut cu partenera mea de nebunii 
încă din clasa a patra, fata care mă ştia, care mă 
„înţelegea”, care mă iubea, şi viceversa, la modul 
absolut, ad injinitum, din creştet până-n tălpi. Ruby era 
acel cineva pentru mine. Nu exista altcineva. Soră, 
suflet-pereche, stăpână, sclavă, totul împachetat în 
lenjerie neobişnuită. Ea voia să facă asta, iar eu eram cu 
ea. Eram cu ea. Eram cu ea. 

Cu alte cuvinte, de ce naibii nu? 

Aşa că am toastat, închinând în sănătatea lui Venus, 
Delilah, Cleopatra, Lilith, a Contesei du Barry... 

— Şi, a, da, în cinstea noastră! 

Am ciocnit. Poţiunea era vâscoasă. M-am înecat, am 
scuipat, am chicotit. Ruby a băut-o ca pe apă. Am 


încercat din nou. Am luat o gură mare. S-a dus la vale pe 
esofag, mi-a năvălit în stomac, în mod remarcabil, 
acesta nu s-a revoltat, nu s-a revărsat ca un gheizer. Am 
lăsat paharul jos - pe o poliţă imaginară. S-a spart la 
picioarele noastre. Sunetul era îndepărtat. M-am prins 
de marginea blatului. Simţeam nevoia să mă aşez. Ba 
nu, să mă întind. Ruby m-a cuprins cu braţul pe după 
umeri. Şoptea ceva dur şi amuzant şi de neînțeles. 
Râzând, m-am agăţat de ea. Cioburile de cristal 
scrâşneau sub tălpile pantofilor caraghioşi. 

Apoi s-a făcut târziu. Mult mai târziu. Dimineaţa târziu. 
Eram pe canapea, ca şi când aş fi ajuns acolo trecând 
printr-un deşert imens. Eram transpirată. Aveam 
senzaţia că ochii îmi sunt lipiţi cu funingine, iar în gură 
parcă aveam o găleată de nisip. Soarele strălucea în 
capul meu. Oamenii spun că atunci când se trezesc 
mahmuri zic că se simt de parcă ar fi morţi. Dar nu era 
adevărat. Mă simţeam ca naiba, dar cât se poate de vie. 
Foarte, foarte vie. Pentru că eram. 

Ruby nu era. 


LV 


IMAGINAŢI- VĂ O PUNGĂ DE HÂRTIE PLINĂ CU APĂ. 
Apa e povestea. Punga de hârtie, povestitorul. 
Argumentul fiind că, în cele din urmă, toate poveştile 
trebuie spuse. Pur şi simplu, oamenii nu sunt construiți 
pentru a le ţine în ei. Povestea cu Ruby am crezut că era 
închisă pentru totdeauna. Nu le-o spusesem nici 
părinţilor, nici poliţiştilor, şi nici psihiatrilor. Ei 
extrapolaseră. Ei emiseseră supoziţii. Ei aveau teorii. Eu 
fusesem lăsată în pace, pentru că intrasem în stare de 
Şoc. 

Când am ieşit din starea de şoc, mama şi tata au venit 
cu o soluţie. Am făcut-o pe nebuna? M-am plâns? Nu -— 
am împachetat. Atâta timp cât puteam să păstrez 
adevărul intact şi în mine (îl culcasem pe catifea, într-o 
criptă craniană ascunsă), mă împăcăm cu orice. Swoon. 
Luna. Orice. |n tot acest timp, am considerat că 
sechestrasem povestea în mine din respect pentru Ruby 
- pentru ce preţuiam noi, ce dispreţuiam -, dar felul în 
care o spusesem, când o spusesem, fusese uşor şi 
păruse complet justificat. Fusese o chestiune de a găsi 
persoana potrivită căreia să i-o spun. De vreme ce o 
poveste, chiar şi una tristă, este un dar. 

Sin a reacţionat în consecinţă. 

— li mulţumesc, Dice. lţi mulţumesc că mi-ai spus-o 
mie. 

Eu am zis: 

— N-ai pentru ce. 


Apoi am început să plâng. 

Nu prea tare, nu prea violent - mai degrabă de parcă 
aş fi respirat, doar că ceva mai umed. Nu era genul de 
plâns pe care să vrei să-l linişteşti. Sin a înţeles. Acolo, 
pe covor, între perne, în faţa focului, doar m-a ţinut în 
braţe. Din când în când, mă mângâia pe obraz cu 
încheieturile degetelor, aspre din pricina muncii de la 
fierărie. M-a lăsat să fac ce-am făcut şi a continuat să 
vorbească de parcă acestea - lacrimile mele, vorbele lui 
- erau cele mai fireşti lucruri din lume. 

— Am învăţat multe. Despre tine - şi despre mine. 
Cum ne asemănăm - şi cum suntem diferiţi. Amândoi 
am suferit, dar deloc în acelaşi fel. Deoarece iată-mă cu 
izbucnirile mele îngâmfate şi nesfârşite, revărSindu-le 
asupra altora şi în final culegând numai o răzbunare 
golită de sens. Şi iată-te pe tine, suferind cu demnitate şi 
cu înţelegere. 

Cei mai buni ascultători sunt cei care citesc printre 
rânduri. 

— Apoi, tocmai când trebuia să fii recompensată cu 
ceva ce părea a fi pace, m-am năpustit în viaţa ta cu 
neplăcutele mele atacuri de prostie insensibilă. Pentru a 
profita de harul tău şi fără să ţin cont de bunătatea ta şi 
dispreţuindu-ţi sfaturile. Şi totuşi - totuşi! — tu mă 
primeşti în casa ta. Mă iluminezi cu adevărul tău. Mă 
onorezi cu lacrimile tale. 

Şi zicând acestea, a adunat câteva. 

— Acestea sunt nepreţuite pentru mine. 

Marginea degetului său strălucea în lumina focului. 

— Substanţa unui suflet pur. 

Chiar atunci, în teatrul comic din mintea mea, am sărit 
drept în sus şi am strigat „Evrica!”. Şi Sin a sărit în sus, 
şi, în timp ce-mi dezvăluiam epifania glorioasă şi 
primejdioasă - proverbialele lacrimi de bucurie acum 


sărate şi pline de sevă -, Rubycat ţopăia în jur 
bucuroasă. Ba încă se auzea şi o muzică zeiască. lu-hu! 

În realitate, mă curbasem ca un croasant, ignorându-i 
deopotrivă pe băiatul de lângă mine şi pe pisică. Micile 
fragmente strălucitoare ale puzzleului se aşezaseră 
fiecare la locul său. Trebuia să meditez la asta şi să-mi 
ţin gândurile pentru mine. 

Să mergem la caseta video: acea însorită după-amiază 
de toamnă. Eu, înconjurată de pământ şi de frunze şi 
seminţe, părţile componente ale omului meu. Eu, 
încărcată de gândurile despre tragedia lui şi cum o 
reflecta pe a mea. Eu, stropind cu mărinimie măruntaiele 
golemului cu lacrimi  compătimitoare. Substanța 
sufletului pur? Nu prea cred. Mai mult un îngrăşământ 
miraculos. 

Din capul locului, acele lacrimi însemnaseră hrană. 
Acum, lucrarea lor era pe cale să dea roade. Sin era 
uimit şi excitat şi radiant. Trucurile lui murdare şi jocurile 
minţii lui năstruşnice începuseră să-i joace feste. 
Imposibil, incredibil, de necrezut, îhî - dar nu mai puţin 
adevărat. Oricum, eram aproape sigură. Lui Sinclair 
Youngblood Powers, băiatul-transformat-în-stafie- 
transformată-în-golem, îi creştea un suflet. Necunoscut 
lui. Şi cu puţin ajutor nevinovat din partea mea. 

— Hei... Şoapta lui mi-a mângâiat urechea: Unde ai 
fost, domniţa mea? 

— Nicăieri. M-am mişcat ca să i-o dovedesc: Sunt chiar 
aici. 

Totuşi, mă străduiam să-mi împiedic gândurile să mi 
se citească pe chip. Trup, minte, suflet - Sin se apropia 
de această triadă. La fel ca toată lumea. Numai că Sin nu 
era ca toată lumea. Oare un suflet avea să-l facă să fie 
întreg - sau să-l facă să ardă? 

— Bine, a spus el. Fiindcă am înţeles ce mi se 


întâmplă. 

Se părea că şi el meditase la asta. 

— Da? Vrei să mă pui şi pe mine la curent? 

— Vreau. Trebuie. De vreme ce eşti atât de vital 
implicată. Lacrimile mele se terminaseră, iar ochii îmi 
erau limpezi şi inima deschisă. 

— Oricât de imposibil, incredibil sau imprevizibil ar 
părea, mă îndrăgostesc, a spus el. Mă îndrăgostesc de 
tine, Dice. Intr-adevăr, aproape că m-am îndrăgostit de 
tine. 

De-abia atunci m-a sărutat. În sfârşit, nereţinut, pentru 
prima dată. Şi în sfârşit, nereţinut, pentru prima dată, 
am încetat să mă mai gândesc. N-am făcut altceva decât 
să simt. 


LVI 


DRAGOSTEA LA ULTIMA VEDERE ESTE MINUNATĂ. Ştiu 
asta sigur. A venit în lumina slabă a unui foc ce se 
stingea, când m-am trezit dintr-un somn adânc, m-am 
trezit zâmbind, întrebându-mă cum pot doi oameni să 
doarmă înlănţuiţi. Hmmm... el încă era acolo - cu mine. 
Acel ceva era de partea noastră. 

Bucurându-ne de felul în care stăteam, nevrând să ne 
mişcăm, am evaluat. Locurile pe care le simţeam ca 
mierea - onctuoase şi leneşe. Locurile pe care le 
simţeam ca zahărul - aspre şi dulci. Părţile zgâriate şi 
părţile încordate şi părţile pătate. Locurile calde şi 
locurile reci. Nevoia de a mânca - vagă, nişte zgomote 
subtile în stomac. Nevoia de a face pipi - asta era 
insurmontabilă. 

Mişcarea, deci, era necesară. Mai întâi un umăr, apoi 
un membru, o extragere deliberat lentă, ca atunci când 
dezveleşti o tapiserie de nepreţuit. M-am ridicat în 
picioare. Tremuram. Cum poate cineva să tremure când 
se simte atât de sublim? M-am uitat în jos. Niciunul 
dintre noi nu era îmbrăcat cu nimic. 

Am mers prin casă. Mi-am amintit. Toate lucrurile pe 
care le spusese. Toate lucrurile pe care le spusesem. Nu 
ştiu de ce, pre- supusesem că vom fi tăcuţi, cu excepţia 
suspinelor şi a gemetelor intermitente. Dar nu, noi am 
vorbit întruna. 

— Hai să ieşim. 

A fost ideea lui. 

— Asta-i o idee nebunească. 


— Ştiu. 

Am chicotit. 

— Bine. 

larba, roz în lumina lunii şi rece ca gheaţa sub 
picioarele noastre goale. Mă ţinea de ambele mâini, mă 
ţinea la distanţă de el şi se minuna de mine - de formele 
mele, de pielea mea -, iar eu l-am lăsat. M-a făcut să mă 
simt minunată, aşa că desigur se putea minuna de mine. 

Un cauciuc atârna legat de creanga ulmului din curtea 
din spate, ca un leagăn; m-am aşezat, iar el mi-a făcut 
vânt. 

— E rândul tău, am spus, după câteva încercări de a 
lovi stelele cu picioarele. 

— Mulţumesc, dar nu, domniţa mea, a râs Sin. Nu mă 
dau în vânt după legănatul între copaci. 

Ne-am fugărit spre casă. Am... luat-o de la capăt. 
Peste tot. În cele din urmă, întorcându-ne la pernele de 
lângă foc. Dorinţa este o sursă inepuizabilă. Niciodată nu 
dai destul. Niciodată nu primeşti destul. E un cerc. Nu 
există sfârşit. lubirea e reciprocă. Ne-am spus „te 
iubesc”. lar şi iar. Am spus, am cântat, am şoptit, am 
urlat. Apoi unul dintre noi a insistat „Taci! Taci!” şi am 
tăcut. Am comunicat în alte feluri. Am putut să-i înţeleg 
bătăile inimii, să-i citesc venele ca pe o hartă. Şi el pe 
ale mele. Şi el pe ale mele. 

Fiecare fază a experienței conţinea contradicții 
inerente. Ca atunci când m-a țintuit de încheieturile 
mâinilor pe covor şi s-a lăsat cu totul pe mine, iar eu 
pluteam liberă. Când l-am gustat, de asemenea, l-am 
văzut - am văzut ce gust avea. Şi când în cele din urmă 
mi-a spus că o să-mi facă rău, i-am răspuns că eram 
pregătită, dar, desigur, nu eram. Înţelegi mecanica 
acestui lucru şi consideri că ştii cum o să te simţi - dar, 
nu; habar n-ai. E atât de remarcabil! Păţeşti ceva de 


genul „Ahhhhhhh!”. De-abia acum ai înţeles. Şi eşti 
schimbat. l 

M-am privit deasupra chiuvetei. Mă iubeam. Il iubeam 
pe Sin. Orice altceva era lipsit de relevanţă. M-am întors 
la el, iar el încă, încă era acolo. 

— Eşti treaz? 

— Oarecum. Eşti bine? 

— Foarte. Vrei ceva? 

— Nu. Am tot ce-mi trebuie. 

Am văzut pacea visătoare de pe chipul lui, buzele 
ridicol de netede şi ochii calmi datorită eliberării. l-am 
văzut părul, revărsat pe frunte ca un val liniştit. l-am 
văzut mâinile, pline de cicatrice şi bătătorite, dar totuşi 
moi, cu degetele curbate spre interior. Am văzut cum 
pieptul i se ridică şi coboară într-un ritm uşor. Am văzut 
fiinţa umană, băiatul meu adevărat - frumos, mulţumit, 
consolat, în siguranţă, senin şi îndrăgostit. Asta am văzut 
când m-am alăturat lui, în lumina palidă a focului. 

Am ştiut că avea să fie ultima vedere? 

Nu. Nu gândeam aşa. Nu gândeam deloc. 

Şi totuşi, când m-am trezit de data asta, nu m-am 
speriat să descopăr că plecase. M-am întins languroasă, 
lungindu-mi mâinile şi braţele cât de mult am putut. 
Unde era Sin? Pur şi simplu în altă parte sau nicăieri, 
terminând cu chestiunile viscerale, cerebrale, 
emoționale, instinctuale, carnale ale acestui nivel. 
Terminând cu plimbatul şi vorbitul şi atinsul, terminând 
cu foamea şi cu setea, cu dorinţa şi cu necesitatea. Fiind 
aici, fiind din nou aici, terminând aici - dispărând acum, 
în pământ sau în lumea spectrală, sau în rai, sau în iad, 
sau indiferent în ce mai urmează. 

Tot ce ştiam cu siguranţă era că el plecase, plecase cu 
adevărat, nu ieşise doar pe verandă. N-aveam nevoie de 
percepții extrasenzoriale pentru a şti, sau de cărţi de 


tarot; n-aveam nevoie de niciun fel de magie tâmpită. 
Nu planificasem ce aveam să-i spun lui Pen. Nu 
meditasem la cum va fi la şcoală lunea viitoare. Nu mă 
întrebasem dacă Swoon avea să se întoarcă la „norma!”, 
cu cămăşi cu nasturi şi pantaloni kaki şi pulovere legate 
pe umeri. Gândurile îmi erau încă departe. 

Am simţit. Mult. Numai că nu mi-era frică. Şi nu mă 
simţeam singură. Prezenţa este efemeră. Dragostea, 
eternă. Nu aveam nevoie ca Sin să fie aici, ca să fiu cu 
el. Aşa era. Nicio surpriză, serios - întotdeauna, el şi cu 
mine avuseserăm o relaţie neconvenţională. 

Am rămas acolo culcată, până când pisica a venit 
alintându-se peste perne pentru a-şi cere micul dejun. 
Una dintre multele cerinţe ale zilei, ale oricărei zile. M- 
am ridicat în picioare şi m-am apropiat de şemineu. 
Rămăşiţele focului erau o pulbere albă, fără să emane 
vreun strop de căldură sau vreun grăunte de lumină. Și 
totuşi, am dat deoparte paravanul şemineului şi am luat 
vătraiul. Mânerul ornamentat mi se potrivea în palmă - o 
unealtă din fier echilibrată şi grea. Am scormonit în 
cenuşă. O scânteie, apoi o flăcăruie, şi focul a revenit 
treptat la viaţă. 


